
Suceviţa 


PREAMBUL 


Arhitectura creştinismului răsăritean asimilată în general 
spaţiului bizantin are destinul dramatic al culturii ce a generat acest 
fenomen artistic complex. Două fracturi ale istoriei — Marea schismă 
de la 1054 şi căderea Constantinopolului la 1453 — nu diminuează 
forţa creatoare a spiritului bizantin, ci dimpotrivă, se întăreşte prin 
diseminare și renaștere în culturile de influență imperială. 
Caucazul creştin inspiră Bizanțul şi conservă puritatea stilistică 
după izolarea dogmatică. Culturile balcanice definesc stilul şi îl 
rafinează, spaţiul slav încearcă să domine prin sensul vertical dat 
volumelor, iar prospeţimea originalității este dată de țările 
Române. După căderea Bizanțului, singurul element de 
originalitate în arhitectura bizantină se regăseşte în Principatele 
Române, unde școala de gândire sârbo-athonită şi cea caucaziană 
intră într-o sinteză salvatoare pentru creştinismul răsăritean. 

Evoluţia arhitecturii autohtone în contextul regional bizantin 
se poate analiza din perspectiva originii formale dublate de 
conceptul structural ca factor compozițional. Dintre programele 
epocii, cel eclezial are un fond construit vast şi bine păstrat ce poate 
ilustra mecanismul evoluţiei funcţional-formale a elementelor 
structurate specifice, necesar studiului culturii materiale. Aria 
studiată la fel ca şi domeniul analizat are multe nuanţe regionale 
articulate coerent într-o antropogeneză arhitecturală aparte, alături 


e 


de morfologia structurantă şi sintaxa conceptuală a arhitecturii 
comparativ-contextuale. 

Pentru o introducere în problematica formelor structurale 
generatoare de estetic, abordarea se face gradual, pornind de la 
teoria generală a sistemelor structurale arcuite, impactul asupra 
planimetriei şi în final simbolistica volumetrică. O punere în temă 
asupra acestui subiect poate fi utilă în restaurarea monumentelor, 
în înţelegerea mecanismului structural şi nu în ultimul rând la 
formarea unui sistem conceptual în abordarea creativă a 
arhitecturii. Un studiu teoretic asupra evoluţiei arhitecturii 
generează un instrument de lucru bazat pe principii confirmate în 
timp și legi de compoziţie structurate la nivel mental. 

Arhitectura medievală românească este contemporană cu cea 
bizantină şi face parte din arealul său de influență. Cultura 
materială bizantină se desăvârşeşte în actul edificant, iar din masa 
critică construită ce defineşte stilul, arhitectura de cult este cea mai 
permeabilă la experimente  structural-tehnologice datorită 
importanţei instituției religioase în politica imperiului. Odată cu 
disoluția lui, elitele şi spiritul ce l-a creat migrează la Nord de 
Dunăre, dând naștere după opinia lui Iorga la acel „Bizanț după 
Bizanţ” atât de fecund în noul context. 

Evoluţia arhitecturii creștinismului răsăritean este în rezumat 
evoluţia arhitecturii zidului indiferent de material, care respectă 
cele trei principii vitruviene - funcţie, formă şi structură. 
lerarhizarea determinantă generează direcţii distincte de dezvoltare 
structurală bizantină, se exprimă prin zidărie şi subordonează atât 
forma cât şi funcțiunea edificiului. Această poziţie determinantă a 
structurii se datorează puterii ei de expresie formală, limitată doar 
de calităţile materialelor şi tehnologia de execuţie. 

Apogeul structural este atins odată cu rezolvarea schematică a 
intersecţiei de vectori de parcurgere simbolică — orizontal şi vertical 
- a spaţiului edificat. Modelul schematic atât structural cât și 
funcțional este cruciform şi se pliază perfect peste conţinutul 
simbolistic al programului. Totodată este un model unificator al 
principiilor compozițional-spaţiale din arhitectura celor două 
creştinisme — apusean şi oriental. Crucea în plan și spaţiu este o 

ilustrare a punerii în proporție după trasee ordonatoare a cadrului 
structural ce articulează simbolistic cercul-cer cu pătratul- 
pământ. Linia evolutivă a acestei matrice identitare este o 
succesiune de structuri bazilicale paleo-creştine, bazilici cu cupolă 
şi cruce înscrisă pe baza contracţiei planimetrice şi dilatări spaţiale. 


Suceviţa 


ORIGINI 


Cele mai vechi biserici crestine amintesc planul basilicilor 
păgâne romane sau elenistice, la care se adăuga elemente 
împrumutate clădirelor civile ce serveau pentru locuit sau palatelor 
orientale. Planul unei basilici creştine se compune din trei părți 
principale: narthex,naos şi altar, la care se adăoga un atrium uneori 
un pridvor. Fiecare din aceste construcţii se regăseşte la primitivele 
temple păgâne. Cortul sfânt al Evreilor se împărțea în tindă, Sfînta 
și Sfînta Sfintelor, cu aceiași însemnatate simbolică ca la bisericile 
creştine. Posibil ca la originea basilicei sa fie templele păgâne 
hyptere. Acestea aveau înaintea intării o curte largă aproape de 
aceleași dimensiuni ca naosul, împrejmuită de un portic cu 
colonade; intrarea se facea ca şi la basilici pe partea opusă locului 
unde se afla statuia zeului. Un exemplu clasic poate fi considerat 
templul lui Jupiter din Pompei. Basilica greacă vine de la “basileus 
ocos“ (camera regelui) din vechile palate regale, obiceiul trecând şi 
la locuinţele patricienilor athenieni. Mai târziu a devenit clădire 
publică pentru judecată. Marele templu din Selinonte servea și 
pentru nevoile religioase și ca bursă; pentru mulțime era un larg 
portic, judecătorii stateau fie în pronaos, fie în porticum din partea 
opusă. Acest portic se va numi mai târrziu narthex. Basilica civilă 
se clădeşte prma data la Roma si se compunea în general din portic, 


naos cu navă principală şi colaterale despărțite prin două şiruri de 
coloane şi un hemiciclu opus intrării. 

După triumful Bisericii cultul devenind public, nevoia de 
clădiri cultice îi obligă pe creştini să utilizeze basilicile civile. Fie că 
părinţii voiau să îndepărteze pe noii credincioși de amintirea 
cultului păgân, fie că reunirile primilor creştini reclamau un spaţiu 
mai întins, nu s-au folosit de temple ci au împrurnutat casele 
particulare şi basilicile creştine. De la primele au împrumutat 
atrium, de la ultimele cele mai importante parți între care şi 
narthexul. Basilica romană civilă are la fațada principală un portic 
pe toată lăţimea frontispiciului, în dreptul divizărilor longitudinale 
se deschideau de obicei trei intrări. Nu întotdeauna intrarea în 
basilicile păgâne se făcea pe fațada principală. După descrierea lui 
Vitruviu în basilica Fanum se intra pe una din feţele laterale 
probabil că tot aslfel trebuie să fi fost şi la basilicile Iulia şi Ulpia 
din Roma sau la basilicele din Timgad. Sistemul dublelor intrări 
concordă cu practica bisericilor bizantine până târziu. 

Dacă basilicile romane au servit ca model celor creștine în 
general, şi templele au fost folosite uneori, pentru noul cult. 

Vechea biserică cu două aripi cu turn la ambele laturi 
aminteşte de templele syriene şi feniciene şi dovedeşte că porticul 
deschis era hitit. La numeroasele basilici de la Binbirkilisse se 
regăsește porticul deschis “ailam", pe care Solomon îl întrebuințează 
la templul său din Ierusalim în sec. al IX-lea, iar în secolele II-leași 
III-lea la clădirele romane. Ultima evoluţie a chilanului se opreşte la 
narthexul bizantin. 

Din secolul al IV-lea începe pentru arta creştină o epocă nouă, 
deosebită de începuturile catacombelor, caracterizată în arhitectură 
prin formarea unui stil din încrucișarea artei egiptene, asiatice și 
greceşti; bizantin, pentru că a luat naștere pe pamântul întinsului 
imperiu condus de spiritul Bysantului. Noul stil păstrează la început 
amintirea helenismuiui clasic, modificat mai apoi de influenţe 
orientale asiatice. În urma renaşterii Persiei din secolul al III-lea s- 
a ajuns chiar la o covârşitoare importanţă a originilor asiatice, la o 
dispută între răsărit şi Roma. Arta bizantină poartă de aceia 
caracterul unei arte orientale, pe lângă acel de artă oficială, 

determinat de rolul precumpănitor pe care l-a jucat curtea 
imperială. 

Anatolia. Din primele secole ale creştinismului în Asia mică 
au fost construite numeroase biserici, de la monumente săpate în 
stâncile Capadociei la cele de la Binbirkilisse (o mie şi una de 
biserici), unele urcându-se până 'n secolul al III-lea. După 
Strzygovschi, Asia mică apare ca „o nouă ţară a artei”, cu o bogăţie 
de forme din care s-au inspirat arhitecţii bizantini şi occidentali 
chiar, în faţa elenismului calm şi idealizant se înalță spiritul aprins 
și Supra-uman al orientalului, căruia îi plac monumentele 
îndrăzneţe tinzând spre înălțime. 

Syria cea dintâi țară unde s-a întins creștinismul cu peste 100 
oraşe prospere și civilizate; în veacurile IV-lea—VI-lea se dezvoltă 
o mişcare artistică cu renaşte spiritului local anulată până la urmă 
de helenism. Bisericele sunt basilici sau edificii cu plan central, 
minunat combinate la St. Simeon Slilitul; arhiterctura syriană 
rezolvă diferite probleme, ce acea a bolţii, sub influența Persiei. 
După cele mai vechi tradiţii orientale primeşte şi narthexul 
modificări, care vor creia un tip nou syrian. 

Egiptul. Egiptul cu Alexandria, centrul culturii helenistice de 
odinioară, reacționează împotriva grecismului printr-o mişcare 
naţională creştină, Din secolul al III-lea începe să se dezvolte o artă 
locală, coptă, care în arhitectură aduce mai puţin nou. S-a clădit în 
două epoci: în secolele al IV-lea VI-lea cu basilica St. Menas, vestit 
sanctuar de la Abu-Mina și în secolele VI și VII cu basilica St. 
leremia de la Sagquara; de origine foarte veche sunt şi basilicele cu 
cupolă de la Anba-şenute și Biserica roşie de la Bișhai. Planul 
bisericelor copte era o varianta a basilicei cu trei abside, atrium este 
înlocuit printr-un narthex dezvoltat, cum e cel de la Deir- Anba- 
Bishai. Două rânduri de pilaștri despart numai această parte a 
bisericei în trei nave, comunicând fiecare prin câte o ușă cu chorul; 
tot aici se găseşte un bazin. Către exterior aspectul e mult mai 
masiv, comunicând numai printr-o singură ușă. 

Variația tipurilor din Africa se explică prin dominaţia bizantină, care 
era preocupată de probleme arhitectonice inedite, în curs de elaborare și 

soluționare. În veacurile al V-lea și VI-lea stilul bizantin își fixase 
primele forme; răspândite în toate regiunile imperiului. 

În epoca prejustiniană. Constantinopolul adoptă toate aeeste 
influenţe; rolul său în formarea artei bizantine e major. Deşi într-o 
vreme se căutau originile în Syria pune un accent deosebit în a alege 
anumite soluţii arhitectonice; respinge porticul Syrian şi îşi arată 
personalitatea artistică prin schimbarea elementelor împrumutate. 
Capitala a rămas helenistică prin „claritatea planurilor arhitecturale 
şi ordonanța logică a clădirelor sale“ (Brehnier),şi nici tradiția 
romană nu a fost uitată de aici și complexitatea originală a artei 
bizantine. 

Primul tip constantinopolitan derivă din basilica helenistică: 
un narthex deschis spre atrium este aproape nelipsit. 

Contemporane şi asemănătoare mai puţin cu cele din capitală 
sunt monumentele Salonicului, al doilea mare centru al imperiului 
de Răsărit. Locul lui în arta bizantină e foarte însemnat; aici au 
apărut diversele tipuri arhitectonice şi în deosebi a primit tradiția 
helenistică răspândind-o în toată Grecia, alături de influenţele 
orientale, cărora le era deschis portul chalcedonic. La Salonic s-a 
format tipul bisericii cruciforme cu catehumene deasupra 
narthexului și cu pridvor anterior sau lateral. 

Cea mai veche clădire din Salonic este rotonda Sf. Gheorghe 
fost hipogeu roman şi asemănător cu thermele din Roma; este un 
monument de tranziție de la originile greco-romane la arta 
bizantină. Planul rotund era prevăzut cu opt nişe pătrate în interior; 
în una din ele a fost tăiată intrarea pentru creștini, când au 
transformat clădirea adăugând o galerie circulară dintr-un portic 
susţinut de două colonade. 

Transformarea rotondei romane într-un plan quasi cruciform 
constitue o originalitate a arhitecturii bizantine. 

După recunoaşterea creştinismului monumentele se înalță la 
suprafață nu numai în oraşele mari, ci ori unde erau aşezări cu 
creştini numeroși.În Peloponez, basilica păgână de la Olympia, se 
transformă pe timpul lui Arcadius în biserica cu trei nave şi narthex 
dreptunghiular, împărțit prin coloane în nave similare și 
comunicând cu exteriorul prin două uşi laterale. 

În capitala Bulgariei există o veche biserică bizanitină, Sf. 
Sofia, datată prin veacul al VIII-lea și păstrată până azi cu diferite 
prefaceri, cercetările au constatat existența a dauă basilici 
suprapuse mai vechi: o basilică sepulcrală din veacul al IV-lea mai 
mică și a doua din veacul următor. Nu aveau narthex, intrarea se 
făcea printr-o singură uşă pe fațada vestică. 

Creştinismul pătrunsese până în regiunile nordice ale 
Peninsulei; Dobrogea-Sciţia.Minor — cunoaşte ordinea religioasă 
din primele veacuri; vechea colonie romană Tropaeum Traiani 
ridică mai multe biserici ce aparţin perioadei greco-romane și artei 
bizantine În interiorul cetăți s-au găsit urmele a cinci basilici și un 
baptister, toate cu variaţii în construcţia narthexului. În centrul 
oraşului există o „basilică forensis păgână, dar care trebuie să fi fost 
utilizată şi de creștini, mai ales după ce ajung să aibă aici şi o 
episcopie. Are un narthex. închis, cu o singură ușă către nava 
centrală și cu o mică absidă spre latura nordică, întocmai ca la 
Capela palatină din Palermo. 

Epoca lui Justinian. Influențele provinciale și gustul capitalei 
se contopesc pe timpul domniei lui Justinian în Sf. Sofia. Justinian, 
a jucat un rol însemnat în destinele artei bizantine; el însuși 
supraveghează lucrările de înălțare a Sf. Sofia (532-537), aduce 
arhitecţi vestiți din Asia Mică și materiale din toate colțurile 
imperiului. Inaintea bisericei se deschide un atrium obișnuit 
vechilor clădiri helenistice; intrarea se făcea printr-un dublu 
narthex, larg dar întunecat, pentru a mări valoarea spaţiului din 
naos. 

Biserica Sf. Apostoli, refăcută de Justinian la 546, era cea mai 
frumoasă după Sf. Sofia; avea atrium din care printr-o uşă largă se 
intra în narthex prin uşi imperiale în naos; înconjura tot brațul 
occidental având planul unei cruci. 

Al doilea centru este Ravenna, oraş cu tradiţie artistică, de la 
Galla Placidia la Teodoric, ale căror palate şi morminte strălucesc 
prin liniile construcției şi decoraţiei. Palatul lui Teodoric, avea o 
fațadă luxoasă, cu o uşă masivă, cu etaj şi două turnuri pe flancuri. 
Mormântul lui Teodoric de la începutul veacului al VI-lea, avea două 
etaje, cel de sus înconjurat de portice. Lui Teodoric se datorează 


12 


biserica San Apollinare Nuevo, cu fațada refăcută în secolul al VI- 
lea. 

San Apollinare în Classe, începută de Justinian şi terminată de 
arhiepiscopul Mazxirnian la 549; este tipul perfect al basilicei vechi 
cu intrarea pe faţada vestică. În aceiaşi epocă se înalța Sf. Vitale într- 
un plan original bizantin, un octagon cu latura răsăriteană 
transformată în altar — absidă; la partea opusă e amplasat 
narthexul.  Excluzând pridvorul modern care i-a schimbat 
exteriorul, clădirea e ingenioasă prin trecerea dela planul octagonal 
la circularul al cupolei și prin eleganta alipire de același plan a unui 
impozant narthex la partea vestică, aşezat în unghi cu fațada. 

Planul bisericelor din Ravenna era deosebit de al celor din 
Roma, deşi aparţineau tipului comun helenistic; aceluiași grup 
apartine şi catedrala din Parenzo, zidită de episcopul Eufrasius 
(539-543), cu baptister şi atrium. Chiar în fața intrării un mic 
baptister, de formă octogonală, care se deschide spre o largă 
construcție, formată din două corpuri; un portic patrat și un narthex 
alungit. 

După Justinian urmează o perioadă de grele lupte pentru 
irnperiu atacat de duşmanii noi, frământat de mișcări sociale şi 
disputa iconoclastă, evenimente puţin favorabile dezvoltării 
artistice. Iconoclaștii. cu toate meritele lor politice, au stăvilit 
avântut pe care-l luase arta în prima epocă de aur, reducând o la 
opere minore. Călugării greci alungaţi poartă cu ei învățăturile artei 
bizantine în alte tări; acasă însă evoluţia arhitecturii stagnează la 
formele epocii anterioare. În Constantinopol bisericele Sf. Andrei în 
Crisis și Sf. Maria Diaconissa de la finele veacului al VI-lea aparțin 
mai mult epocii lui Justinian. 

În veacul al VIII-lea pe timpul Irinei s-a înălţat S-ta Theodosia, 
tip de tranziţie între basilica cu cupolă și cruce greacă ce avea două 
narthexuri. 

Din secolul al VIII-lea datează vechea biserică Sf. Sofia din 
Sofia de dimensiuni mari, cu planul unei basilici cu cupolă de cruce 
latină și trei nave și narthex. 

Epoca Macedonicilor. Sub dinastia Macedonicilor imperiul 
renaşte politic: se recuceresc teritoriile pierdute,se impune 

autoritatea centrală; economic prin reluarea activităţii industriale şi 
comerciale; cultural și artistic: acum se fixează a doua vârstă de aur 
a artei bizantine. Caracterele generale se amplifică: alături de arta 
religioasa se dezvoltă una imperială, profană și luxoasă, ce se 
resfrânge şi asupra monumentelor arhitectonice. Vasile | renumit 
prin construcţia bisericilor, i se atribuie vreo 43 cu cele renovate; la 
palat se înalță Nea, care păstrează numai atrium, restul e grec. În 
general, basilicele și octogonul dispar, curţile vaste din față îşi 
permit să le păstreze numai împaraţii la construţiile lor. 

În împrejurimile vechii capitate bulgărești de la Prâslav existau 
mai multe biserici interesante prin arhitectura şi mozaicurile lor 
bizantine. Cea mai mare e biserica din “Cetatea de afară“, cu zidurile 
groase şi puţine goluri; naos şi narthex dintr-o singură navă. 
Celelalte două sunt mai mici, dar cu planul mai amplificat cu trei 
abside. Biserica din Seliște are un narthex mai adânc și mai deschis. 

Planul alungit, generalizat la monumente din Trebizonda, este 
o raritate în arta bizantină. Prin vecinătatea Armeniei, unde găsim 
biserici asemănătoare, în aceste regiuni a luat naștere un tip alungit, 
cu o bogată compoziţie la intrare care s-a răspândit până în 
Moldova. Asemănarea perfectă în decorația exterioară a bisericei Sf. 
Sofia din Trebizonda cu bisericele armenești este o dovadă. 

Mistra şi Athos. Cele mai strălucite monumente ale epocii au 
fost ridicate la Mistra, capitala ducilor de Morea, ramura cadeta a 
Paleologilor. La Mistra numai două biserici nu aveau narthex 
propriu zis, Peribleptos şi Sf. Teodor, ambele de la începutul 
veacului al XIV-lea, Peribleptos, sapată în stâncă are intrarea direct 
pe fațada vestică; i s-a adăugat însa de împăratul Roman I un pridvor 
ce înconjoară partea anterioară. Sf. Theodor are fatțada lăsată liberă 
de arhitect anume pentru decorare; el nu a vrut să rupă unitatea 
clădirei, nici înafară, nici înăuntru, unde putea ascunde un pseudo- 
narthex. S-a adăugat totuşi şi aici un pridvor larg, cu mai multe 
încăperi şi camere care depăşesc fațada vestică ca la clădirele 
syroanatoliene. 

Caracterul distinct al monumentelor de la Mistra este Centura 
de capele, clopotniţe și mai ales porticuri, care se adaugă 
narthexului. În unele părţi, din toate acestea s-au redus numai 

pridvorul venit de la Constantinopol, contrabalansat la cealaltă 
parte de alte anexe. 

La Athos se construiesc mănăstiri din veacul al X-lea, când 
primii chinoviţi au înfințat Lavra, până în veacul XVI-lea, când după 
căderea imperiului bizantin, se organiza într-o republică teocratică 
ce continua arta bizantină. Se crează aici un tip propriu arhitectonic, 
„athonit", ce devine modelul arhitecţilor ortodocși din nordul 
Peninsulei balcanice, Principatele românești în epoca modernă. 
Catoliconul din centrul mănăstirei avea forma generală a unui 
pătrat, dacă n-ar fi narthexul; probabil din cauza că cenobiile nu 
erau destinate să primească atâta lume ca bisericele de mir, mai 
alungite, înmulțindu-se numărul călugărilor. narthexul devine o 
necesitate: el serveşte la o anumită parte a slujbei. Mărimea variază 
între un sfert din spaţiul bisericei, și toată mărimea acestuia, uneori 
chiar mai mult. Tipul unei biserici athonite prezintă o basilică cu 
cupolă centrală, trei abside în plan triconc şi trei nave, la un narthex 
de aproape aceleiaşi dimensiuni şi un exo-narthex închis mai mic. 


Elemente arhitectonice şi anexe 


Atrium. Biserica era precedată de o mare curte numită 
îndeobşte atrium, mai rar impluvium, paradisus, mesavlium, 
parvis; la autorii greci: auli, lutir sau aitrion, sau „quadri porticus", 
după colonadele care-l înconjurau la fel peribolos înconjoară 
întreaga clădire asemeni templelor și basilicilor periptere, din epoca 
lui Constantin și Justinian numai la bisericele bogate. Între 
peribolos şi atrium deosebirea e clară,lung şi amplu, înconjoara 
biserica pe toate fațadele; în Syria sunt înconjurate cu zid, ca la 
Tyrus şi Rueiha, concurând templele păgâne.Urma vechiului 
peribolos poate fi regăsită în întrebuinţarea porticului trilateral 
obişnuit de la primele monumente creștine până la ultima epocă 
byzantină. 

Originea atriumului la biserica creştină se consideră a fi o 
limitare a peribolosului, în cazul când s-a construit pentru a izola 
clădirea bisericii de exterior. Se deosebește însă de acesta şi ca 
formă şi ca funcțiune se crede că a fost inspirat de forul roman, în 

care se deschideau basilicele creştine; dar basilicile se leagă prin alt 
sistem de for. Mai apropiat de realitate pare a fi aserțiunea că atrium 
este o parte a clădirei profane, pe care creștinii au păstrat-o, după 
care au împrumutat şi alte parti de construcţie. Casa particulară 
romană şi helenistică l-au inspirat această „locuință de vară” ce a 
fost asimilată în Orient. Mult timp credincioşii au celebrat cultul în 
casele particulare care aveau o curte dreptunghiulară, unde se 
deschideau toate camerele locuinţei și unde se primeau oaspeţii. 
Aceasta s-a păstrat şi în arhitectura civilă bizantină; Palatul sacru 
din Constantinopol avea pe timpul Macedonicilor un atrium vast, 
compus din două hemicicluri, unul prevăzut cu o absidă; aici se 
întrețineau înalții dregători, curtenii în așteptarea împăratului. 
Atriumul civil aminteşte, dacă nu ca formă, cel puţin ca rost, curţile 
palatelor asiriene de influenţa orientală. 

Utilitatea atriumului era multiplă; în primul rând, între 
drumul public şi uşa bisericii era nevoie de îngrădire care să 
protejeze casa lui Dumnezeu de atingerile profanilor, mai ales în 
primele timpuri când secta acestora era numeroasă. Atriumul 
proteja adunarea credincioşilor care nu încăpeau în biserică la 
marile sărbători sau chiar în cursul oficierii trebuiau să iasă în curte. 

Împăratul participa la slujba religioasă din tribuna de deasupra 
narthexului. Între funcțiunile secundare amintim: Paulinus din Tyr 
vrea să-l folosească pentru învățarea catehumenilor; la unele 
biserici servea de cimitir - practica ce-a rămas la bisericele ortodoxe 
până aproape în zilele noastre; la dreapta și la stânga cimitirului 
Domitilla din epoca catacombelor exista un atrium larg în care se 
deschid mai multe celule, decorate în stil pompeian; la stânga e un 
bazin bine conservat cu un puț circular; în apropiere o scară ducea 
la camera păzitorului, la dreapta “triclinum“ pentru agapele şi 
instrumentele fraților, cu banca sprijinită de zid. Până în secolul IV 
aici se făceau şi mărturisirele, care erau publice. 

Atriumul nu este indispensabil în arhitectura bizantină; 
generalizat în Occident, dispare curând în Orient. În Syria, fie 
datorită influențelor orientale, fie din cauza întrebuinţării pietrei ca 
material de construcţie, atriumul dispare pentru a face loc unui 
portic larg deschis prin două sau trei arcade. 

Pe coasta meridională și apusană, unde se foloseşte cărămida, 
bisericele syriene au atrium datorită influenţei helenistice. Numai 
în unele părţi, regiuni de întâlnire a influențelor greco-orientale, ca 
la Perge în Pamphylia, atrium helenistic persistă în construcția de 
piatră. Dar şi în regiunele europene evoluţia duce la restrângerea 
atriumului; Când bisericele se construiesc în cartierele dense sau 
din cauza năvălirilor barbare, orașele îşi reduc suprafaţa. La casele 
şi bisericile atriumul se strâmtează până la o galerie pe fațada 
vestică a bisericii. Obiceiul de a se îngropa în atrium îl mai salva o 
vreme însă apare o inovaţie: se fac cimitire aparte, care primesc în 
Occidentul medieval un portic pe margini. 

Procesul pare că se desăvârşeşte până în veacul al X-lea când 
în Orient numai excepţional apare o curte spațioasă în fața 
bisericeii. Acum pridvorul deschis e familiar artei byzantine. 

Forma era de pătrat perfect sau foarte puţin dezvoltat în 
lungime, cu dimensiunele proporționate după acele ale bisericei; 
uneori întrece mărimea bisericei devenind un dreptunghi alungit, 
ca la basilica din Hisar. Spaţiul central rămânea totdeauna liber şi 
era pavat uneori cu plăci de piatră, mai rar de marmură; de cele mai 
multe ori rămâne pământul gol. Pe toate laturile era împrejmuit de 
coloane şi săli cu pilaștri, închise cu ziduri spre exterior, care 
formau arcade pline sau oarbe. 

Între atrium şi narthex a fost o suprapunere funcțională. 
Întrebuinţate amândouă la început, întâiul era larg și împodobit cu 
intrări speciale, al doilea era redus la un pridvor sau lipsea cu totul. 
La bisericele orientale dispărând mai curând, narthexul câştigă în 
adâncime şi înălțime; în arta bizantină atrium este mult mai puţin 
folosit decât narthexul. De origine veche romană, greacă chiar 
orientală, caracterizează îndeobște monumentele occidentale. 

Fiala. În mijlocul atriumului se afla un bazin numit fialy sau 
Krynai în orient; „cantharus” sau „nympheum“ în occident. În 
Orient se mai întrebuința expresia loutyr" pentru fială şi 
atrium;,,emvatis“ sau colimveion“; la Sf. Sofia se numea “fiali“ sau 
frear. Scopul era, după Eusebiu, să ofere apă de abluţiuni pentru 
credicioşi; Tertulian și Chrysostom specifică,.numai pentru mâni”. 
Amintirea acestei abluţiuni s-a păstrat la catolici până azi în obiceiul 

de-a muia degetul în apa sfinţită dintr-un vas ce se află lângă intrare, 
înainte de a pătrunde în biserică; la ortodocși preotul nu începe 
lucrare la proscomidie până nu-și spală mâinile, cu ambele 
înţelesuri mistic și fizic. Pentru originea acestei practici ritualo- 
artistice în antichitatea găsim explicaţia.Vasul din curtea preoţilor 
de la templul lui Solomon din Ierusalim era un bazin de aramă — 
de 2,6 m, înalt şi 3,25 m. larg — lucrat artistic şi din care preoții 
luau apă pentru a se purifica și pentru a spăla cuţitele cu care făceau 
jertfele. 

Erau izvoare sau fântâni din care curgeau necontenit apa sau 
un simplu bazin, care se umplea cu apă de ploaie, cum se vede la 
mănăstirile occidentale în Evul Mediu; uneori apa izvora din guri de 
leu, numite „leontarion“ sau diferite figuri. La bisericele mari era o 
adevarată capodoperă arhitecturală. Se înconjura cu coloane, unite 
prin tiranţi de lemn la partea superioarăși cu un grilaj jos; deasupra 
acoperișul boltit şi decorat. Parapetul şi tiranţii aveau încrustări de 
marmură şi înscripţii cu numele fondatorilor şi restauratorilor. La 
unele se urca printr-o scară înaltă la un peron monumental, ca la 
marea basilică din Tebessa, sau de la Sf. Dimitrie din Salonic cu cel 
puţin nouă trepte. Numai în foarte rari cazuri se găsesc două fiale. 
În vastul atrium de la Nea se ridică două fântâni măreţe, „în care 
perfecțiunea artei se unea cu bogălția materialului“. Una era din 
marmură de Egipt, împodobită cu dragoni din același material; 
cealaltă era de piatră, dar avea o cornișă frumos împodobită. 

Când atrium lipseşte, ca de obicei în Orient, vasul cu apă e 
aşezat în narthex. după cum acesta primise și locul mormintelor. Ca 
o trecere între fială şi bazinul de mai târziu este vasul cu jetou pe 
un postament reprezentat pe un mozaic de la St. Vitale. La toate 
mănăstirele ortodoxe s-a păstrat amintirea fialei de abluţiune prin 
fântânile care se găsesc în curtea bisericei, acoperite cât de 
rudimentar cu un înveliș, boltit de obicei, chiar dacă e de lemn. În 
cultul creştin a rămas și obiceiul de azi de a se sfinți apa Babotezei 
în faţa bisericii pe locul de odinioară al fialei. 

Baptister. Neofiţii sunt botezați într-un loc separat de 
biserică, numit „baptisterium", „fons baptisterii“sau fons". Până în 
veacul VI era cu totul deosebit de biserică după cum atesta și Paulin 

de Nola. După desființarea celor trei clase ale catehumenilor, 
baptisterul se introduce în narthex. Locul era nu departe de narthex, 
uneori chiar în faţă sau puţin lateral. În acest caz era o construcţie, 
de dimensiunl mari, uneori fără orientare fixă, cum se poate vedea 
din baptisterul de la Tropaeum, aşezat în direcţia sud-nord la 
dreapta narthexului. În mijloc se află "piscina", bazinul larg și adânc, 
înconjurat de o clădire poligonală pătrată, mai rar dreptiunghiulară; 
se mai numea însă „colimvitra“, „cloaca' „notatorium“. Cel mai 
cunoscut era baptisterul de la Lateran cu opt laturi şi cu un narthex 
ovoidal spaţios de formă pătrată este „Marele baptister”, păstrat 
până azi, de la Sf. Sofia din Constantinopol acoperit cu o cupolă 
octogonală. Nu avea altar, la intrare însă se desprindea un narthex, 
ca la Lateran, uneori dublu, ca la Tropaeum. Primul era deschis 
printr-o baie pe două coloane la vest şi cu o singură comunicare spre 
camera centrală. 

După ce numărul neofiților descrește, baptisterul pierde din 
însemnătate până la dispariția completă la 'bisericele din a doua 
jumatate a Evului mediu creştin. Nu se mai creștinează oameni 
maturi, iar pentru copii e suficientă cristelnița, un vas încăpător, 
portativ. Totuşi, în amintirea locului unde se făceau odinioară 
botezurile în masă, cristelnița se ţine de obicei în narthex. 

Tribune. Arhitectura profană înălța clădirea cu ajutorul unor 
galerii aşezate deasupra colateralilor. Erau deschise spre naos 
printr-un şir de colonade cu arcade sus şi cu balustrade jos; iar spre 
exterior cu ziduri vitrate. La clădirele cu pridvor se deschideau liber 
deasupra acestuia formând un fel de balcon — loggia. 

În arhitectura creştină s-au introdus mai greu; în Apus mai 
ușor ca în Răsărit, care le refuza. Întâi s-au înălțat deasupra 
colateralilor, mai apoi le-a primit și narthexul. Când se impune 
economia terenului, casele câştigă în înățime; aceiaşi cauză care 
aduse restrângerea atriumului, provocă folosirea tribunelor. Şi cum 
în Orient practica atriumului niciodată nu a fost accentuată, 
tribunele nu aveau ce înlocui. Galeriile în general erau accesibile 
tuturor, deosebite după gen; femeile separat de barbaţi. În 
terminologia modernă tribunele sunt cunoscute și sub numele de 
gineceu, al cărui înţeles se pierde mai târziu, deoarece veneau acolo 

şi bărbații, iar femeile puteau să intre şi în biserică; se mai numeau 
catehumene. La  bisericele mânăstirești stăteau de obicei 
catehumenii  (învăţăceii), de unde și numele tribunelor 
de,catehumena“. Tribuna servea și ca mijloc de comunicaţie între 
galeriile colateralilor ca la Sf. Agnes dintre cele mai vechi sau la St. 
Luca din Phocida dintre bisericele bizantine. La mânăstirele 
athonite tribuna de deasupra narthexului servea de bibliotecă, care 
uneori se așeza separat. În aceiași boltă spre a feri de frig sc păstrau 
hainele egumenului şi tezaurul, ca la Daphni şi Athos. Bisericile din 
Constantinopol, şi probabil că și la alte catedrale, aveau uneori 
tribunele deschise în afară şi serveau ca o sală pentru mesele 
religioase la care participa şi împăratul ca la Sf. Maria a Izvorului. 
Un „triclinium“, o cameră rezervată împăratului se găsea la Biserica 
St. Cingătoare din rotonda Blacherne— deci tribunele trebuiau să 
fie spaţioase și chiar la cele care comunicau numai cu interiorul 
tribunele participau la ceremoniile imperiale. 

Forma era aceaşi ca a galeriilor laterale, închise înafară și 
despăţite numai de colonade spre naos. În Grecia apare un sistem 
deosebit: deasupra narthexului se deschide o terasă liberă ca un fel 
de loggia, flancată de două turnuri. Influenţa orientală e evidentă: 
amintesc de terasele de deasupra zidurilor care împrejmuiesc 
palatele assiro-babiloniene sau ziguratele. 

Când păreau să dispară, revin la Athos; dacă nu erau cerute de 
cultul imperial, erau necesare nevoilor călugărilor ce ţineau acolo 
lucrurile de preţ sau păstrau cărţile. Bisericele athonite cu planul 
treflat împrumută tribunele de la basilici, dar numai deasupra 
narthexului. Persista încă de la primele lavre, in secolul al XIV-lea 
la Pantocrator, Esfigmen dar cu timpul narthexul îşi micşorează 
proporţiile. Apariţia tribunelor la Athos dovedeşte persistenţa şi 
importanţa lor în aria bizantină bine înţeles modificându-se în 
raport cu dimensiunele generale ale bisericii. Importanţa tribunelor 
narthexului reiese şi din faptul că ele mai persistă după ce dispare 
clădirea. 

Bolta. Meritul artei bizantine stă în variatele soluţi pe care le- 
a dat boltirii bisericii; acoperişul boltit în variate combinaţii şi 
asocieri necunoscute până atunci şi uneori diferite soluţionări se 


20 


regăsesc la aceiași clădire. Încă în prima epocă a formării artei lor 
bizantinii au creiat basilica cu cupolă adaptând-o planului circular 
prin mijlocirea pandantivelor sau a “trompes d'angle“. Pentru întâia 
oară s-a construi cupola numai pe naos; după aceea o aduc pe 
narthex şi pridvor chiar. Se întrebuințase mai frecvent cupola pe 
pandantivi, comună în Orient, pentru că de acolo primise 
principalele influenţe. 

Bolta se înalță prin mijlocirea tamburului mai întâi la cupola 
naosului şi-apoi deasupra narthexului. Se evidenţiază narthexul 
chiar numai după acest semn, dar abia mai târziu cupola 
narthexului nu se mai deosebește de cea a naosului. Înainte încă de 
secolul al XIV-lea domurile ating maximum de înălțime în 
costrucţia bizantină, ridicându-se ca nişte turnuri pe fațadă. 

Bizantinii au întrebuințat şi bolțile „en berceau" (leagăn), 
pentru că se construiau mai uşor de cât cupolele, ele reproducând 
exact tipul roman. Când Bizantinii înlocuiesc piatra şi cărămida cu 
moloane, pentru a da forma arcelor pun între pietre mortar sau 
introduc cărămidă; la Athos, unde se întrebuinţează numai 
cărămida, bucăţile care fac cheia sunt puse transversal. De obicei se 
acopereau „en berceau" încăperile laterale şi alungite, prin exceleță 
colateralii. La fel şi narthexul care nu atingea proporţii prea mari. 

Din încrucișarea a două bolți „en berceau" rezulta o bolta,.en 
arâte“ (în cruce), utilizată mult de Orientali. De la ei prin Syrieni au 
luat-o şi Byzantinii, înlocuind moloanele prin cărămidă. 

Tamburul era circular sau octogonal, împodobit cu ferestre pe 
toate feţele sau simetric aşezate producând un efect de eleganță și 
soliditate. În veacul al XIII-lea, când cupola pe tambur se 
generalizează, nervurile nu mai sunt utile, devin decorative şi de 
aceia se pot face şi din cărămidă prelungindu-se până pe tambur. 

Coloane. Bolta se sprijinea pe pilaştri sau coloane și pe capete 
de ziduri, susținute uneori și de arce butante.Coloanele se 
cunoşteau şi în antichitate, alternanța lor cu pilaștri fiind un 
procedeu medieval, pe care I-au utilizat și Bizantinii ca element 
arhitectonic ce susține acoperişul sau împart spaţiul în nave; dar, ca 
și în antichitate servesc ca element decorativ. Bizantinii 
întrebuițează toate coloanele clasice modificate, dar mai ales stilul 

compozit roman, care în arta bizantină e cunoscută sub numele 
„teodosian“, după capitel. De multe ori coloanele bisericelor erau 
lucrate din material luat de la vechile clădiri, dacă nu se transportau 
în întregime bucăţi luate de la temple sau basilici, adaptându-se prin 
săparea unui crismon înscris în cerc sau nu. Locul lor obişnuit e în 
naos, dar la clădirile mai mari se găsesc și în narthex. 

Pilaştrii erau mai puţin întrebuințaţi în vechea artă greacă şi la 
monumentele creştine primitive de mare importanţă. Erau groși şi 
nu totdeauna cu capiteluri, uneori se adăugau ornamente fără stil 
în acolada, ca la intrarea în Sf. Dumitru din Salonic. 

Coloanele sunt încununate de capiteluri, de forma şi decorația 
obişnuită în arta bizantină, stilul compozit cu multe influențe 
orientale. Ca prototip pentru coloanele narthexului pot fi luate acele 
de la Parenzo; capitelurile, în formă de piramidă răsturnata, sunt 
sculptate „ă jour“ şi au imposte intermediare cu monograma lui 
Eufrasius. Bisericele din Constantinopol şi Salonic au păstrat o 
decorație mai originală. 

La monumentele din ultima epocă se dă mai puţină atenţie 
sculpturii coloanelor. La Eschiserai stâlpii nu au capiteluri, sunt 
încoronați de-o lespede de marmură care ţine loc de abac. Influențe 
străine, italiene în deosebi, iau locul vechii sculpturi în școlile 
apărute în această epocă la popoarele ce ţin prin arta lor de Byzanţ. 
În primele timpuri sub influenţa artei antice, coloanele se bucură de 
atenţie, facilitată de structura planului basilical; mai târziu 
dezvoltându-se planul în cruce şi triconc rolul lor a scăzut nu numai 
în narthex, ci și în naos. 

Turnuri şi clopotniţe. Fațadele erau flancate de turnuri 
pătrate de diferite mărimi, la mărginile narthexului depăşind uneori 
laturile sau cuprinse în corpul construcţiei şi aveau mai multe 
rosturi. În Syria serveau pentru scările ce duceau la tribune sau 
loggia, uneori numai decorativ. De aici s-au răspândit cu același rol 
şi în alte regiuni. La Constantinopol și Salonic sunt urme de turnuri, 
care după tradiţie serveau pentru toaca sau clopote. Pentru acestea 
se uliliza etajul superior; cel inferior servea uneori şi ca intrări 
pentru colaterali. 

În ultima epocă turnurile se mai găsesc rareori la narthex; se 
păstrează doar la intrările porţilor sau la colțurile incintei care 
împrejmuiau mănăstirile servind ca puncte de rezistență în 
fortificaţie. 

Locul lor îl iau clopotniţele dc formă circulară sau octogonală 
aşezate de obicei deasupra narthexului. Apar pentru întâia oară în 
Occident cu rostul de-a susține clopotele, de unde şi numele 
“campanilla“, clocher", clopotniță”). Întrebuințarea clopotelor pare 
să se fi răspândit în secolul al VII-lea; turnurile ridicate spre a le 
susține sunt toate posterioare acestei date.La început sunt izolate; 
abia în secolul al XI-lea arhitectura romanică le leagă de biserică 
dând clădirii o unitate armonioasă. În arta bizantină se pare că au 
pătruns la 1028. 

De la turnurile pătrate sau poligonale din Syria şi până în 
Italia, amintind caracterul de fortăreață al palatelor orientale și până 
la clopotnițele occidentale, elegante şi concurând tamburul 
cupolelor, cele mai multe biserici bizantine au dat narthexului un 
aspect propriu şi original. 

Materialele. În antichitate clădirele civile și religioase se 
construiau dintr-o piatră dură: granitul Egiptului, piatra din munții 
Assiriei, minunata marmură a Grecilor; numai Chaldeenii au 
construit din cărămidă, din care cauză operele lor arhitectonice sunt 
greu de reconstituit. Bizantinii, influenţaţi de Orient, au 
întrebuințat cărămida în aceiaşi proporție aproape ca şi piatra, mai 
târziu cu preferință pentru marmură. Nu se făcea nici o deosebire 
între naos și narthex; doar la faţadă se folosea mai mult cărămida 
pentru calitățile ei decorative. Se lucrau arcadele oarbe decorative 
sau deasupra ferestrelor, frizele în dinţi de fierăstrău, uneori pilaştri 
şi coloane. 

Cel mai obișnuit sistem era alternarea pietrei cu cărămida. 
Piatra era tăiată în blocuri mari, lespezi, placaje sau tuf, prundiș; 
cărămida era arsă ca olanele dar mai puţin rezistentă. Zidurile 
atriumului de la Sf. loan Studion erau lucrate, ca și fațadele bisericii, 
din asize de cărămidă şi moloane. 

Când bolțile se înălța pe tamburi; nervurile nu mai au rol 
structural și se construesc din cărămidă devenind decorative, ca la 

bisericile din Messembria, unde alternanța materialului e regulă 
generală. 

Elemente decorative 

Monumentele de artă se definesc nu numai prin frumuseţea 
structurii arhitectonice, care oricât de simetrică, armonioasă sau 
impozantă ar fi, nu poate desăvârși efectul fără concursul plasticei 
sculpturale și picturale. Concepţia creştină a modificat valoarea 
sculpturii, strălucit reprezentată în artele antice, reducând-o numai 
la element secundar decorativ. Pictura și-a păstrat importanţa; arta 
creştină a creiat o iconografie nouă, de la începuturile simbolice ale 
catacombelor la frumoasele mozaicuri bizantine din primele epoci. 
La Influențele păgâne s-au adăugat tendinţe noi, nu lipsite de 
valoare technică și estetică, Decorația monumenlelor creștine era 
îngrădită de aceleaşi cerințe dogmatice care au influențat și 
arhitectura. Mozaicurile și frescele aveau rostul de-a întregi 
educaţia religioasă, pe care credinciosul şi-o făcea în timpul oficierii 
cultului. 

Strict simbolică si cu decor mitologic în primele timpuri, 
severă și măreață după triumful creştinismului şi în epoca de glorie 
sub Justinian şi  Macedonieni, iconografia bizantină devine 
dramatică şi mai puţin luxoasă în ultimele manifestări. 

Pavaje şi velum. Din atrium şi până în faţa altarului se 
obişnuia să se acopere pământul cu pavaje. Pavimentul era compus 
din plăci de piatră simplă şi de marmură, dar de timpuriu apar şi 
mozaicurile. În autorii timpului găsim unelte date din întreg 
cuprinsul imperiului roman şi bizantin. Pe lângă subiecte şi 
descrieri antice apar și simboluri noi, mai ales din lumea animalelor 
(se considera păcat a reprezenta chipul omului acolo unde putea fi 
călcat în picioare). 

În primele secole ale Bisericii, adică după construirea clădirilor 
la suprafața și până în epoca lui Justinian se obişnuia ca privirile 
spectatorilor din narthex, catehumenii și neofiţii, să fie împiedicate 
de nişte pânze, Vela, trase dea lungul arcadelor despărțitoare dintre 
narthex şi naos. Pânzele se manevrau în timpul slujbei pentru a 
permite sau nu vederea sanctuarului, după cum cerea cultul. La alte 
biserici și mai ales la acele care comunicau cu exteriorul prin 

deschideri prea largi, ca basilicele din Italia, perdelele se puneau 
pentru a opri curenţii de aer sau zgomotele dinafară. În capitală 
aceste pânze ascundeau pe impărat de vederea poporulul în anumite 
momente ale cultului. Aceste vele erau lucrate artistic şi constituiau 
un element nelipsit narthexului, fireşte atunci când acesta era 
deschis prin colonade. 

Era un obicei răspândit în antichitate de a se decora altarele, 
templele şi palatele cu pânze ţesute artistic; se văd numeroase 
reprezentări de temple, scene funerare şi alte ceremonii sau 
monumente în arta antică. 

Până azi chiar în biserica ortodoxă joaca un rol însemnat 
pânzele de la uşile împărăteşti ale altarului; la bisericele catolice din 
sudul Europei se obişnuesc chiar şi la uşile intrării. 

Fațada. Bisericele creştine se deosebesc de clădirele păgâne în 
privința sculpturii. Frontoanele templelor greceşti primeau mari 
compoziţii în relief pe care creştinismul le resping fiind chipuri 
cioplite. Fațadele bisericilor nici nu puteau oferi câmpul larg al 
sanctuarelor antice sau al bisericilor gotice de mai târziu fiind 
ascunse de narthex, care acoperea cel puţin jumatatea de jos a lor. 

De obicei fațadele bisericilor bizantine sunt decorate cu 
reliefuri reprezentând figuri sau simboluri cu arcade strâmte și 
greoaie; împrumutate de la palatele persane şi cu ornamente de 
cărămidă. Spre deosebire de templele antice  Byzantinii 
întrebuinţează cărămida care rupe monotonia pietrelor antice. 

În ultimele secole se pot deosebi două curente: Grecia 
pâstrează mai mult gustul clasic; linii drepte şi suprafeţe simple; 
Constantinopolul e influențat de Orientul helenistic: arcaturi, 
gradarea reliefului şi unghiuri slabe. Puţine biserici au sculpturi 
propriu zise. 

Orientul decora de obicei fațadele cu arcaturi, motiv răspândit 
de arta helenistică; la bisericile din peşterile capadociene singurul 
motiv decorativ erau arcadele. La Niceia se cunosc încă din secolul 
al IX, când cinci arcade decorează fațada comună a narthexului și 
tribunei. În Anatolia, Armenia şi de acolo în Creta o serie de arcade 
mai "mici sau una singura de jos până sus, trece în Grecia, în 
Bulgaria şi peste Dunărea în România. 


dă 


Un alt sistem împarte fațadele în două sau trei etaje; de obicei 
o cornișă sau un brâu desparte două rânduri de arcade. Cele de sus 
reproduc liniile naosului, cele de jos ale exonarthexului. 

La Athos rareori fațadele sunt împărțite în două printr-un brâu 
de profil simplu construit din piatră şi cărămidă sau vopsit. 

Cel mai uşor mijloc cu efect decorativ este alternarea de piatră 
şi cărămidă, aşezate în asize și desene variate. 

Sculptura este necunoscută artei bizantine, care scoate efecte 
pitoreşti din întrebuinţarea arcadelor şi nişelor într-un registru sau 
două, din aplicarea colonetelor și cornișelor reliefate, din 
evidenţiarea structurii arhitectonice, iar mai târziu din alternanţa 
materiaiului. 

Uşile şi ferestrele. Centrul unei fațade era intrarea, printr-o 
uşă sau mai multe, căreia trebuia să i se dea o importanţă deosebită. 
La început era obiceiul ca bărbaţii să intre pe fața sudică a porticului 
sau narthexului, iar femeile pe la nord; pentru păstrarea regulilor 
erau paznici la uşi. Intrarea principală chiar din primele timpuri se 
fixează pe partea vestică, adică în axa altarului la capatul opus lui, 
folosindu-se intrări laterale în narthex sau chiar în naos, pentru 
înlesnirea accesului. Si aceste uşi erau lucrate cu îngrijire, de obicei 
însă portalul împodobea intrarea-vestică. 

Casele particulare şi mai ales palatele cu caracter privat în 
perioada imperială se înpodobeau cu intrări monumentale, 
influențate de arhitectura civilă orientală. 

La vechile biserici creştine ușile erau obiecte de venerație iar 
credincioșii se opreau pe pragul lor. În bisericile ortodoxe se închină 
înainte de intrare; pentru a le spori piosenia se așezau aici relicve. 

Erau două uși importante în narthex: cea de-afară se numea 
„porta magna", ale căreă podoabe aminteau viața pământească, cea 
dinspre naos se numea „porta preciosa”, podoabele ei aminteau 
viaţa cerească, Uneori se punea pe laturi un leu sau un cap de leu, 
de unde numele de "inter leones”. 

În primele secole se obișnuiau spre narlhex trei uşi, care, 
fiindcă aveau partea de sus arcuită, se numeau „apsis“, iar în apus 
„arcus“. 

Mozaicuri. Dacă decorația externă, în comparaţie cu alte arte, 
era mai săracă în arta bizantină, interiorul compensa lipsurile 
întrecând templele antichității sau moscheele medievale. Nicăeri ca 
în biserica creiştină nu se potrivea mai bine decorația internă: 
lumină suficientă, suprafeţe largi şi unite armonios, subiecte noi din 
cele două cicluri biblice. Fiecare parte a bisericei are decorația sa, 
după serviciul ce se oficiază. Se observă şi perzistența motivelor 
antice, dar o nouă iconografie se formeză în perioada de tranziție a 
catacombelor şi a primelor două secole de libertate religioasă până 
la Justinian. 

Mozaicurile erau cunoscute antichităţii, dar se întrebuinţau 
mai mult la pavaje; arta bizantină le-a ridicat pe pereţi și cupole 
dându-le valoare. Chiar de la intrare s-au așezat mozaicuri la 
timpane, fie la cele exterioare, fie deasupra uşilor spre al doilea 
narthex. 

Pictura. Mozaicurile erau costisitoare şi cereau multă răbdare 
şi abilitate, de aceia cel mai obişnuit mijloc de decorare era 
zugrăveala, mai puţin costisitoare şi mai ușor de executat. 
Antichitatea a cunoscut pictura numai parţial, fără a ajunge 
vreodată la capodoperele moderne, rămănând neîntrecută în 
arhitectură şi sculptură. Anticii n-au cunoscut perspectiva și foarte 
puţin peisajul; Bizantinii fără a ajunge perfecţia atitudinilor şi 
compozițiilor Renaşterii, legată încă de convenţionalismul 
peisagelor sau atitudinilor din pictura antică, se remarcă prin 
redarea portretului, scenariului şi coloritului cu mai mult succes ca 
în anticitate; către ultima epocă a artei bizantine, când frescele iau 
locul mozaicului, se anunţă Renașterea prin vioiciunea personajelor 
și redarea realului, E drept au fost canoane, care au mers până la 
repetarea schematică, cerută de fondul religios al comandei, dar nu 
totdeauna “Manualul” s-a impus şi chiar atunci iasă liberă inspirația 
execuţiei şi cel mult alegerea subiectului era impus. 

Afară de scenele sacre cu un anumit rost, în narthex apar de la 
o o vreme şi alte personaje; în primul rând ctitorii, fiindcă aici se 
găseau adeseori mormintele lor. 

Se  evidentiază prin aceasta caracterul narthexului de 
intermediar între casa lui D-zeu şi ceilalţi credincioși. 

Spiritul profan a pătruns şi mai puternic spre sfârșitul artei 
bizantine, când se admite reprezentarea personajelor clasice, numai 
în narthex. Filosofii apar tot mai des în pictură. 

Deosebim, în decorarea construcţiilor două perioade în arta 
byzantină: primele două epoci de la Justinian al Macedoniei când se 
folosesc mozaicurile, de la Bethlehem până în Sicilia; ultima epocă 
de strălucire a Paleologilor, când se foloseşte pictura în frescă 
răspândindu-se de la Athos un canon precis pentru toate celelalte 
arte continuatoare Bizanțului. 

Arta bizantină s-a răspandit odata cu succesele politice ale 
imperilui pana în cele mai îndepartate regiuni ale lumii crestine spre 
Orient. In vaiile Mesopotamiei de nord, in tinutul Kurdisatanului 
vecin Anatoliei, in regiunile muntoase ale Armeniei si Giorgiei, 
stapanirea bizantina isi intinde influenta civilizatoare in primele 
secole ale constituirei sale si cu o revenire dupa slabirea Califatelor 
arabe. Una din cele mai puternice dinastii, Isaurienii, era originara 
din vaile Georgiei; Macedonienii aveu aceeasi origine orientala; 
multi armeni si georgiei au ajuns până la cele mai înalte dregatorii 
în stat și capitală. Orientul crestin, patria celor mai multe erezii ca 
nestorianismului în Kurdistan si monofizitismul armean, s-a 
manisfestat cu o bogaţie spirituală care a dat naștere la interpretări 
foarte variate în domeniul religios în general și artă în special. 

Kurdistan. În Mesopotamia de sus arta creștină bizantină este 
o tranziție între orientul sassanid și orientul creştin. Apar 
monumente săpate în stâncă sau la suprafață, grupate de obicei în 
mai multe corpuri de clădiri, rareori edificii publice. Planul obisnuit 
este o nava alungita dupa axa absidei unice sau cu trei sanctuare, 
acoperita cu o bolta si decorata cu motive sassanide, persane sau 
simbolice crestine. Din Mesopotamia sau răsărit unele forme 
primitive ale artei crestine spre Anatolia. 

Unele monumente au aparut chiar inaintea recunoașterii 
creștnismului, in veacul al II lea sau al III lea. Aceste locasuri de 
inchinare sapate în stâncă sau în peşteri, au fost construite, ca și 
catabombele din Italia, și bisericile subterane din Capadocia. 

Cele mai vechi biserici apartin sec.V-lea, unele din ele 
contemporane monumentelor Kurdistane de la sud cu care se 
aseamana dupa plan si orientare. 

În Kurdistan s-a construit și în plan circular; cel mai cunoscut 
monument este octogonul de la Wiranşeir lângă Diarbekir: un 
octogon oval, cu un pridvor vestic adânc de 1l metri, două mici 
pridvoare la intrările de la sud şi nord. La graniţa dintre Anatolia și 
Mesopotamia legătura cu biserici similare din Antiohia, lerusalem 
şi de dincolo de mare; datând din secolul al IV-lea, a putut influența 
monumentele din arta bizantină din Constantinopol. 

Armenia şi Georgia. Armenii şi Georgienii sunt cele mai 
vechi popoare creștine; Armenia formează o unitate aparte şi adoptă 
monofizitismul, dar Georgia rămâne ortodoxă. 

În Georgia se mai păstrează câteva influenţe care duc spre 
Rusia şi de aici până-n Principatele Româneşti. S-a discutat dacă 
arta armeană a fost influenţată de arta bizantină sau că Armenia s- 
a dezvoltat influențând ea pe bizantini, cum susţine mai ales 
Strygovschi, care afirmă că planul în cruce, timid la bizantini în 
veacul al X-lea a fost adus de armeni la Constantinopol. 

Monumentele prezintă cam acelaş plan general: o navă pătrată 
proiectează patru braţe terminate prin câte o absidă poligonală. De 
dimensiuni mici, sunt masive la mijloc cu un turn ascuţit spre varf; 
planul general este bizantin, cu influenţe siriene și orientale — 
musulmane, originale şi pitoreşti în decorație. Arhitecţii armeni 
aduc o notă nouă în rezolvarea accesului. 

Cea mai veche biserică armeană este celebra catedrală din 
Etimazil cea mai importantă mânăstire a armenilor, sediul 
partriarhiei. Începută la 302 a fost terminată pe vremea lui 
Justinian; actuala catedrală datează de la începutul veacului al 
XVIII-lea probabil pe urmele celei vechi. 

Un alt centru însemnat a fost insula Wan de pe lacul cu același 
nume, cu mai multe biserici — cea mai veche clădire e din 663. 
Catoliconul are formă de cruce cu patru nișe mari din care una 
serveşte de altar şi cea opusă de nartex. 

Biserica șogakat clădită în veacul al XIII-lea probabil pentru a 
servi de capelă sepulcrală, este lucrată într+un stil original. Planul 

bazilical cu cupolă pe navă unică are o absidă estică flancată de două 
mici încăperi alungite, iar la fațada vestică un nartex dezvoltat 
format din două corpuri. Un pridvor mare deschis şi împărţit în trei 
compartimente din care cel mijlociu boltit circular, face legătura 
printr-o uşă îngustă cu al doilea spaţiu desparțit de naos prin două 
“pieds-droits” ieşite în afară. Portarurile monumentale sunt 
caracteristice arhitecturii armene. 

În mod curent se folosea un pridvor pe faţada vestică sau pe 
trei laturi. Pridvorul deschis este propriu clădirilor din a doua epocă 
a artei armene, când apare şi la unele monumente din Kurdistan. 

În Armenia s-au construit și biserici circulare. Capelele 
sepulclare mai vechi, între altele acele din Ani, erau sub forma unei 
săli octogonale flancată de absidiole şi precedată de un nartex. 
Georgia a rămas credincioasă ortodoxiei, arta ei este bizantină, 
influențată de unele curente orientale. Rolul Georgiei a fost de a 
transmite Rusiei ortodoxe învăţăturile artei bizantine dinspre est. 
Arhitectura se aseamănă cu a Armeniei dar fiind mai legată de arta 
bizantină prin care rezolvă identic construcții. 

Bulgaria Caracterul esenţial al imperiului bizantin din punct 
de vedere politic, a fost desele schimbări teritoriale şi mixtiuni de 
popoare. 

Planul. În arhitectura Bulgară se pot distinge mai multe faze 
in stransa legatura cu dezvoltarea condiţiilor politice care au 
determinat comanda şi influenţele. Există trei epoci având în vedere 
tipul general al planului: tipul marii bazilici dezvoltată mai mult în 
lungime, fără transept şi cupola, toate cu un nartex dezvoltându-se 
în secolele IX — XII; tipul "jumatate bazilica!” cu sau fără cupola cu 
dimensiuni mai mici dar dezvoltată în înălțime prin cupolă şi două 
etaje, nartexul acoperit cu bolta cilindrica bine distins în veacul al 
XIV-lea; al treilea e tipul bazilical athonit, cu apsidiole mari cu 
nartex sau pridvor din sec. al XIV până în secolul al XIX-lea. 

La Tarnovo se gaseste vechea cetate de la Trapezita cu sapte 
biserici. În general se compun dintr-o nava unica cu nartex la vest. 
Dupa grosimea zidurilor, dupa forma putin obisnuita si mai ales 
dupa orientarea inclinata au fost cladite de unul sau mai mulți 
arhitecti veniti din sudul Armeniei sau din Kurdistan. 

Dinspre aceleasi regiuni orientale primesc infuente și 
bisericile săpate în stânca din Bulgaria. La Midia este una cu trei 
nave, fiecare cu cate un altar si usa care da într-un coridor lung. 

Bolta a primit toate rezolvările cunoscute arhitecturii 
bizantine, nu numai la acoperisul naosului ci si la nartex. Primele 
biserici se pare că nu au cunoscut decat bolta „En berceau” si „En 
arete”. Cupola apare in a doua epoca si continua a fi utilizata pana 
la cladirile cele mai noi. Aceste biserici fac parte din seria 
monumentelor care au resimtit influenta orientala venita din Est. 
Desi cele mai multe din bisericile Bulgare sunt de dimensiuni mici, 
erau prevatute uneori cu tribune care mergeau pana deasupra 
nartexului. Tribunele erau sustinute de pilastrii care constitue si 
obisnuitul mijloc de a divide spatiile din interiorul nartexului sau 
de la pridvor. Alternanţa materialului de decorație externă este 
foarte bogata. Paturile de caramidă alternează cu lespedele de piatra 
sau cu paturile de lut, peste care se fixează piese de argilă smălțuită 
în formă de flori, cruciuliţe sau cercuri. Fațadele bisericilor vechi 
diferenţiau părţile arhitectonice prin arcade şi frontoane. Decorația 
interioară e mai bogată şi se concentrează pe pictura. 

Serbia. Monumentele religioase ale Serbiei sunt concentrate 
pe vaile Morave a Timocului şi Rasciei. Arhitectura Serbiei se afla 
stilistic între Bizanţ și Italia; dacă pictura se leagă de primitivii 
italieni arhitectura vechii Serbii se apropie de arta bizantina; În 
Serbia se întâlnesc cele trei curente: bizantin, oriental si occidental. 
Bisericile mănăstirești spre deosebiere de cele bizantine sunt 
construite în centre urbane; la catolioanele lor se poate urmari 
evolutia artei sarbesti dupa trei scoli: Rascia, Serbia bizantina si 
Morava; acum apar cele din urma manifestari ale artei sârbești. 
Planul comun rămâne cel treflat; din Rascia imprumuta pe langa 
alte elemente şi nartexul pentru prelungirea naosului. Arhitecţii 
sârbi au trecut în nordul Dunării în Muntenia după care au disparut 
dupa o generaţie. Talentul lor a lăsat urme puternice care pune arta 
sarba printre cele mai stralucite scoli bizantine. 

Elemente decorative. Atrium, fiala şi baptisterul nu mai intră 
în compoziția mănăstirilor, bisericile sârbeşti apărând după ce 
acestea dispăruse din arta bizantina, doar fantana din curtile 

manstiresti se mai pastreaza in amintirea fialei de odinioara. În apus 
in locul vechiului atrium apare o incinta asemanatoare „ cloitre” pe 
care sarbii nu o adoptă dar sub influența occidentală apar 
clopotnițele, decoraţiile externe, portalul si uneori un portice lateral 
ca cel de la Studenica. La bisericele mari din Dalmatia unde 
influenta occidentala persista mai accentuat se pastreaza uneori 
elemente specifice vechilor bazilice sau tipului latin. 

De la Athos se aduc turlele şi capele laterale proprii numai 
vechilor biserici; școala din Serbia bizantina și morava nu le 
întrebuinţează decât rar. În Serbia bizantină faţada este o 
combinaţie de piatra cu caramida, arcaturi concentrice si degajate 
inconjurate de o dubla cornisa de dinti de ferestrau si o creasta 
festonata. Arcadele sunt decorative la fațadele bisericilor din 
Macedonia şi Moravia. În Macedonia arcăturile oarbe urmaresc 
efecte de lumina sau indică liniile structurii, ca la Constantinopol. 

La Susica arcadele false arata liniile structurii dar 
compresiunea o primesc pilastrii fatadei prin două semicoloane 
săpate în grosimea lor. Arcadele false se combina cu pilastrii sapati 
la mijloc cu o semicolana si dau aspectul unor fascicole de coloane 
gotice. Ca decorație se mai intrebuinteaza caramida şi 
medalioanele. Cele mai multe se gasesc pe fatada vestica a 
nartexului variind cu incrustari de piatră gri. Mai rar apar toruri sub 
muluri iesinde in locul dintilor de ferestrau. Torsada devine un 
motiv esential in scluptura ce inconjoara nu numai cadrele ci si 
arhivoltele nartexului. E formata din rinsouri si foi la care se mai 
adauga la nartex o serie de „fleuroane” cu tulpinele incrucisate. 
Figuri lucrate fin in marmura multicolora acopera intreaga fatada cu 
influenta italiana. Pe langa aceasta apar rozase mari sau frize de 
arcaturi lombarde ca la Manasija, Kalenici si altele de aceleasi 
provenienta occidentala. 

Mai pronuntata este aceasta influenta la decorarea portalurilor 
si ferestrelor. Portalul apusean e format din mai arcade pe pilastri 
în întregime acoperiți de sculpturi reprezentand lei,sfinți sau scene 
biblice înconjurate de rame florale; în lunetă este reprezentată 
Nașterea lui Christos. 

Influente bizantine în occident 


În decursul Evului mediu au existat strânse legături între 
imperiul bizantin și apusul Europei: un veşnic schimb de 
negustori, diplomaţi, călugări şi artişti și proprietăţi bizantine în 
Italia. Influenţa bizantină a variat dupa regiune: covarsitoare la 
Ravenna, Venetia şi în sudul Italiei a înaintat pe valea 
Rhinului şi spre sudul Frantei de unde emană până în 
Anglia.Cercetându-se originile artei romanice s-a ajuns la arta 
bizantină reprezentată puternic în sudul Franţei. De asemeni se 
observa caracteristici orientale în Germania, în veacurile X- XIII — 
lea cu centrul pe valea Rhinului. Şcoala din Ratishoria și Salzburg 
suferă influențele  decoraţiunii bizantine în special. Prin 
intermediul Franţei unele monumente din Anglia și Spania 
intrebuinteaza metode oriental-bizantine. 

Italia. Cele mai vechi monumente de arta creştină au apărut 
în Italia în jurul Romei, care a fost un centru crestin. Primele biserici 
urmaresc soluţiile arhitecturii existente local de pe vremea 
Romanilor; planul bazilical de obicei cu mai multe nave, cu 
intrarea directa sau prin mijlocirea unui portic, cu acoperiş în 
șapantă. Mai târziu abia, dupa închegarea artei bizantine, 
influenţele greceşti se impun. Mulţi călugări greci se refugiază pe 
vremea iconoclastilor și înființează mănăstiri — în Calabria 
numarul lor s-ar fi ridicat la 97 — sau sunt chemati de 
personalități însemnate culturale în Italia — abatele Desiderius la 
Monte Casino, centru de iradiare al elenismului sau de dogii din 
Veneţia. La Roma influența bizantină înviorează periodic 
activitatea artstică; după Vasari Renașterea florentina se 
datorează unei şcoli grecești. Se poate urmări problema 
construcţiei de început la monumentele care au păstrat elemente 
locale, bisericile latine şi acelea care au primit influenţe bizantine 
până la începuturile stilului romanic, care se formează ca o culme 
a spiritului occidental către veacurile XI-XII-lea. 

Cea mai veche biserică a lui Constantin cel Mare e Sf. 
Constanta pe calea Nomentana de la Roma: pe un plan circular, 
între coloane şi ziduri exterioare o galerie circulară boltită „en 

berceau"; uşa de la intrare avea un pridvor care se lega de zidurile 
ce formau un atrium. Catedrala Sf. Petru de pe colina Vatican deşi 
a fost făcută ulterior, în veacul al IV-lea avea cea mai completă 
alcătuire a bisericilor creștine occidentale din această epocă. În 
faţa clădirii era un vestibul pătrat pavat cu marmură, deschis spre 
atrium şi având în mijloc o fântână; de asemeni o necropolă a 
papilor şi împăraţilor. Din atrium se intra în biserică prin cinci 
uși, fiecare cu un nume propriu, trei pentru nava centrală, două 
pentru colaterale. În faţa atriumului s-au adăugat construcţii de 
forma unui pridvor cu coloane și turle, dintr-o epocă posterioară 
veacului al X-lea care după formă şi poziţie amintesc construcțiile 
similare orientale și bizantine. 

Planul occidental sau latin, cu utilizarea pridvorului deschis 
la partea anterioara sau porticului circular, apare la mai multe 
monumente din veacul al V-lea. La Ravenna se inalta inainte de 
450 Mausoleul Gallei Placidia. celebra imparateasa care a domnit 
25 de ani; nu avea nici un portic, intrarea se facea direct din bratul 
vestic al crucii, desupra caruia erau frumoase mozaicuri. Din 
acelasi secol Sf. Apollinare în Cita, cea mai veche dintre bisericile 
cu acest patron, are plan bazilical cu un pridvor rafinat alcătuit ale 
carui arcade pe coloane de marmura sunt "o fericita exceptie în 
trietetea și sărăcia generală”. În plan circular se zidește Baptisteriu 
ortodoxilor, Sf.Giovane în Fonte; foarte simplu la exterior are 
numai randuri de arcade oarbe care inconjoara o cornişa greoaie 
în dinţi de ferestrău. Planul latin s-a perpetuat pana la apariţia 
sistemului romanic în Italia. 

Dintre mănăstirile înființate de călugării greci refugiați în 
veacul al VIII-lea, mai însemnate sunt Sf. Maria și Sf. Sava. Sf 
Maria în Cosmedin din Roma este o bazilica cu trei nave egale și 
un nartex larg, cu intăriri prin faţada vestică şi goluri deschise 
spre naos. Sf. Sava are un pridvor larg, care se desfăsoară pe fațada 
vestica, precedată de un corp vast de clădiri al cărui parter, 
susținut de pilaştri groși de carămidă, serveşte de vestibul. 
Deasupra pridvorului se află un al doilea etaj cu cinci ferestre 
căruia îi urmează o loggie deschisă prin 11 arcade de cărămidă. 

Decorația vechilor biserici din Italia se făcea îndeosebi cu 
ajutorul mozaicurilor, dintre care unele au rămas cunoscute prin 
valoarea lor artistică, chiar dacă nu s-au păstrat până azi. 
Răspândite pe întreaga suprafață a bisericei se găseau și în 
interiorul spaţiilor introductive sau la fațade. Mausoleul Gallei 
Placidia avea intrarea principală împodobită cu un mozaic frumos 
reprezentând pe Bunul Păstor în mijlocul turmei sale. 

Veneţia era considerată ca o cetate greacă, cel mai însemnat 
monument al ei San Marco este o operă bizantină cu toate 
adaosurile şi restaurările ulterioare. Artistii greci chemaţi de dogii 
veacului al XI-lea, o termină la 1071. Are planul în cruce grecească 
cu un nartex monumental. Din Veneţia influenţa bizantină trece 
la Torcello, o insulă însemnată prin două monumente: Catedrala 
și Santa-Fosca unite printr-o prelungire a porticului acesteia din 
urma şi având comun aceeași campanilla. 

Suceviţa 


1. ABORDAREA PROBLEMATICII ÎN 
PERSPECTIVĂ ISTORICĂ 


Tradiţie şi continuitate milenară 


„Sfânta biserică este chip și icoană a lui Dumnezeu 
ca una ce are aceeași lucrare ca el prin imitare și închipuire ” 


Memorând acest gând frumos exprimat atât de pios în 
“Mystagogia ” [5] de Sfântul Maxim Mărturisitorul, am încercat să 
deslușesc ce a mai rămas astăzi din tema sacrului edificat ce ne-a 
însoţit istoria vreme de un mileniu. Așa cum ştim această temă, ca 
parte integrantă şi integratoare a sacrului creștin, a marcat trecerea 
noastră prin cultura europeană cu permanența unei necesități 
spirituale, după ce s-a aşezat iniţial pe ruinele păgâne ale civilizaţiei 
romane, creştinismul a devenit în timp matricea identitară a unei 
întregi culturi, unitară la început, sfărâmată apoi în fragmente 
doctrinare, cultura creştină şi-a păstrat întreaga putere de seducţie și 
modelare în diversele sale forme de manifestare. Una din ele este 
arhitectura ortodoxă dedicată transpunerii ideii de sacru în concretul 
pământesc şi cu mijloacele oferite de acesta. Arhitectura sacră se 
adresează deopotrivă afectului şi intelectului prin simboluri şi 
semnificații configurate spaţial și volumetric. Sacralitatea se 
materializează prin structură şi capătă valenţe estetice prin artele 
conexe ce însoțesc acest demers. 

Scopul acestei lucrări ce stă sub semnul divinului este de a 
transcede raţionalul structuralist şi funcţionalul arhitectural în 
spaţialitate mistică. Din perspectiva istorică, arhitectura 
ecleziastică a fost influențată în componenta structurală de 
evoluţia gândirii inginereşti, iar în cea formal-estetică de 
succesiunea curentelor culturale, dar păstrând nealterată 
articularea arhetipurilor sacre. Legile atemporale care fixează 
tradiţia în “genius loci” au dat naștere la volume cu un puternic 
conținut identitar care le particularizează atât în aria panortodoxă 
cât şi în regionalismul cultural românesc. Tradiţia bizantină, 
grefată pe cultura populară la care se adaugă expresia materialelor 
şi estetica structurală este moștenirea noastră în materie de 
arhitectură bisericească. 

Odată cu schimbările din anii '90 a redevenit actuală o temă 
extrem de vastă a arhitecturii şi anume programul ecleziastic. 
Vreme de 50 de ani sacrul în arhitectură a fost prohibit, suficient 
pentru a anula o tradiţie cristalizată în secole de practică 
edificatoare. Astăzi suntem supuşi unei presiuni enorme în 
direcția umplerii unui gol şi s-a dovedit extrem de dificilă găsirea 
unei expresii arhitecturale sincrone cu epoca. 

O serie de concursuri, simpozioane şi tipărituri având ca 
temă arhitectura religioasă au reuşit să contureze o direcţie în 
această problematică. În ce măsură se poate vorbi de reușită sau 
eşec putem afla doar în urma unei analize critice a materializării 
acestui demers. De asemeni, actorii principali ai acestei misiuni — 
cler, arhitecți, administraţie — au încercat să găsească un limbaj 
comun şi o articulare a gesturilor ziditoare. Rezultatul este 
promițător şi se exprimă prin cele câteva biserici noi, construite 
sub semnul reinterpretării tradiţiei în sens modern, ce pot genera 
modele în anii ce vin. 


Abordarea problematicii în perspectivă istorică 
Biserica trebuie recunoscută ca atare, atât sincron în raport 
cu restul caselor, cât şi diacron în cadrul propriei deveniri.[25] 


Acest binom asigură un echilibru între tentaţia alterităţii ce poate 

exclude sacrul și identitatea repetitivă, ce anulează evoluţia în 
spirit tradiţional. Istoria arhitecturii ecleziastice este o istorie a 
diversităţii de răspunsuri date programului de cult în diverse epoci 
şi provincii locuite de spiritul creştin. 

Există însă câteva repere în evoluţia construcţiilor bisericeşti 
ce pot constitui modele demne de prelucrat şi nu de copiat. 
Astfel arhitectura ștefaniană în Moldova, cea brâncovenească în 
Valahia, sau cea de lemn din Transilvania, sunt rodul unor 
intervenţii formale - de unde şi senzaţia de alteritate — pe un suport 
comun al alcătuirii planimetrice. Singurul moment al noutăţii 
absolute îl constituie neoclasicismul de secol XIX, de inspiraţie 
occidentală, trecută prin filtrul slav ce se instituie şi la nivelul 
conceptual al planului. Cele două atitudini, antagonice în 
aparență, dau măsura flexibilității modalităţilor de abordare a 
evoluţiei lăcaşelor de cult. 


Funcţiile arhitecturii ecleziastice 


Biserica are o dublă funcţiune — concretă și simbolică — [117] 
și prin asta este singurul program capabil să ilustreze coeziunea 
dintre materie și spirit. Prin funcțiunea concretă, spaţiul ecleziastic 
excede ca dimensiune celelalte spaţii, fiind menit a adăposti o 
comunitate. De aici problema dificilă a închiderii şi acoperirii unor 
edificii mari care a dus în timp la o evoluţie a sistemului constructiv 
și investirea acestuia cu valenţe de simbol. Actul edificării 
ecleziastice a generat o expresivitate proprie sistemelor 
constructive noi. În binomul expresivitate arhitecturală — sistem 
constructiv există un proces continuu interdeterminant. Evocând pe 
Sfântul Isac Sirul, putem afirma despre biserică « Fiecare biserică 
este un centru cosmic ce reproduce structura internă a universului. 
Este corabia eshatologică — naosul (navis) peste care se înalță forma 
sferică a cupolei asemenea cerului ce odihneşte solid pe arcele ce 
reprezintă cele patru zări ale lumii, sintetizând unirea cercului cu 
pătratul, măsura şi cifrul ceresc al împărăției... iar măsura face orice 
lucru frumos». [120] 

Reperele geometrice ce stau sub semnul măsurii, fac prin 
această definiție distincţia dintre biserica cu funcţiune concretă și 
cea simbolică. În limba română prin biserică se înţelege atât 
instituţia creștinească cât și clădirea în care se celebrează cultul. 
Biserica concretă a apărut ulterior celei simbolice şi a preluat de la 
aceasta întregul vocabular încifrat al legăturii divine. Atât în 
alcătuirea formală, ce îmbracă zidirea, dar și adânc, în conformarea 
structurală, găsim elemente ezoterice pe care numai cei inițiați pot 
să le descifreze. Formele de plan se combină după legi sacre în 
lungul axelor şi dau naștere volumului ce închide în el spaţiul sacru 
— «o calitate de profunzime a spaţiului, o profunzime verticală a cărui 
proiecţie este locul» cum îl defineşte Mircea Eliade.[6] Nevoia de sacru 
ca o constantă umană, a generat practica sacralizării, a marcării 
cadrului adecvat în care acesta se poate manifesta. Acest loc de 
contact între universul divin şi cel terestru a fost de le început 
absida, aşa cum a fost revelată biblic şi apoi materializată terestru. 
De la grecescul «apsis» - arc de boltă — absida este un spaţiu arcuit 
în plan orizontal ce primeşte în el lumina solară şi harul divin. 
Translată în plan vertical, absida a generat arcul, ca simbol al 
stabilităţii şi al împlinirii formale. 

Toate formele şi volumele spaţiului ecleziastic ortodox sunt 
tributare arcului şi au evoluat din acesta. Arcul translat generează 
bolta, arcul rotit în jurul axei verticale dă naştere cupolei iar când 
se ridică din plan în jurul axei orizontale avem chivotul ce închide 
altarul. În diverse poziţii și sensuri diferite arcul însoțește treimea 
parcurgerii spaţiului eclezial: pridvor sau pocăință cu arcul de 
intrare, naosul sau cerul ca și cupola, și altarul sau sfânta 
sfintelor cu absida. Formele de plan evoluează în expresivitate şi se 
dezvoltă în volum prin combinaţii de arce ce au un singur reper 
iconic — crucea în diversele sale ipostaze relevate sau ascunse. Arcul 
este o permanentă și determină trinomul ziditor - forma ca 
manifestare exterioară, expresivitatea ca scop şi sistem constructiv 
ca mijloc. Forma este elementul de legătură între logica constructivă 
și expresivitatea arhitecturală prin componentele sale stilistice şi 
raţionale în număr de trei: funcţiune, structură şi mesaj. Expresia 
artistică transformă lucrarea în operă şi transmite mesajul 

creatorului către cei cărora le este destinată. În sfârșit, sistemul 
constructiv ţine laolaltă şi coordonează relaţia dintre părți, astfel 
încât să răspundă ca un întreg la solicitările de orice natură. 

Structura ca sistem coordonator de mesaj, transmis prin 
material, se poate exprima sincer, atunci când elementele 
constructive sunt la vedere sau metaforic, atunci când acestea se 
constituie într-un cod al limbajului artistic. În primul caz putem 
încolona arhitectura ecleziastică ce are ca vector expresiv arcul şi tot 
ce derivă din jocul său, în speţă arhitectura tradițională românească 
de la paraclisul bizantin din Valahia la bisericile ștefaniene cu arce 
piezișe. În al doilea caz intră acea arhitectură ce se revendică în 
forma coloanei ca expresie mascată a eforturilor de compresiune, 
iar cum în arhitectura românească coloana izolată este rar folosită, 
putem concluziona că avem o arhitectură a cărei expresivitate este 
dată de structură.[90] 


Elemente structurale în arhitectura ecleziastică 

Mediul în care omul încă de la apariţie gândeşte şi aplică este 
unul gravitațional ca vector de dezvoltare verticală, şi de aceea orice 
alcătuire care este în concordanţă vizibilă cu acest fenomen, este 
percepută ca ordonată şi inteligibilă, contrariul ducând la neliniște, 
indiferent de tendinţele stilistice sau teoretice ale unui moment 
istoric. Configurarea arhitecturală și conformarea sistemului 
constructiv formează un binom indestructibil. În timp, cele două 
componente s-au dominat una pe alta în funcţie de demersul 
conceptual dar niciodată nu s-au exclus. 

Arhitectura ecleziastică a înflorit pe ruinele Imperiului 
Roman, preluând de la acesta arcul și bolțile dar şi tehnicile punerii 
în operă a materialelor cu rezistență mecanică mare cum ar fi piatra 
și betonul roman. Arcul şi bolta au dat posibilitatea modelării 
spaţiale în complexe forme compoziționale, mai ales la interior 
unde se concentrează simbolurile ce  recreează lumea. 
Compoziţional, spaţiul ecleziastic este marcat de bogăţia 
elementelor articulate unitar şi ierarhizat după două axe: una 
orizontală, îndreptată spre altar şi alta verticală spre cupola 
naosului. Ele se echilibrează și învăluie întregul spaţiu, fiind 

percepute din orice punct. Din moştenirea romană doar două forme 
structurale au evoluat în arhitectura bisericească: bazilicală în 
apusul Europei și centrală în răsăritul ortodox. Structura bazilicală 
se orientează spre altar prin repetarea aceleiași secțiuni — travee în 
lungul axei longitudinale. Soluţia structurală este dată de arcul din 
bolțari pe una sau două direcţii ce descarcă sarcina pe coloane de 
formă poligonală sau cruce în secțiune perfect adaptate 
materialului. Construcţiile centrale îşi au originea în micile capele 
romane care au fost preluate de creştini și adaptate nevoilor cultice. 
Edificiile centrale sunt cele care suportă şi promovează cel mai bine 
inovațiile tehnice în nevoia de a amplifica spaţiul liturgic şi de a-i 
da un sens ascensional. Elementul central de maximă expresivitate 
este cupola care prin succesiva mărire a diametrului a impus soluții 
constructive noi de sprijinire, de la îngroşarea tamburului până la 
eliberarea lui şi disiparea descărcărilor în complicate sisteme de arce 
și abside. Performanţa tehnică a impus noi materiale trecându-se 
treptat de la betonul roman la cărămidă şi piatră ce permit o punere 
în operă fără cofraj. Bogata simbolistică a alcătuirii structurale este 
ierarhizată prin înălțarea spaţiului central acoperit de cupolă şi 
accentuat de brâul de lumină de sub ea datorat interspaţiilor dintre 
arcele generatoare în contrast cu penumbra mistică a 
deambulatoriului. 

Creştinismul a generat şi s-a împlinit într-un volum pe măsura 
aspirațiilor sale şi anume o sinteză între spaţiul central şi cel 
bazilical. Noul volum reunește sensul liturgic al bazilicii cu 
spaţialitatea arcelor prinse în cupolă, dezvoltând două axe 
compoziționale ce își dispută primatul şi se unesc în cruce. Axul 
vertical indicând sensul divin în Pantocrator echilibrează sensul 
orizontal al celebrării înspre Sfânta Sfintelor — altar, într-un volum 
unic plin de simboluri şi expresivitatea arcelor şi cupolelor vizibile 
atât în interior cât și în exterior. Lucian Blaga, cu referirile la Agia 
Sofia ca simbol al spaţiului creştin descrie astfel această zidire: „în 
distribuţia spațială a elementelor constructive predomină copleșitor cupola, 
semicupola, bolta, arcurile... ca impresie totală nu e nici orizontal așezată 
pe pământ, nici perpendicular înălțată spre cer, ea plutește oarecum ca o 
lume în sine mărginită doar de propriile bolți. Orizontală și verticală, cu 

funcția lor extensivă de așezare sau înălțare sunt anihilate de bolți și de 
arcuri. Orizontala și verticala câștigă astfel o funcţie aproape secundară în 
ritmica spaţială a întregului plin de vibrații și de armonice tensiuni. Întregul 
catedralei înfățișează o lume sieși suficientă, care nu zace pe nimic, care pur 
și simplu se arată, se relevează ”.[124] 


Tehnologia de edificare a clădirilor de cult creştine 

Gândirea structurală a început să domine abordarea proiectării 
construcţiilor de cult odată ce acestea s-au închegat din punct de 
vedere stilistic şi dogmatic. Arcul ca element structural dar și 
semiotic a început să domine ansamblul religios prin numeroasele 
sale combinaţii şi posibilități compoziționale în registru sacru. 
Deplasarea în sens liturgic a arcului — portal de intrare a generat bolta 
în leagăn, iar bascularea absidei din plan orizontal în cel vertical dă 
naştere unui segment sferic la întâlnirea cu bolta în leagăn, în cel mai 
important loc al bisericii — altarul. Acest sistem are dezavantajul unei 
îngroşări a zidurilor obligate să preia împingerile bolţii şi micşorarea 
golurilor, lucru contracarat prin apariția arcelor dublou la interior și 
al contraforților la exterior. Mai departe, pentru a concentra 
împingerile în colțuri și a uşura acoperirea în câmp, au apărut bolțile 
în cruce cu muchii intrânde sau ieşinde, percepute ca o intersecţie de 
semicilindri. În plus, efectul estetic era îmbogăţit prin ineditul 
închiderii spaţiale dar şi a ordonării planimetrice într-un pătrat. După 
cum ştim, pătratul este casa cercului şi pe acest eşafodaj a fost 
posibilă o dezvoltare ascensională a spațiului prin pandantivi, trompe 
de colț şi în final bolta. O nouă etapă în devenirea estetico — spaţială 
a fost marcată de arcele în diagonală ce au adus la micşorarea 
secțiunii şi ritmarea spaţiului. Acest lucru se poate face succesiv în 
zona tamburilor până când pătratul naosului se înjumătăţeşte în 
parcurgerea verticală a turlei ca receptacul de lumină şi aspirație 
universală. Evoluţia volumetrică în forme rafinate estetic și structural 
s-a datorat relaţiei interdependente între materie — structură — formă. 


Suceviţa 


2. EVOLUŢIA PROGRAMELOR DE CULT 


„„.. în biserici afli că exiști, ce pustiu ar fi spaţiul dacă n-ar fi 
punctat de biserici ” 
Petre Ţuţea 

Parcurs temporal 


Începând cu secolul al IV-lea în epoca lui Constantin cel Mare, 
Creștinismul este mai întâi tolerat, nemaifiind supus persecuțiilor 
după care treptat devine religie oficială ocrotită de stat cu rol 
determinant în lumea deciziilor politice. În consecinţă și marea 
majoritate a populaţiei se convertește la creştinism şi caută să 
participe constant la ritualul religios practicat în temple, prilej nu 
numai de desăvârşire spirituală dar şi de transfer empatic între 
păturile sociale. Cultul creştin a fost statuat în sens dogmatic pe 
parcursul celor șapte sinoade ecumenice începând la Niceea în 325 
şi sfârșind tot aici în 787 punând capăt iconoclasmului. 

Pe parcursul a cinci veacuri, creştinismul s-a desăvârşit nu 
numai teoretic în concluziile sinoadelor ci şi practic prin stabilirea 
unei erminii a bisericii în formă edificată, capabilă să reprezinte în 
mentalul colectiv componenta materială a cultului. Trecerea de la 
funcționalul conjunctural al primelor lăcașuri la simbolistica 
bisericii bizantine s-a făcut în timp odată cu evoluţia în sens liturgic 
al spaţiului eclezial dublată de perfecționarea tehnicilor structurale 
şi a diversificării materialelor de construcţie. În perioada apostolică 
templul creştin avea forma şi alcătuirea unei case particulare cu 

foişor precum locul biblic în care s-au săvârşit „Cina cea de taină” 
de pe colina Sion din Ierusalim. Pe locul acestei case, martoră a 
faptelor apostolilor, Constantin cel Mare construieşte o biserică a 
Cinei — cenaclum distrusă de cruciați şi reconstruită după forma 
originală — parter şi etaj zugrăvită cu scene evanghelice — pe care o 
considerau „Maica tuturor Bisericilor”. fig. 2.1; fig. 2.2. 


Fig. 1 Biserica Naşterea Fig. 2 Mănăstirea 
Domnului din Betleem Sf. Ecaterina 


Primii creştini proveniți din iudei foloseau pentru rugăciuni 
pridvorul sinagogilor — foişorul lui Solomon - iar pentru sfânta 
Euharistie — frângerea pâinii — casele particulare cu săli spaţioase în 
foişor capabile să cuprindă un număr mare de credincioşi. Este 
momentul diversificării spaţiilor de cult şi despărțirea de tradiția 
iudaică prin disocierea rugăciunii individuale de cea în comuniune, 
odată cu răspândirea apostolilor în spaţiul grec sau roman, 
adunările creştine se făceau în atrium unde se găsea de obicei și un 
bazin de spălări — impluvium - folosit ca sacristie sau în triclinium — 
sala de mese — ori în sala de primire din faţa intrării, împărțită de 
regulă în trei nave, numită bazilică sau sală egipteană. 

În primele două secole post-apostolice clădirile de cult nu au 
trăsături specifice dar începând cu secolul al III-lea când asistăm la 
atingerea unei mase critice de creştini încep să apară și elemente 
specifice de ordin funcţional.[62] fig. 3 

Fig. 4 Biserica San Apollinare Nuovo, an 400 — interior 


Casele în care se oficia cultul aveau o cameră exclusiv 
destinată adunărilor de creştini numite ecclesae, nume transferat 
ulterior locului şi perpetuat de popoarele neo-latine cu dublu înțeles 
— concret şi simbolic — pentru a desemna Biserica. Organizarea 
bisericească în sens moral, dogmatic şi ritual impune şi norme de 
alcătuire a spaţiului liturgic în clădiri proprii numite bazilică după 
vechiul nume menţionat în septuaginta al pridvorului templului din 
Ierusalim. Cuvântul indică nu numai adunările creștine ci și forma 
clădirii — o sală cu coloane — și modul său de împărţire, fig. 2.4. 
Termenul românesc de biserică își are rădăcina în acest cuvânt şi 
indică originea apostolică a creştinismului autohton. Exclusivitatea 
funcţională și proprietatea obştească fac din aceste edificii repere 
stilistice în peisajul urban ce transced funcţia simbolică. Urmele 
materiale din epocă au dispărut în totalitate datorită persecuțiilor 
dar din rescrierile literare se presupune că bisericile primelor secole 

erau diferite ca formă având comun doar sala mare de adunare din 
tradiția iudaică a sinagogilor. Există şi excepţii care confirmă 
ipoteza că bisericile paleocreştine şi-au cristalizat planimetria în 
secolul al III-lea: altar spre răsărit, plan trinavat cu şase stâlpi 
interiori,  exedra semicirculară destinată clerului, separarea 
funcţiunilor prin paramente de zidărie, alungirea sălii principale în 
sens longitudinal, axialitate compozițională. [120] fig. 5, fig. 6. 

Fig. 6 Biserica Sf. Dumitru, Thessaloniki, Grecia: a - plan reconstrucţie; 
b- vedere izometrică. 


Epoca lui Constantin cel Mare înseamnă și sfârșitul 
persecuțiilor şi odată cu oficializarea cultului şi bisericile devin 
neîncăpătoare. Soluția imediată este de a se amplifica lăcașurile 
existente în sens longitudinal sau transversal după cum permite 
structura sau planul unor temple păgâne la noile solicitări. Aceste 
intervenţii sunt doar paleative care nu rezolvă impasul ci doar îl 
amână dar lasă totuși unele influenţe la nivel formal în construcţiile 
viitoare. 

Cum creştinismul se răspândește mai ales în mediul extrem 
de rafinat al lumii greco-romane, simpla amplificare volumetrică a 
bisericilor nu era suficientă şi se impune găsirea unui corespondent 
estetic al acestui demers. În entuziasmul edificării noii expresii care 
să reflecte spiritul creștin se întâlnesc meșteșugul artei vechi cu 
elanul noii credinţe care se motivează reciproc în găsirea unui nou 
limbaj. Marea varietate nominativă a noilor temple au ca rădăcină 
„Casa Domnului ” şi reflectă dorinţa de adoptare a cultului de cele mai 
diverse entităţi. „Casa Domnului ” devine prin transfer semantic locaş 
împărătesc sub forma biserică. Folosit în unele regiuni ale 
Imperiului Roman termenul basilica avea şi conotaţii formale 
indicând acele locașuri mari de formă rectangulară ridicate de 
Constantin pe locuri consacrate spre deosebire de ecclesia care indică 
doar rolul de adunare a respectivelor clădiri. fig. 2.7, fig. 2.8 


Fig. 7 Meriamlik Fig. 8 Salona Marusinac 


Orientarea cardinală cu axul longitudinal pe direcția est-vest ca 
şi amplasarea pe locuri înalte, cu vizibilitate erau respectate şi urmau 
vechile rânduieli bisericeşti din primele secole. Până în secolul al VI- 
lea, datorită unor condiţii istorice vitrege se improvizau clădiri de cult 
fără un plan unitar cu forme din cele mai variate — dreptunghi, pătrat, 
poligon, rotund ori cruciform fig. 9, — folosind tehnici de construcție 
şi materiale din templele păgâne. Această tradiţie se perpetuează 
până în secolul al XIII-lea în ţările Române unde primele biserici 
ridicate aveau o planimetrie variată și neunitară precum rotunde la 
Alba Iulia, pătrate la Dinogeţia ori Densus, cruciforme la Gurasada şi 
Ibida. Indiferent de formă şi amplasare denumirea generică a 
lăcaşurilor de cult era basilica, fără o trimitere explicită la sistemul 
constructiv sau importanța ierarhică. Diversificarea formală a 

basilicilor paleocreștine a generat şi o clasificare funcțională în două 
categorii: basilici parohiale urbane construite intra muros destinate 
slujbelor curente ale clerului fiind şi cele mai numeroase şi basilici 
cimiteriale amplasate în cimitire folosind cu precădere cultului 
martirilor şi foarte importante în evoluţia estetică a clădirilor de cult. 
În jurul basilicilor s-au dezvoltat în timp o serie de clădiri anexe cu 
funcțiuni complementare cultului formând complexe arhitectonice 
de factura mănăstirilor actuale înconjurate de un zid și având o 
anume autonomie față de viața laică, fig. 10, fig. 11. 

Aceste anexe erau sub forma unor încăperi alipite basilicii care 
în timp au devenit parte componentă a bisericii sau clădiri 
independente cu evoluţie separată și statut laic. Încăperea în care se 
păstrau odoarele, cărţile şi veșmintele era alipită laturii sudice în 
dreptul narthexului și atriumului şi poartă denumirea de diaconicon 
sau veșmântar în ortodoxie și sacristie în apus. În timp, această 
încăpere a devenit parte integrantă a altarului sub forma unei 
absidiole sau firide pe latura sudică a absidei. Băile din atrium s-au 
transformat în aghiasmatare pentru apa sfințită în strânsă legătură 
cu fiala — fântâna. Botezul catehumenilor — păgânii — se făcea într-o 
sală anexată basilicii sau în clădiri separate numite baptisterii. 
Pregătirea pentru botez a catehumenilor şi energumenilor, adică 
inițierea lor în cultul creştin se făcea în catehumenia, încăperi anexate 
baptisteriilor. Această funcțiune a evoluat separat devenind 
adevărate şcoli pentru toţi credincioşii dotate cu biblioteci, rol 
preluat ulterior de mănăstiri, transformându-se în centre de 
spiritualitate creștină cu statut autonom. 

Ansamblurile bazilicale se completează cu clopotniţe, case de 
oaspeţi pentru pelerini, case de ocrotire socială pentru defavorizaţi, 
rol preluat mai târziu de bolniţele de pe lângă mănăstiri şi locuinţe 
pentru cler. Varietatea funcțională a transformat aceste complexe 
bisericeşti în centre polarizatoare a vieţii liturgice şi religioase în 
jurul cărora se dezvolta întreaga viața creştină în componenta sa 
socială, culturală şi economică așa cum arată și Ene Braniște în a sa 
„Liturgica Generală”.[120] 

Fig. 9 Catoliconul Marii Lavre de la Muntele Athos şi evoluţia transformării 
acestuia: a- biserica de tip cruce greacă înscrisă fără abside laterale; b- diafragmele 
laterale sunt retrase; c- sunt adăugate absidele laterale; d- biserica de tip cruce 
greacă înscrisă cu abside laterale (1002) (după Mylonas) 

Fig. 10 Basilica — Creştinismul Timpuriu: a. naos; b- navă laterală; c- 
timpan; d- sanctuar; e- absidă; f- scaun episcopal; g- presbiteriu; h- criptă; 
k- altar; l- arc de triumf; m- cancelli; n- amvon; p- peristil; r- fântână; o. 
atrium; s- ante portic; t- pronaos; u- nartex 


Fig. 11 Basilica Sf. loan, Efes 


Secvenţial istoric românesc 


Primele temple creştine construite pe teritoriul românesc de 
astăzi sunt atestate încă din secolul IV şi cuprind întreaga arie 
stilistică a arhitecturii bisericești. Cele mai vechi lăcașuri au fost 
construite în Scitia Minor - Dobrogea în stil bazilical şi pot fi 
asimilate epocii paleocreştine. Răspândite între mare și Dunăre, 

acestea erau în general bazilici cu trei nave de tip elenistic. 
Majoritatea erau biserici de parohie, intramuros, arondate unor 
cetăţi, şi în consecință avem o serie de anexe - deisis, baptisteriu, 
cripte - necesare cultului şi doar o mică parte erau cimiteriale, extra 
muros, după modelul martiriilor din imperiu. 

În secolul X Dobrogea devine o thema - provincie - a 
imperiului bizantin, şi din această perioadă avem complexul de 
biserici săpate în calcar de la Basarabi cu o planimetrie proprie 
lăcaşelor de zid, biserica cimiterială de la Dinogetia asemănătoare 
Sf. Sofia din Edesa, adica un cub cu o cupolă deasupra sau prima 
biserică de plan treflat de la Cetăţuia - Niculiţel. fig. 2.12. Stilul 
protobizantin este prezent prin două biserici - sala de secol XIII la 
Turnu-Severin construite din piatră şi cărămidă în care împărţirea 
tripartită - pronaos, naos altar în absidă -este deja o certitudine. În 
aceeaşi perioadă și în același stil au fost construite şi bisericile de la 
Vodita, Curtea de Argeş sau Crivelnic. Începând cu secolul XIV se 
dezvoltă un stil propriu în țările Române dar diferit de la o provincie 
la alta datorat influențelor diferite care au activat în acest proces 
antropologic. Valahia devine Mitropolie a Patriarhiei Ecumenice din 
Bizanţ ca stil oficial de artă a noii dioceze. Influenţa Bizanțului în 
arhitectura bisericească locală se exercită direct prin meşteri aduşi 
din metropolă, fie indirect prin modele aduse din imperiu - Serbia, 
Athos.[120] 

Primele biserici din zid - piatră şi cărămidă - de tipul bizantin 
pur - constantinopolitan - sunt San-Nicoară şi Sf. Nicolae Domnesc 
de la curtea de Argeş - prima capitală politico-religioasă a Valahiei. 
Prima, de formă dreaptă în plan, are pronaosul acoperit cu o boltă 
semicilindrică aşezată transversal peste care se înalță un turn, peste 
naos tot o boltă semicilindrică aşezată însă longitudinal şi 
ranforsată cu arce dublouri, iar altarul circular la interior și 
poligonal la exterior - 3 laturi - flancat de două absidiole este 
acoperit cu o semicalotă de cărămidă ca de altfel tot paramentul 
bisericii. Cea de-a doua, fost paraclis al Curţii Domneşti are plan de 
cruce greacă înscrisă în care naosul este acoperit cu o turlă cu cupolă 
ce sprijină pe patru coloane izolate înconjurată de patru bolți 
semicilindrice dispuse în cruce, iar altarul în absidă are pastoforiile 


51 


dispuse în două absidiole. Materialele de construcţie folosite au fost 
piatra şi cărămida așezate în asize succesive orizontale fără nici o 
decorație decât cea rezultată din dispunerea cărămizilor profilate, 
fig. 13. 


Fig. 12 Biserica Sf. Atanasie, Niculiţel, actuala biserica, plan şi izometrie 


Biserica Sf. Nicolae Domnesc de la Curtea de Argeș, cea mai 
veche biserică rămasă în forma iniţială, este cel mai autentic 
monument de artă şi arhitectură bizantină prin simplitatea şi 
acurateţea planimetrică, echilibrul structural, eleganța volumetrică 
şi nu în ultimul rând originalitatea frescelor. Căderea Bizanțului 
întrerupe influența acestuia a supraedificării religioase în ţările 
Române, aceasta fiind înlocuită cu experiența sârbească unde există 
deja un stil arhitectonic de factură bizantină adaptat locului.[ 100] 

Călugărul Nicodim construieşte bisericile Vodița II şi 
Tismana, iar Mircea cel Bătrân accentuează noua tendinţă ridicând 
Cozia, fig. 13, Brădet şi Cotmeana. Inovaţiile aduse de aceste 
biserici se resimt până la decorarea paramentului și fresca 
interioară. Modelul sârbesc presupune descărcarea cupolei sau 
turlei de pe pronaos prin intermediul a patru arce cu lățimi diferite 
funcție de orientare pe pilaştri angajaţi zidurilor laterale 
amplificând spaţial interiorul bisericii. Sistem novator şi permisiv, 
acest model va deveni norma în construcţiile bisericești locale. 
Influențe armenești şi georgiene în ce priveşte bogăţia decorativă 
vor genera un moment unic odată cu ridicarea bisericilor Mănăstirii 

Dealu şi Curtea de Argeş. fig. 14. Ambele păstrează planul treflat 
sârbo-bizantin, dar lărgesc pronaosul în vederea adăpostirii unui 
număr sporit de enoriaşi dar şi datorită prezenţei în acest loc a 
necropolei domneşti. Influența bizantină asupra arhitecturii 
bisericeşti se exercită indirect şi prin modelul athonit promovat de 
biserica Mănăstirii Snagov şi catedrala din Târgovişte. Prima 
reprezintă o combinaţie între cele două tipuri anterioare, 
constantinopolitan şi sârbesc, adica între crucea greacă a cărei turlă 
peste naos sprijină pe patru pilaştri izolaţi şi planul trilobat cu 
abside în naos, şi altar flancat de absidiole ce favorizează un număr 
sporit de turle. 


Fig. 13 Biserica Mănăstirii Cozia, Călimăneşti, vedere plan şi secțiune 
axonometrică [131] 


Noutatea constă în apariţia unui pridvor deschis pe trei laturi 
de o ordonanţă de coloane de secțiune diferită având în mijloc, 
asemeni naosului, stâlpi ce susţin o turlă. Acumulările stilistice de 
influenţă bizantină, sârbească și athonită duc în mod firesc la 
formarea unui stil original numit şi muntenesc sau românesc vechi 
adaptat condiţiilor locale, răspândit în tot ţinutul de numeroasele 
ctitorii boiereşti de mici dimensiuni. Acest stil se distinge prin 
proporţii armonioase în planul treflat sârbesc şi elevația cu două 

turle. Naosul este despărțit de pronaos prin zid cu portal sau 
ordonantă de patru coloane din care două angajate şi trei arce. 


Fig. 14 Biserica Sf. Nicolae Domnesc, Curtea de Argeş, secțiune 
axonometrică şi vedere generală [132] 


Spre răsărit altarul absidat se compune cu două absidiole iar 
spre apus volumul se amplifică cu un pridvor deschis spre arcade. 
Zidăria este în întregime din cărămidă, piatra fiind exclusă, dar 
păstrând același sistem constructiv în asize orizontale cu efect 
decorativ. Rândurile de cărămidă aparentă alternează cu cele de 
cărămidă tencuită compartimentate în panouri de câte două 
cărămizi aşezate vertical după modelul bizantin. Cărămizile 
profilate asigură toată gama de decoraţiuni, de la brâul median la 
arcaturile oarbe ale registrelor de fațadă și friza de sub streaşină. 
Reprezentative pentru această epocă rămân biserica de la Curtea 
Veche, Mărcuţa şi Mihai-Voda din Bucureşti sau Bolnita de la Cozia. 
Prima jumătate a sec. XVII este marcată de domnia lui Matei 
Basarab când se zidesc multe biserici şi renovează și mai multe. 
Noile biserici au planuri foarte variate din care se decantează un tip 
original specific epocii caracterizat prin planimetria simplă arareori 
treflată cu turla pe pronaos și pridvor deschis de un peristil. 
Bisericile de la Arnota, Călinești, Strehaia, Plumbuita sau Polovragi 
sunt construite în acest stil, notă distinctă făcând cea de la Brebu, 
cu turla înaltă pe naos şi două turle mai mici pe aceiași bază de pe 
pronaos, după modelul Dealu. Cea mai reprezentativă pentru epocă 

rămâne Biserica mitropolitană din Bucureşti, fig. 15, actuala 
patriarhie renovată de curând, care este interpretare a ctitoriei lui 
Neagoe Basarab de la Curtea de Argeş și anume planul treflat cu 
pronaos supralărgit cu 12 coloane şi patru turle la care se adaugă un 
mare pridvor deschis marcat de coloane masive. Maturizarea stilului 
muntenesc se produce în a doua jumătate a secolului XVII sub 
domnia lui Constantin Brâncoveanu, de unde își trage şi numele, 
fiind prima manifestare de identitate stilistică din arhitectura 
românească. Ctitoriile Cantacuzinilor de la Sinaia, Coltea și 
Doamnei din Bucureşti prefigurează acest stil prin bogăţia 
ornamentală a coloanelor şi ancadramentelor, dar și prin armonia 
proporţiilor. Premisele stilului brâncovenesc dublate de influențe 
renascentiste s-au concretizat în monumente reprezentante precum 
Mogoşoaia și Doiceşti caracterizată prin planul triconic, turle pe 
naos şi pronaos şi pridvor deschis. Stilul are un mare impact asupra 
edificiilor vremii și se cizelează în secolul următor dând biserici de 
mare rafinament plastic cum ar fi Antim, Creţulescu, Văcăreşti sau 
Stavropoleos din Bucureşti. 


Fig. 15 Biserica mitropolitană Fig. 16 Paraclisul Mitropoliei din 
din Bucureşti [133] Bucureşti. (proiect de restaurare 
de arh. Ştefan Balş) [134] 


Secolul XVIII este totuși marcat de decadenţa fanariotă în 
arhitectura bisericească, mai ales în ce priveşte monumentalitatea 
edificiilor. Cu toate acestea, se construiesc un număr mare de 
biserici parohiale de mici dimensiuni gândite ca inserţii urbane în 
oraşele în dezvoltare. Planul treflat cu pronaos lărgit încununat de 

turlă și pridvor deschis precum şi registrul decorativ reprezentat de 
brâu median, arcaturi trilobate şi medalioane geometrice, toate 
armonizate de proporţiile echilibrate fac din aceste biserici - 
Mântuleasa, Elefterie-Vechi, Batistei - repere urbane într-un 
Bucureşti cosmopolit. 

Arhitectura moldovenească a avut un parcurs diferit față de 
cea din Muntenia cu toate că au avut în comun aceiași sursă 
spirituală şi anume stilul bizantin. Pe lângă elementul autohton 
evoluat din arhitectura lemnului grefat pe modelul bizantin, la 
conturarea unui stil moldovenesc au contribuit și influenţele 
romanice sau gotice. Acestea din urmă proveneau de pe șantierele 
transilvane odată cu piesele decorative din piatră şi meşterii care au 
ştiut să le suprapună organic pe o structură bizantină - ierarhia 
planimetrică, sistemul de boltire ori materialele de construcţie - 
desăvârșită la sud de Dunăre. Trăsăturile stilului moldovenesc de 
influență apuseană - contraforți, arcdublouri, ancadramentele, 
pietre tombale şi chivote - reflectate în iconomia structurii ce 
accentuează verticala, combinate armonios cu registrul decorativ 
răsăritean, georgian ori armenesc, opulent şi rafinat generează un 
limbaj original al arhitecturii ecleziastice autohtone. 

Primele biserici de zid moldovenesc datează din perioada 
întemeierii principatului, la mijlocul secolului XIV. Sf. Nicolae din 
Rădăuţi este o sinteză a celor trei curente ce au stat la baza 
arhitecturii locale - romanic prin planimetria bazilicală cu galerie la 
etaj, gotic prin sistemul structural al contraforţilor, bolților şi 
portalurilor şi bizantin vizibil în succesiunea tradițională a spaţiilor 
ecleziastice. Sf. Treime din Siret este prima biserică de plan treflat 
simplu cu un pronaos îngust acoperit de o boltă transversală şi 
cupolă pe naos precum modelul bizantin răspândit în Dobrogea. 
Piatra brută şi cărămida ce compun zidăria, prin modul cum sunt 
puse în operă denotă o nesiguranță în practica edificării unor clădiri 
de asemenea amploare. Stilul moldovenesc se definește ca un curent 
artistic original în sec. XV sub domnia Sf. Ștefan cel Mare numit ca 
atare și stilul ştefanian. Maturizarea noului stil constructiv are la 
origine câteva elemente structurale inedite prin capacitatea lor 
portantă dublată de expresivitate tematică. Arcele pe consolă, 

supraînălțarea turlelor pe baze stelate ori suprapunerea arcelor în 
diagonală reuşesc prin flexibilitatea lor combinatorie să genereze 
structuri zvelte cu un potenţial estetic exploatat din plin. La acestea 
se adaugă registrul decorativ al ancadramentelor de factură gotică şi 
materialele de construcție - cărămida profilată, piatra de talie şi 
piesele din ceramica smălțuită policrom - într-un sistem stilistic 
coerent. Numeroasele edificii păstrate în timp au putut fi 
sistematizate după un set de caracteristici în mai multe categorii: 
planul drept de factură romanică fără turle - Dorlheşti, Balineşti, 
Volovat - plan trilobat cu sau fără turlă pe naos - Moldoviţa, 
Pătrăuți, Voroneţ, Hârlău - sau o sinteză între cele două din care 
rezultă un plan drept la exterior cu abside decupate în grosimea 
zidurilor şi o succesiune de cupole pe pandantivi peste încăperile 
liturgice - Borzeşti, Arbore, Reuseni. 

Stilul ștefanian a evoluat și în sec. XVI sub domnia lui Petru 
Rareş căpătând noi valențe estetice și structurale. Bisericile 
monastice de la Neamţ şi Dobrovăt capătă o nouă încăpere între 
naos şi pronaos cu rol de necropolă numită gropniță având deasupra 
O tainiță pentru depozitarea odoarelor. De dimensiuni mici și 
întunecoasă, această încăpere întrerupe unitatea spaţială interioară 
şi alungeşte excesiv corpul bisericii fiind necesară adăugarea unei 
turle pe pronaos pentru a restabili echilibrul volumetric. 
Reprezentativ pentru epoca postştefaniană este pridvorul deschis pe 
fațada apuseană şi fresca exterioară ce înlocuiește decorul sculptural 
al paramentului. Pridvorul deschis a impus pictarea acestui spaţiu, 
iar de aici pictura s-a extins pe suprafața exterioară înconjurând 
biserica într-o formulă decorativă unică în lumea ortodoxă. Biserici 
noi precum Humor, Probota ori Suceviţa fig. 17, 18, dar şi mai 
vechi cum ar fi Voroneţ sau Arbore fig. 19, 20 sunt pictate în 
întregime pe suprafața exterioară după o erminie cu reguli precise 
a acestui gen de frescă. 

Arta edificării bisericești în Moldova se desăvârşeşte în secolul 
XVII când asistăm la o sinteză între moștenirea ștefaniană cu 
elemente structurale muntenești şi un limbaj decorativ oriental. 
Din Muntenia se adoptă o spaţialitate fluentă a interiorului prin 
înlocuirea peretelui între gropniță şi naos cu o arcadă triplă 

sprijinită pe doi stâlpi şi ferestre triple pe absidele naosului şi a 
altarului precum şi amplificarea pridvorului în sensul lăţimii după 
modelul Argeș. 


Fig. 17 Mănăstirea Suceviţa Fig. 18 Mănăstirea Probota 


Formula decorativă tradițională este îmbogăţită cu elemente 
muntenești - brâu median în relief ce separă în două registre fațada, 
arcade oarbe, firide geometrice - dar şi frize decorative de influență 
georgiană cu motive florale ori zoomorfe dăltuite în piatră ori 
modelate în cărămidă. Pictura este prezentă doar în medalioane ori 
în cromatica bogată a tencuielii. 

i 
i g 
18, 

Fig. 19 Mănăstirea Voroneţ Fig. 20 Mănăstirea Arbore 


Monumente de excepție s-au păstrat la Trei Ierarhi, 
Dragomirna, fig. 21, Cetăţuia, fig. 22 (cu un somptuos decor 
sculptural de origine caucaziană şi arabă via Rusia), dar şi la 
Aroneanu, Galata fig. 23 sau Barnovschi unde predomină 

elementul popular. Odată cu secolul XVIII se observă o decadenţă a 
arhitecturii bisericeşti prin pătrunderea unor influențe apusene 
venite pe filiera poloneză ori rusească ce afectează unitatea stilistică 
şi volumetrică a noilor biserici. Neoclasicismul şi barocul altoit pe 
vechea structură compozițională generează volume eteroclite greu 
de clasificat cum ar fi la Golia sau Casin. 

Neoclasicismul se manifestă ulterior şi la nivelul planimetriei 
cu o coerenţă stilistică evidentă la o serie de biserici din lași - 
Rotunda, Sf. Spiridon, Frumoasa şi Sf. Haralambie. Acest episod 
stilistic este prima încercare de novare în arhitectura ecleziastică, 
din păcate eşuată deoarece procesul novator nu s-a dus în interiorul 
tradiției şi nu a avut un corespondent în înnoirea liturgică. 


Fig. 21 Dragomirna; a. vedere generală [135]; b- interior (după Analele 
Arhitecturii) 


Transilvania ocupă un loc aparte în acest excurs istoric din 
motive politice cunoscute materializate prin paradoxuri cauzal- 
formale ce au marcat evoluţia programului eclezial în mod diferit 
față de celelalte două principate româneşti. 

Transilvania este depozitara celor mai vechi biserici de piatră 
edificate în diferite forme proprii căutărilor stilistice de secol XIII-XIV 
ca efect al influențelor bizantine şi cu toate acestea evoluţia s-a oprit la 
acest stadiu datorită ocupaţiei angevine ce a impus creştinismul 
apusean cu tot cu valorile sale, bisericile păstrate până astăzi în ţara 
Zarandului la Densus, fig. 24, ori Strei amintesc de martirologiile 
protocreştine prin forma structurală - naos pătrat cu turla romanică pe 

bază cubică sprijinită în mijlocul navei pe patru coloane masive legate 
prin arcuri centrate, altar absidat și diaconicon dezvoltat excesiv - dar şi 
prin sistemul constructiv - Spolia - ce constă în recuperarea unor 
componente structurale din templele păgâne și articularea lor ca atare 
în noile construcţii. Planul ancestral în cruce cu patru lobi acoperiţi de 
bolți şi calote cu turla prismatică pe transept se păstrează la Gurasada 
şi doar în fundaţii la Cetăţeni și lelda. 


L 


Fig. 22 Mănăstirea Fig. 23 Mănăstirea Galata, laşi 
Cetăţuia, laşi 


Fig. 24 Biserica Sfântului Nicolae din Densuș, Judeţul Hunedoara 


Romanicul târziu de tip lombard caracterizat printr-o navă 
acoperită cu calotă cu nervuri şi turn înalt peste intrare se regăseşte în 
bisericile din Cincis și Santa Marie-Orlea dar şi la Remetea şi Sălişte 
unde altarul este semicircular; secolul următor continuă tradiţia 
volumetrică de inspiraţie apuseană în construcţiile bisericeşti de la 

Criscior, Zlatna ori Ribita care abundă în detalii gotice - contraporturi, 
arcul  ogival, turn-clopotniță pe latura vestică, naos şi altar 
dreptunghiular. Pătrund însă şi influenţe bizantine odată cu construirea 
bisericii de la Mănăstirea Prislop de către călugărul Nicodim în plan 
treflat cu turla pe naos. Prin această biserică se conturează o nouă 
tendință cu un specific local mai pronunţat regăsit şi la unele construcții 
ulterioare de la Râmeţ cu plan bizantin drept, cu turn masiv pe intrare 
sau Strei-Sangeorgiu cu plan în cruce a cărui transept este marcat de un 
turn scund. Marii ctitori din principalele romane de peste munți iși fac 
simțită prezenţa prin construirea în stil autohton a unor biserici la Vad 
şi Feleac de către ştefan Cel Mare, în scheii Braşovului de către Neagoe 
Basarab sau la Sâmbăta sau Făgăraș de către Brâncoveanu. Evoluţia 
stilului de sinteză adus din Muntenia a fost brutal întreruptă prin 
demolarea tuturor bisericilor ortodoxe de către generalul Bucow în 
secolul XVII. 

Interdicţia autorităților imperiale impusă populaţiei aborigene din 
Transilvania de a construi biserici din materiale durabile a dezvoltat în 
timp o arhitectură din lemn emblematică pentru această zonă. Sinteza 
unor tipologii marginale din zona de confluență a celor două blocuri 
creștine a făcut din bisericile transilvane una din cele mai rafinate 
expresii în lemn a arhitecturii ecleziastice de gen ce se întinde din 
Carpaţi până în Scandinavia. Bisericile de lemn sunt detectabile în tot 
Ardealul românesc fiind anterioare celor de zidărie dar şi o conjunctură 
istorică le-a desăvârşit cu precădere pe cele din Maramureș, în restul 
teritoriului recursul la acest material fiind sinonim cu sărăcia sau 
provizoratul. Şi în zilele noastre există practica edificării tranzitoriale a 
unei capele de lemn adiacente șantierului unei biserici de zidărie. În 
ciuda perisabilității materiale bisericile maramureșene sunt printre cele 
mai vechi - leud, 1364 şi Apsa, 1400 - datorită obiceiului de a înnoi 
periodic unele componente ale structurii sau învelitorii. Amplasate pe 
promontorii ce domină împrejurimile, bisericile din lemn au de regulă 
fundaţia de piatră peste care se pune talpa din stejar ori tisa ce 
determină planimetria viitoare. Deşi simplă, având doar o sală 
uninavată, forma în plan s-a dezvoltat într-o mare varietate ce ține de 
mărimea elementelor componente - pronaos, naos, altar - și gabaritul 
fiecăreia în raport cu celelalte. Absida altarului este poligonală din 

rațiuni tehnice cu număr impar de laturi şi asemeni întregului parament 
este executarea din cununi orizontale - Blockbau - din lemn rezistent 
îmbinate la colțuri, variate forme estetico-structurale (catei, cheotori, 
dinţi, coada de rândunică). Pridvorul deschis tratat formal în maniera 
laică este nelipsit pe latura vestică dar poate fi exclus şi pe sud și nord 
în funcţie de amplasarea intrării. Spaţiul interior este boltit pe naos şi 
altar cu şipci de lemn susținute de arce dublouri tencuite pe suport 
textil pentru a susține fresca. 

Elementul definitoriu pentru plastica volumetrică în registru 
simbolic este turla peste pronaos. De dimensiuni monumentale - în 
raport de 1 la 4 cu nava - subliminal goticului autohton, turla şi-a păstrat 
suplețea în ciuda materialului component şi a evoluat spre forme 
emblematice. Biserica de la Peri — Maramureș, construită în ultimii ani 
- este cea mai înaltă clădire din lemn dar performanţa constă în 
stăpânirea proporțiilor şi interpretarea tradiției în cheie contemporană. 
Registrul ornamental face recurs la îmbinarea armonioasă între 
simbolistica protocreştină de factură geometrică - cercul solar, roza 
vânturilor, torsada - şi cea bizantină exprimată vegetal - vrejuri de viță 
și acant, frunze şi flori. Motivele decorative maschează organic 
elementele structurale și îmbinările dintre ele - capete de grinzi, arcele 
pridvorului compuse din stâlp, grindă și contrafişă, portaluri, portaluri 
şi ancadramente, chenare şi nervuri de boltă. Biserici de lemn găsim în 
toate zonele etnografice fiind adaptate cerințelor estetice şi 
constrângerilor economice într-o manieră mult mai arhaică decât cele 
transilvane. În Oltenia predomină planul drept iar cele muntenești sunt 
lipsite de turlă în comparaţie cu cele din Moldova care, fiind ulterioare 
celor de zid, încearcă să le imite prin planul treflat și turla pe naos. În 
Situ mai există din păcate puţine biserici autentice funcționale, marea 
lor majoritate fiind conservate în rezervaţiile de la Sibiu, Sighet şi 
București. 

Secolul XIX reprezintă pentru arhitectura ecleziastică o epocă de 
profunde schimbări datorate în principal conjuncturii politice dar și 
ecourilor iluministe generate de revoluţia franceză. Veacul debutează cu 
ocupaţia rusească ce imprimă noilor biserici o tentă neoclasică slavizată, 
adica același curent ce a distrus tradiția bizantină pravoslavnică în 
arhitectura rusă. laşii este depozitarul acestor încercări "revoluționare" 

prin bisericile Frumoasa, Sf. Spiridon și Sf. Haralambie precum și 
Bucureştii prin biserica Teiul Doamnei, dar impactul cel mai nefast este 
la nivelul bisericilor parohiale structurate atât de coerent şi unitar în 
spirit local la sfârşitul secolului XVIII - sub pretextul unor reparații 
curente se înlocuieşte acoperișul cu unul slavizat prin amplificarea 
turlelor de cele mai multe ori false. Nici restaurările tributare rigorilor 
noii discipline nu scapă de intervenţii inoportune: dacă Romstorfer 
manifestă înțelegere pentru stilul moldovenesc la intervenţiile de la 
Putna, Sf. Gheorghe şi Mirăuţi, în Muntenia, Schlatter ignoră complet 
tradiția bizantină când reface în neogotic bisericile de la Bistriţa, 
Tismana și Arnota. 

În a doua parte a secolului, Lacomte de Nouy va definitiva 
această "operă" prin restaurarea în forme noi a bisericilor Trei Ierarhi 
din laşi şi Curtea de Argeş și chiar prin demolare şi refacere în stil 
personal a Mitropoliei din Târgovişte, Sf. Dumitru din Craiova şi Sf. 
Nicolae Domnesc din Iași. Începând cu mijlocul veacului XIX asistăm 
la două etape de afirmare a arhitecturii sacre marcate de ideea naţională. 
Prima etapă este determinată de momentul unirii principatelor când ia 
ființă primul stat roman consfințit şi de independenţa din 1877 iar cea 
de-a doua este perioada interbelică stimulată de idealurile marii uniri. 
De fapt cele două epoci corespund unor perioade culturale 
determinante pentru noul stat în care actul creator al proiectării, 
implicit în arhitectura sacră, este opera de autor supus normelor tehnice 
și curentelor artistice. 

După 1859, compoziţia noilor biserici ce trebuiau să pună în 
scenă și instituția, nu numai cultul apelează la o retorică a unităţii 
celor două provincii. Fuziunea a două practici edificante cu aceeași 
rădăcină, dar evoluţii diferite se exersa încă din veacul XVII la nivel 
formal şi doar în a doua parte a secolului XIX își găsește suportul 
teoretic în eclectismul academic francez la care era şcolită noua 
intelighenţie. Repertoriul neoclasic este ilustrat de catedrala 
mitropolitană din laşi terminată - după jumătate de secol de încercări 
- de Freiwald şi Asachi, catedrala din Constanţa de lon Mincu, 
Domnița Balașa din București de Iotzu și chiar în noua reședință a 
vechiului regat, Mănăstirea Sinaia de Mandrea. Perioada interbelică 
statuează două direcţii principale de abordare a arhitecturii 

bisericeşti - una autohtonistă prin curentul neoromânesc și una 
clasicizantă în spirit bizantin - care în preajma războiului devin 
redundante fără a schița un specific naţional, ci doar un regionalism 
istoricizant.  Epuizarea discursului naţional şi ofensiva 
modernismului generează dezbateri fecunde şi pe segmentul 
arhitecturii sacre teoretizate de Petre Antonescu și de concursurile 
pentru Catedrala Neamului şi catedrala din Odessa. Desprinderea de 
un paseism autosuficient şi aderenţa la un modernism necondiționat 
este ilustrat în lucrările concursurilor de întreaga breaslă care îşi 
asumă un discurs surprinzător de independent față de sursele 
comanditare - politicul și Biserica. Războiul întrerupe această 
dezbatere fără nici o materializare. Epoca de aur a totalitarismului 
exclude pentru jumătate de secol tematica arhitecturii sacre. 

Restaurările de monumente inclusiv cele bisericeşti s-au 
dezvoltat şi specializat la limita subversivului în raport cu directivele, 
chiar dacă unele edificii - Mănăstirea Văcărești - erau ulterior 
demolate sau în cazul fericit translate în contexturi inadecvate. 
Moștenirea postcomunistă este un amestec de bune intenții, 
aculturalitate şi amatorism. Sub presiunea comenzii sociale, 
iniţiativa este preluată de cler, care acționează independent de 
breasla arhitecţilor oricum deprofesionalizată și de un discurs 
recuperator. Modelele sunt vag istorice fără determinantele estetice 
care le-au generat, adecvarea materialelor şi iconomia sacralizantă. 
Avansul decizional al Bisericii, voluntarismul autorităţilor și 
nemotivarea constructorilor duce la lipsa unui dialog menit să 
contureze o direcţie de abordare. Ultimul deceniu s-a animat de 
reluarea dezbaterilor pe tema arhitecturii ecleziastice datorită seriei 
de concursuri pentru Catedrala Mântuirii Neamului, dar şi a 
maturizării conceptuale a actanţilor. Viitorul nu cred că ne rezervă o 
reluare a discursului tematic din momentul întreruperii sale în 
secolul trecut dar cu siguranță va încerca să concilieze o moştenire 
milenară cu provocările prezentului. 


Sf. Sofia 


3. EVOLUȚIA EXPRESIVITĂȚII 
ARHITECTURALE 


Semantica formală 


Ieşire 26,33: „... vei prinde perdeaua în copci și vei despărţi astfel Sfânta 
de Sfânta Sfintelor; leşire 27,9: „Cortului să-i faci o curte.” 
Paralipomena 3,4: „Pridvorul, care era înaintea templului, avea 
lungimea de douăzeci de coţi, cât lățimea templului, iar înălțimea de o sută 
douăzeci de coţi și pe dinăuntru l-a căptușit cu aur curat.” 


Vechiul Testament precizează că: Moise este primul care 
primeşte poruncă să inițieze un spaţiu sacru necesar reîntâlnirii 
omului cu Dumnezeu. Construcţia trebuie să fie asemenea 
arhetipului ceresc, după modelul arătat de Dumnezeu. 

Mircea Eliade: Această construcţie se întemeiază în ultimă 
instanță pe o revelaţie primordială, care a dezvăluit în illo tempore 
arhetipul spaţiului sacru, arhetip copiat şi repetat apoi la infinit.[6] 

Repetarea către David şi Solomon a revelaţiei spaţiului sacru 
defineşte în cultura iudeo-creştină tipul construcţiei ecleziale 
formate din trei părți: Sfânta Sfintelor, Sfânta şi Curtea-pridvor. În 
fapt, Spaţiul Sacru, loc al întâlnirii cu Dumnezeu este Sfânta 
Sfintelor şi Sfânta. Pridvorul este un spaţiu anexă, simbol şi realitate 
a posibilității de sfințire a acestei lumi. Arhetipul spaţiului sacru 
revelat este repetat cu stricteţe şi în cunoştinţă de cauză de iconari. 

Cei trei profeţi sunt pictați de multe ori în asociere cu prototipul 
bisericii. 

Împărțirea bisericii în mai multe încăperi nu este 
întâmplătoare. Spaţiul sacru al naosului și altarului este spaţiul unic 
de celebrare a Sfintei Liturghii. Aici se produce întâlnirea și unirea 
cu Dumnezeu. Celelalte încăperi ale bisericii, fie că este vorba doar 
de pronaos, sau este vorba de pridvor, pronaos și gropniță sunt 
construcții anexă spaţiului liturgic, construcţii care au ca tip curtea 
cortului sau pridvorul templului. Prin repetarea și respectarea 
ritualului iniţiator, biserica este arhetipul Ierusalimului ceresc. 


Spaţiul cale 

Primele încăperi ale bisericii, până la uşa naosului alcătuiesc un 
spațiu anexă necesar de parcurs în drumul spre spaţiul liturgic. 
Arhitectura ecleziastică foloseşte valenţele spaţiului necesar de 
parcurs, prin folosirea unor clasice metode de zidire a spaţiului cale. 
Spaţiul cale are trei componente spaţiale importante: „început, 
direcţie, țintă”.Este un spaţiu dinamic, un spaţiu ce îndeamnă la 
parcurgere. Spaţiul cale conţine în mod obligatoriu o direcţie principală 
de parcurgere. Vectorul acestei direcţii este inserat în arhitectura 
bisericii. Prin felul cum este construită, biserica indică direcția dinspre 
vest spre est. După parcurgerea unui spaţiu liniar, se ajunge sub turlă 
sau cupolă, loc unde vectorul dinamic de la vest spre est se desparte în 
două. Este vorba de un vector ascendent ce vine în întâmpinarea 
vectorului descendent pornit de la icoana Pantocratorului şi un vector 
ce îşi continuă drumul spre est, adică spre altar.ş78ţ Spaţiul cale este 
recunoscut în compoziţia ambientală ca dezvoltându-se „în jurul unui 
vector longitudinal, cerând o simetrie bilaterală ” Trecerea prin primele 
încăperi ale bisericilor se poate realiza doar prin parcurgerea liniei de 
simetrie ce desparte spaţiul în două părți egale. Mesajul simbolic al 
picturii murale s-a dezvoltat în strânsă legătură cu rolul liturgic al 
acestui spaţiu. „Un spaţiu cale poate fi susținut în planurile laterale de 
o decorație narativă, presupunând o percepţie din parcurgere”.ş130ț 

Pridvorul bisericii are rolul de a face diferenţa între spaţiul 
sacru și spaţiul natural, are rolul de a introduce în spaţiul sacru. 
Apariţia pridvorului, închis sau deschis, accentuează sentimentul 

necesităţii despărțirii de spaţiul natural şi de pătrundere în spaţiul 
sacru. 

Pronaosul este cunoscut ca o cameră de inițiere, un spaţiu în 
care până astăzi se săvârşeşte botezul şi unde erau educați 
catehumenii. Trecerea prin această încăpere este o aducere-aminte 
a faptului că botezul nu este un simplu eveniment istoric, ci 
depăşeşte timpul, deschizând potențe ce trebuie permanent 
actualizate. 

Gropniţa este o prezenţă foarte importantă ce atestă calitatea 
labirintică a spaţiului arhitectonic bisericesc. Camera mormintelor 
nu apare ca o necesitate în arhitectura bisericii, au existat de-a 
lungul timpului mai multe soluţii pentru a plasa mormintele în 
interiorul bisericilor. Pe lângă rolul de a găzdui mormântul 
ctitorului, gropnița avea şi rol simbolic; există și biserici care au 
gropniță dar nu au avut morminte în legătură imediată cu ctitorul 
bisericii. Rolul simbolic al gropniţei este legat de „gândul la 
moarte”, de comuniunea cu cei adormiţi, comuniune ce se petrece 
în timpul liturghiei (gropniţa face parte din anexă a bisericii, parte 
pregătitoare pentru Liturghie) ; dar şi sensul misterului creştin, care 
constă în moartea și învierea alături de Hristos. 

Portalul de trecere în naos, ce încadrează trecerea este însoţit 
din cele mai vechi timpuri de semnificaţia podului de trecere, pod 
ce uneşte două spaţii diferite. În cazul templelor şi bisericilor, cele 
două spaţii simbolizează două lumi: lumea văzută şi lumea 
nevăzută. P.A. Michelis afirmă că „două pietre verticale suportând una 
orizontală formează portice și creează impresia unui pod aruncat între două 
lumi”. Înşiruirea de portaluri până la intrarea în naos nu face altceva 
decât să marcheze drumul de parcurs și să sublinieze 
progresivitatea lui. Inexistenţa unui alt portal după intrarea în naos 
arată că ţinta călătoriei a fost atinsă. Iconostasul şi uşile lui nu au 
aceeași simbolistică cu zidurile și ușile bisericii. Iconostasul este un 
obiect de cult, iar uşile lui nu au rolul de a simboliza „o trecere” sau 
„0 unire”, ci au rolul de a surprinde aspecte din metafizica timpului 
şi a cosmosului. Turla sau cupola ce se deschide deasupra naosului 
simbolizează împărăţia cerească şi oferă acestui spaţiu semnificaţia 
„Noului Ierusalim”, în care credincioşii pătrund prin Liturghie. 

Arta creştină, aşa cum a fost acceptată de Sinodul al VII-lea 
ecumenic, este o artă construită în jurul prezentărilor umane. 
Asumarea trupului uman de către persoana divină, lisus Hristos, 
devine pentru teologi argumentul folosirii înfățișării umane în arta 
creştină. Sinodul Quinisext, din Trulo, propune renunțarea la 
imaginile simbolice, alcătuite din elemente zoomorfe, fitomorfe sau 
geometrice, dar ele nu au dispărut însă din arta creştină. Elementele 
zoomorfe apar în iconografie asociate istoric personajelor umane 
sau asociate semantic la diferite sfere ale subtilului sau spiritualului 
(balaurul — diavolul; calul — virtutea etc.), de fiecare dată în 
contextul unor evenimente generate de oameni. Elementele 
fitomorfe şi geometrice au fost preferate ca mijloace decorative încă 
din arta romană. Prezenţa lor cu rol evident decorativ în 
catacombele din Roma ne sugerează o preluare rapidă în arta 
creştinismului timpuriu. Elementele geometrice au continuat să-şi 
spună cuvântul în decoraţiile parietale şi pavimentale din a doua 
jumătate a primului mileniu creștin și începutul celui de-al doilea. 
Este perioada când icoana ocupă doar bolțile şi partea superioară a 
pereţilor, restul fiind decorat cu ajutorul marmurei şi al elementelor 
geometrice. 

Elementele decorative geometrice și fitomorfe vor supraviețui 
renunțării la mozaic şi marmură, căpătând un rol din ce în ce mai 
important pe măsură ce bisericile de rit bizantin se umpleau de 
icoane pictate în frescă. Transferul arhitectural între diferite 
suprafeţe realizat prin pilaştri, arce, pandantivi și console, a dat 
naştere la suprafeţe fragmentate, preferate pentru expunerea artei 
decorative fitomorfe şi geometrice. Motivele geometrice sunt 
folosite fără evidenţa existenţei unei semantici coerente, din 
categoria decoraţiilor parietale de inspiraţie bizantină. Steaua cu opt 
colțuri înscrise într-un cerc este considerată şi glorificată liturgic ca 
a opta zi în care Hristos a înviat în prima zi a săptămânii. Teologia 
plasează parusia şi învierea oamenilor în a opta zi dumnezeiască, 
atunci când ziua a şaptea în care se desfăşoară istoria, se va fi 
terminat. Rombul este cunoscut ca simbol al pietrei celei din 
capătul unghiului. Pătratul este asociat dimensiunii telurice a 
creaţiei. Prin orientarea în patru direcţii marcate plastic fie cu 

ajutorul Rozei Vânturilor cunoscută şi sub numele de Stea cu opt 
colțuri, fie cu ajutorul coroanei cu patru fleuroni, atunci când se 
dorește desemnarea  Kosmosului sau a  kosmocraţiei în 
reprezentările diferitor împărați bizantini. Cercul este asociat 
simbolic dimensiunii spirituale a creaţiei. Harta Ierusalimului 
înscris în cerc este considerată o icoană a Ierusalimului ceresc. 

Întreaga existenţă umană se desfășoară între teluric și 
spiritual, iar din punct de vedere a formelor geometrice cu valoare 
simbolică între pătrat și cerc. Parcurgerea acestui drum, de la pătrat 
la cerc s-a transformat în matematică medievală într-o problemă cu 
semantică spirituală cunoscută sub numele de „cvadratura 
cercului”. Cheia acestei probleme este o adevărată piatră 
unghiulară, simbolizată geometric prin romb. Stelele cu şase și opt 
colțuri sunt figuri geometrice de tranzit între pătrat şi cerc. Dintre 
acestea, mai des folosită este Steaua cu opt colțuri. Semantica acestei 
figuri este strâns legată de ziua a opta, ziua Eshatonului. În arta 
creştină, această semantică însoţeşte şi figura geometrică a 
octogonului. Octogonul își face cunoscută prezenţa în arta creştină 
în secolul al IV-lea prin construirea de către Constantin cel Mare a 
unei biserici în formă de octogon în Antiohia. De asemenea, Sf. 
Grigorie de Nyssa descrie, în scrisoarea a XVI-a către Amphilochius, 
arhitectura unei capele pe care el o construise. Descrierea este 
foarte amănunţită din punct de vedere tehnic și este interesant de 
urmărit cum Sfântul Grigorie se foloseşte de imaginea geometrică a 
crucii şi a cercului pentru a descrie planul octogonal. Primele 
biserici octogonale erau folosite ca mausolee pentru mormintele 
martirilor, deci simbolul octogonului este legat de ideea de 
aşteptare a învierii - eshatonului. 


Spaţiul popas 

Arhitectonic vorbind, spaţiul cale se împlinește prin spaţiul 
popas. 

„Spațiul cale și spațiul popas corespund, în spaţiile arhitecturale, 
spațiilor ce implică o trăire de timp spațial sau de timp temporal, fiecare 
necesitând o percepție statică sau percepție dinamică. ... spaţiul interior al 

catedralei, nava, este un spaţiu cale, iar spațiul de sub cupolă este un spațiu 
popas”.[130] 

„Spațiul popas, de timp central, care determină o trăire atemporală, o 
reculegere, o oprire, îi corespunde vectorul vertical. Este spaţiul circular de 
sub cupola bisericii ortodoxe (intersecţia vectorului vertical al turlei, cu 
vectorul longitudinal al naosului) sau este punctul nodal născut prin 
intersecția navei longitudinale cu transeptul în catedrale.” 

Spaţiul popas în biserica ortodoxă este naosul. Situat la 
întretăierea celor doi vectori (vertical şi orizontal), naosul este un 
loc plin de potenţe sacre. Împărăția cerească (liturgic şi iconografic) 
se întâlneşte aici cu împărăția lumească. Omul are şansa de a se „uni 
cu Hristos”, misterul producându-se prin intermediul altarului. 
Altarul, cu catapeteasma ce are rolul de a îndemna spre 
conştientizarea destinaţiei şi în același timp de a susţine unitatea, 
se constituie într-un spaţiu intermediar între cupolă și creştinii din 
naos. 

Arhitectura bisericească de secol al IV-lea impune planul 
dreptunghiular uşor alungit — obsolung — capabil să imobilizeze 
corabia sau nava bisericii menită să salveze omenirea dar şi să 
reflecte o anume continuitate formală inspirată de simbolistica celor 
trei artifacte vetreo-testamentare: arca lui Noe, tabernacolul sau 
cortul mărturiei şi templul lui Solomon. Prin generalizare această 
formă caracteristică ritului devine normă valabilă în toată lumea 
creştină şi se impune sub forma unui stil arhitectural propriu şi 
definitoriu. Din această matrice semiotică au derivat ulterior forme 
variate dar unitare în limitele stilului eclesial sub presiunea 
evoluţiei ideilor teologice despre ființă. Rostul şi simbolistica 
bisericii dar şi a concepţiilor estetice, a materialelor de construcție 
şi a formelor structurale a căror expresie plastică este lăcașul de 
cult. În ordine cronologică, stilurile arhitectonice ca moduri de 
edificare eclezială au apărut în răsărit — bazilical şi bizantin — şi apus 
— bazilical, romanic, gotic, renascentist şi neoclasic — având în 
comun nava paleocreştină. Atât apusul cât şi răsăritul au avut ca 
prim stil eclesial pe cel bazilical — locaș împărătesc situat în forul 
public şi destinat adunărilor cetățenești la greco-romani. 


70 


Aceste lăcașuri de întrunire erau publice sau particulare. Cele 
publice sau civile sau forenses — in for — aveau planimetrie 
dreptunghiulară împărţită longitudinal în trei ori cinci secțiuni 
numite nave sau naosuri. Intrarea se făcea prin latura scurtă printr- 
o ușă centrală pe nava principală sau chiar trei corespunzătoare 
fiecărei nave. Pe latura opusă intrării se află absida sau concha, de 
forma semicirculară în care pe o estradă se află tribuna magistraţilor 
și a oratorilor. Construite în stil clasic în care predomină linia 
dreaptă, bazilicile erau construcţii simple cu ferestre largi decupate 
în faţade și un minimum de ornamentaţie. În interior, se distinge 
modul de închidere superioară a volumului care putea fi un tavan 
chesonat din lemn menit să ascundă structura acoperişului în două 
ape la nava centrală şi o singură apă la cele laterale sau lipsa acestuia 
care lasă la vedere țesătura complicată a fermelor acoperișului, 
demers de mare efect plastic reluat astăzi în restaurări. Colonadele 
ce despart navele erau de stil clasic iar pereţii erau decoraţi în frescă 
sau mozaic la fel şi absida. Pardoseala putea fi din marmură colorată 
aşezată în decoraţii geometrice — opus alexandrinum — sau mozaic cu 
motive florale — opus masivum. 

Volumul generos și caracterul public al bazilicilor le-a 
recomandat unor reconversii în lăcașuri de cult creștin cu 
intervenții minime și cu aceiași denumire dar cu sens schimbat — 
casa împăratului pământesc a devenit casa împăratului ceresc. 
Intervenţiile funcţionale la interior au constat în transformarea 
tribunei din absidă în cathedră sau tronul arhieresc având așezat în 
semicerc exedra — sintron sau prezbiteriul — ce înconjoară altarul sau 
masa jertfei. Acesta putea fi o masă sau un mormânt martiric având 
deasupra un baldachin sprijinit pe patru coloane — ciborium. Camera 
altarului destinată clerului dispusă în axul longitudinal 
corespundea navei centrale și era despărțită de aceasta printr-un arc 
monumental ce susținea acoperişul semicircular al absidei. În faţa 
absidei și la acelaşi nivel mai înălţat faţă de sală era soleea — în răsărit 
— sau chor — în apus — rezervată epitropilor şi despărțită de altar 
printr-un grilaj — cancelii — de marmură sau metal care după criză 
iconoclastă din sec al VIII-lea din răsărit s-a transformat într-un 
perete împodobit cu icoane — iconostas, tâmplă sau catapeteasmă. 

Părţile laterale ale chorului sau soleei sunt flancate de două 
amvoane numite şi analoguri dispuse la înălțime în bisericile 
răsăritene de unde se citeşte evanghelia. 

Naosul, rezervat credincioşilor este împărţit simbolic în două 
de o parte şi de alta a axului longitudinal în care se roagă la stânga 
femeile şi la dreapta bărbaţii. Navele laterale au deasupra, atunci 
când înălțimea o permite, tribune sau balcoane în care stăteau 
femeile şi copii după tradiţia iudaică, acestea transformându-se în 
timp în locuri privilegiate pentru nobilime sau ctitori care aveau 
acces în aceste emporia direct din casa domnească prin intermediul 
unor galerii. Înaintând spre apus următoarea încăpere era pronaosul 
de aceiaşi înălțime cu navele laterale și rezervat celor penitenţi — 
catehumeni — ca un fel de anticameră a creştinizării. Intervenţiile pe 
vechile bazilici au dus la apariţia spre apus a unei noi încăperi 
numită nartică sau pronaos exterior — tindă — ca un fel de vestibul 
împărţit în două unde se făceau iniţierile celor ce așteptau botezul 
sau slujbele de înmormântare sau chiar agape. Atriumul se 
păstrează până târziu în arhitectura ecleziastică și avea rolul de a 
adăposti în peristisul sau parţial acoperit pe acei penitenţi ce nu 
aveau dreptul de a intra în biserică.ș58ţ De formă pătrată sau 
dreptunghiulară având în mijloc o fântână unde se făcea spălarea 
ritualică. Acest spaţiu va dispărea odată cu instituția catehumenică 
sau va fi transformat prin închidere în locuinţele pentru clerici. 

Pastoforiile sau încăperile ritualice ce flanchează absida 
altarului ce îşi au originea în capele proteis la nord și diaconum la sud 
sunt rezolvate în primele secole prin nişte adaosuri de cele mai 
multe ori inestetice în lateralele altarului. După sec. al IV-lea aceste 
pastoforii îşi găsesc locul în absidele navelor laterale, de obicei mai 
mici, care împreună cu absida altarului formează un ansamblu de 
trei abside — trichorae — în răsărit sau chiar cinci — penta chorae — în 
apus. 

Articularea armonioasă dintre cele trei abside cu simbolistica 
sa formală dublată de funcțiunea concretă a altarului va marca 
arhitectura bizantină a edificării ecleziastice, suferind în timp foarte 
puţine modificări. Pe lângă bazilicile publice descrise mai sus se 
foloseau pentru nevoile cultice şi bazilicile particulare sub forma 

unor încăperi mari înconjurate de portice și cu abside la ambele 
extremităţi, transformate ulterior în bazilici publice chiar dacă 
interiorul nu era împărțit totdeauna în nave, tipologia bazilicilor 
amenajate în templele păgâne s-a perfectat şi în noile bazilici 
creştine care au evoluat planimetric şi volumetric în stilul numit 
bazilical sau stilul vechi creştin. Acest stil nou s-a decantat din 
evoluţia templelor păgâne iudaice sau egiptene în bazilici publice 
sau particulare prin sinteza influențelor orientale cu cele grecești 
din epoca elenistică. Stilul bazilical este dominat de orizontala liniei 
drepte specifică arhitecturii clasice greco-romane materializată în 
piatră cioplită, regăsită în toate componentele structurale, formale 
şi decorative ale edificiului.[61] 

Matricea stilistică bizantină dominată de planul drept, absida 
polarizatoare a vectorilor compoziționali, sistemul structural 
punctat de coloana și austeritatea exteriorului în contrast cu 
decorativismul interior va fi interpretată în termeni locali dând 
naştere unei tipologii regionale sau locale ale stilului bizantin. 
Influenţate de particularități ale tradiţiei locale cele două tipuri de 
bazilici — oriental şi apusean — se deosebesc între ele prin detaliul 
arhitectonic, structural și decorativ. Cele mai vechi edificii de tip 
oriental păstrate până astăzi datează din sec al IV-lea în Siria (345 
d.Hr.), Egipt (310 d.Hr) sau Armenia. Ele se remarcă prin 
configuraţia planimetrică de forma centrală ce face tranziţia spre 
stilul bizantin atât prin formele curbe cât şi prin cupola de origine 
persană. De asemeni este momentul în care apar pe fațada 
monumentală dinspre vest cele două turnuri de origine siriană 
preluate mai târziu în arhitectura apuseană. Bazilica occidentală sau 
latină îşi are originea în cea elenistică şi perpetuează planul 
longitudinal cu elevaţii înalte şi graţioase. 

Cele mai vechi au intrarea spre răsărit păstrând încă o veche 
tradiție iudaică şi abia după secolul al V-lea absida altarului se 
orientează spre răsărit sub influenţă bizantină. Aria de răspândire a 
bazilicilor orientale este foarte mare, stilul lor rămânând însă 
ireductibil. Clădite cu precădere în Italia, le regăsim totuși și în 
Africa de nord, în vechiul Bizanţ și Dalmația și chiar în Ierusalim, 
construite de Constantin cel Mare. Între cele două tipuri 

fundamentale de bazilici se naște o dispută constructivă ce se va 
solda în timp cu o bogăţie de caracteristici şi detalii ce au marcat 
istoria edificării ecleziastice. 


Stilul bizantin 


Bazilica bizantină este numită și constantiniană, deoarece a 
fost fondată de Constantin, consacrată prin planul sau, dar şi 
elenistică de la zona în care s-a dezvoltat. Denumirea poate părea 
echivocă, dar e preferata celei paleocreştine, pentru a distinge 
bazilica cu șarpantă de cea cu vute și cupole, pentru care s-a 
menţinut epitetul de bizantin. 


Procedee de construire bizantine 

Arhitectura bizantină este o arhitectură a cărămizii: din care 
sunt construite vutele şi cupolele. Procedeele de construcţie nu sunt 
din Roma, pentru două rațiuni: prima e că arhitectura romană este 
vutată (termele Caracalla pot fi luate ca exemplu, la care 
materialele, unite în formă unitară şi indestructibilă prin mortar, 
constituită prin arcuiri) dar prin monolitizate nu exercită decât 
presiune verticală. Pe de altă parte de la Constantin, Roma nu a mai 
construit vute mari, iar timp de secole bisericile sale au fost bazilici 
cu şarpantă: se poate concluziona că în Roma arta vutei nu a fost 
decât o artă de import, prin arhitecţii străini, care l-au acompaniat 
pe împărat atunci când, capitala a fost mutată în Orient. În Roma 
nu au existat niciodată cupole pe plan pătrat, ca în Bizant, doar pe 
plan circular, ceea ce ridică mari dificultăţi în execuţie. 

Ceea ce Bizantul n-a găsit în Occident, a împrumutat din 
Orientul mesopotamian şi persan, unde piatra este rară şi argila 
excelentă. Întrucât în Orient lemnul lipsește, Bizantul a început să 
construiască vutele fără boltă; cheia de boltă a cărămizilor clădite 
fără arcuire se găseşte la marile palate sasanide din secolul al III-lea 
d.Hr. ș364 Cele două elemente fundamentale ale arhitecturii, vuta 
fără cintraj şi pătratul acoperit de cupolă, Bizanțul nu le-a copiat, ci 
le-a aplicat vutei cu opritori a construcţiei fără cintru. 

Pentru trecerea de la planul pătrat la cerc, ca bază a cupolei, s- 
a optat pentru pandantiv. În locul trompei de colț orientale, aceste 
două procedee dau cheia construcţiei bizantine. Când se costruiește 
o boltă din cărămizi pe cintru, care este un cofraj, se dispun asize 
de cărămizi paralele cu axa bolţii, până se întâlnesc la cheie (se 
retrage cintrul când mortarul de legătură este întărit). La bolțile fără 
cintru, tranșeele de cărămizi vor fi perpendiculare cu axa bolţii: pe 
un cap de arc reprezentând ordinea unei feţe oblice, pentru a facilita 
aderenţa, se dispune un prim rând de cărămizi cu mortar, apoi al 
doilea și aşa mai departe. Această boltă, pe lângă avantajul de a fi 
construită fără cintru, exercită şi împingere inferioară bolţii 
construite prin asize. Arhitectura bizantină aplică acest procedeu la 
toate formele de vute, dar mai frecvent vuta cu opritori, ce se 
defineşte ca străpungere de două bolți cu axe perpendiculare: 
pentru construcţia fără cintru a unei astfel de vute, se va alterna 
simplu şi în cavalcadă rândurile de la o boltă cu cele de cealaltă. 
Acest procedeu simplu, și de o suplețe extremă, permite 
constructorului bizantin să acopere orice plan, combinând diverse 
şiruri de bolți cu opritori, fie la înălțime cilindrică (vuta sferica), sau 
supraînălțată (arc de clopot) În mod frecvent, ea nu are o traiectorie 
geometrică bine definită, dar procedeul este comod pentru că 
necesită muncitori puţini, ce modelează vuta în spaţiul dat. 

Un alt procedeu, analog, ce permite construirea cupolei fără 
cintru: un rând de cărămizi cu plecarea în cerc continuat prin 
coroane sau spire succesive, dar a cărui dificultate constă în trecerea 
pătratului în cerc, care este depășită prin două procedee: procedeul 
oriental, de la palatele persane, prin iluzia unghiulară a nișei vutei, 
în fiecare din unghiurile pătratului, sau transformarea pătratului în 
octogon şi apoi trecut în cerc. Alt procedeu este cel al pandantivului: 
pandantivul este un triunghi sferic, decupat prin planuri verticale 
ale pătratului, construit prin acelaşi procedeu ca și cupola. 
Arhitectura bizantină a împrumutat atât iluzia optică cât şi 
pandantivul, prima a conservat spiritul oriental, iar a doua a fost 
conformă geniului grec. 

Bazilica cu cupolă 

Modalităţile enumerate mai sus vor permite ca arhitectura 
bizantină să creeze mari edificii, unde împingerile cupolelor și 
vutelor sunt echilibrate. Planurile sunt variate: plan circular, Sf.- 
Vitale din Ravena sau Sf.-Serge şi Bachus din Constantinopol (sec. 
VI), sau pe plan cruciform, mausoleul Galla Placidia din Ravenna 
(mijlocul sec.V), planul cel mai frecvent care s-a elaborat în sec. al 
V-lea şi care devine caracteristic epocii iustiniene este basilica cu 
cupolă. 

Bazilica cu cupolă adaptează vechiul plan bazilical în ce 
priveşte concepţia nouă a cupolei. Această combinaţie are soluţii 
variate, din care doar două tipuri contează. În primul, bazilica 
propriu-zisă, definită prin nave alungite, şiruri de coloane, tribune 
acoperite în vute şi nu în șarpantă, formează partea apuseană a 
edificiului. Cupola şi stâlpii masivi care o suportă se intercalează 
între bazilică și absidă (în locul în care absida se deschide la 
extremitatea navei centrale). Plasarea cupolei deasupra 
sanctuarului, ca un soi de ciborium colosal, are aceeași semnificaţie 
în timp cu vuta sferică.[98] La al doilea tip, căutarea unui mijloc de 
echilibru pentru cupolă a condus la deplasarea către centru a 
bazilicii. Cele două caracteristici care disting acest tip de cel 
precedent sunt, pe de o parte, faptul că colonadele proprii bazilicii 
conțin stâlpii portanţi ai cupolei, pe de altă parte, cupola este 
plasată la mijlocul monumentului, şi nu către est. Navele laterale, 
continuă să flancheze nava centrală, şi sunt acoperite la mijloc de 
vute paralele cu axa edificiului. Sf. Sofia din Constantinopol nu 
poate fi exemplul cel mai clar în care să putem invoca bazilica cu 
cupolă, dar este capodopera arhitecturii bizantine şi monumentul 
unde spiritul acesteia se lasă recunoscut. Precedată, cum este de 
regulă, de un vast nartex, biserica propriu-zisă se înscrie într-un 
plan rectangular mult mai lung decât lat (77metri x 71,70). În plan, 
acest dreptunghi este împărţit ca o bazilică: trei nave separate prin 
colonade, tribunele de deasupra navelor laterale, o absidă 
proeminentă la extremitatea navei centrale. Nava centrală foarte 
largă în raport cu navele laterale, duc la aspectul central al planului, 
reclamând introducerea unui element nou: cupola, care este pusă 

aici, la mijlocul navei şi măsoară 31 metri în diametru la înălțimea 
de 54 de metri deasupra solului. 


Fig. 25 Detalii capiteluri bizantine 


Ridicarea unei mase enorme determină toată arhitectura 
monumentului. De la est la vest, constructorii au recurs la un 
artificiu ingenios şi îndrăzneţ pe care nu-l vom mai regăsi la această 
scară: cupola este susținută de două semi-cupole de acelaşi 
diametru, care prelungesc efectul și dublează spaţiul acoperit. 
Fiecare din aceste două semi-cupole este la rândul său sprijinită pe 
două mari nișe sferice. Pentru spectatorul plasat în centru şi privind 
către est sau vest, etajarea nişelor, demi-cupolelor și a marii cupole, 
într-o înşiruire logică a arcelor şi vutelor ce acoperă și luminează 
simultan, un spaţiu imens, are revelaţia chintesenţei dintre logică şi 
îndrăzneală, a ştiinţei cu cutezanţă. 

La Sf. Sofia subzista bazilica paleocreştină prin navele laterale, 
tribune și colonade. La nord și la sud, două imense arce se ridică 
deasupra colonadelor tribunelor și închid un vast timpan străpuns 
de ferestre. Marea cupolă este aşezată pe patru arce care se ridică la 
acelaşi nivel, iar racordul între pătratul astfel desenat și cercul 
cupolei este făcut prin patru pandantive. Cupola desfășurând în 

toate direcţiile o împingere egală, trebuie compensată egal peste tot, 
dar arcele sunt mai puţin rezistente decât semi-cupolele ridicate 
peste nişele lor, şi pot tinde să cadă în afară. Pentru ranforsare s-a 
recurs la două soluţii: mai întâi fiecare din cei patru stâlpi ai bazei 
cupolei vor fi dublaţi la nord şi sud de contra-stâlpii masivi 
disimulaţi în bază, apoi un sistem de vute sofisticate, de deasupra 
tribunelor şi laturilor-de-bază, combină calotele, vutele cu opritori 
şi bolțile. Fiecare din aceste vute absorb o parte a împingerii, și 
transmit excedentul lor vutelor vecine sau la etajul inferior: la vuta 
bizantină, spre deosebire de vuta occidentală cu nervuri. Împingerea 
se produce pe punctele de sprijin izolate, din aproape în aproape, și 
progresiv amortizate, dirijată până la fundaţiile edificiului. 

Studiul detaliat a Sf. Sofia ne descoperă detalii interesante, 
lucrări ingenioase, soluţii originale, şi relevă ştiinţa profundă şi 
geniul creator al arhitecţilor bizantini. Indicaţiile sumar date de sus 
au pus mai puţin în relief caracterul important a construcției 
bizantine. În context structural, edificiul vutat desfășoară împingeri 
care trebuie amortizate. Într-o biserică occidentală, obținem acest 
rezultat printr-o serie de contraforți exteriori: soluţie care pe bună 
dreptate este mai puţin rațională și mai puţin savantă, uneori la fel 
de inestetică, cu toată abilitatea transformării acestora în motiv 
ornamental. Comparăm o catedrală cu o navă eșuată pe uscat, 
susținută din toate colțurile de grinzi. Bizanțul nu admite 
contraforți exteriori, și nu sprijină o vută printr-un contrafort, ci 
printr-o combinaţie de vute atent calculate prin care ele 
compensează progresiv împingerile venite din părțile superioare. 
Linia forțelor desfăşurate prin cupolă coboară şi se pierde prin 
pereţi groşi și stâlpi în fundaţii. Biserica bizantină vutată este un 
sistem trainic, elastic, al forțelor combinate pentru a se anula 
reciproc.[99] 


Biserica în cruce greacă 

Combinația bazilicii cu cupolă are în felul său ceva nelegitim: 
bazilica, prin alungirea navei sale bordată de coloane, dirijează 
privirea, către absidă, către sanctuarul terestru; cupola, prin atracția 
pe care o exercită, prin liniile montanţilor arcelor și vutelor pe care 

sprijină, ridică privirea către sanctuarul celest, procesul liturgic 
reprezintă interpretarea mistică care va fi dată diverselor părți ale 
bisericii. În repartiția spaţiului interior este o contradicţie între 
două tipuri planimetrice, dar şi o contradicţie structurală deoarece 
nu acceptă deasupra ei organismul complicat al cupolei. Prin 
definiție, planul bazilical se opune planului central, cupola, care 
exercită pe tot perimetru aceleași împingeri, apelează la planul 
central pentru amortizarea acestei forţe. 

Arhitecţii bizantini au găsit soluționarea acestei probleme 
elaborând planul tipic în cruce greacă: acesta este cel la care cupola 
este sprijinită cardinal prin patru vute în arc a căror axe sunt 
perpendiculare între ele, înăuntru pătratului format de pereţii 
exteriori — o cruce cu braţele aproape egale, formate de bolțile în 
intersecţie pe care se ridica cupola. Aceste bolți au rolul de a 
transmite în parte împingerea cupolei pe pereţii perimetrali, şi prin 
urmare, debarasarea centrului edificiului de stâlpi masivi. În cazul 
bisericilor mici, stâlpii sunt înlocuiţi prin coloane. În spaţiul liber 
între exteriorul pătratului şi braţele crucii, se află loja vutată cu rol 
în amortizarea împingerilor. Către est se termină în formă de 
abside, care flanchează absida centrală mai mare: la dreapta, absida 
diaconiconului, care este un fel de sacristie; la stânga, absida 
proteis, unde se desfăşoară euharistia. La exterior, la nivelul 
terenului, patru bolți desenează forma crucii dominată de cupola 
centrală pozată pe un tambur poligonal la care adăugăm patru mici 
cupole în unghiuri, un nartex, și eliminăm atriumul. 

Este important a nu confunda biserica în cruce greacă cu 
biserica în cruce liberă la care structura lasă braţul crucii degajat. 
Unul din monumentele care au făcut mai bine înţeleasă trecerea de 
la un tip la altul este Sf. Sofia din Salonic fig. 26, din epoca 
împăraţilor iconoclasti, la care vuta vestică se scurtează, pe când 
arcele de la nord şi sud se alungesc în boltă, iar colonada de 
dedesubt migra către pereţii exteriori ca stâlp independent înainte 
de dispariţie. Tipul apare complet, în sec IX, la biserica Skripon şi 
atinge perfecțiunea la sfârşitul sec.al X-lea, într-un mare număr de 
biserici din Constantinopol și Salonic. Fără îndoială, în sec. X şi XV 


79 


mai mult ca secolele precedente, arhitectura bizantină n-a cunoscut 
uniformitate. 


Fig. 26 Sf. Sofia din Salonic — secţiune axonometrică şi vedere generală 


Şcoala din Grecia se distinge prin împrumuturile făcute din 
Armenia, prin exemplu utilizat frecvent și al iluziei optice a 
unghiurilor. La Mistra, câteva biserici combină curios planul 
bazilical şi planul în cruce greacă. Muntele Athos a adoptat crucea 
greacă, dar modificându-le cu ajutorul elementelor împrumutate a 
triconcului, braţul nord și sud a crucii terminându-se în absidă. Cu 
toată această diversitate, ce a supravieţuit tipurilor mai vechi, a 
bazilicei elenistice sau bazilice cu cupolă, se poate spune că biserica 

în cruce greacă a evoluat din timpul dinastiei macedonene până la 
căderea Bizanțului. Procopius de Cezareea spunea despre cupola 
Hagiei Sophia că „este atât de uşoară şi aeriană, că pare că stă mai 
puţin pe ziduri decât că este suspendată cu un lanţ de aur din înaltul 
cerului”. Cupola reprezenta de fapt Împărăţia lui Dumnezeu, care o 
domină pe cea a oamenilor. În timpul diverselor ceremonii ce vor 
avea loc până la 1453, împăratul ocupa spaţiul de sub cupolă tocmai 
pentru a aminti asistenţei legătura sa cu Dumnezeu, în centru fiind 
sfera cerească şi trimisul pe pământ, împăratul. Același Procopius 
afirma: „ea este opera puterii şi îndemânării omeneşti, precum şi a 
divinității”. 

În conştiinţa primelor secole la Bizanţ, Biserica era asimilată 
ierarhiei, dogmelor, slujbelor divine, dar funcţia ei era deținută de 
stat. Problema raportului dintre Biserică și Stat nu se punea încă, 
deoarece totul se reducea la relaţii în sânul aceluiași stat, între 
puterea seculară şi cea spirituală. Legislaţia şi politica religioasă a 
lui Iustinian va aduce însă un răspuns acestei situaţii. Soluţia 
propusă de Iustinian este cunoscută în istorie sub numele de 
„simfonie”. Iniţiativa sa este foarte bine exprimată în Novela a VI-a: 
„Sacerdoţiul şi Imperiul (sacerdotium şi Imperium) sunt două daruri 
preţioase pe care Dumnezeu le-a lăsat oamenilor din dragostea Sa 
nemărginită. Sacerdoţiul priveşte lucrurile divine; Imperiul conduce 
lucrurile muritoare şi le guvernează; și unul, şi celălalt provin din 
acelaşi principiu, dirijând cursul vieţii umane”. „Binele Bisericii 
constituie forța Imperiului ”, aceste cuviinte ale lui lustinian reprezintă 
cheia teoriei sale. EI acceptă distincţia dintre autoritatea imperială 
și cea spirituală, considerând-o pe aceasta din urmă drept 
purtătoare de adevăr. El admitea că imperiul şi sacerdoţiul au funcții 
diferite, dar totul este subordonat binelui Imperiului, puterii şi 
prosperității sale, ca valoare ultimă şi absolută. 


Arheologia biblică 
Locaşurile de cult 


Locașurile de cult sunt de dată mai recentă decât cultul în sine. 
Până la construirea locașului de închinare, oamenii L-au adorat pe 

Dumnezeu în forme mult mai simple, dar nu oriunde, ci numai în 
acele locuri în care Dumnezeu a preferat să-l arate omului slava Sa. 
[82] 

Patriarhii Avraam, Isaac și Iacob au ales locurile în care au 
înălțat sanctuare (altare de jertfă). Pentru înălțarea de jertfelnice, 
erau preferate locurile mai înalte, cursurile de apă, dumbrăvile sau 
copacii foarte înalți. Etapele sau condiţiile înălțării unui jertfelnic 
erau: a) revelaţia divină în acel loc; b) o promisiune făcută omului 
care primea revelaţia; c) construirea propriu-zisă a altarului. 


Cortul sfânt 

În timpul exodului, israeliții au avut ca locaş sfânt Cortul 
mărturiei sau al întrunirii pentru că aici era locul în care Iahve se 
întreținea cu Moise. Cortul sfânt fig. 27, era un sanctuar portabil, 
Înfăţișarea şi dimensiunile acestuia sunt amănunţit descrise, o dată, 
când lahve îl sfătuieşte pe Moise să-l construiască (leşirea 26), şi a 
doua oară, când este executat efectiv (Ieşirea 36,8-38). După această 
din urmă descriere, cortul avea formă dreptunghiulară, cu o 
lungime de 30 de coţi, lăţimea de 10 coţi, iar înălțimea tot de 10 
coți. Era compus din trei pereţi pe laturi, plus unul pe partea de 
vest, la est se afla intrarea, făcută din scânduri de lemn de salcâm 
cu dimensiunile de 10 coţi lungime şi un cot și jumătate lățime, 
poleite cu aur. Cortul era acoperit cu covoare dispuse pe patru 
straturi. Materialele folosite la covoare era inul răsucit şi mătasea 
violetă, stacojie și vişinie. În țesătura covoarelor au fost brodate 
chipuri de heruvimi. 

Cortul era împărţit în două: în partea de răsărit se afla Sfânta 
(Hakodeş), cu o lungime de 20 de coţi, iar partea de apus, Sfânta 
Sfintelor (Kodeş Kodaşim), lungă de 10 coţi. La intrare, în partea de 
răsărit, se aflau 5 stâlpi de salcâm auriţi, prevăzuţi cu capiteluri și 
postamente de aramă. În partea de sus aveau cârlige de aur, prin 
care se introduceau niște drugi auriți de care atârna perdeaua ţesută 
din in şi mătase violetă, stacojie şi vişinie. Sfânta era despărțită de 
Sfânta Sfintelor prin 4 stâlpi, tot din lemn de salcâm auriţi, 
prevăzuţi, la capetele de sus, cu verigi de aur, prin care se petrecea 
un drug de salcâm aurit. De acesta era prinsă perdeaua ce despărțea 

cele două părți. În țesătura perdelei erau, de asemenea, brodate 
chipuri de heruvimi. 


Fig. 27 Structura cortului Sfânt 


În Sfânta se aflau: altarul tămâierii, menorah — candelabrul cu 
șapte braţe - și masa pentru pâinile punerii înainte. În Sfânta 
Sfintelor era doar Chivotul Sfânt sau Chivotul Legii. În chivot se 
păstrau tablele Legii, năstrapa de aur şi toiagul lui Aaron. Cortul în 
care se păstra chivotul, cu toate odoarele sale, se afla într-o curte de 
aproximativ 100 de coţi (50 m) lungime și lată de 50 coţi (25 m), la 
care aveau acces şi credincioşii. Aceasta era împrejmuită de 60 de 
stâlpi de salcâm, amplasați la distanţa de 5 coţi unul de celălalt, 

prevăzuţi cu postamente de aramă și capiteluri aurite. În partea de 
sus a stâlpilor se aflau nişte cârlige pe care se fixau, prin inelele de 
argint, draperiile din in. Cortul era amplasat spre latura de vest a 
incintei sacre. În curtea cortului se găsea jertfelnicul sau altarul 
arderilor de tot, cu dimensiunile de 6 coți pe 3 coţi lățime. Locul cel 
mai important pentru desfăşurarea cultului divin la israeliți a fost 
acela în care era chivotul sfânt. 


Templul Solomon 

Conform descrierii detaliate făcute de I Regi 6-7, templul zidit 
de Solomon — omul păcii — îşi datorează faima nu atât dimensiunilor 
sale, deoarece era relativ mic, în comparaţie cu palatul regal, cat 
decoraţiilor sale interioare şi exterioare, care au constituit un 
element de referință pentru arhitectura israelită. Templul fig. a fost 
amplasat exact pe locul în care regele David a înălțat un jertfelnic 
pe muntele Sion, colina Moria, unde, în timpurile străvechi, 
patriarhul Avraam voise să jertfească pe fiul său, Isaac. Nefiind 
suficient spațiu pentru templu, Solomon a procedat la amenajarea 
locului, pe care l-a înconjurat cu ziduri solide, iar spațiul rămas gol 
dintre zid şi colină l-a umplut cu pământ şi piatră. Clădirea în sine 
avea formă dreptunghiulară, orientată de la est spre vest, cu intrare 
la est. Templul era compus din trei încăperi, ca şi cortul sfânt: 
vestibulul (Ulam), lung de 10 coţi, Sfânta, numită iniţial Hekal (palat), 
cu o lungime de 40 coţi, Sfânta Sfintelor, numită la început Debir de 
20 de coți. Aceasta din urmă era partea cea mai importantă a 
templului fiindcă în ea se păstrează chivotul sfânt. Între vestibul şi 
Sfânta se afla un perete despărțitor. 

După textul cărţii 1 Regi 6,20, Sfânta Sfintelor forma un cub 
cu laturile de 20 de coţi. Cum partea cealaltă, Sfânta era de 30 de 
coți s-ar înțelege că acoperişul Sfintei Sfintelor era cu 10 coţi mai 
jos. E posibil ca din Sfânta să se fi urcat spre Sfânta Sfintelor. Ipoteza 
este întărită pe de o parte de practica întâlnită la majoritatea 
popoarele lumii vechi de a alege locurile de închinăciune pe locurile 
mai înalte care însemna prezența lui Dumnezeu. Tot din acest 
motiv, în biserica creştină s-a păstrat tradiţia ca partea cea mai 


84 


sfântă să fie concepută cu măcar o treaptă mai sus decât restul 
locașului sfânt. 


Debir (Sfânta Sfintelor Hekhal (Sala principală) Ulam (Portic) 
- Sanctuarul) i i 


Depozite : 


Heruvim 


Mekhonot Yam (bazin ritual) -- 
(cărucior cu bazin) 


Fig. 28 Structura templului lui Solomon 


În faţa vestibulului se aflau două coloane masive de bronz, 
înalte de 18 coţi, terminate cu capiteluri ornate cu flori de crin ce 
flancau intrarea. Una era lachin, iar cealaltă Boaz. Cu excepția 
intrării, templul era înconjurat pe celelalte trei laturi de o 
construcție, înaltă de 5 coţi, care servea ca depozit. Cu timpul, 
spaţiul s-a dovedit a fi insuficient şi s-au mai adăugat alte două 
etaje. Se presupune că intrarea în această clădire era pe latura 
sudică, iar în planurile superioare printr-o scară înterioară în 
spirală. Templul era amplasat în mijlocul a două curţi concentrice: 
prima se numea curtea preoților sau cea înaltă. Cea de-a doua curte 
era cu mult mai mare decât prima, deoarece era destinată 
credincioşilor. Ca şi curtea interioară, era îngrădită cu trei rânduri 
de piatră cioplită și un rând de grinzi de cedru. În curtea preoţilor 
se afla altarul pentru jertfe, confecționat din bronz, plasat chiar 
înaintea templului, şi Marea de aramă — un bazin uriaș, aşezat pe 
spatele a 12 figuri de tauri în aramă -— în care se spălau preoţii 
înaintea şi în timpul ritualului. Mai erau şi alte bazine mai mici, tot 

din bronz, plasate 5 de-a dreapta şi 5 de-a stânga întrării, care 
serveau la spălarea sacrificiilor. 


Templul lui Zorobabel 

Din păcate avem date insuficiente privind aspectul şi 
dimensiunile noului templu. Se presupune că, în linii mari, s-au 
respectat proporţiile şi aspectul celui vechi. Chiar dacă n-a avut 
aceeași splendoare, menirea sa a fost aceeași cu a celui dintâi. Odată 
cu recucerirea Ierusalimului de către luda Macabeul în 164, templul 
fig. 29, a fost curăţit, reparat şi a fost restabilit cultul divin şi a fost 
instituită sărbătoarea reînnoirii templului. Irod, supranumit cel 
Mare, pentru a câștiga popularitate, a purces, în anul 37 î.Hr., la 
reconstruirea templului lui Zorobabel. 


Fig. 29 Templul lui Zorobabel 


Istoria religiilor de arată că orice formă de adorare a divinității, 
începând cu cele mai vechi civilizaţii, se realiza într-un cadru special 
amenajat în care, la anumite etape ale zilei, se invoca ajutorul 
divinității ori se exprima gratitudinea față de presupusele binefaceri 
primite. Ca şi alte neamuri, strămoşii poporului biblic au 
conștientizat că orice formă de cult trebuia să se desfășoare într-un 
loc special amenajat, în care, în prealabil, beneficiaseră de vreun 

ajutor din partea divinului ori se învredniciseră de vreo teofanie, ori, 
pur și simplu, intuiseră o prezență supranaturală. Luând ca reper 
textele biblice corelate cu descoperirile arheologice, la majoritatea 
popoarelor  semitice, locul sfânt nu-l reprezenta exclusiv 
amplasamentul în care se desfășoară cultul divin, respectiv 
jertfelnicul ori sanctuarul construit, ci şi un oarecare spaţiu de jur- 
împrejurul acestuia. 


Israelul antic 

În fortărețele Herodion fig. 30 şi Massada, sinagoga putea fi 
realizată ca un edificiu aparte, corelat cu restul ansamblului pentru 
că încă nu se codificaseră imperative religioase de orientare, sau, în 
cazul fortăreţelor — amenajarea în triclinia a unui spaţiu cultural. 
Apare un „tip de bază”, datând din secolele III-VI, sală 
dreptunghiulară înconjurată cu colonadă interioară pe două sau trei 
laturi. 

Orientarea sinagogilor se făcea spre lerusalim cu excepţia 
celor samaritene care aveau drept sanctuar muntele sacru Garizim. 
Această orientare a cunoscut în Palestina o evoluţie (oarecum 
similară cu cea a lăcașurilor creştine timpurii) în care primele 
sinagogi aveau intrarea orientată spre Ierusalim, pentru ca din 
secolul LĂV spre acesta să fie îndreptat zidul cu chivotul sulurilor 
Torei şi care trebuia să fie cel mai puternic din toată clădirea. La 
începutul secolului VI, se cristalizează o predominanță a 
configurației bazilicale cu navă principală, două colaterale și absidă 
terminală. Pe durata a trei secole, sinagogile se amplifică cu nartex, 
curte interioară şi săli complementare. Tipul de sinagogă antică pe 
plan bazilical configurează şi cei doi poli: arca sfântă şi estrada 
pentru lectură, care sunt grupate în zona absidei. 


Diaspora antică 
Similar cu edificiile creştinismului timpuriu, numeroase 


sinagogi provin din transformarea pentru necesităţile cultului a 

unor locuinţe. Patternul acesta al casei de rugăciune va persista în 
memoria monoteismelor și va fi sursa unor revivaluri, inclusiv 
contemporane. 


Arhitectura Sfântului Munte 


Muntele Athos este pentru arhitectura Bisericii răsăritene o 
capsulă a timpului în care tradiția edificării ecleziastice s-a păstrat 
intactă. În zilele noastre, Sfântul Munte este un imens șantier de 
renovare, consolidare şi extindere a vechilor zidiri cu tehnici 
milenare care nu au suferit nici o modificare.[57] 

Astăzi, ca şi acum 100 de ani aşa cum reiese din cercetările lui 
Gh. Balş, publicate în „Buletinul comisiunii monumentelor 
istorice”, o vizită în Athos este relevantă pentru arhitectura 
bizantină. Rar se găsesc pe un areal atât de redus atâtea clădiri vechi 
bine conservate, nu atât fizic cât mai ales în spiritul continuității 
formale şi canonice. Nu întâmplător Choisy în „L'art de batir chez les 
byzantines "îşi alege exemplele din acest perimetru. O investigare „în 
situ” face dificilă datarea monumentelor tocmai datorită 
consecvenţei cu care s-a respectat tradiţia și în acest caz doar 
cercetarea documentelor poate fi concludentă. Tradiţia orală 
atribuie mănăstirilor o vechime din timpul lui Constantin cel Mare, 
dar cu certitudine marea lavră a fost ridicată în sec. al X-lea de către 
Sfântul Atanasie. Se mai păstrează din acea vreme doar fragmente 
de fundaţii, coloane, mozaicuri, dar zidurile actuale fiind tencuite și 
zugrăvite uniform împiedică mult o cercetare riguroasă. Modul de 
alcătuire al unui ansamblu monastic se supune unor cerinţe de 
ordin funcțional-canonic și doar configuraţia terenului poate să 
aducă unele modificări în această schemă fixă. 

Mănăstirile athonite au în compunere - precum toate din 
lumea ortodoxă a căror model sunt — o incintă vag dreptunghiulară 
în centrul căreia se află raţiunea de a fi ansamblu — catoliconul sau 
biserica principală. Pe lângă acest altar mai sunt o serie de paraclise 
dispuse din lipsa de spaţiu în cele mai inedite locuri: lipite de 
biserică, în rând cu chiliile sau la un cot superior peste trapeză. 

Clopotnița este în relaţie directă cu biserica chiar dacă ea poate fi 
izolată, amplasată spre apus, la fel ca şi aghiasmatarul sau fiala. 
Următoarea clădire ca importanţă este trapeza sau sala de luat masa 
care poate servi şi ca sală de întruniri datorită dimensiunilor sale. 
Aceasta se amplasează de regulă în apropierea intrării în biserică, 
dar spre deosebire de acesta, orientarea este spre apus, cu ușa la 
răsărit, iar interiorul este în frescă cu o erminie specială, direct 
legate de trapeză sunt cuhniile sau bucătăriile care chiar dacă au o 
structură specială datorită coșului de fum nu se amplasează izolat. 
La mănăstirile idioritmice — cu viață de sine — spre deosebire de cele 
cenobitice — cu viață de obşte — bucătăriile si-au pierdut din 
importanţă la fel ca și trapeza deoarece călugării fiind sihașştri se 
adună doar cu prilejul ceremoniilor religioase. Chiliile sunt camere 
individuale pentru monahi, adosate zidului de apărare cu 
deschidere doar spre interior. Cu timpul curtina şi-a pierdut rolul 
defensiv aşa încât chiliile s-au orientat și spre exterior supraetajate 
în caturi succesive cu galerii de acces în consolă, dând un farmec 
oriental volumetriei. 


Fig. 30 Mănăstirea Caracalu, Athos 


În rândul locuințelor este amplasat și arhondaricul -— 
dormitoarele pentru oaspeţi, dar orientate spre exterior. Şi tot în 
această zonă sunt atelierele de pictură, veşminte sau odoare precum 
şi brutăria, inclusiv cea pentru prescuri sau magupia. 

Fig. 31 Mănăstirea Iviron, Fig. 32 Mănăstirea Pantocrator, 
Athos Athos 


Mănăstirile mari au şi bolnițe pentru monahii bătrâni şi cimitir 
în afara zidurilor, unde se află şi un paraclis. Tot în mănăstirile 
importante există şi o bibliotecă, care dacă nu are o clădire specială 
ca la Prodromu, este dispusă deasupra exonartexului de la 
catolicon. Intrarea în incintă se face prin bolta turnului care poate fi 
clopotniță, şi un panga, dar acesta nu este cel mai înalt ca la 
mănăstirile româneşti, ci este cel de strajă aflat în incintă și 
construit după normele arhitecturii de apărare. Indiferent de 
amplasare, fiecare mănăstire athonită are câte o arsana sau port 
compusă dintr-o încăpere mare boltită cu ieșirile la mare pentru 
bărci, chilii, paraclis și turn de apărare. În rândul clădirilor tehnice 
se pot enumera si apeductele de captare și transport a apei foarte 
ingenios alcătuite, grădinile de legume, suspendate, susținute de 
ziduri de sprijin, podurile şi chiar drumurile care în ultimul timp au 
luat o amploare foarte mare. Schiturile idioritmice sunt alcătuite din 
chilii risipite pe o arie foarte mare şi fără ziduri de apărare. O chilie 
are în general doar un paraclis boltit acoperit cu piatră, înconjurat 
de camere cu diverse funcțiuni. Cele 20 de mănăstiri ale republicii 
monahice sunt dispuse în general pe malul abrupt al mării 
solicitând foarte mult geniul ingineresc al constructorilor. Ele sunt 
completate de puzderia de chilii neştiute risipite printre vegetația 
luxuriantă și veșnic verde a muntelui datorită căruia se mai numește 
şi „Grădina Maicii Domnului”. Fiecare din clădirile ce intră în 
alcătuirea unui complex are o funcţiune diferită dar ceea ce le uneşte 

dincolo de unitatea misionară sunt elementele structurale, 
materialele de contrucție şi nu în ultimul rând expresia 
arhitecturală. 

În bisericile - catholicon — ale mănăstirilor de la Athos, planului 
în cruce greacă înscrisă i se adaugă elementele necesare celebrării 
slujbelor religioase, care ocupă un loc însemnat în viața călugărilor: 
absidele (numite horoi) care lărgesc braţele nord şi sud ale crucii, 
destinate corurilor de cântăreţi ce-şi dau replica și care generează 
planul triconc; pronaosul dublu sau liti (= procesiune) pentru 
acolouthia, suită de rugăciuni care se recită la diferite ceasuri din zi 
sau noapte; capele laterale sau paraclessia, având şi ele un plan în 
cruce greacă înscrisă. Dinaintea pronaosului se află un portic. 
Absida cu cinci laturi şi tamburul cupolei cu şaisprezece laturi, ale 
căror arcade în cintru ondulează acoperişul, sunt datorate influenţei 
Constantinopolului. 

Catoliconul fig. 33, este de tipul cruce greacă înscrisă cu 
cupolă pe patru coloane a cărui model poate fi socotită, după Gh. 
Balş, Teotocos din Constantinopol. Cu o singură excepţie — 
Stavronikita — toate catolicoanele au abside laterale, colțurile crucii 
în plan de formă aproximativ pătrată, iar bolțile sunt sferice, 
semicilindrice (în leagăn sau de intersecţie) sau combinate. 
Patoforiile sunt de regulă două absidiole ce flanchează altarul, dar 
sunt şi de formă circulară în volum independent, amintind de 
vechiul proteis. Absidele sunt poligonale cu trei laturi la exterior și 
doar marea lavră le are circulare. O varietate foarte mare de forme 
și boltiri o are pronaosul, separat printr-un zid decupat cu o ușă sau 
trei de naos. De cele mai multe ori, pronaosul este flancat de 
paraclise ce aduc a biserică în miniatură, adică au toate elementele 
structurale identice cu originalul. Pridvorul deschis boltit semisferic 
și coloane închide extremitatea de apus a bisericii și câteodată chiar 
pe laterale şi cu certitudine această componentă funcțională a fost 
adăugată mai târziu. Arce oarbe cu ferestre în ax decorează elevația, 
iar cornişa absidelor e relativ la aceeași cotă cu cea generală. Brâul 
median ce împarte fațada în două registre este o inovaţie recentă și 
rămâne o excepţie, iar atunci când există, el marchează nașterea 

bolților. Paramentul este din asize succesive de cărămidă și piatră 
care ulterior a fost tencuit şi vopsit în culori dure. 

Turlele scunde precum şi proporţiile generale dau o aparență 
greoaie şi lipsită de eleganţă, dar cred că asta se datorează în special 
spaţiului restrâns care anulează perspectivele lungi. Acolo unde este 
posibil, la Vatoped fig. 34, sau Rokiaru surprinde zvelteţea și 
armonia volumetrica, dar şi printr-o particularitate extrem de rară 
în arhitectura bizantină şi anume contraforții exteriori care merg 
până sub streaşină, fără retrageri precum în goticul moldav. 

Marea lavra fig. 35 se distinge prin forma de tranziţie între 
bazilica cu cupolă şi cruce greacă cu patru coloane proprie 
sfârşitului primului mileniu creştin. Decoraţiunile interioare sunt 
lipsite de opulenţa apuseană şi se reduc doar la capiteluri elaborate, 
parapete de marmură sau lambriuri din majolică. În schimb abundă 
fresca în cele mai variate şcoli, dar unitară în stil suplinind oarecum 
mozaicurile murale din vechile biserici, și aceasta nu numai în 
catolicoane, ci şi în capele sau trapeze. 

Fig. 33 Catoliconul: a- mănăstirii Xeropotam; b- schitului românesc 
Prodrom; c- mănăstirii Sf. Pavel; d- mănăstirii Esfigmen 

Paraclisul este o biserică mai mică ce poate fi izolată sau lipită 
sau chiar integrată în catolicon. De altfel, orice grup de clădiri sau anexe 
chiar şi pe corăbii are un paraclis pentru nevoile spirituale ale monahilor 
indiferent de ascultările ce le îndeplinesc. Chiar dacă unele paraclise au 
abside laterale explicite sau doar decupate în grosimea zidului, volumul 
redus nu mai reclamă descărcarea cupolei pe cele patru coloane. 

Trapeza este foarte importantă în economia unei mănăstiri 
datorită mărimii sale ce permite reuniunea în comuniune a întregii 
obşte. Forma în plan este de cruce datorită unui transept şi are spre 
apus o absidă pentru egumen, iar pe laterală un amvon de unde se citesc 
pilde din Scriptură în timpul mesei. Sistemul structural este dublu 
pentru a cuprinde deschiderea sălii, dar fără a recurge la coloane izolate 
ca în Moldova. Relaţia cu bucătăria se face prin cămări pentru pâine, vin 
sau ulei. 

Bucătăria excelează prin sistemul structural care trebuie să 
susţină la o înălțime suficientă coșul de aerisire care atât structural cât 
şi formal seamănă cu o turlă de biserică. Magaziile sunt de asemeni 
exemple de măiestrie a structurii, dar fără volumetrie de accent. 
Aghiasmatarul este doar un edicul deschis de formă circulară sau 
poligonală delimitată de coloane ce susțin cupola şi legate prin canceli 
de marmură fasonată. Decoraţiunea este bogată și prin acest motiv, cum 
ar fi la Vatoped, colonada este dublă, iar vasul central este făcut dintr-o 
singură bucată de marmură ce abundă în modenaturi. 


Fig. 34 Mănăstirea Vatoped, Fig. 35 Mănăstirea Marea Lavra, 
Athos [141] Athos, [142] 


93 


Clopotnița nu are un loc bine determinat, putând fi la 
intrare sau cuprinsă în rândul chiliilor. Forma în plan este relativ 
pătrată, iar acoperișul în patru ape uneori frânte. Această notă 
distinctă este dată de originea occidentală a campanilei care încă nu 
şi-a găsit expresia bizantină. Există şi excepţii în care s-a încercat o 
combinaţie de arcade libere şi coloane cu fronton şi chiar orologiu. 

Bibliotecile nu ocupă spaţii cu destinaţie prestabilită şi nu 
au caracteristici volumetrice distincte. Cărţile şi în special 
manuscrisele, fiind piese de patrimoniu, își găseau locul în tainița 
de deasupra pronaosului sau pridvorului şi de aici tradiția de a 
amplasa biblioteca în acest loc care avea avantajul că era ferit de foc. 
Mănăstirile mari care sunt și centre eparhiale au încăperi destinate 
cărților așezate de obicei în rândul chiliilor fără a se deosebi de 
acestea. 

Chiliile sunt mici apartamente în mănăstirile idioritmice sau 
camere individuale aşezate pe laturile incintei la cele cenobitice. 
Accesul la acestea din urmă se face din galerii deschise cu arcade 
care în timp au fost închise, iar galeria s-a adăugat pe console de 
lemn în caturi succesive ce dau o imagine caracteristică locului. 

Curtina este din ziduri late și înalte de apărare alcătuite după 
regulile militare cu metereze, creneluri și ambrazuri accesibile 
printr-un drum de strajă. În timpurile moderne şi-au pierdut rolul 
aşa că au fost acoperite cu clădiri până la dispariţia totală. Turnul 
de intrare face parte din sistemul fortificat al mănăstirii dar a 
căpătat cu vremea rolul de element de separație dintre lumea de 
afară și cea monastică, fiind înzestrat cu elemente de 
reprezentativitate: boltă mare peste intrare, porţi întărite, 
machiculis spre exterior, ceas şi belvedere cu creneluri. Tehnicile de 
zidărie sunt specific bizantine şi anume cu elevaţii din rânduri 
alternative de piatră cioplită şi cărămizi. Athosul abundă în piatră- 
granit, gnasis şi marmură din care se face un var foarte rezistent — 
aşa că şi clădirile sunt preponderent din acest material pretenţios ca 
punere în operă. Unele anexe, fără pretenţie, sunt construite din 
piatră brută așezată în rânduri fără liant. Cărămida, acolo unde este, 
se așează într-un rând, maxim două, sunt subţiri cu rosturile cam 
de aceeași grosime, uneori se pune câte un rând de cărămidă pe 

verticală unind orizontalele în casele cloisone. Se folosesc mai mult 
la arce şi bolți, iar când se folosește piatră este doar pentru apareiaj. 
Extradosul arcelor este din cărămidă, pusă pe lat, iar faţa este 
retrasă față de planul peretelui. Zidurile au fost inițial aparente, dar 
în timp au fost tencuite şi zugrăvite pentru a ascunde reparaţiile 
inabile, fapt ce a redus mult din expresivitatea structurală. 

Decoraţiunea exterioară este din cărămidă profilată aşezată 
în friză lombardă -— adică sunt dispuse cărămizile oblic — sau în 
forme stilizate din repertoriul sacru sau profan. Acestea sunt 
completate cu plăci ceramice de Rodos într-o cromatică variată 
dispuse mai ales în arcăturile oarbe. 

În secolele 14 și 15 cărămida aparentă a fost înlocuită cu 
muluri de tencuială vopsită în cărămiziu pentru a perpetua oarecum 
imaginea anterioară. Acest lucru face dificilă datarea momentelor, 
dar este cert că au rămas puţine dinainte de cucerirea latină, iar 
ulterior s-a constituit în spiritul tradiţiei. Consecvenţa structural- 
constructivă se explică prin faptul că după cucerirea otomană, 
Răsăritul nu a mai găsit energia să evolueze stilistic, iar enclava 
Athosului şi-a perpetuat propriile modele într-o autosuficiență 
declarată. Meşterii străini nu prea veneau în Athos, iar cei locali se 
limitau a sculpta în piatră doar capitele de coloane, ancadramente 
de uși şi ferestre, mai rar şi cu totul întâmplător cornişe. În multe 
cazuri foloseau metoda spolia de reîntrebuințare şi adaptare a 
vechilor elemente constructive-coloane, cancele, capiteluri. 

Decoraţiunea interioară este mult mai variată și mult mai 
bogată în reliefuri sculptate în piatră. Din primul mileniu se 
păstrează pardoseli de marmură în opus sectile, precum și 
mozaicuri murale uneori cu fond auriu ca la Vatoped. Pereţii sunt 
lambrisaţi până la 1,5m cu marmură policromă, dar după 
cucerirea otomană aceasta s-a înlocuit cu faianţă cu motive 
orientale, iar în rest cu frescă în cele mai variate registre 
interpretative. 

Catapeteasma sau tâmpla este în general din lemn 
sculptat şi poleit şi mai rar din zid, iar ușile împărătești din bronz 
galben. Stoleria, adică uşile şi ferestrele sunt din lemn sculptat în 
motive fine cu intrări de sidef și fildeș, și mobilierul ritualic — 

analog, strane — sunt lucrate în marchetărie otomană, dar nu 
există un interes deosebit pentru acest gen de artă. În vechile 
mănăstiri, mesele din trapeze sunt fixe din piatră, cu un șanț 
perimetral şi căușe pentru blide. Policandrele sunt specifice şi 
trădează un cult pentru aceste obiecte decorative. Ele au diametru 
foarte mare, egal cu turla Pantocratorului sub care atârnă foarte 
jos. Sunt compuse din module de bronz înfățișând vulturul 
bicefal articulate între ele într-un perimetru poligonal de care 
atârnă candele, globuri de sticlă colorată, filigrane metalice. 
Mobilierul profan este auster şi se reduce la dulapuri de 
inspiraţie otomană, cămine şi fântâni de perete din marmură albă. 

Învelitorile sunt din foi de plumb la marile biserici și din 
ardezie sau sist la celelalte biserici sau clădiri anexe. Ele se aplică 
pe extradosul bolților şi cupolelor, iar la chilii pe şarpanta de 
lemn. Mai rar se folosesc olanele, iar alama doar la bisericile 
ruseşti. Acoperișul pe piatră reclamă o șarpantă solidă din lemn 
de brad și castan — care abundă în munte, lucrat rudimentar din 
care se fac galeriile, consolele şi tiranţii nelipsiţi la arcături. 

O sumară trecere în revistă a arhitecturii athonite cu 
intenţia de a o sistematiza ne dezvăluie faptul că aceasta a fost 
prea puţin influențată de influenţele străine. Până la căderea 
Bizanțului a fost un ferment cultural şi spiritual al imperiului, 
după care şi-a consumat întreaga energie într-un sistem închis și 
autonom. Palide influenţe apusene de secol 19 şi cele ruseşti sau 
otomane nu au reuşit să schimbe cu nimic caracterul unic al 
Athosului. În schimb, din Sfântul munte au radiat în lumea 
ortodoxă toate elementele stilistice care stau la baza școlilor 
naţionale. În creştinismul răsăritean există doar trei zone în care 
regăsim planul treflat cu abside laterale: Athos, Serbia şi ţările 
Române. Filiera este cunoscută: catoliconul lavrei este modificat 
prin adăugarea absidelor laterale păstrând totuși configuraţia de 
plan central. De aici trece în Serbia unde se alungește către Apus, 
pronaosul generând două tendinţe: una cu stâlpi independenți ce 
susțin turla Pantocratorului și alta fără stâlpi cu plan treflat. 
Acesta din urmă trece în Valahia — la Cozia — în secolul 14 și mai 

departe în Moldova căpătând tot mai mult caracteristici locale ce 
culminează cu arhitectura ştefaniană. 

Cel de al doilea tip se întoarce în Athos, dat într-un 
registru minor doar la paraclise de unde este posibil să fi fost 
preluat în detaliu în țările Române deoarece legăturile cu Serbia 
erau extrem de slabe. Bisericile românești cu abside laterale nu 
au stâlpi sau coloane izolate în naos cu singura excepţie la Snagov 
care este o replică a modelului athonit: absida altarului flancată 
de cele două absidiole precum şi cele laterale au cornișă la aceiași 
înălţime, cu toate că distribuţia arcadelor exterioare și înălțimea 
turlei Pantocrator sunt licenţe autohtone. Tot de influenţă 
athonită sunt boltirile pronaosului de la Curtea de Argeş și vechii 
mitropolii de la Târgovişte. Din secolul 15, odată cu bisericile 
Dealu şi Curtea de Argeş clădite în stil armenesc, influența 
arhitecturii athonite se diminuează până la dispariţie. Doar în 
clădirile anexe din mănăstiri aceste influenţe se conservă și 
putem exemplifica prin cuhnii şi trapeze a căror alcătuire 
structurală imită modelul, dar și unele turnuri de intrare și 
pivnițe. În schimb chiliile româneşti sunt total diferite deoarece 
au beneficiat de spaţiu şi nu a fost nevoie de o supraetajare 
excesivă. În privința erminiei, școala cretană care s-a manifestat 
în Sfântul munte este cvasiprezentă în țările Române şi chiar dacă 
nu ajunge la rafinamentul athonit este evident că au aceleași 
rădăcini stilistice. 


Arhitectura iudaică 


Prima operă de artă din istoria poporului Israel este 
sanctuarul mobil, construit în deşert, a cărui amintire este păstrată 
doar de Biblie. Acesta este apoi înlocuit printr-o construcţie din zid, 
Templul, la Ierusalim. Regele David este cel care proiectează 
ridicarea lui, însă fiul şi urmașul său Solomon este cel care începe 
să-l construiască îndată ce se urcă pe tron, pe la 970 î.Hr. Acest 
Templu este distrus la căderea Ierusalimului, în 586 î.Hr. 
Reconstrucţia lui nu este începută decât după aproximativ 70 de 
ani, de către exilaţii care se întorc din Babilon. Înfrumuseţat şi mărit 

de Irod în secolul ] î.Hr., acest al doilea sanctuar este distrus pentru 
totdeauna de romani în anul 70. De acum înainte, sinagoga este cea 
care, în plan arhitectural şi religios, va prelua ștafeta. Cea mai bine 
cunoscută dintre aceste construcţii, în diaspora şi în perioada 
antică, este sinagoga de la Doura-Europos fig. 36, situată pe malul 
vestic al Eufratului, datând de la sfârșitul secolului al II-lea și vestită 
pentru picturile sale murale inspirate din povestirile biblice. S-au 
păstrat puţine sinagogi din perioada medievală. După emancipare, 
sinagoga, în ceea ce priveşte structura interioară, păstrează forma 
de bazilică, tribunele amenajate pentru femei, amplasarea centrală 
a estradei celui ce oficiază. Schimbările apar mai cu seamă în 
exterior: evreii nu mai sunt supuși restricţiilor tradiționale şi nu 
mai șovăie să construiască clădiri maiestuoase. Gustul neoclasic se 
impune de acum înainte şi vedem apărând construcții în stil 
pseudoantic, egiptean, neogotic sau neoroman.ș7 1ţ Sinagoga a avut de 
la începuturi plasticitatea şi adaptabilitatea acestui popor, în raport 
cu diferite contexte culturale și condiţii de viaţă. 


Fig. 36 Plan şi axonometrie Sinagoga Doura Europos 


În decursul ultimelor decenii predomină un stil mai curând 
funcţional, cu forme clare și cu spaţii luminoase. În sinagogile de 
azi Arca Sfântă, denumită şi Arca Alianţei, care adăposteşte Sulurile 
Sfinte (Sefer şi Tora), reprezintă legământul dintre evrei şi 
Dumnezeu, nişa zidită reprezentând Sfânta Sfintelor din 
Tabernacolul din deșert sau Templele succesive din Ierusalim. 

Sinagogile din Evul Mediu şi până în secolul XVIII 

La baza sinagogii medievale ar sta prototipul antic, adaptat la 
regionalismul specific epocii şi la importanţa comunității respective 
şi a resurselor de care dispunea aceasta. Ca urmare, orientarea spre 
Ierusalim, necesităţile liturgice şi vocația comunitară exercită un 
determinism vizibil în arhitectura lor. Diversitatea formală a 
programelor arhitecturale, numărul şi dimensiunile diferitelor 
anexe nu fac decât să crească între sinagoga din Toledo, cu decor de 
moschee, şi sinagoga din Worms, cu aspect monastic de sală 
capitulară. Sinagoga medievală reuneşte între zidurile ei serviciul 
religios cu educaţia şi reuniunile publice. 

În Evul Mediu s-a produs o acomodare a prescripțiilor 
talmudice pentru sinagogi cu rigorile mediului ambiant creştin sau 
musulman şi o evoluţie de la sinagogile exterioare babiloniene spre 
sinagogile intra muros. 


Fig. 37 Sinagogă de Fig. 38 Sinagoga Hammmat Gader, 
tip târziu, Maon, sec. VI sec VI 


Faptul că nu ar exista dogme rigide care să ghideze 
construirea sinagogilor ar fi generat o diversitate mare a sinagogilor 
din Diaspora şi o luptă continuă între tendinţele reformiste şi cele 
conservatoare. Mărimea sinagogilor ar fi stat la baza unor anume 
configurații, inclusiv spaţiale. În toate cazurile, principiile 
tradiționale de organizare ar fi vizibile, asimetria ar fi accidentală, 

volumul sălii mari ar fi dominant şi exprimat ca atare, abaterile ar 
fi extrem de rare. 

În România s-ar putea deosebi trei tipuri de mărimi: mic 
(chivotul e exprimat într-un mic volum exterior, aidoma unor 
mihraburi de moschee, iar bima este amplasată în mijlocul încăperii 
principale), mijlociu (optând în general pentru tipul bazilical cu un 
etaj şi tribune/galerii/balcoane pentru femei) şi mare (planuri 
bazilicale trinavate, două etaje, arce, bolți şi cupole, varietate mare 
a elementelor de fațadă, prezenţa turnurilor şi turlelor, comparabile 
cu catedralele creştine). 

În sinagogă s-ar materializa dimensiunea mistică (afirmată 
în rugăciunea credincioşilor, depozitarea Sulurilor Sfinte şi 
sărbătorile Roş Haşana şi lom Kipur), dimensiunea religioasă 
(ritualul cultic și manifestările devenite tradiţionale), dimensiunea 
culturală (păstrarea limbii și a cunoştinţelor umane) şi dimensiunea 
morală (comportamentul față de oameni, animale, natură). 


Sinagogile din Europa 

Sinagogile europene îmbină omogenitatea dispunerii 
spaţiilor (orientarea și amplasarea pe peretele est al chivotului) cu 
extrema diversitate decurgând din stilurile şi gusturile dominante 
în ambientul în care au fost ridicate. 

În Europa occidentală şi creştină, evoluţia stilistică se 
produce sincron cu mediul creștin, tendinţele formale și stilistice 
preluând romanicul şi goticul. Interesantă este configurația de 
sinagogă cu patru stâlpi centrali, văzută ca decurgând din familia 
planurilor centrate, cunoscută de la mausoleele romane şi creştin- 
timpurii, dezvoltată de bizantinism, crucea greacă înscrisă, unele 
baptisterii şi chiar capelele gotice. Aceasta a fost recuperată de 
sinagogi pentru că accentua poziţia centrală a bimahului. 

Fig. 39 Sinagoga Fig. 40 Sinagoga spaniolă din 
Veche-Nouă, Praga, sec X Veneţia (Italia) 


Fig. 41 Sinagoga din Gaza, Fig. 42 Sinagoga Beth Alpha, 
sec.XI sec. VI 


Sinagogile de după emanciparea evreilor 

Sinagogile contemporane au fost puse în faţa sarcinii dificile 
de a armoniza prin reconciliere „valorile tradiționale acumulate pe 
durata istoriei clădirii sinagogilor cu necesitățile moderne, sociale, 
economice şi arhitecturale”. Dacă în prima perioadă s-a pus 
problema inovației formale, ulterior s-a pus problema rezolvării 
expresivităţii în contextualism. În Statele Unite s-a promovat 
conceptul de „centru sinagoga!” cu piscină, gimnasium, bibliotecă, 
săli de club, holuri publice, săli de clasă şi spaţii pentru lucru, 
adiţionând rugăciunii şi studiului activităţi precum teatrul, muzica, 
sportul, în scopul ca sinagoga să-şi păstreze rolul în viaţa evreiască, 
dar şi ca o reformulare a „centrării” pe sinagogă a unor multiple 
activităţi în trecut. 

Arhitectura islamică 


Arhitectura, una dintre expresiile materiale importante ale 
culturii islamului, este caracterizată printr-o mare diversitate şi, de 
asemenea, printr-o preocupare constantă de a utiliza tradiţiile locale 
pentru a răspunde nevoilor vieţii şi organizării cetăţii. Islamul nu 
aduce o idee specifică nouă în ce priveşte simbolismul formelor şi 
relația lor proporțională. Arhitectura islamică nu este unitară şi 
cunoaște în timp numeroase şcoli de gândire reunite în trei mari 
curente: arabă, persană şi turcă, care prin combinaţii dau o mare 
varietate de forme, dar cu trăsături comune. În primul rând 
programul arhitectural este original, iar planul bazilical şi crucea 
greacă nu mai pot susține noua formulă planimetrică care reclamă, 
datorită numărului mare de credincioși, o sală unică, 
dreptunghiulară, dispusă pe lat fig. 43, fig. 44. 


Das...» SE 


(Beispiel: Brussa, Ulu Cami, um 1400) 


Fig. 43 Bursa Ulucami, Istanbul Fig. 44 Moscheea Suleiman, Istanbul 

Această cerință duce evident la noi proporţii în plan şi în 
volum. Și totuși micile edicule de cult musulman se desfășoară în 
continuare în plan central. În al doilea rând, interdicţia figurativului 
în decoraţiuni a dus la dezvoltarea acestora în registrul geometric — 
arabescul. Hexagonul şi octogonul convex ori stelat ca mesaj 
anorganic de punere în proporție migrează din limbajul formal — 
decorativ în cel planimetric-structural. Şi în sfârșit lipsa golurilor pe 
fațade cu excepţia portalului monumental privează paramentul de 
poezia proporţiilor ritmate şi a cadenţei parcurgerii vizuale a 
volumului. 

Arhitectura Orientului musulman are aceeași origine cu cea a 
orientului creştin. Ea apare în momentul în care arhitectura 
bizantină era pe deplin constituită; ea a fost influențată dar, nu 
acceptă sistematic toate procedeele, înălțându-se deasupra surselor. 
Construcţiile sunt cu acoperișurile pe arcade, iar arcadele pe 
coloane. Arcadele sunt formate din arce etajate, arce încrucișate, 
sfârșind la înălțimi ordonate cu coloane de mici dimensiuni. Arcele 
intersectate evită flambajul, suprapunerea se obţine în detrimentul 
stabilității. Arcele sunt în plin-cintru, iar ca noutate în potcoavă, 
lobate, în acoladă sau în ogivă. Cupolele sunt mai întâi de tip 
persan, sferoid cu plecare în profil foarte înalt degenerând în con, 
prin aceasta fiind suprimată dificultatea de conservare a paturilor 
pe o direcţie perpendiculară cu cea a intradosului în zona de vârf. 
Apoi au apărut variantele: 

— cupola conică, având o latură în relief, cu paramentul plisat 
care ajută la rigidizare şi contribuie la crearea efectului de 
vibraţie. 

— cupola alveolată, în formă de con cu alveole, compusă din 
mici nișe elevate prin ancorarea unora deasupra altora; 

— cupola pe trompe sau pe pandantive, cu paturile orizontale 
formate din alveole egale sau stalactite, pandantivul în 
triunghi sferic fiind un caz excepţional; 

—  cupola-dom în zidărie săpată, formată din două forme de 
cărămizi realizate prin pinteni şi arce intersectate, dând o 
structură la fel de rigidă ca o cupolă masivă dar mai lejeră şi 
cu mai puţine împingeri; 

—  cupola-dom bulbat de influență indiană; 
— domul în şarpantă, extinzând în arhitectură procedeele de 
construire a formelor de navă. 
Pe ansamblul construcţiilor, piesele care asigură stabilitatea 
sunt integrate în interiorul edificiilor. 


Geneza moscheii 

Coranul foloseşte în mod egal termenul de “masdjid” atât 
pentru sanctuarele preislamice, cât şi pentru cele mahomedane, 
“Masdjid-ul” principal este continuatorul celui - preislamic de la 
Meca. Credinciosul musulman nu are nevoie de sanctuare pentru a- 
şi îndeplini ritualurile sale religioase. Potrivit “hadith” (ansamblu 
de propoziţii atribuite Profetului), întregul pământ este “masdjid” 
închinat lui Allah (spre deosebire de evrei şi creştini care au nevoie 
de sinagogi şi biserici). “Acolo unde te ajunge ora rugăciunii, acolo 
este un “masdjid”. Întâia comunitate islamică de la Meca nu 
îndeplinea rugăciunea în comun. Coranul nu conţine nici o 
precizare în ceea ce priveşte forma pe care trebuie să o aibă 
“masajdid-ii” islamic. Totodată, ataşamentul față de Profet şi de 
tradiții mecenice, centrate pe un sanctuar, a necesitat un spaţiu 
pentru serviciul religios comunitar ceea ce a dus la crearea de edificii 
specifice. Arabia preislamică a fost cunoscută, prin construcţia de 
temple, sinagogi şi biserici în aer liber, înconjurate de o incintă, în 
general situate în afara orașelor, şi care serveau în ansamblu 
credincioşilor lor la sărbătorile religioase. Tradiţia musalla (ruga) 
face parte din elementele care determină configuraţia primelor 
moschei comunitare. 

Începând cu secolul al VII-lea se stabilește o distincţie între 
simplul “masdjid — orator privat — şi “masdjid-ul djami” (djama”a, 
reunire, în ansamblu) — moscheia care reunește comunitatea 
întreagă (sau cel puţin partea masculină din aceasta) pentru 
serviciul religios de vineri la prânz, care cuprinde proslăvirea 
(khutuba), cu tentă politică, şi pentru care rugăciunea se termină 
printr-o invocare a grijii divine pentru suveranul domnitor. 
Declamarea numelui acestuia, în principala rugă comunitară a 
săptămânii, fiind unul din simbolurile cele mai importante ale 
Islamului, marea moschee sau moscheea vinerii, moscheea- 

catedrală era beneficiară a epocii “omeyyade”era destinată puterii 
suveranului şi prosperității comunităţii. Prin funcţiile sale şi prin 
aspect, marea moschee devine edificiul public cel mai important din 
oraş. Paralel, simplu masdjid adopta forme variate, potrivit cu 
posibilitățile lui de orator de cartier sau loc de devoțiune seniorială 
integrat palatului. 

În evul mediu, evoluţia islamului urban a condus la segregarea 
în cartiere ce putea avea fiecare marea lui moschee, semnul 
distinctiv fiind minbarul, scaun de predicare utilizat pentru khutba. 
Din punct de vedere funcţional, marea moschee se asociază 
edificiilor cu funcțiuni diverse- mausolee sau“medersa” — și din 
această diversificare funcţională rezultând o varietate foarte mare 
de forme constructive. Dar micii oratori şi sălile de rugăciune 
monumentale au ceva în comun: ele sunt toate orientate către Meca, 
sau mai precis catre Ka”ba, pol al rugăciunii rituale. Această direcţie 
dă numele sau peretelui de fond la întreaga sală de rugăciune, 
peretele gibla. 


Elementele specifice ale moscheii 

În timpul slujbei islamice, clerului și amenajările liturgice 
specifice moscheei pot lipsi. El nu folosește decât numărul minim 
de elemente ce sunt impuse de uzanţă, ele nefiind obligatorii, aşa 
cum ar fi minaretul pentru chemarea la rugăciune. Pe acoperişul 
moscheilor pot fi camerele pentru muezzini și, de jur împrejur, 
locuinţele rezervate asceţilor şi săracilor. Moscheea poate servi ea 
însăşi ca adăpost de noapte pentru pelerini şi localnici; se găsesc 
deasemeni magazine în incintă. Curtea are un bazin şi un cadran 
solar. Sala de rugăciune poate avea o magsura (loc separat) pentru 
prinț şi eventual altele pentru femei. Principalele elemente sunt 
mihrabul (nişa decorată pe peretele gibla), minbarul, dikka 
(piedestal pentru al doilea apel la rugăciunea de vineri), kursi 
(pupitru pentru Coran); sala de rugăciune mai are în afară de cutiile 
preţioase pentru Coran, covorul, lumânările și miruri parfumate. În 
epoca omeyyade, marea moschee adăpostea trezoreria comunității. 
Aceste diverse elemente venite progresiv adăugate edificiilor de cult 
nu corespund exigenţelor coranice. 


105 


Casa profetului si primele moschei 

Mahomed, de la sosirea lui la Medina, este preocupat de 
amenajarea unei locuinţe personale (în realitate o curte) cu centru 
comunitar. Aceasta fig. 45, este o amenajare de o extremă 
simplitate, fără nici o pretenţie arhitecturală. Elementul principal îl 
constituia curtea cu adăpostul său la sud; ea servea la rugăciune, 
seniorilor, predicatorilor dar şi jocurilor sportive. 

Fig. 45 Casa profetului Fig. 46 Moschee clasică din Medina 


Primele moschei au fost amenajate ca şi edificii în oraşe noi 
(Bassora, Kufa, Kairouan) instalate pe terenuri virane. Prin 
simplicitate şi funcţionalitatea lor austeră, aceste moschei au fost 
cu adevărat imitaţia deliberată a unui model sacru. Acestea aveau 
vaste curți, cu acoperișul lung al Qiblei, şi porticurile înguste pe alte 
trei laturi. Moscheia “tip arab” fig. 47, era un edificiu hipostilic cu 
curte, fără interior, specific arab. 


- xx 


Fig. 47 Moscheea din Medina, Arabia Saudita [145] 

Moscheea bazilicală 

Centrul s-a transferat de la Medina la Damasc şi aspiraţiile 
arhitecturale şi artistice ale seniorilor omeyyades au fost puternic 
marcate de monumentele bizantine. Influenţate de acestea, se 
construieşte conform schemelor elaborate pentru comunitățile 
locale preislamice. Aceste edificii hipostile cu o vastă curte 
înconjurată de portice posedă un element nou, mihrabul; el este pus 
în valoare printr-o navă centrală care crea un ax principal cu plecarea 
de la intrare. Mihrabul, a cărui origine formală este absida bazilicală 
punea în valoare peretele gibla. 

Bazilica a introdus o ierarhie imediat perceptibilă a spaţiului, 
unde navele comune, paralele cu peretele gibla, sunt așezate în 
unghi drept printr-o largă navă centrală (şi deci paralele cu peretele 
gibla. Marea moschee din Damasc fig. 48 a fost în epoca omeyyade, 
“un fel de anexă publică a palatului”, şi aceasta nu a fost liturgică, 
dar ceremonialul aulic a condus la adoptarea şi la elaborarea 
schemei  bazilicale. Tradițiile arhitecturii  preislamice  siro- 
palestiniene-au fost determinante pentru marea moschee omeyyde 
care a exportat modelele sale în provinciile îndepărtate. 


Fig. 48 Marea moschee din Damasc, Siria 

Luarea puterii de către Abbassides (750) şi mutarea capitalei în 
Irak n-a antrenat nici o modificare profundă a schemei arhitecturale 
a marii moschei. În Irak se construia în cărămidă și nu în piatră de 
talie, la dimensiuni mari, dar mihrabul rămâne totdeauna punctul de 
convergenţă, iar nava centrală servea totdeauna la punerea lui în 
valoare. 

Noutatea acestei perioade o constituie apariția minaretului (de 
manar, manara, loc luminat, turn de semnalizare), acesta fiind turnul 
de unde se face apelul la rugăciune. Se cunoaşte foarte puţin geneza 
lui; el nu pare să fi existat înaintea lui Abbassides, și minaretele 
conice cu rampe elicoidale din Samarra, amintind de Babelul 
Vechiului Testament sunt primele exemple conservate. În sec IX, 
organizarea ierarhică a sălii de rugăciune sfârseşte într-un dispozitiv 
în T: nava centrală, mai largă şi mai înaltă decât navele laterale, atinge 
fundul sălii, o navă de formă comparabilă, perpendiculară, pe lungul 
peretelui qibla. Traveea penetrantă se situează în fața mihrabului și 
sustine o mică cupolă.[90] 


Moscheea cu cupola centrală 

Pe pământ Anatolian s-a elaborat ultimul tip de mare 
moschee: moscheea cu cupolă centrală ce domină spaţiul unificat 
de sorginte otomană. Rolul jucat în această evoluţie de arhitectura 
bizantină şi în special de Sf. Sofia este determinant. Aceste modele 
se adaptează aspirațiilor otomane: predilecția pentru spaţiile bine 
luminate, pentru o stereotomie quasi cristalină. Politica otomană 
era de a exporta acest tip de moschee în toate provinciile imperiului 
având impusă o formulă, care va bloca orice tentativă de eventuala 
reânoire. 

Arta capitalei a devenit arta unui imperiu care se sclerozează 
progresiv. Planul marii moschei a fost marcat de prezența cupolei, 
care este integrată într-o arhitectură hypostilă, din care rămân doar 
şirurile paralele a peretelui gibla. Cupola s-a mărit și înălțat 
progresiv, simbolizând rolul de simbol imperial. În moscheea 
otomană, cupola a impus o unitate cu sala de rugăciune, şi a condus 
la o ruptură definitivă cu planul hypostilic şi traveele sale multiple. 

Sala de rugăciune devine ansamblu strict definit care nu poate fi 
mărit prin brodarea simplă a câtorva nave în caz de nevoie. [74] 


Stiluri regionale 

Începând cu secolul al X-lea, fragmentarea puterii abbaside 
provoacă apariţia centrelor politice şi a şcolilor de arhitectură 
regionale. Din secolul al XI-lea, tradiţia locală se afirmă în Iran; ea 
se manifestă mai ales în transformarea moscheii primitive din 
Ispahan. Noua clădire integrează tradiţiile arhitecturii zoroastriene 
şi sasanide ale Persiei pre-islamice. O altă tradiţie este reînviată: 
aceea a arhitecturii funerare, care se răspândește curând în toată 
lumea islamică, generalizând planul paralelipipedic al mausoleelor 
acoperite de o cupolă. 

La Cairo fig. 49, fatimizii au dat de o nouă importanţă arcului 
persan şi fațadelor, care iau proporții monumentale și se deschid nișe 
cu stalactite (mugarnas). Selgiukizii înființează din ce în ce mai multe 
madrasa, reînvie și dezvoltă tradiţiile arhitecturale şi orientale: 
utilizarea cărămizii, nearsă sau arsă, ridicarea unor bolți complexe, 
organizarea unor planuri pornind de la schema zisă „cu patru iwan-uri” 
(un iwan este o sală boltită, închisă pe trei părţi şi deschisă pe a patra), 
cu jocul lor de arcaturi şi decorul lor sculptat sau pictat, filiație legată 
de tehnicile preislamice. 

Fig. 49 Moscheea Ibn Tulun - Cairo 

În Occidentul musulman, dinastiile berbere, de asemenea 
sunnite, dezvoltă arhitectura militară, ilustrată de cetăţui destinate 
apărării graniţelor şi rugăciunii: aşa-numitele ribat. Occidentul 
musulman adoptă şi decorul cu stalactite. Arhitectura acestor zone 
suferă influența modelelor omeyyade, venită din Spania: moscheea din 
Cordoba, de pildă, inspiră marea moschee almoravidă din Marrakeș, 
pe când marea moschee din Rabat amestecă influenţele orientale — cu 
incinta (ziyada) care o înconjoară - şi din Cordoba (navele). 

Anatolia integrează în cursul secolelor XII şi XIII influențe 
arhitecturale variate: cele ale tradiţiei bizantine precum şi aporturile 
arhitecturii creștine occidentale, introduse de către cruciați. O 
arhitectură originală apare astfel, în care arta cioplirii pietrei atinge 
adevărate culmi, mai ales în realizarea bolților şi a cupolelor foarte 
variate şi complexe. Ca în tot islamul, în această epocă, construcțiile 
funerare, madrasele şi cadravanseraiurile sunt programe arhitecturale 
majore, realizate prin integrarea tradiţiilor locale, mai ales în decorarea 
fațadelor de cărămidă sau piatră, care folosesc şi stalactitele, 
policromia, entrelacurile şi relieful înalt. 


95). DO Pi 


ron 


rea + E A ID E 


Li 
za 
Im. 
-. 
lo. 


- 
Audi 


Fig. 50 Moscheea Sidi Okba, Algeria 


Iranul cunoaşte și el, odată cu dinastia sefevizilor, o dezvoltare 
arhitecturală pe care o dovedeşte capitala lor, Ispahan: imensa 
moschee regală reia schema cruciformă, dar articulează într-un fel 
nou iwan-urile, sălile de rugăciune cu cupolele şi minaretele cu 

coloane spiralate, totul fiind îmbrăcat în ceramică. Arhitectura 
Turciei otomane se înscrie într-o dublă filieră, cea a selgiukizilor din 
Rum și amintirea vie a Bizanțului. Astfel, moscheea Suleymaniye, 
inspirându-se din planul Sfintei Sofii, marchează reușita căutărilor 
întreprinse la Bursa, Iznik (Niceea) și Edirne (Adrianopol) către un 
nou tip de moschee: un simplu cub acoperit cu o cupolă. 


Sf. Sofia 


4. EDIFICAREA CLĂDIRILOR DE CULT 
CREŞTINE 


„La început a fost numărul” 
Pitagora 


Arta edificantă: arhitectură şi urbanism 
„Italia dă ceea ce se vede, Bizanțul ceea ce se ascunde. 
(G. Millet) 


2 


„Biserica cea Mare”, cum numea poporul Sfânta Sofia 
(„Înţelepciunea Divină”), adunase cea mai importantă colecție de 
artă religioasă din întreaga creştinătate: icoane pe lemn sau în 
mozaic, cruci sculptate în fildeş, ferecate artistic în aur şi argint şi 
încrustate cu pietre preţioase; obiecte de uz liturgic din aur și 
argint, lucrate cu email sau tehnica cloisonne; veşminte bisericeşti de 
brocart ornate cu broderii din fir de aur şi cu sute de perle; cărți 
liturgice cu splendide miniaturi și legături artistice de mare preţ ş.a. 
Chrysotriclinium (sală a tronului octogonală, acoperită cu o cupolă 
având şaisprezece ferestre şi înconjurată de opt nișe absidate; aici 
împăratul stătea pe tron, în absida răsăriteană, a cărui concă era 
decorată cu un mozaic unde, la fel ca la numeroase biserici, era 
reprezentat Hristos aşezat pe tron); Magnaura (0 sală de audienţe 
de tip bazilical, cu trei nave, unde tronul împăratului era aşezat în 
absidă). Altarul era din aur, împodobit cu pietre preţioase şi 
emailuri. În fundul absidei se afla tronul din argint aurit al 

patriarhului. Impresia puternică a ansamblului era sporită de 
efectele luminării strecurate prin ferestre şi ale miilor de plăci 
decorative din marmură policromă; ale metalelor preţioase și 
pietrelor scumpe, care — alături de mozaicuri — seara străluceau în 
lumina zecilor de candelabre masive din argint.[95] Grecii spuneau 
că două treimi din bogăţiile lumii se află adunate la Constantinopol. 
Robert de Clari confirmă: „Cred că atâta bogăţie nu se găsește în 
patruzeci din cele mai bogate oraşe ale lumii, luate la un loc”. 

În ceea ce priveşte configurarea spaţiilor liturgice, arhitectura 
sanctuarului este completată de amenajări la nivelul solului, care 
cuprind diferite trepte şi parapete din piatră: balustradele. În faţa 
solului supraînălțat al absidei, pe care stă altarul, se întinde un 
spaţiu dreptunghiular, presbiterium. Acesta este precedat, în general, 
de o etradă pentru liturghia cuvântului (solea) sau de un al doilea 
spaţiu închis pentru cântăreţi — schola — de unde se înalță pupitrul 
sau pupitrele de lectură (amvoane). Programe iconografice elaborate 
stabilesc specificitatea spaţiilor. 

Exteriorul edificiilor răspunde aceleiași estetici şi, la decorarea 
lor, arhitecţii constantinopolitani au dat dovadă de multă 
ingeniozitate şi rafinament. Pentru a însufleţi rigoarea maselor 
arhitecturale, ei au căutat jocuri de umbre şi lumini, au 
compartimentat suprafeţele, au scobit pereții. În ceea ce priveşte 
paramentele, constructorii, care foloseau doar cărămidă, au preferat 
să alterneze o asiză de pietre cu unul sau mai multe straturi de 
cărămidă, astfel încât să producă o vibraţie de culori. De asemenea, 
au împărțit fațada în două etaje printr-un brâu orizontal la înălțimea 
capitelurilor coloanelor și la punctul de pornire al bolților. Astfel, o 
armonie vie era stabilită între cosmos și biserică, privită ca un reflex 
simbolic al primului. 

În catolicoanele mănăstirilor din Athos, planului de cruce 
greacă înscrisă i se adaugă elementele necesare celebrării slujbelor 
religioase, care ocupă un loc însemnat în viaţa călugărilor: absidele 
(numite horoi) care lărgesc braţele de nord şi sud ale crucii, 
destinate corurilor de cântăreţi și care generează planul triconc; 
pronaosul dublu sau liti (procesiune) pentru acolouthia, suită de 
rugăciuni care se recită la diferite ceasuri din zi sau din noapte; 

capele laterale sau paraclessia, având şi ele un plan în cruce greacă 
înscrisă. Dinaintea pronaosului se afla un portic. Absida cu cinci 
laturi şi tamburul cupolei cu şaisprezece laturi, ale căror arcade în 
cintru ondulează acoperișul, sunt datorate influenţei 
Constantinopolului. 

Bazilica Acheiropoietos este o bazilică mare cu trei naosuri și 
şarpante din lemn. Naosul central de aproximativ 37m lungime şi 
15,5m lărgime se termină printr-o absidă, circulară la interior şi la 
exterior. De fiecare parte a naosului central se întinde o navă 
laterală de 7,5m lărgime şi înaltă de două etaje. La vest, narthex-ul 
se deschide pe laterale prin deschideri largi şi pe naosul central al 
„tribelon ”-ului, deschiderea triplă pe două coloane și închisă prin 
tapiserii sau „velum uri. Narthex-ul era la origine un narthex 
interior sau exonarthex. La vestul acestuia, există un exonarthex, 
apoi un atrium sau curte rectangulară mărginită de colonade pe cele 
patru părți şi de porticuri deschise către interior. Astăzi, nu se mai 
disting decât vestigiile peretelui exonarthex-ului pe zidul vestic al 
bisericii. Aproape de centrul părții sudice a bisericii, este păstrată o 
capelă, în timp ce o alta a fost descoperită şi restaurată recent pe 
partea estică a naosului nordic. 

Bazilica Acheiropoietos este fără îndoială una dintre cele mai 
vechi biserici paleocreştine păstrată. Monumentul este datat 
începând cu anul 447-448 (terminus post quem), după inscripţiile de 
pe cărămizile utilizate pentru construcţia sa. 

Bazilica Sf. Dimitrie este o mare clădire rectangulară cu cinci 
naosuri divizate în patru colonade. Părţile de nord și de sud ale 
corului desenează un fel de navă transversală care lărgeşte astfel 
biserica la est. Colonadele acestui naos transversal dau planului 
configuraţia unei cruci. 

Agias Sophia este de mari dimensiuni, spaţiul său interior este 
împărţit în trei zone de rânduri de stâlpi și coloane. Navele laterale 
sunt strâns legate de narthex, în timp ce în centru patru stâlpi 
definesc un pătrat care se prelungește cu absida, flancată de două 
mici capele. Decoraţiunile interioare sunt foarte fin îmbogăţite cu o 
serie de cicluri de mozaicuri, capodopere reale ale artei bizantine 
târzii. Sf. Sofia a fost considerată decât Sf. Sofia iustiniană de la 

Constantinopol, în principal din cauza  imperfecţiunilor 
arhitecturale, explicate prin faptul că arhitectul nu era încă 
familiarizat cu acest nou tip de biserică şi cu sistemul de susținere 
a cupolei prin arce. Azi, biserica este un edificiu de tip tranzitoriu 
de la bazilică cu cupolă la biserica cu cruce înscrisă cu cupolă de la 
care posedă deja caracteristicile: planul său nu este un dreptunghi 
alungit, ci un pătrat. Cupola sta nu pe arce strâmte, ci pe bolți, fără 
a atinge pereţii exteriori. Bolta suplimentară la est, deasupra corului 
este unul dintre elementele caracteristice ale bisericii cruciforme cu 
cupolă. Cele trei abside estice apar în bisericile construite după 
domnia lui Iustinian II (565-578), cu modificarea ritualului ortodox 
(Sfânta Euharistie pregătită în nișa din stânga absidei era 
transportată ceremonios către altar prin „Marea intrare ”). La dreapta, 
o altă nişă a fost adăugată „diaconicon”-ul, parte a sanctuarului unde 
diaconii păstrează vasele sacre şi veșmintele sacerdotale. 

Sub dinastia Macedonenilor s-a impus formula cea mai 
răspândită în arhitectura bizantină, aceea a planului în cruce greacă 
înscrisă, este prezentă soluția cea mai satisfăcătoare, a adaptării 
cupolei, simbol al bolţii cerești, la planul dreptunghiular, moştenit de 
la bazilica paleocreştină. Acest tip își datorează numele faptului că 
patru bolți în leagăn, desenând braţele egale ale unei cruci grecești, 
sprijină şi încadrează cupola centrală. Pentru a neutraliza împingerile 
leagănelor, unghiurile dintre braţe sunt ocupate de compartimente 
care înscriu crucea într-un dreptunghi. La Constantinopol aceste 
compartimente sunt acoperite de bolți încrucişate, de calote, sau de 
cupole, în alte părți în general de bolți în leagăn. Cupola centrală se 
înalță pe un tambur în loc să fie ascunsă într-o „teacă” dreptunghiulară 
cum era la edificiile anterioare. La Sfânta Sofia de la Constantinopol şi 
la Salonic, exteriorul era destul de greoi şi parcă neglijat de arhitecţi, 
acum etajarea volumelor, limpede articulate, traduce în exterior cu 
claritate dispoziţiile interioare. Înainte de a se ajunge la această soluţie 
de o perfecțiune și o sobrietate, au mai existat unele tatonări. 

Biserica de la Skripu. Cupola centrală se suprapune aici peste o 
bazilică având trei nave boltite în leagăn care sunt despărțite între ele 
prin pereţi străpunși de uşi spre extremități. Bolţile în leagăn care o 
sprijină transversal, la nord şi la sud, depășesc aliniamentul zidurilor 

exterioare şi desenează în afară o cruce, împreună cu nava centrală, 
mai înaltă decât cele colaterale. Dinaintea bisericii se afla un pronaos 
având un acoperiş cu o singură pantă. 

Gul Djami de la Constantinopol. La parter ea se prezintă ca o bazilică 
cu trei nave despărțite prin stâlpi, colateralele având bolți în cruce cu 
penetraţii. Între patru pilaștri masivi se ridică arcurile care susțin 
cupola. Din aceste arce pornesc bolțile în leagăn care desenează o cruce 
în suprastructură. Patru calote mici se înalță deasupra colțurilor. 
Proscomidia și diaconiconul nu se aliniază încă în axul colateralelor. 
Partea terminală vădeşte trăsăturile propriei şcoli constantinopolitane 
din acea epocă: abside cu mai multe laturi la exterior (şapte la absida 
principală, 5 la absidele laterale) şi decor cu nișe suprapuse. 

Atik Mustafa Pașa Djami. Cupola se sprijină pe patru bolți în 
leagăn ce se reazămă pe zidurile străpunse de uși care izolează cele 
patru compartimente din unghiuri. Constructorii au renunțat la 
tribune şi la arcadele care le suportau la parter. Proscomidia și 
diaconiconul sunt de astădată înscrise în axul colateralelor. 


Fig. 51 Sf. Irina Constantinopol Fig. 52 Atik Mustafa 
Pasa Djami 


Biserici constantinopolitane între secolele X-XII 

Preocupaţi să dea interiorului edificiilor mai multă unitate şi 
eleganţă, arhitecții au ușurat stâlpii care suportau cupola şi chiar i- 
au înlocuit uneori prin coloane. Ei au suprimat zidurile care legau 

aceşti suporţi cu pereţii exteriori, îngăduind astfel trecerea cu 
uşurinţă dintr-o parte a bisericii în cealaltă. Dar o încercare atât de 
îndrăzneață nu era posibilă decât cu ajutorul cupolelor de 
dimensiuni reduse. Noile biserici bizantine sunt mult mai mici 
decât monumentalele lor înaintașe din epoca paleocreştină. Unui 
simț al amplorii şi al majestăţii, moştenit de la romani, care îl 
deţineau ei înşişi, în bună măsură, de la monarhiile elenistice, i-a 
urmat - printr-o fericită îmbinare între exigenţele tehnicii, 
aspiraţiile sensibilităţii şi adeseori, constrângerile economice — un 
gust al măsurii care ne aminteşte de acela al clasicismului. În ce 
priveşte planul, dorința de a „aera” interiorul duce la adăugarea unei 
travei între brațul răsăritean al crucii şi hemiciclul absidei, spre a 
mări spaţiul altarului. 

Partea rezervată credincioșilor formează astfel un tot simetric, 
ale cărui elemente se rânduiesc în jurul cupolei centrale, iar de o 
parte şi de alta, la est şi la vest, îi corespund altarul şi pronaosul. 
Aceste planuri constantinopolitane în cruce greacă sunt izbânzi 
desăvârşite ale echilibrului și logicii. Dorinţa de zvelteţe în elevaţie 
duce la înălțarea cupolei pe tambur într-asemenea grad încât, spre 
deosebire de Sfânta Sofia, cupola nu-și mai impune prezenţa dintr- 
o dată celui care intră în edificiu. Tot gustul pentru formele 
omogene, radiante şi bine echilibrate şi în același timp, gustul 
pentru uşurarea maselor arhitecturale a dus la înlocuirea bolților în 
leagăn cu calote în compartimentele de colț. Dorinţa de a realiza o 
eleganță şi o modulație a pereţilor a dus la adâncirea unor nișe în 
grosimea pereţilor laterali ai pronaosului, proscomidiei şi 
veșmântarului. 

Exteriorul edificiilor răspunde aceleiaşi estetici şi, la decorarea 
lor, arhitecţii constantinopolitani au dat dovadă de multă 
ingeniozitate şi rafinament. Pentru a însufleți rigoarea maselor 
arhitecturale, ei au căutat jocuri de umbre şi de lumini, au 
compartimentat suprafeţele, au scobit pereţii. Tamburul cupolei este 
alcătuit din douăsprezece firide, accentuate fiecare de proeminența 
unei arcade. Pe muchii se rotunjesc colonetele angajate de cărămidă, 
pe care se sprijină arce ce răscroiesc acoperișul în festoane. Cărămizi 
cu muchiile întoarse în afară ca niște „dinţi de ferăstrău” formează 

capitelurile colonetelor, precum şi cornişele de deasupra arhivoltei 
arcadelor. Bolţile în leagăn sunt învelite de acoperișuri în două ape 
care se termină cu frontoane triunghiulare mai ascuţite decât la 
edificiile anterioare. Pe fațadele laterale, la nord și la sud, trei arcade 
în retragere sunt adâncite în grosimea zidului. 

Absida este împărțită în cinci laturi, așa încât să reproducă 
ritmul acelei părți din tamburul cupolei care îi corespunde la est. 
Două zone de arcade, destul de joase, se suprapun la exteriorul 
absidei. În cele de sus, oarbe, sunt adâncite nișe. În partea de jos, cele 
trei arcade mediane sunt străpunse de ferestre. În ce privește 
ferestrele, constructorii constantinopolitani, care foloseau uneori 
doar cărămida, au preferat să alterneze o asiză de pietre cu unul sau 
mai multe straturi de cărămidă, astfel încât să producă o vibraţie de 
culori. De asemenea le-a plăcut să împartă fațadele în două etaje, 
printr-un brâu orizontal la înălțimea capitelurilor coloanelor şi la 
punctul de pornire al bolților. O anumită neregularitate în traseul 
asizelor, în conturul unghiurilor pereţilor sau al circumferinței bazei 
cupolei introduce un element de libertate pitorească şi salvează 
aceste edificii de rigiditate, în maniera corectărilor optice practicate 
în Antichitate. Şi cum adesea aceste biserici erau înconjurate de 
copaci cu frunziș tremurător, filtrând umbră şi lumină, se crea un 
univers asemănător, însuflețit de un joc necurmat de culori, de 
volume fragmentate şi de linii în mişcare ce le învăluiau şi le 
pătrundeau. O armonie vie era stabilită între cosmos şi biserică, privită 
ca un reflex simbolic al primului. 


Biserici cu trompe de colț 

În bisericile cu plan în cruce greacă înscrisă, cupola se sprijinea 
pe suporţi prin mijlocirea pandantivilor. Dar mai existau și altele, 
reduse ca număr, în care cupola se lega de careul bazei prin trompe 
de colț. Pandantivul provenea din Siria romană, pe când trompa de 
colț aparține mai ales Persiei sasanide. Ea a fost utilizată în special la 
bisericile din teritoriile apropiate de Persia, în Armenia, în Georgia, 
în Mesopotamia şi în Asia Mică. 

La Nea Moni, fig. 53, care prezintă planul cel mai simplu, 
stâlpii care poartă trompele sunt în realitate pilaștri angajaţi în zid şi 

cupola acoperă întreg naosul: deci ne mai aflăm încă în prezenţa unei 
bazilici cu o navă acoperită de o cupolă, ca și la modelele armene. Dar 
Hosios Lukas din Focida fig. 54, oferă o variantă mai complexă care 
se apropie de planul în cruce greacă. Pentru a susține mai bine 
împingerile cupolei, careul pe care îl domină este înconjurat la nord, 
la sud şi la vest de trei galerii cu travee boltite în cruce, peste care se 
ridică tribune. 


Fig. 53 Nea Moni, Chios Fig. 54 Mănăstirea Hosios 
Lukas 


Altarul tripartit care se deschide spre careul central este 
flancat de două capele suplimentare. Planul devine un pătrat în care 
se înscrie o cruce, dar de astă dată cu braţele mai înguste și cu mai 
multe compartimente periferice, din cauza prezenţei unui număr de 
opt suporţi, în loc de patru. 

Bolţile cu penetraţii, firidele adâncite în pereţii laterali ai 
altarului şi ai pronaosului, tribunele, ferestrele mari sunt tot atâtea 
elemente care vădesc un plan de origine constantinopolitană. Dar 
paramentul zidurilor făcut din pietre şi ornamentele de cărămidă 
sunt proprii şcolii greceşti. Dacă arhitectul şi planurile au venit din 
capitală, în schimb materialele şi muncitorii au fost din partea 
locului. 

Fig. 55 Variaţii privind sistemul dom-octogon văzut la Nea Moni, Chios 


Impresia de amploare monumentală care se desprinde din 
aceste biserici și care le face să pară mai vaste decât sunt în realitate, 
le înrudeşte mai degrabă cu creaţiile grandioase din epoca lui 
Iustinian, decât cu edificiile contemporane. 

Tipurile bazilicale au supravieţuit în provinciile şi în teritoriile 
balcanice de la marginea Imperiului, mai ales pentru bisericile 
episcopale (mitropolii). Cu modificări mai mult sau mai puţin 
însemnate regăsim cele trei variante din epoca paleocreştină. 


Bazilicile cu şarpantă 

Acest tip s-a menţinut cu pronaosul său, cu cele trei nave 
despărțite prin coloane şi cu etajul de ferestre în partea de sus a 
zidurilor navei mediane deasupra colateralelor, dar lipsit de atrium 
(pridvor). 


Bazilicile boltite 

Alte bazilici aveau cele trei nave boltite în leagăn. Uneori nava 
centrală era oarbă, fiind învelită de același acoperiş ca şi colateralele 
care se ridicau aproape până la aceeași înălțime. Asizele isodome 
(de înălțime egală) de pietre grosolan cioplite sunt cel mai adesea 
despărțite — după moda constantinopolitană — prin două straturi de 
cărămidă, alteori prin trei sau patru. În interiorul fiecărui șir, 
pietrele sunt izolate prin cărămizi încrucişate în așa fel încât să 
formeze un motiv care ar pute fi o monogramă: este o variantă a 
paramentului „celular”. Folosirea din abundență a mortarului este 
caracteristică Macedoniei. Pe alocuri, cărămizile desenează pe 
fațade ornamente ceramoplastice: cercuri stăbătute de raze, 

romburi. Inscrise sub o arcadă în dinţi de ferăstrău, ele formează 
ancadramentul şi timpanul ferestrelor. 


Bazilicile cu cupolă 

Au multe trăsături, de tradiție veche sau de origine recentă: 
tribune peste colaterale şi bolți încrucişate în pronaos, firide 
arcuindu-se în proscomidie şi diaconicon, o travee între altar și 
bolta în leagăn care susţine la est cupola, paramente de piatră cu 
straturi de cărămidă, octogoane flancând biserica în ambele părți. 
Zidurile sunt făcute din paturi de cărămizi separate prin straturi de 
mortar de două ori mai groase, care ascund o altă asiză de cărămizi. 
Sub influența Occidentului romanic, bisericile prezintă un 
parament de pietre — adesea de marmură - cioplite cu o precizie 
desăvârşită. Decorul exterior de arcaturi și de mici console, ca și 
portalurile cu arhivolte retrase sub un fronton şi timpanele 
sculptate, provin din Italia. 


Bisericile din Armenia 

Armenia a dat dovadă de un mare atașament față de trecut. 
Planul tetraconc s-a menţinut şi concele de la est și de la vest sunt 
înscrise într-un dreptunghi, cele de la nord şi de la sud în abside 
poligonale. În unghiuri se află firide diagonale care formează 
decroșări la exterior. Tradițiile constructive rămân acelea ale 
arhitecturii de piatră din Armenia: compartimentele din colțuri sunt 
acoperite de bolți în leagăn și nu de bolți cu penetraţii sau de calote, 
spre deosebire de Constantinopol. Îngustimea colateralelor, fiecare 
fiind cât jumătate din nava centrală, şi înălțimea la care se ridică 
acoperişul lor dovedesc că tipul bazilical a continuat să-şi exercite 
influenţa. 

Folosirea pietrei conferă edificiilor din arhitectura armeană 
fig. 56, 57 un aspect de precizie severă şi de viguroasă energie. 
Blocurile paramentelor sunt cioplite cu grijă şi aşezate cu multă 
atenţie. Mai multe elemente se îmbină spre a detaşa cu limpezime 
traseul părților înalte. Acestea sunt: acoperişul cupolei, piramidal 
sau conic, numeroasele feţe ale tamburului delimitate de colonete, 
țiglele de piatră şi frontoanele triunghiulare. De asemenea s-a ales 
forma triunghiulară pentru nişele care taie cu petele lor de umbră 
pereţii lungi. Arcade oarbe, înguste și înalte, cu colonete zvelte, 
însuflețesc zidurile la exterior cu cadenţele lor în ritm viguros. La 
exterior, totul tinde spre rigoarea arhitecturală. Nimic nu trădează 
prezenţa unor bolți în leagăn, a unei cupole emisferice, nici chiar 
foarte adesea delicata complexitate a dispozițiilor de plan interioare. 
Absidele sunt deseori ascunse de pereţi drepți. 


Fig. 56 Biserica Sf. loan Fig. 57 Mănăstirea Khor Virat, 
din Mastara, Armenia Armenia 

Arhitectura din epoca Paleologilor se caracterizează prin 
rafinamente în utilizarea tipurilor apărute şi perfecţionate de-a 
lungul veacurilor anterioare. O tendinţă spre complicarea planurilor, 
spre supraabundenţa decorului exterior, spre însufleţirea liniilor și a 
maselor denotă un fel de baroc bizantin. Arta Imperiului a trăit în 
acea vreme faza ultimă a evoluţiei sale, analoga celei a goticului 
flamboyant. Se observă de asemenea, în mai multe puncte, o 
reîntoarcere mai mult sau mai puţin voită la formulele paleocreştine. 
Una dintre formulele pe care arhitecţii timpului au utilizat-o cu 
precădere la Constantinopol și la Salonic este ceea ce învăluie din trei 
părţi edificiul. Ea a permis modificarea tipului în cruce greacă 
înscrisă. În aceste biserici, prevăzute cu un pronaos, careul care 
suportă cupola, în loc să fie sprijinit de patru bolți desenând braţele 
unei cruci greceşti ce se ridică până la baza tamburului, este 
înconjurat la nord, la vest și la sud de o galerie scundă, cu bolți în 
leagăn. Astfel, naosul central devine mai spaţios şi mai bine luminat. 
Această soluţie a fost inspirată de bisericile cu trompe care, aşa cum 
am văzut mai înainte, erau desigur în mare majoritate ctitorii 
imperiale. Necesitatea de a echilibra eficient împingerile cupolei a 
dus la închiderea prin timpane a arcurilor care poartă cupola la nord, 
la vest și la sud, lăsându-se deschis doar arcul de la est, pe traveea 
altarului (bema). În consecinţă, era nevoie să se reintroducă între 
stâlpi coloanele care fuseseră eliminate la tipul în cruce greacă: la 
capătul evoluţiei, s-a revenit la forme mai apropiate de bazilica cu 
cupolă. 

În exterior, cupola și nava centrală se ridică mult mai limpede 
deasupra colateralelor decât la tipul în cruce greacă înscrisă. O 
trăsătură pe care o regăsim la multe construcții din epoca 
Paleologilor, mai ales la Constantinopol şi în teritoriile unde 
influenţa lui s-a făcut foarte simțită: în Macedonia, în Serbia și în 
România; este importanţa acordată decorării fațadelor. Se pare că 
începând din această vreme arhitecții s-au adresat mai mult 
privirilor decât sufletelor. Nișele, arcadele, frontoanele curbe, 
fațetele de tambur cu capătul arcuit care răscroiesc festoane în 
cornişa cupolelor, brâiele în dinţi de ferăstrău, ornamentele 
desenate de pietre şi de cărămizi — toate acestea își îmbină efectele 

spre a produce o impresie de bogăţie şi fantezie. Pereţii exteriori 
oferă un aspect mai variat. Absidele își sporesc laturile până când 
regăsesc, la limită, vechea linie semicirculară. 'Tambururile 
cupolelor se înalță cu mai multă cutezanță decât în trecut. După 
formularea lui Michelis, „imnului închinat lui Dumnezeu îi urmează 
strigătele de invocare”. 


Bisericile de tip central 

Prin arhitectura de tip central nu este definit un plan uniform ci 
doar principiul general al dispunerii euritmice în jurul axei centrale 
verticale. Clădirile din această categorie nu derivă din bazilică, au 
existat pe lângă și independent de aceasta de la începuturile 
arhitecturii creștine. Au fost mai întâi folosite de către biserică 
exclusiv ca edificii memoriale destinate mormântului unui sfânt sau 
pentru a marca un loc asociat cu Dumnezeu. 

În vest și în mod particular în Italia au fost ridicate puţine 
martirii de acest gen; adăugarea de transept la bazilică, reproducând 
planul simbolic cruciform, și amplasarea altarului în comunicare 
directă cu relicvele sacre a permis dezvoltarea unitară a euharistiei şi 
cultului sfinților. Pe partea cealaltă, în est, acestea erau dezvoltate 
independent, fiecare cu ceremoniile ei și tipul ei de arhitectură: 
martiriul central pentru sfinți şi bazilica rectangulară pentru 
euharistie. Când în a doua jumătate a secolului al V-lea s-au mutat 
relicvele, s-a permis părăsirea cimitirelor a cultului martirilor, practica 
fiind dedicarea fiecărei biserici în numele unui sfânt al cărui nume l-a 
adoptat și ale cărui rămăşiţe au fost depuse aici. Clădirile ridicate sub 
această influență au perpetuat în mod natural tradiția martyrium extra 
muros, cu planul central corespondent și similar cu un mormânt, dar 
cum clădirea era de asemenea folosită pentru ceremoniile obişnuite de 
liturghie ce necesitau o axă orizontală, nu verticală, arhitecţii au fost 
puşi în faţa problemei modificării formei primitive pentru a permite 
combinarea acestei cerinţe cu bazilica.[59] 

Acest plan simplu a fost curând dezvoltat, domul fiind sprijinit 
pe coloanele interioare dispuse în cerc ce erau cuprinse de un zid 
circular exterior. Unul din aceste monumente a fost ridicat de către 
Constantin la Roma pentru sarcofagul surorii sale. Cupola Sf. 


124 


Constanza este sprijinită pe douăsprezece arcade, respectiv pe 
douăsprezece deschideri cuplate, elementul portant fiind în parte 
zidurile şi bolțile ambulatoriului. Zidăria groasă exterioară a bolţii 
inel este completată cu nișe abside în grupuri de trei între cele două 
uşi şi cele două abside largi. Intrarea era făcută printr-un vestibul 
cu un hemiciclu la capăt, întreaga clădire fiind inițial înconjurată de 
colonade circulare. În anul ulterior terminării lucrărilor la Sf. 
Constanza a început lucrul la Anastasis din Ierusalim. Aceasta era 
de asemenea o clădire circulară ridicată peste Sfânta Sepulchre şi 
acoperită cu un acoperiş din lemn, parte a cercului interior fiind 
lăsată liberă. 

Timpanul central este sprijinit pe douăsprezece coloane și 
închis în continuare pe douăzeci şi opt coloane ce sunt intersectate 
de patru aripi cu colonade. Această schemă a fost reprodusă în 
Moscheea lui Omar, ridicată între anii 688-91 pe Muntele Moriah, 
pe amplasamentul templului evreiesc. Deşi a fost fondat de un calif 
arab pentru a conserva piatra de pe care Mohammed a început 
călătoria sa către ceruri — intenţia memorială este iarăși evidentă — 
a fost inspirat direct din munca artiştilor constantinieni, neexistând 
dubiu că cei responsabili pentru creaţia sa erau bizantini. Este 
probabil ca acoperișul să fi fost inițial deschis spre centru, ca şi în 
cazul bisericii Ascension al cărei scop era aproape similar dar a fost 
prevăzută ulterior cu un dom din lemn. Acest tip de clădire centrată 
era incapabilă de dezvoltare ulterioară dar a o părăsi ridică o 
problemă imediată la cum să se unească domul circular cu un alt tip 
de suport. Încercarea inițială a fost să se folosească o bază 
octogonală şi cum unghiurile interioare ale acestei figuri lasă relativ 
puţin spaţiu pentru conectare, problema nu a fost prea dificilă. 

Domul suprapus pe octogon era o formă populară pentru 
baptisserii, unul din exemplele timpurii, ridicat de Constantin — San 
Giovanni din Fonte la Roma - cuprinde un octogon în cadrul altui 
octogon. Figura centrală este construită din opt coloane mari pe care 
sprijină arhitrava, la rându-i sprijinind opt coloane mai mici ce 
sprijină timpanul. Același plan a fost adoptat de arhitecţii lui 
Constantin pentru bisericile Sfinţii Apostoli din Constantinopol şi 
Nativităţii din Bethleem, deși ambele erau comemorative, bazilici 

rectangulare erau adăugate pentru desfăşurarea liturghiilor. Ulterior, 
planul octogonal a fost introdus în practica congregaţiei. Dispus liber 
în centrul incintei rectangulare, acoperişul este sprijinit pe un inel 
octogonal compus din opt stâlpi şi paisprezece coloane, şase coloane 
fiind amplasate între stâlpi, exceptând frontalul. La celelalte trei 
puncte principale, există uși în peretele octogonal. O latură a 
octogonului este ocupată de un arc triumfal, ce este flancat de două 
camere adiacente cu accese oblice chiar pe lângă absidă. Interiorul 
este construit din cărămidă, dar pare probabil ca a fost iniţial un dom 
din zidărie purtat de un octogon din stâlpi şi arce. Capătul estic al 
octogonului a fost înlocuit de o absidă şi două sacristii ce sunt 
cuprinse de trei laturi ale unui dreptunghi format din zidul estic şi 
prelungirea către est ale laturilor nordice şi sudice. 

Forma exterioară este un dreptunghi al cărui capăt estic este 
format din două camere adiacente cu o bema între ele. Dinspre 
bema se deschide o absidă semicirculară, poligonală la exterior. În 
interiorul pătratului la vest de sanctuar un octogon a fost creat prin 
tăierea unghiurilor interioare, în care au fost introduse nișe 
semicirculare şi în cadrul acestui octogon mare, un octogon mai mic 
a fost generat de opt stâlpi ce suportă arcele. 

Domul este relativ uşor, fiind construit din teracotă în spirală, 
metodă ce reduce considerabil greutatea. Deschiderile ferestrelor 
arcuite ajută la concentrarea eforturilor spre stâlpi, ce sunt sprijiniți 
de ziduri radiale extinse spre perimetru unde alți stâlpi preiau 
încărcările. Aceste ziduri radiale, ce sunt penetraţi deasupra și sub 
arce permit libera circulaţie în jurul galeriilor şi sunt destul de 
adecvate să menţină stabilitatea clădirii. Astfel, nişele pe lângă 
faptul că ajută la distribuirea încărcărilor şi creşterea rigidităţii la 
torsiune nu sunt esenţiale, iar dacă s-ar omite, echilibrul general nu 
s-ar modifica. 

Al treilea și cel mai important expedient adoptat pentru 
efectuarea tranziției de la pătrat la cerc a fost pandantivul. 
Pandantivul este un triunghi sferic ce completează deschiderile între 
arcele ce suportă domul. Baza sa se curbează către sus şi înainte până 
când unghiurile întâlnesc cele două pandantive vecine. Într-o etapă 
inițială, pandantivul şi domul formau un întreg continuu, o boltă; 

mai târziu pandantivul a devenit un element independent, suprafața 
circulară superioară intersectându-se cu un inel de zidărie pe care 
domul era amplasat. Exemplul excelent de bazilică cu dom este Sf. 
Sofia din Constantinopol. 

Marele dom, ce seamănă cu „cerurile înălțătoare” are 30 metri 
în diametru. Împarte cu două semi-domuri cei patru stâlpi masivi 
pe care sprijină. Spre nord şi sud domul este încastrat de două arce 
solide, prevăzute cu ferestre, spaţiul dintre arce fiind umplut cu 
pandantive de unde conform nevoilor, arcele se încovoaie unul spre 
celălalt. Cele patru triunghiuri se întind până se unesc deasupra 
coroanei fiecărui arc. Nava este flancată de coloane din marmură 
tesaloniană, patru pe nivelul inferior şi şase pe nivelul superior, 
galeria femeilor gynaeceum separându-le de celelalte camere, 
întreaga clădire fiind închisă într-un pătrat rupt de absidă la capătul 
estic. 

Este evident că scopul precis al lui Anthemius şi Isidore este 
să adapteze domul la schema fundamentală a bazilicii; existența 
vastului atrium în faţa bisericii este un exemplu în această privință. 
În timp ce domul centrat domină prin axa verticală, bazilica 
amplifică axa orizontală. În cazul Sf. Sofia îmbinarea semi- 
domurilor cu domul central prin suprafeţele sferice ale 
pandantivilor pentru a produce efectul de dom lung eliptic și 
eliminarea unui timpan a oferit spațiu. În același timp a conservat 
perspectiva orizontală ce se potrivea atât de bine cu activitățile 
liturgice. Nu s-a făcut nici o încercare totuşi de către arhitecţii 
ulteriori de a imita acest plan magnific, şi tipul ce ulterior a devenit 
normă în est nu a fost bazilica cu dom ci biserica cruciformă în care 
caz erau două forme principale: crucea liberă şi crucea înscrisă. 

Crucea liberă, în care domul central este preluat de zidurile ce 
înscriu crucea, avea forma fie crux immissa sau cruce latină, fie crux 
commissa fiindcă atât clădirile octogonale şi cele rotunde erau 
originar comemorative, la fel era și cea cruciformă şi care aparent 
părea sa fie o imitație a mormintelor subterane. 

Cel de-al doilea tip principal de biserici cruciforme era crucea 
înscrisă, sau crucea în pătrat, numită astfel deoarece încărcarea 
domului era distribuită pe întreg edificiul iar zidurile crucii nu mai 


127 


erau necesare și au fost înlocuite cu arce transversale pe stâlpi sau 
coloane. Unghiurile între braţele crucii erau completate astfel încât 
planul pătrat este obţinut la nivelul zero, dar acoperișul spaţiilor în 
unghi fiind mai jos decât restul, planul cruciform este evident privit 
de sus. 


Fig. 58 Aspect interior cupole 


Domul poate sprijini fie pe doi stâlpi şi pe absidă fie pe patru 
stâlpi centrali — cu sau fără o deschidere suplimentară înspre braţul 
estic. Originea acestui plan a fost foarte dezbătută şi s-a sugerat că 
crucea în pătrat a derivat din bazilica cu dom şi pandantivi. Pentru 
că arcele din nordul şi sudul domului central s-au dovedit improprii 
încărcărilor, au fost prelungite ca bolți spre zidurile exterioare, 
astfel formând bazilica cruce-dom. Galeriile au fost apoi eliminate, 
consecvent camerele fiind coborâte şi nava a fost scurtată pentru a 
reproduce crucea. În cel mai bun caz, aceasta rămâne o teorie 
nefondată din moment ce datarea bazilicii cu dom este incertă și 
nici o formă de tranziție nu există, exceptând bazilica cruce-dom. 

Influențele monumentelor funerare și mai ales dezvoltării cultelor 
sfinților au fost responsabile pentru generarea de clădiri de tip. În 
timp ce în vest bazilica cu al său confessio a fost în continuare 
utilizată pentru multe secole, abia biserica cruce în pătrat a fost cea 
care în final a fost forma consacrată a bisericii pentru Ortodoxismul 
Estic, şi a fost conservată de-a lungul secolelor de către era bizantină 
până când în perioada renascentistă a trecut Mediterana în Italia și 
mai departe. 

Arhetipul structural şi formal al bisericii creştine este tipul 
bazilical. Componentele esenţiale ale acestui stil materializate în 
împărţirea funcțională în trei părți principale și sistemul structural 
marcat de arce în diverse ipostaze şi combinaţii se vor transmite și 
vor influența evoluţia stilurilor ulterioare. Dacă în apus tipul 
bazilical se păstrează până în sec. al IX-lea în forma sa iniţială când 
din el se dezvolta goticul, în răsărit încă din sec. al IV-lea primele 
bazilici cu cupole sunt înlocuite de stilul bizantin. Bazilicile publice 
formate din una, trei sau chiar cinci nave sau naosuri despărțite 
între ele prin rânduri de coloane corespunzătoare în secțiune 
articulării acestora erau legate la partea superioară prin arcuri 
longitudinale -— arhivolte — ce preluau încărcările structurale ale 
tavanului contracarate de grinzi orizontale — arhitrave — din lemn 
sau piatră pentru împingerile laterale ale zidurilor de închidere. 
Coloana independentă sau angajată fig. 60, era elementul esenţial 
al sistemului structural care a căpătat în timp şi o valoare estetică și 
stilistică tradusă prin cele trei ordine - ionic, doric şi corintic — ale 
artei clasice. 

Fig. 59 Diverse tipuri de coloane libere sau angajate 


Executate cu precădere din marmură, coloanele erau compuse 
din soclu, stilobat şi capitel, într-o perfectă legătură cu modul de 

transmitere a sarcinilor structurale din arce în fundaţie. Bazilicile 
mari aveau şi structura pe măsura capabilă să susţină zidurile 
greoaie și în acest caz coloanele erau înlocuite de pilaștri de piatră 
cu secțiune pătrată. Elementele structurale erau decorate variat de 
la basoreliefuri pentru coloane şi arce până la frescă şi mozaicuri 
pentru pereţi. Arcul ca formă structurală îşi are originea în Persia 
aşa că adoptarea lui la bazilicile orientale s-a făcut firesc în cheie 
tradițională. Șarpanta şi plafonul drept al primelor bazilici au fost 
înlocuite cu bolți semicilindrice şi cupole la intersecţia lor ca forme 
particulare de punere în operă a arcului. Planul central spre care 
tinde organizarea compoziţională a bisericilor se organizează în 
jurul naosului de formă pătrată. Trecerea de la planul pătrat la cel 
circular ca bază a cupolei sau bolţii se face prin suprafeţe plate sau 
sferice — trompe de colț sau pandantivi — variante spaţial — 
structurale ale arcului, în buna tradiţie mesopotamiană.[95] 

Piatra este materialul predilect pentru astfel de structuri dar și 
cărămida bine arsă de origine egipteană. Centralizarea spaţială duce 
la dispariţia atriumului și chiar a nartexului şi la o nouă împărţire 
interioară în sensul lățimii prin intermediul arcelor transversale. 
Închiderea în boltă duce deseori la înlocuirea coloanelor subţiri cu 
pilaştri groşi de zidărie de secţiune pătrată mult mai rezistenți dar 
şi inestetici în prima treaptă. Aceiași cauză o are și încadrarea 
planimetrică a absidei altarului într-un pătrat pentru preluarea 
împingerilor, lucru ce diminuează din armonia volumetrică. 
Bazilicile apusene rămân consecvente planului longitudinal şi 
structurii bazilicale suple şi armonioase cu galerii deasupra navelor 
laterale și frescă pe fațada principală, fiind cel mai răspândit tip 
bazilical până în sec. al XIII-lea. Lungimea excesivă a planului şi 
îngustimea sa este contracarată după secolul al V-lea de o navă 
transversală în dreptul chorului numită transept ce transformă 
planul în cruce latină. Intersecţia celor două nave este marcată de o 
arcadă deasupra căreia se dezvoltă un turn ce echilibrează și 
accentuează volumetria noilor bazilici elenistice. Absida se 
amplifică prin apariția unor cripte funerare — confesio — sub altar cu 
acces din naos ceea ce face să dispară unitatea spaţială din interior 
ce se compensează prin mutarea accentului pe verticala turnului. 

Navele sunt despărțite între ele prin balustrade de lemn ori piatră 
fixate între coloane pentru separarea credincioşilor după poziția 
socială. Dezvoltarea tipului bazilical este însoţită de o amplificare 
structurală prin combinarea unor elemente strict funcționale în 
diverse formule stilistice. Lăsate la vedere, volutele echilibrului 
static se dezvoltă organic într-un estetism structuralist. 


Constructorii bizantini - arhitecţi şi vătafi 


Constructorii marilor monumente ale arhitecturii bizantine 
sunt de cele mai multe ori figuri anonime, care nu apar în analele 
istorice. Mult mai multe se cunosc despre vătafii lor deoarece 
textele abundă în detalii referitoare la persoana lor. Istoricii pot, 
câteodată, să reconstruiască personalitățile vătafilor chiar dacă 
contribuţiile acestora la studiul arhitecturii nu sunt foarte clare. 
Totuşi, textele despre arhitectura bizantină tind să pună accentul pe 
vătafi, deoarece aceștia sunt însuși subiectul. În schimb acestea nu 
ne spun aproape nimic despre construcţia în sine, sau despre 
constructor, metoda de lucru, sau procesul construcţiei. Ca multe 
alte aspecte ale artei bizantine, conectarea textului de artefact este 
un proces laborios. 

Perioada creştină timpurie a lăsat în urmă câteva informaţii 
despre arhitecţi — destul pentru a stabili faptul că practicile romane 
au fost continuate poate până târziu în secolul al VII-lea. Spre 
exemplu, în secolul al VI-lea, Cassiodorus ne oferă următoarea 
formulă pentru arhitectul unui palat:ș48ţ „Când vrem să ne construim 
un oraș, un fort, sau un cvartal, ar trebui să ne bazăm ca tu să-ţi exprimi 
ideile pe hârtie. Constructorul pereților, cioplitorul marmurei, turnătorul 
bronzului, constructorul bolților, tencuitorul, mozaicarul, toţi vin la tine 
pentru ordine, și se așteaptă ca tu să ai un răspuns înţelept pentru fiecare. ” 
Arhitectul este sfătuit să „studieze Euclid — să-i memoreze bine 
diagramele, să studieze Arhimede și Metrobius. ” Toate acestea sugerează 
că un bun arhitect din perioada creștină timpurie era atât bine 
instruit cât şi bine văzut, şi că urma aceleași trepte de educaţie pe 
care Vitruvius le-a indicat în secolul 1 î.Hr. În literatura dintre 
secolele al IV-lea și al VII-lea, arhitecţii sunt lăudaţi, nume sunt 


131 


înregistrate, iar arhitectul pare să fi dobândit un anumit statut 
social. Spre exemplu, Anthemius şi Isidor, arhitecţii Hagiei Sofia 
din Constantinopol, erau oameni cu statut, echivalenți ai 
profesorilor universitari, cu acces direct la împărat. Constructorii 
sunt rar menţionaţi cu nume în texte şi inscripţii, iar atunci când 
sunt numiţi, este de obicei un detaliu accidental într-un text care 
are cu totul alt scop. Unele istorii şi hagiografii, oferă informaţii 
despre arhitectură, dar metodele arhitecturale sunt greu de 
determinat din dovezi scrise. Structura clădirii pare să se piardă 
printre ornamentaţia bogată şi detalii. La fel, cei responsabili pentru 
construcție par să fi dispărut şi ei. 

În general textul pune accentul pe dreapta domnie a basileului, 
în timp ce discuţia despre arhitectură pune accentul pe smerenia lui 
şi reînnoirea imperiului. „Între pornirile sale războinice pe care adesea, 
pentru binele supușilor lui, le direcţiona spre un scop bun ca un președinte 
al concursurilor atletice, împăratul, iubitor de Hristos, basileul, printr-o 
grijă continuă și o aprovizionare permanentă cu toate lucrurile necesare, a 
ridicat din ruină multe biserici sfinte care fuseseră distruse de cutremure, sau 
erau pe cale de prăbușire, iar pe lângă soliditatea le-a oferit și o nouă 
frumuseţe.” Hagiografia bizantină urmează un tipar similar, iar 
bisericile construite de sfinţii bizantini sunt văzute ca manifestări 
fizice ale sacralităţii lor. De obicei, în astfel de descrieri, sfântul este 
cel care ia deciziile, fiind un fel de împletire între patron, 
constructor și arhitect. Sfântul urmează autoritatea divină, 
asigurându-se că edificiul este construit în concordanţă cu planul 
lui Dumnezeu. Totuşi, cu foarte puţine excepţii, s-ar putea ca 
vătafilor să le fi lipsit cunoştinţele și aptitudinile necesare 
construcţiilor, şi este posibil ca cel mai adesea contribuţia la 
produsul final să fi contat doar cu puţin mai mult decât stabilirea 
bugetului. Oricare ar fi fost contribuţia ei sau a lui, în final 
constructorii aveau responsabilitatea de a transforma dorinţele 
vătafilor în termeni arhitectural construibili. Vătafii precum 
Iustinian, ar fi putut oferi condiţii speciale, un buget nelimitat şi 
poate câteva sugestii — dar constructorii făceau restul. 


132 


Fig. 60 Utilaje de construcţie, Libraria Vatican, Roma 


Până în secolul al VI-lea, și poate puţin mai târziu, arhitectul 
era numit mechanikos sau mechanopoios, de obicei tradus ca inginer”. 
Titulatura indică o educaţie academică vastă similară cu cea relatată 
de  Vitruvius în timpurile romane. Anthemios şi Isidor, 
constructorii Hagiei Sofia, erau arhitecți pe această tradiție, cu 
puternice cunoştinţe teoretice. 

Isidor era profesor de geometrie şi mecanică şi specialist în 
operele lui Arhimede, Euclid şi Heron. Anthemios era matematician 
şi autor al câtorva tratate tehnice, printre care și unul despre 
secțiunile conice. Pe de altă parte, un architekton al perioadei 
creştine timpurii, se pare că avea o educaţie tehnică temeinică, dar 
nu şi una academică, sau cunoştinţele teoretice precum mechanikos. 
Astfel, în perioada creştină timpurie, arhitectura ar fi putut să fie 
ori bazată pe teorie, ori bazată pe practică, depinzând de pregătirea 
arhitectului şef. După cum a fost formată arhitectura perioadei 
creştine timpurii, şi după cum au fost dezvoltate tipurile de 
construcţii, arhitectura bazată pe practică a stabilit standardele şi a 
oferit o sursă constantă de inspiraţie pentru funcţionarea atelierelor 
constructorilor. Inovaţiile bazate pe teorie au dus la noi concepte de 
design, noi sisteme ale detaliilor decorative, sau chiar noi sisteme 
structurale. Odată introduse, aceste aspecte au putut fi limitate şi 
adaptate de către alţi constructori cu pregătire mai practică. 

În perioada ce a urmat schimbărilor sociale și economice nu 
există nici un indiciu că arhitecţii ar fi căutat sau ar fi primit orice 

educaţie teoretică specială. Termenul de mechanikos nu mai era 
folosit. Cel care superviza construcția putea fi numit un architekton, 
iar termenul pare să fi însemnat maistru constructor. Cartea 
Ceremoniilor din secolul al X-lea definește un architekton ca un 
„supraveghetor al procesului de construcție; șef al zidarilor; cel care 
modelează ceva cu o grijă minuțioasă”. Dar în acea perioadă termenul 
nu se mai folosea, iar oikodomos era folosit atât pentru maistru zidar 
cât şi pentru lucrătorii calificați. 

Termenii de maistor şi protomaistor sunt de asemenea folosiţi 
pentru maistru zidar sau pentru șeful unei bresle. Muncitorii 
calificați sau meşteşugarii erau numiţi technites, pe când muncitorii 
ne-calificați erau de obicei numiţi ergates. Apar și alți termeni, 
precum lithoxoos -pentru zidari (mai exact pentru lucrătorii în 
piatră) şi tekton sau leptourgos — pentru dulgheri. 

Până în secolul al X-lea termenii pentru dulgheri, zidari și 
constructori şi-au pierdut înțelesurile distinctive şi au început să se 
folosească cu același  sens.[37] Ulterior toată pregătirea 
constructorului era aparent învățată într-un atelier. În acel mediu 
conservator, un zidar învăța metodele de construcţie a unui perete 
sau a unei bolți care fuseseră testate de-a lungul timpului şi care se 
dovedise a fi eficient. Metodologia design-ului era transmisă mai 
departe în aceeași manieră. Cu alte cuvinte, arhitectura din 
perioadele târzii era bazată mai mult pe practică decât pe teorie, iar 
acest lucru se datorează conservatorismului acelei perioade. 

După cum vedem şi în Basilika, codul de legi din perioada 
bizantină de mijloc, un şef, sau ergolabos, era intermediar între client 
şi muncitori. El primea şi împărțea salariile şi era responsabil cu 
aprovizionarea cu materiale de construcţii. Când găsim nume în 
documente bizantine, legate de un proiect de construcţie, este dificil 
de determinat rolul individului: era un constructor profesionist, un 
supraveghetor de proiect, sau poate un funcţionar civil. 

Se presupune că pe lângă un maistru zidar, un atelier de zidari 
avea un supraveghetor sau un fel de oficial care să se ocupe de 
finanţe și de deciziile non-arhitecturale. Atunci când sunt 
menţionate nume, acestea reprezintă indivizi dintr-o parte 
superioară a structurii ierarhice dintr-un proiect de construcţii. Dar 

același tip de limbaj se poate identifica vătaful, reprezentanţi ai 
guvernării, sau şeful — sau chiar zidarul. Este posibil ca două roluri 
(cel de arhitect şi şef) să fi putut fi jucat de același individ, într-un 
proiect mic dar, în majoritatea proiectelor, era o anumită divizare a 
conducerii. 

În afară de câteva reguli care existau în organizaţiile de bresle, 
foarte puţin se cunoaște despre activitatea sau constituirea 
atelierelor de constructori din perioada bizantină.. Cartea lui Eparch, 
din secolul al X-lea, redă câteva din regulile meşteşugarilor din acel 
timp. Meşteşugarii erau organizaţi în bresle (systemata sau somateia), 
care, în secolul al X-lea erau corporaţii privilegiate cu membrii 
voluntari şi care erau protejaţi de competiţia cu membrii care nu 
făceau parte din bresle. În multe aspecte ei erau asemănători 
breslelor medievale de mai târziu din Paris. 

Breslele bizantine erau sub controlul guvernării, dar serviciile 
directe către stat par să fi fost minime. Breslele urbane jucau un rol 
foarte important în triumfaliile imperiale şi alte tipuri de ceremonii. 
Sistemul breslelor a continuat și în secolele ulterioare dar au 
devenit mai puţin stricte. Cel puţin în secolele perioadei bizantine 
de mijloc, breslele erau o forță politică activă în Constantinopol. 


Fig. 61 Tipuri de cuptoare de cărămidă bizantine - planuri 


Dezvoltarea unui nou tip de arhitectură bisericească a fost 
unul dintre numeroasele rezultate ale transformării radicale ale 
societăţii est mediteraneene, în perioada dintre sec. al VII-lea și al 
IX-lea. Disputele dezlănțuite în aceasta perioadă au divizat şi în 
final au redefinit societatea bizantină. Unul dintre rezultatele 

victoriei Iconofile din 843, numit şi „triumful ortodoxiei”, a fost 
dezvoltarea unei teologii a imaginilor care a stabilit locul lor în 
venerarea bizantină, dar a și vitregit dezvoltarea programului 
decorativ în biserica bizantină. 

Transformarea societăţii a avut și multe alte manifestări. Perioada 
dintre secolele al VI-lea și al IX-lea a fost martoră la declinul 
oraşelor, meseriilor şi comerțului, precum şi la un declin al 
populaţiei. În același timp, monarhismul a devenit o forță 
importantă în cadrul societăţii bizantine. Legat de transformarea 
demografică, autoritatea a trecut de la biserici mari, care fuseseră în 
jurisdicţia episcopală, la fundaţii monahice mici, însoţite de o 
schimbare fundamentală în natura venerării. Ritualul Liturghiei din 
perioadele pre-iconoclastice s-a transformat într-o ceremonie mai 
apropiată şi mai centralizată în perioadele ulterioare. Structura şi 
simbolismul Liturghiei bizantine a încurajat dezvoltarea bisericii 
compacte în plan central cu dom. 

Robert Ousterhout selectează două texte vechi care evocă grija 
pentru detalii şi materiale folosite în execuţie. Primul text este un 
ekphrasis, o lucrare literară evocativă care, de obicei, descrie o operă 
de artă sau arhitectură şi se regăseşte în multe tipuri de literatură. 
Acest ekphrasis a fost scris în secolul al X-lea de împăratul 
Constantin al VII-lea Porphyrogennetos, iar subiectul este Nea 
Ekklesia (Noua Biserică) fig. 62, construită în 880 pe fundaţiile 
Marelui Palat din Constantinopol. Această biserica, ca o mireasă 
împodobită cu perle şi aur, cu argint strălucitor, cu o varietate de 
marmură de diverse nuanţe, cu „tesserae” de mozaic și veştminte de 
mătase, el (Basil) a dăruit-o lui Hristos, Mirele nemuritor. 
Acoperișul, care constă din cinci domuri, străluceşte de aur și este 
o splendoare cu frumoase imagini, ca de stele, iar pe dinafară este 
împodobit cu alamă, care pare de aur. Pereţii, pe ambele părţi, sunt 
înfrumuseţaţi cu marmură în mai multe nuanţe, iar altarul este 
împodobit cu aur şi argint, pietre preţioase şi perle. 

Fig. 62 Constantinopol, Nea Ekklesia, 876-880 [138] 


Bariera care separă altarul de navă, incluzând şi coloanele care 
fac legătura şi buiandrugul de deasupra lor; scaunele care sunt între 
şi treptele care sunt în faţa lor și chiar mesele sfinte — toate acestea 
sunt acoperite cu argint suflat cu aur, cu pietre preţioase şi perle 
scumpe. Cât despre paviment, acesta pare să fie acoperit cu 
materiale mătăsoase, de meşteşug Sidonian: atât de mult a fost 
împodobit peste tot cu lespezi de marmură de diferite culori, 
mărginit de benzi mozaicate de diferite forme, toate acestea 
interacționând unele cu altele şi exaltând de eleganţă... Atât de 
multă atenţie s-a acordat interiorului bisericii. 

Cel de-al doilea text face parte dintr-un document legal, 
Inventarul aşa numitului palat al Botaniates. Este remarcabil 
prin descrierile sale, dar în acest context, prin funcţia sa legală. 
Narează delapidarea unei proprietăți din Constantinopol care a 
aparținut odată familiei Botaniates şi care a revenit Genovei in 
1192, 

Fig. 63 Constantinopol, Poarta Chalki, 332-336 reconstrucţie 


„Biserica sfântă este boltită cu o singură absidă și patru 
coloane — una este din marmură Bithyniana. Friza şi curba absidei 
sunt îmbrăcate cu marmură, la fel şi bolțile. Spațiile în formă de 
L de la vest sunt încrustate cu plăci Nikomediene, la fel şi cornişa. 
Deasupra sunt imagini din aur şi mozaic colorat, la fel cum sunt 
şi domul şi cele patru bolți — trei dintre ele cu ferestre. 

Partea cu altarul constă din patru stâlpi din marmură verde 
cu coliere din bronz, două balustrade perforate, un antablament 
din marmură, şi o tâmplă împodobită din lemn. Deasupra 
altarului, cu toate cele patru părți drepte, este un ciborium care 
se sprijină pe patru coloane subţiri și este încadrat de două 
balustrade, două grilaje cu uşi din zăbrele, şi ferestre. Deasupra 
uşii vestice este o icoană sculptată în marmură. Podeaua constă 
dintr-o împletire de lespezi verzi, opus sectile, şi o margine din 
marmură de Phlegmonousian. La sud este o extensie având o 
arcadă, decorată cu imagini cu o concă decorată cu mozaic. 

Divizarea lui se face prin trei coloane subţiri, cunoscut și 
sub numele de Harmosphenion, şi un antablament din marmură. 
Cele două intrări au balustrade din marmură, iar cealaltă este 
închisă. Podeaua este din marmură albă, cu opus sectile şi 
rondele. Terasa exterioară semicirculară, care este erodată, are 
două coloane sub formă de trestie și o podea din marmură. La 
nord există o extensie sub formă de arcadă, decorată cu imagini, 
o concă, care nu este închisă, și o podea din marmură simplă. 
Divizarea spre vest se face prin coloane și două balustrade cu uși 

cu zăbrele şi două coloane sub formă de trestie, un grilaj, două 
grinzi şi ochiurile de geam care lipsesc din luminator.” 

Generaţii mai vechi de erudiţi au încercat să folosească 
aceste texte şi altele similare pentru a reconstrui numeroase 
opere de arhitectură. Cel puţin patru proiecte diferite au fost 
recomandate pentru Nea Eklesia, cu dispute în ceea ce priveşte 
poziționarea domului şi a spaţiilor interioare. Pentru biserica 
Botaniates, cercetătorii sunt împărțiți: fie că avea abside laterale, 
fie capele laterale. Dar nici un text nu delimitează clar planul 
bisericii şi nici nu menţionează materialele de construcţie. 
Ambele se concentrează asupra detaliilor, trăsăturilor decorative 
şi învelișului de suprafaţă. 


Suceviţa 


5. SPAŢIUL ECLEZIASTIC 
Măsura divină 


Scrierile duhovnicești ale sfântului Maxim  Mărturisitorului 
dezvăluie natura binară a bisericii prin cele două chipuri ale sale:ș5ţ 
cosmosul şi sufletul. Ideile profunde despre prezenţa totului în părți 
ce face diferența dintre întregul organic şi suma părţilor fac din 
mystagogia sfântului un îndreptar al edificării ecleziastice bazat pe 
psihologia mistică ce anticipează sensul transcendent și în egală 
măsură comunitar al vieţii spirituale. „Comentariile mistagogice” 
apar ca o necesitate istorică într-o perioadă când înțelesurile 
liturgice ale creştinismului se mai subînţeleg şi trebuie descifrate 
din simbolistica excesivă a ritualului. În acest context se impunea 
definirea unei norme obiective a simbolismului cosmic a templului 
creştin cu statut egal între celelalte componente liturgice. Demersul 
Sfântului Maxim a readus mistica creștină la misterul originar şi a 
pus practica construirii bisericilor la nivelul superior de cunoaştere. 
„Sfânta biserică este modelul şi imaginea lumii întregi compusă din 
esențe vizibile și invizibile într-o unitate și diversitate ca și ea, într- 
o ordine binară fiind prin construcţie un edificiu unitar, biserica 
reprezintă aceiaşi diversitate ca şi lumea, deoarece este împărțită în 
sanctuar şi naos”. 

Unitatea bisericii este dată de unitatea membrilor săi într-un 
cadru dedicat supus unor reguli de compoziţie iniţiatice. Biserica 

sensibilă adică edificiul este una cu cea simbolică adică, cosmosul 
iar cele două părţi ale sale sunt același lucru în sensul că o parte este 
pentru cealaltă, prin coeziune ceea ce fiecare dintre ele este pentru 
ea însăşi: naosul este sanctuarul în potenţia, iar sanctuarul este 
naosul, în actu. Părţile bisericii edificiu și sinaxa care se celebrează 
în ea au semnificaţii pe care spiritul le descoperă graţie intuiţiilor 
contemplative. Demersul mistagogic sau inițiatic în mistica creştină 
al Sfântului Maxim descoperă o inepuizabilă diversitate a 
semnificaţiilor spaţiului sacru datorită polivalenţei analogice sau de 
interpretare a scripturii postulată de sfinţii părinţi. 

Biserica are o structură hristologic binară fiind o proiecţie a 
universului structurat tot binar în întregul lui astfel încât acesta „este 
un fel de biserică nefăcută de mâini omenești care este o înțelepciune 
relevată de cea făcută de mâini omenești”. Conceptual această 
dualitate a fost formulată prima dată de profetul lezechiel la care 
cosmosul are drept sanctuar lumea puterilor cereşti iar ca naos lumea 
sensibilă iar lucrarea lor are același scop.[83] Polivalenţa simbolistică 
a Sfântului Maxim permite bisericii să fie în paralel şi „o imagine 
perfectă a lumii sensibile” reprezentată de sufletul uman deoarece 
acesta „are ca boltă cerească divinul sanctuar şi ca pământ frumuseţea 
naosului”. Demonstrația sofisticată pe care o face Mărturisitorul ne 
arată ca o simbolistică limitat doar la lumea sensibilă îşi pierde sensul 
cosmic deoarece universul este divizat într-o lume noestică și 
necorporală şi una sensibilă şi corporală. Distincția şi unitatea 
acestor două părți ale creaţiei este, după cum afirmă N. Ozolin, 
obiectul principal al contemplaţiei simbolice care presupune la 
rândul ei o ştiinţă spirituală. 

Raportul dintre interpretarea simbolică a bisericii şi formele 
arhitecturii concrete contemporane, Sfântului Maxim se rezumă la 
o matrice formală compusă dintr-un naos prismatic şi un sanctuar 
absidat. EI nu face trimitere nici la marile biserici cu cupola care se 
pretează simbolisticii, nici la nenumăratele bazilici risipite în 
imperiu ci încearcă să construiască un model iconic, abstract şi 
minimal, de locaș creştin. Absida este o semiboltă şi prefigurează 
cerul încă din perioada precreştină astfel că preluarea ei în structura 
bazilicală s-a transformat într-un vector spaţiul apus — răsărit, 

adăugând edificiului dimensiunea timpului şi a istoriei. Sfântul 
Maxim ignoră în stil bizantin dinamica timpului în favoarea unui 
simbolism spaţial prin suprapunerea axului lume sensibilă — lume 
divină cu cel orizontal naos — sanctuar şi înlocuieşte progresia 
lineară în timp cu interacțiunea unei lumi duale a cărei unitate 
versus diversitate reflectă stabilitatea şi statica edificiului. Acest 
adevăr era deja vizibil în epocă prin marile biserici ridicate de 
Iustinian - Sf. Sergiu şi Bachus, Sf. Apostoli sau Sf. Irina la 
Constantinopol şi San Vitale la Ravenna fig. 64. 

Fig. 64 Basilica San Vitale - Ravenna 


Toposul creştin exprimat printr-un cub — pământul — cu o 
cupolă — cerul — deasupra juxtapune axului orizontal pe cel vertical 
și transformă edificiu - i.e. Sf. Sofia din Edesa -— într-un 
microcosmos dual. Acest concept îşi găseşte desăvârşirea în marea 
biserică a lui Hristos, Sf. Sofia din Constantinopol construită de 
Artemios din Tralles şi Isidor din Milet la porunca bazileului 
Justinian. Planimetria ei este de bazilică cu trei naosuri, unul 
circular central supralărgit în sens longitudinal de două abside, 
acoperit de o cupolă nemaivăzută flancată de doua semicalote. 
Dispunerea armonioasă a cupolei și a semicupolelor produce efectul 

de spaţiu nedefinit asemeni bolţii cereşti. Acest arhetip al 
simbolismului cosmic exprimat în zidirea Sf. Sofia devine normă 
din secolul al IX-lea în Bizanţ, fără a mai atinge dimensiunile ei, 
urmărindu-se ca indiferent de combinaţiile geometrice din interior 
să se respecte formula volumetrică consacrată la Constantinopol. Sf. 
Maxim Mărturisitorul nu scrie concret despre bisericile 
contemporane dar îl inspiră în a anticipa o schemă ulterioară care 
translează axa orizontală pe verticală aplicată bisericilor cu plan 
central peste care se înalță cupolele cereşti. 

Arhitectura ecleziastică presupune înaintea oricărui demers 
creator o aprofundare şi acomodare cu tradiţia în spiritul şi sensul 
dat de genius loci. Libertatea de creaţie arhitecturală se manifestă 
plenar numai în interiorul tradiţiei bisericii creştine şi doar 
cunoașterea acesteia şi a istoriei care a generat-o dublată de 
smerenia impusă de sacralitatea programului poate structura actul 
creator. Modul cum a evoluat în timp o anumită schemă 
compozițională ne ajută să discernem între hazardul conjunctural al 
formei arhitecturale și structura rezultată din conţinutul imuabil al 
cultului creștin. Tradiţia eclesială a moştenirii bizantine trebuie 
pătrunsă şi trăită cu evlavie pentru a-i redescoperi progresiv din 
interior componentele perene care se ascund sub bogata varietate a 
formelor arhitecturale concrete ce exprimă esenţa cultului ortodox. 
Intrarea într-un locaș de cult trebuie să fie însoţită de sentimentul 
depeizării, sentimentul că părăseşti o lume şi pătrunzi în alta, iar 
această trăire este dată de lumina, forma și structura interiorului. 

Lumina interioară, dirijată şi filtrată de ferestrele dispuse după 
reguli precise, transmite o stare de pace și împlinire de negăsit în 
exterior. Forma spaţiului liturgic modelat şi protejat de curbura 
zidăriei este unică iar structura configurată în bolți şi cupole ce 
defineşte această incintă este purtătoarea mesajului christic. 
Proiectarea unei biserici se rezumă la trei concepte minimale: 
modul tradițional de organizare a spaţiului liturgic, simplitate în 
proporții şi înscrierea armonioasă în context. Dar dincolo de aceste 
reguli proprii cultului creştin în general sunt câteva componente 
fundamentale şi permanente care dau în particular esenţa cultului 
ortodox. Arhitectura bisericească citită în cheie liturgică distinge 

funcționalul de simbolic fără a le separa și cu atât mai puţin 
contrapune. Vechiul Testament își găseşte împlinirea în cadrul 
construit al sinagogii iar moștenirea acesteia în creştinismul care-i 
succede se regăseşte nu numai în liturgica bizantină de origine siro- 
palestiniană dar şi în simbolistica spaţiului de cult. 

Tradiţia ebraică se focalizează pe tronul lui Moise 
metamofozat în bema creştină şi arcada sau tabernacolul legii 
ascuns după o perdea având în față menora devenit altar. Biserica 
creştină şi în special cea ortodoxă depozitară a principiilor de 
organizare veterotestamentară are în sistemul său funcţional 
elemente de sorginte precreştină cum ar fi: orientarea spre răsărit a 
altarului îşi are corespondenţa în direcția de rugă a evereilor, către 
Ierusalim adică acolo de unde Fiul omului va veni în timpul 
parusiei; tronul lui Moise înconjurat de scaunele patriarhilor devine 
cathedra din sintron; amvonul îşi are originea în bema unde se citea 
din profeți dar simbolizează, prin poziţia sa, locul foişorului din 
momentul euharistiei şi în sfârşit arcada ca prezență sacramentală 
datorită scripturilor va fi prelevată în biserica creștină de masa 
altarului. Moștenirea iudaică este completată în epoca 
preiconoclastă cu capela prothesis din care se dezvoltă ulterior 
proscomidia și templonul sau tâmpla din care se va dezvolta 
iconostasul. Capela prothesis de formă absidată se afla iniţial în 
extremitatea răsăriteană la nord ori sud de altar și era o entitate 
autonomă în care se desfăşura ritualul euharistic în mod public. 
După secolul al VII-lea acest ritual este rezervat ințiaţilor şi în 
consecință capela devenită proscomidie devine doar o anexă a 
altarului pe latura nordică fără un aport volumetric relevant. 
Intimizarea actului liturgic va genera și o delimitare materială a 
altarului de naos iar prima manifestare a acestui proces va fi vălul 
ca tipos christic urmat de cele 12 coloane din bazilica Sfântului 
Mormânt, colonada cu arhitrava de la Sf. Petru din Roma sau cea de 
la Sf. Sofia din Constantinopol. 

Dezvoltarea barierei în jurul altarului devine din ce în ce mai 
explicită găsindu-și împlinirea în iconostas ca o interfață între 
temporal și etern iar împodobirea acestuia cu icoane articulează cele 
două spaţii şi relevă taina euharistică. Iconostasul este perceput ca 

vălul care în loc să separe, unește lumea cerească de cea 
pământească într-o ființă duală precum trupul lui Hristos. Din 
perspectiva istorică bariera altarului se va transforma într-un ecran 
de icoane în răsărit și va dispărea în apus. Simbolistica formei 
bazilicale cu linia de forţă vest-est este una temporală redată 
explicit în interpretarea tripartită a bisericii bizantine: nartex = 
Vechiul Testament, naos = Noul Testament, altar = Veacul ce 
va veni. Axa verticală ce intersectează orizontala în naos este 
încununată de cupola ca receptacol de lumină şi din acest motiv 
simbolistica sa este una spaţială. Matricea formală a edificiului de 
cult creştin se reduce la un cub cu o cupolă deasupra și este 
imaginea simbolică a microcosmosului reprezentat de biserică aşa 
cum 0 găsim la Sfânta Sofia din Edesa a lui Iustinian şi folosită ca 
exemplu în pledoaria sa de Sfântul Maxim Mărturisitorul. Acest 
model a servit mai târziu edificării marii catedrale din 
Constantinopol care respectă planul bazilical cu trei nave cu accent 
pe cea centrală supralărgită şi având deasupra două semicupole ce 
susțin imensa cupolă sugerând cerul pe pământ. Ansamblul 
structural astfel alcătuit este pus în relaţie cu simbolismul său 
cosmic și va deveni norma în edificarea ecleziastică începând cu 
secolul al IX-lea. Planul bazilical şi cupola sunt cele două 
componente definitorii ale arhitecturii ecleziastice în armonie 
liturgică cu dogma creştină şi reprezintă în modul cel mai fidel 
adevărul cultic al drumului de la întuneric spre lumină protejat de 
cerul pe pământ. 

Actualitatea arhitecturii bisericeşti contemporane rezidă în 
echilibrul dintre tradiţie şi modernitate. Într-o epocă marcată de 
„moartea stilului” așa cum numește contemporaneitatea Wiedle 
este cu greu de definit caracterul tradițional al arhitecturii ortodoxe. 
Experienţa nefastă a neoclasicului aplicat în secolul al XIX-lea 
arhitecturii ecleziastice ne determină să remarcăm că 
tradiționalismul nu trebuie să se exprime prin imitarea unui stil 
istoric sau prin asamblarea mecanică a diverselor elemente 
stilistice.  Tradiţionalismul contemporan constă într-un 
„funcționalism” liturgic determinat de câteva norme concrete ale 
ritului: orientarea altarului către răsărit, locuri dixe pentru lectură, 

iconostas unificator şi cupolă simbolizând dimensiunea cosmică a 
bisericii. Modernitatea arhitecturii ortodoxe este scutită în acest 
context tradiţional de iminenta apariţie a unui curent nou şi constă 
tocmai în aplicarea cu discernământ a tradiției adaptată epocii 
moderne exprimată prin simplitatea şi sobrietatea formelor 
geometrice personalizate de tehnici şi materiale proprii fiecărei 
regiuni. Posibilităţile creative rămân deschise şi nelimitate atât timp 
cât formele geometrice cu valoare de simbol - arc, absidă, boltă, 
cupola — se exprimă într-o semantică recognoscibilă. Articularea 
volumelor pe o structură coerentă într-un registru proporţional nu 
este totuși suficientă şi nu trebuie uitat că după arhitect vine 
iconograful care va exprima explicit ceea ce constructorul doar a 
sugerat prin formelor sale. 

Arhitectura ecleziastică este asociată arhitecturii bizantine 
deoarece în graniţele acestei culturi s-a dezvoltat stilul ce-i poartă 
numele ca un simbol al creștinismului instituţionalizat. Stilul 
bizantin este rodul contopirii artei clasice elenistice cu tradiția 
orientului într-un concept unitar de reprezentare a spaţiului sacru. 
Stilistica unitară este însoţită de o mare diversitate formală generată 
de un genius loci al fiecărei provincii imperiale ce şi-a adus 
contribuţia la definirea stilului. Sinteza dintre tradiţia greco-romană 
a desăvârșirii umane şi artele orientului are loc în Bizanţ, capitala 
creştinismului răsăritean, dând naştere unui stil unitar, organic şi 
armonios ce-i poartă numele. Arta edificării bizantine are destinul 
dramatic al lumii în care s-a născut și anume imperiu bizantin cu 
măririle şi decăderile şi are la baza atât arta oficială a curții imperiale 
de tradiţie elenistică cât şi arta monastică, mai populară, dominată 
de modestia materialului pitoresc și realism oriental. Zonele 
periferice ale imperiului modelează cu adevărat stilul bizantin prin 
influenţele eteroclite specifice marginalului. 

Asia Mică şi cu precădere Armenia, unde găsim prima fuziune 
dintre elenism şi orient în cheie creștină, este locul de naștere a 
bazilicii acoperite cu bolți şi cupola ca timp tranzitoriu de la stilul 
bazilical la cel bizantin. Cupola cu trompe de colț de origine persană 
trece din Armenia în Anatolia unde meșterii locali transformă 
suprafeţele plate a trompelor în suprafeţe curbe sau pandativi ce fac 

trecerea planimetrică de la pătrat la cerc. Planul central specific 
bizantin îşi are originea în Asia Mică și este la început hexagonal 
evoluând în octogon prin suprapunerea şi rotirea cu 90” a două 
pătrate. Altarul cu absida unică sau conică din tradiţia elenistică 
este amplificat în Egipt prin flancarea lui cu două absidiole 
articulate prin pastoforii devenind ceea ce se numeşte în arta 
bizantină altar treflat sau triconc, normă inconfundabilă a 
simbolisticii planimetrice. Decorația interioară și exterioară cu 
bogăţia sa cromatică, apetenţa pentru realism a scenelor domestice 
precum şi limbajul stilist predominant geometric evoluat din 
organic are o origine alexandrină şi siriană cu accente persane.[84] 

Cele trei mari influenţe culturale ce definesc stilul bizantin 
sunt prezente începând cu sec. al V-lea în edificiile de cult creştin — 
din Roma regăsim sistemul structural, al programelor 
monumentale articulat cu scara umană grecească și decorat cu 
simţul măsurii în tehnica orientală. Complexitatea artei bizantine 
stă în puterea de sinteză și regenerare a elenismului tributar 
urbanismului clar și geometria planului arhitectural cu luxul 
oriental al jocului de arce, bolți şi cupole policrome. Geneza stilului 
bizantin prin transformarea bazilicii elenistice în una orientală cu 
plan central — rotund, cruciform sau octogonal — şi cupole, este în 
fapt un joc geometric al transformării sensului liniar al compoziţiei 
în limitele unei reţele de unghiuri și linii drepte într-o combinaţie 
armonioasă de curbe şi contracurbe având la bază cercul, arcul de 
origine orientală ca element structural se supune cel mai bine 
acestui deziderat estetic compus din segmente de cercuri şi cercuri 
plane şi verticale. Spaţial, această tendință este o oportunitate 
pentru a amplifica acele zone ale bisericii în care funcțiunea 
simbolică este dominantă și anume la altar sau naos. Arcul și 
variantele sale verticale rezultate în urma rotirii sau translării — 
cupola şi bolta sau segmente ale acestora — precum şi replica sa 
orizontală — absida şi hemiciclu -— folosit în tipul bazilical doar la 
altar şi colonadele interioare se regăsesc în noua configuraţie 
bizantină și la zidurile laterale ale naosului și la închiderea 
superioară. Tavanul plat sau în șarpantă este înlocuit de bolți 
cilindrice în leagăn — enberceau — în ambele direcţii intersectate în 

cruce prin intermediul arcelor dublouri şi amplificate pe verticală 
de calote hemisferice. 

Primele cupole ce acopereau zona centrală erau 
supradimensionate din dorința de a transfera interesul 
compozițional din altarul exclusivist în nartică — nava sau naosul - 
“turmei” creştine. Calota centrală cu încărcătura sa simbolică devine 
în sens semiotic "cerul pe pământ” ce apară și ocroteşte credincioșii. 
„Fiecare biserică este un centru cosmic ce reproduce structura 
internă a universului — este Ierusalimul ceresc, corabia eshatologică, 
naosul peste care se înalță forma sferică a cupolei sintetizând unirea 
cercului cu pătratul, măsura și cifrul ceresc al împărăției” — aşa vede 
D. Stăniloaie structura simbolică a bisericii din perspectiva Sfintei 
Scripturi.[25] 

Sarcina cupolei este preluată de ziduri sau coloane prin 
pandantivi sau trompe de colț făcând o trecere pe cât de discretă, pe 
atât de organică structural de la pătrat prin octogon la cercul de la 
baza calotei. În Persia și Mesopotamia cupola se sprijină pe patru 
coloane dispuse în careu legate la partea superioară cu arcuri, dar în 
Bizanț această dispunere evoluează spre amplificarea spaţială a 
naosului prin deplasarea până la dispariţie a pilaştrilor spre zidurile 
laterale. Vectorul vertical al dezvoltării spaţiale sinonim cu cel al 
rugii în comuniune se amplifică prin micşorarea diametrului 
cercului de bază al cupolei și transformarea lui într-un tambur 
cilindric ori poligonal din ce în ce mai înalt și străpuns de ferestre 
şi închis de o cupoletă. Momentul şi modul în care a apărut acest 
accent vertical numit turlă este crucial, deoarece prin el Bizanțul îşi 
găseşte o nouă dimensiune iar simbolismul spaţial devine un binom 
între orizontală şi verticală, între pământesc şi ceresc, între lumea 
materială şi cea spirituală. Sistemul structural născut din această 
evoluție va determina schimbări planimetrice şi volumetrice în 
toată lumea creştină atât în răsărit cât şi în apus, impunând o nouă 
abordare formală. 

Bazilicile cu plan alungit acuzau șesul longitudinal al 
parcurgerii rituale iar conca altarului concentra toată atenţia, făcând 
în consecință şi elementul major al compoziţiei. Bisericile bizantine 
au adus polul interesului în naos, sub turlă acolo unde se întâlnesc 

nava centrală cu cea transversală — transeptul sau chalcidicul — 
formând o cruce latină ori greacă după lungimea braţului vestic din 
care porneşte a treia dimensiune, cea spirituală, înspre cer. 
Simbolistica formală se schimbă odată cu schimbarea planului drept 
în plan cruciform, a spaţiului trinavat în unul uninavat precum cel 
primordial, al bisericii-navă în biserică-cruce. Turla peste naos 
întrerupe liniaritatea navei centrale ritmată de traveele egale ce 
cadenţează parcursul vest-est spre altar şi impune o a doua axă 
compozițională pe verticală. Cele două axe sunt într-un echilibru 
fragil datorat ambiguităţii perceperii spaţiale a două entități egale 
până la apariţia celei de-a treia axă — nord-sud — perpendiculară pe 
prima. Locul de intersecţie al celor trei axe devine un axix mundi în 
jurul căruia gravitează întreaga compoziţie și se structurează 
sistemul constructiv încărcat de expresivitate şi simbolism. Cele 
două axe orizontale se echilibrează odată cu scurtarea celei vest-est 
generând o cruce cu braţe egale — cruce greacă — caz în care axa 
verticală devine dominantă prin amploarea cupolei sau înălțimea 
turlei. Egalitatea braţelor duce la înscriere într-un pătrat a crucii, a 
cărui nucleu central format de cei patru pilaştri este înconjurat de 
patru travei egale și alte patru de colț ierarhizate după distanţa față 
de axul vertical. Acest ansamblu structural de arce cu o dinamică 
generată de simbolistica planimetrică şi expresivitatea volumetrică 
se numeşte biserica în cruce greacă înscrisă şi este sinonim cu 
civilizaţia cultică bizantină. Braţele egale fac vizibilă crucea doar la 
interior şi acoperiş dar prelungirea axei transversale dincolo de 
pătratul înscrierii va transfera expresivitatea cruciformă la 
volumetrie. 

Noua ierarhizare spaţială din longitudinală în central- 
transversală s-a suprapus peste o reconfigurare liturgică a 
ortodoxiei finalizată în secolul al X-lea. Ştiut fiind faptul că orice 
evoluţie formală a arhitecturii ecleziastice se interacționează cu 
evoluţia canonică a cultului, ordonarea spaţiului interior a fost 
dictată de această legătură. Bisericile în cruce greacă înscrisă cu 
puncte libere de sprijin numite şi catolicoane suferă o intervenţie de 
ordin liturgic prin rotunjirea braţelor laterale în scopul adăpostirii 
corpurilor psalmodice devenite indispensabile în desfășurarea 


149 


ritualului. Se naște astfel un ansamblu de trei abside — una a 
altarului mai importantă prin funcţie şi nu prin dimensiune și două 
ale naosului care o susțin pe prima întâlnit prima oara la Marea 
Laura a Athosului în anul 1000. Noul plan numit triconc ori trilobat 
după modul cum se articulează absidele prin intermediul 
pastoforiilor este o variantă a mai vechiului plan cruciform elaborat 
de Justinian în veacul al VI-lea în ţara Sfântă și devenit ulterior 
emblematic pentru Bizanţ. 

Nevoia de spaţiu interior duce la găsirea unor soluţii 
constructive care să reducă până la dispariţie coloanele interioare 
prin adosarea lor la zidurile laterale. Revenirea la biserică cu nava 
unică așa cum o găsim în primele secole creştine şi înlocuirea 
împărțirii transversale prin cea longitudinală delimitate clar în altar, 
naos şi pronaos prin pereţi este arhetipul bisericii creştine de rit 
ortodox. Răspândirea stilului bizantin în lumea creştină se face în 
etape istorice suferind evoluţii şi personalizări regionale dar 
rămânând unitar în esența sa compozițional-structurală. Prima 
perioadă începe cu domnia lui Justinian - sec. al VI-lea -— și 
culminează cu construcţia bisericii Sf. Sofia din Constantinopol ca 
simbol al teocraţiei bizantine. Aria de răspândire este restrânsă la 
marile oraşe ale imperiului din Grecia şi Italia iar topologic sunt 
bazilici cu cupola păstrând reminiscenţe ale stilului bazilical — 
galerii și coloane - combinate cu planul central care rezolvă 
acoperirea cu cupolă. Al doilea val al răspândirii este marcat de criza 
inconoclastă — sec. VIII-IX — când arta creștină decade după care 
cunoaşte o înflorire sub domnia comnemlor până în veacul al 
XII-lea.[45] 

Stilul bizantin bine conturat se răspândește în această epocă 
în tot răsăritul creştin ca artă oficială, dar capătă particularități de 
la o zonă la alta sporindu-și zestrea decorativă şi supleţea 
structurală. Armenia conservatoare păstrează crucea doar în plan iar 
cupolele sunt mici și ascuţite sub şarpantă la fel ca arcele ușor 
aplatizate. Italia repune în drepturi stilul romanic care în 
combinaţie cu arta bizantină dă capodopere precum San Marco din 
Veneţia cu ale sale cinci cupole în transept. Arta bizantină ajunge în 
Serbia și de aici în ţările Române și chiar în Rusia unde meșterii 

bizantini ridică biserici ce dăinuie şi astăzi. Dar Grecia rămâne 
totuşi centrul noii arte care este în veacul al XI-lea la apogeul 
stilistic al devenirii sale. Organizarea monahală și principiile 
teologice autohtone sunt fermenţii acestei dezvoltări fără 
precedent. Planimetria bisericilor evoluează, chiar dacă ele sunt mai 
mici, de la cruce greacă către cea latină prin prelungirea braţului 
vestic făcând loc credincioșilor în pronaos, nartex sau chiar pridvor, 
dar şi a braţului răsăritean prin absida altarului flancată de absidele 
pastoforiilor. 

Planul athonit sau treflat se dezvoltă şi răspândeşte cu 
precădere în balcani şi Principatele dunărene ca formă locală a 
stilului bizantin - cupola de naos continuă să domine volumul prin 
supraînălțarea tamburului şi arcuirea continuu până la forma 
perfectă a semisferei, fiind însoţită de tot mai multe cupolete peste 
spaţiile adiacente. Stâlpii interiori devin mai gracili iar arcele mai 
ample, în schimb apar contraforții exteriori ca o reacţie 
structuralistă la tendinţa de elansare volumetrică. Perfecţionarea 
meşteşugului de a pune în operă piatra şi cărămida la un loc 
generează mijloace decorative inedite pe elevația exterioară ce 
abundă în colonete şi rozete, împletituri, frize lombarde şi arcaturi 
ajurate. Ultimul val de răspândire a stilului bizantin se petrece după 
respingerea cruciaților până la căderea Bizanțului. Între cele două 
tragedii ce au marcat definitiv spiritul bizantin stilul oficial al 
ortodoxiei deja se răspândise în balcani și începea să capete 
trăsături locale. Bisericile sârbești, valahe ori bulgărești sunt de mici 
dimensiuni, cu proporţii armonioase şi decoraţii bogate la interior 
dar şi la exterior prin comparaţie cu bazilicile bizantine. Modelul 
adoptat este cel athonit cu altar triconc şi nartex cu clopotnița 
precedat de portic romanic total acoperit cu bolți semicilindrice și 
turle zvelte terminate în cupole. În Bizanţ se construiesc în 
continuare cele mai multe şi variate biserici de formă urbană sau 
monastică oferind lumii creştine imaginea unei culturi naturale şi 
complexe. Odată cu căderea Bizanțului această lume decade şi este 
asimilată în Constantinopol, transformată în provinciile balcanice 
sau conservată în enclavele creştine din Orient. 

Teologul, poetul şi publicistul Nichifor Crainic a fundamentat, 
pe baza unei solide argumentări filosofice și culturologice, reperele 
teoretice ale esteticii sacrului.[69] Marele gânditor distingea în 
primul rând o artă sacră, destinată cultului, care „se conformează 
dogmei Bisericii şi simbolismelor ei rituale, a căror expresie 
hieratică devine”. În al doilea rând, o artă religioasă liberă „născută 
din spontaneitatea inspiraţiei”, a cărei dominantă reiese atât din 
obiectul tratat, cât şi din modul tratării, adică din „temperamentul 
şi credinţa subiectului care o creează”. În final o artă, în sensul 
universal al cuvântului "ce nu are legătură directă cu sfera religioasă 
propriu-zisă”. „și totuși, chiar această artă, când este realizată în 
puritatea inimii, are un aer oarecum religios. Michelangelo susține 
că arta, în general, este prin natura ei religioasă. [| ] Fie că stăluceşte 
într-o temă religioasă, fie într-o temă cu totul indiferentă, puritatea, 
din moment ce există, are prin ea însăși o semnificație metafizică şi 
un nimb spiritual dincolo de timp. Aparţinând numai esteticii, ea 
este totuși ca o paralelă sensibilă a sfinţeniei”. 

Perspectivele teoretice asupra unei arte orientate spre 
Dumnezeu nu sunt apanajul Ortodoxiei, nici al modernităţii 
recente. Cu aproape două secole în urmă, marele poet american şi 
teoretician al romantismului, Edgar Alan Poe, exprima astfel setea 
omului de absolut: „Suntem mistuiţi de o sete ce nu se poate stinge 
| ] Această sete face parte din nemurirea omului. Ea este totodată 
o consecinţă și un semn al existenţei lui fără sfârşit”. 

Zămislirea unor universuri proprii artistului, fără tangenţă cu 
realitatea palpabilă, este pe deplin justificată: la origine, este o 
imitatio Dei. Căci arta este cunoaştere și — spre deosebire de ştiinţă 
— cunoaştere participativă: artistul — ca şi omul religios — intră în 
legătură empatică cu universul referinţelor sale, se lasă transformat 
de el, în timp ce îl transpune în materie. 


Dezvoltarea spaţiului eclezial 
În sens orizontal, spaţiul eclezial este unul clar direcționat şi a 


cărui orientare evidentă către Răsărit este o cutumă ce ni s-a 
transmis de la Sfinții Apostoli. După Sfântul Maxim Mărturisitorul, 

unitatea cu Dumnezeu și mersul către El sunt cele două coordonate 
ale oricărei realităţi create, iar biserica materială este o astfel de 
realitate. Această orientare a închinării a fost prezentă în viața 
creştină încă de la începuturi și în consecință a determinat şi 
structura spaţiului eclezial. 

Chiar dacă în primele secole existau numeroase bazilici care 
aveau altarul îndreptat către Apus, aceasta se datora faptului că 
organizarea și poziționarea preotului în raport cu mulțimea 
credincioşilor era alta. La început clerul oficia cu fața către 
credincioşi, astfel că în timp ce primii erau îndreptați către Răsărit, 
ultimii erau către Apus. Din secolele V și VI a început schimbarea, 
în sensul că preoții au început să slujească cu spatele la credincioși, 
astfel că întreaga comunitate era îndreptată către Răsărit. Orice 
construcție poate fi considerată a fi în nemișcare, căci omul este cel 
care imprimă viaţa, adică dinamism. Putem considera construcția ca 
un element static şi viața ca un element dinamic. Organizarea 
planului precum şi formele plastice ale edificiului nu pot exista și 
explica fără acest contrast fundamental, deoarece arta 
constructorilor vizează în primul rând să adapteze în mod adecvat 
un înveliş static la conţinutul său dinamic - omul, al cărui corp, 
spirit şi privire sunt în mişcare. Scopul mişcării este destinaţia. Din 
acest motiv, drumul a fost una din primele creaţii structurale. Există 
spaţii care prin însăşi structura lor cheamă și îndeamnă la 
parcurgerea lor, cum ar fi spaţiile-cale, ce au caracteristic treimea: 
început, direcţie şi ţintă. 

Pentru materializarea orientării spaţiului eclezial se impune 
găsirea unui vocabular structural anume, care să fie dinamic, în 
acest scop, constructorul creştin nu putea copia structurile spaţial- 
constructive specifice arhitecturii religioase greco-romane. Pentru 
greci nu există ideea de spaţiu interior, cât despre romani, de la care 
a fost împrumutată structura bazilicală, caracteristica lor spaţială 
era statică. În spaţiile dezvoltate pe plan circular și dreptunghiular 
domină simetria, indiferentă la spaţiile învecinate de care o despart 
zidurile groase, o măreție dublu-axială, la scara inumană şi. 
monumentală. 

Forma dreptunghiulară a planului bisericilor, cerută de 
analogia făcută cu Arca lui Noe, se putea regăsi uşor în planurile 
bazilicale din Imperiul Roman. Numai că spaţiul respectiv, prin 
intrarea amplasată la jumătatea laturii lungi, nu imprimă o direcție 
clară, iar ambiguitatea era amplificată şi de faptul că absidele erau 
amplasate simetric la capătul celor două laturi scurte ale basilicii. 
Dubla simetrie a spaţiului basilical roman implică o nesiguranţă şi 
lipsa de fermitate a orientării. Prezenţa celor două abside la capetele 
axei longitudinale marca importanța acesteia, dar nu sublinia 
existenţa vreunei orientări dominante, ci doar a unei axe 
dominante. Situaţia avea să se schimbe radical în cazul basilicii 
creştine, în cadrul căreia amplasarea intrării pe latura scurtă şi a 
absidei semicirculare pe latura opusă a condus la polarizarea 
atenţiei către spaţiul concav, aspect amplificat şi de profunzimea 
spaţiului. Încep să fie aplicate cele trei principii fundamentale ale 
compunerii spaţiale: accentuarea profunzimii, punerea în evidență 
a înălțimii şi unificarea unui spaţiu infinit. Tocmai accentuarea 
profunzimii ajunge să fie una din caracteristicile spaţiului eclezial, 
constituind una din coordonatele majore ale direcționării spaţiului, 
cea orizontală. Parcurgerea noului spațiu era cadenţată și de 
ritmicitatea coloanelor ce străjuiau drumul de la intrare către 
absidă. În spaţiul creştin intervine astfel un element care amplifică 
direcționarea sugerată de organizarea spaţială, dar care nu aparține 
orientării spaţiale ci celei spirituale. 

Proiectarea edificiilor monumentale a ţinut întotdeauna cont 
de prezenţa axei de simetrie. Axele de simetrie apar atât în plan cât 
şi în elevaţie, dar în cadrul fațadei nu contează decât axa verticală, 
deoarece aceasta reacționează împotriva gravitaţiei. Acesta este 
motivul pentru care în plan estetic nu poate exista o axă orizontală 
de simetrie. În plus, alcătuirea omului este structurată după o axă 
de simetrie verticală, ca atare, omul caută regăsirea principiului 
compozițional care îi este specific. În structura planului, ambele 
axe, longitudinală şi transversală, imprimă edificiului stabilitate, şi 
de aceea o regăsim în programele ce reprezintă puterea oficială. 
Respectiva simetrie a fațadei se cerea a fi susținută în interior de o 
dispunere similară a încăperilor, fapt ce a împiedicat adesea optima 


154 


desfăşurare a funcţiunii atunci când simetria capătă aspecte formale 
Și exagerări canonice. 

Epoca modernă a destructurat simetria în majoritatea 
programelor ce reprezintă puterea laică dar a rămas consecventă ca 
principiu activ în cadrul spaţiilor ecleziale. Motivele acestei 
consecvențe se regăsesc în nevoia de a păstra echilibrul 
compozițional și a fluxului circulaţiei, dar şi în conturarea, unei 
forme de simbolizare a stabilităţii și tradiţiei în cadrul bisericii. 
Organizarea întregului spațiu după axa de simetrie longitudinală 
este unul din principiile spiritualităţii creştine numit şi calea de 
mijloc ce dă spaţiului liturgic legitimitate în celebrarea cultului. În 
proiectarea bisericilor bizantine este respectată ordonarea după axa 
de simetrie longitudinală, iar în situaţiile în care simetria este una 
relativă, iar nu absolută, este respectat un anume raport între 
masele constructive prin modul de alcătuire a structurii de 
rezistență. La majoritatea bisericilor, importanţa acestei „căi de 
mijloc" structurale este accentuată de amplasarea în ax a arcaturii 
de sub care se face accesul în pronaos sau naos. 

Lăcașul de cult bizantin este imaginea arhetipală a spaţiului 
sinteză, cel care adună în sine diversitatea elementelor componente, 
neutralizând antagonismele şi armonizându-le într-un tot unitar. 
De aceea el imprimă, atunci când gestul nu este forțat, un sentiment 
de odihnă, specific spaţiului-popas, sentiment care este generat şi 
de forma structurală adecvată, de obicei centrală şi centrată. Spre 
deosebire de spaţiul-cale, spaţiul-popas se dezvoltă uniform şi în 
toate părțile pornind de la mijlocul ordonat geometric. Planul 
corpului central este un cerc, un pătrat sau un poligon cu laturile 
egale. Sistemul de boltire specific acestui spaţiu este cupola, iar lui 
i se alipesc spaţii secundare, orientate toate către centru și 
prevăzute cu cupolete. Central este zona sacrului prin excelență, 
aceea a realităţii absolute şi asemenea ei toate celelalte simboluri se 
găsesc şi ele tot într-un centru. Chiar și despre creaţie se spune că 
s-a efectuat plecându-se de la un centru. Pe de altă parte, o clădire 
dezvoltată simetric în jurul unui centru se poate comporta perfect 
la cutremure. De aceea şi bisericile de plan trilobat au fost 
concepute în jurul unui centru prin care trece aşa numita axis mundi. 

Există aşadar şi o bază filosofică pentru conformarea antiseismică a 
acestor clădiri reprezentative pentru arta construcţiilor. Având în 
vedere aceste semnificaţii simbolice ale centrului și centralităţii, în 
vederea constituirii arhitecturale şi simbolice a cadrului liturgic au 
fost alese acele tipuri structurale care să imprime sentimentul de 
eclesia sau adunare în numele Pantocratorului figurat pe bolta 
centrală. 

În mod firesc, sentimentul de adunare poate fi sugerat printr- 
o organizare planimetrică, aparte — situaţie în care sunt adoptate 
structurile de tip central terminate în arc sau ansambluri de arce. 
Acelaşi sentiment de eclesia mai poate fi sugerat şi de prezenţa 
cupolei ca element structural dominant. Mai ales din prima 
perioadă a arhitecturii bizantine - şi Sf. Sofia, stă mărturie - 
structura concavă a cupolei la care se adaugă dimensiunile 
impresionante, concentra în sine tot spaţiul bisericii, imprimând, 
chiar și unui spațiu de tip bazilical, amprenta centralității. 

Aşadar, centralitatea spaţiului eclezial poate fi accentuată în 
cazul unei structuri constructive clare, care converge către 
elementul central - cupola sau turla, dominantă prin diametru ca în 
Valahia sau prin înălțime, ca în Moldova. În cazul cupolei sau turlei 
pe trompe de colț, diametral poate fi mult mai mare - soluţie 
constructivă care, spre deosebire de sistemul turlei pe pandantivi, 
conduce către lărgirea şi eliberarea spaţiului interior. Privită strict 
din punct de vedere compozițional sau constructiv, problema care 
se pune este de ordonare, dar mai ales de subordonare. În 
spiritualitatea creştină raporturile de subordonare dispar pentru a 
lăsa loc sinergiei, adică împreuna-lucrării, iar biserica — lăcaș este 
spaţiul care adună în sine elementele structural - constructive, nu 
subordonându-le, ci armonizându-le și unificându-le sub cupolă. În 
arhitectura bizantină, predispoziția către centralitatea spaţiului s-a 
perpetuat prin structura sa caracteristică de formă cubică încoronată 
cu cupola. Dacă în ansamblul ei, construcţia era dreptunghiulară, 
încăperea centrală, naosul, păstra forma pătrată, sau în cazul în care 
era dreptunghiulară, raportul dintre lungime şi lățime era foarte 
apropiat de 1/1. 

În unele situaţii dictate de evoluţii interne în spaţiul creştin 
ortodox, centralitatea şi claritatea spaţiului interior era greu de 
descifrat din pricina complicării structurii constructive chiar dacă 
efectul obținut în exterior era deosebit în general, spaţiile adunate 
sunt şi centrate pe o direcţie, axa verticală, cel mai adesea 
amplificată de cupola sau turla ce se ridica deasupra. Forma lor 
planimetrică, concentrată în punctul central, reclama prezenţa unei 
direcţii care să elibereze energia condensată, direcţie care nu poate 
fi decât cea verticală. În analiza formelor geometrice se poate lesne 
constata o preferință către circularitate, unul din motive fiind acela 
că cercul se distinge prin echilibru perfect. Cu toate că prin 
centralitate planimetrică, spaţiul eclesial îndeamnă la odihnă, 
aceasta nu poate fi resimţită decât în planul orizontal, căci în cel 
vertical există tensiunea către punctul maxim. Factorul determinant 
în elansarea verticală l-a constituit înălțarea cupolei prin 
introducerea turlei. Aceasta se diferențiază de cupolă prin aceea că 
are în plus un tambur cilindric sau poligonal, intercalat între baza 
pătrată desenată de proiecția orizontală a celor patru arce mari din 
naos şi calota sferică din vârf. 

Dacă de-a lungul timpului, dimensiunile bisericilor ortodoxe 
s-au micşorat, în schimb, efortul de a sublinia elansarea verticală s- 
a accentuat încă din perioada stefaniană. Tendinţa putea fi realizată 
prin supraînălțarea elementelor constructive ale spaţiului interior, 
în special cele ale naosului, graţie sistemului original de arce piezişe 
ce permitea în final o înjumătățire a dimensiunilor bazei. În acest 
caz și proporţiile se schimbă echilibrându-se în sens vertical. 

Dacă în cazul bazilicilor cu cupolă, vârful acesteia era vizibil 
chiar de la intrare, în cazul bisericilor structurate în cruce greacă 
înscrisă, unghiul vizibilităţii cupolei se schimbă datorită turlei, 
obligând spectatorul să meargă până în centru și să ridice capul. În 
schimb lumina pătrunde difuz fără a identifica sursa, sporind o dată 
în plus atmosfera mistică a spaţiului. În funcţie de sistemul de 
trecere de la planul circular al cupolei sau tamburului, la cel pătrat 
al naosului, elementul central domină mai mult sau mai puţin 
spaţiul naosului, accentuând sau nu verticalitatea. În cazul 
cupolelor sau turlelor pe trompe de colț, diametrul rezultat fiind 

mai mare, încăperea este de asemeni mai spațioasă, având însă în 
plan orizontal relativ aceeași extindere ca şi cea a cupolei, 
sentimentul de înălțare spre cer e dublat de cel de odihnă, generând 
un fel de stagnare, ceea ce reduce din dinamica verticală a spaţiului. 
Acelaşi aspect poate fi sesizat şi în cazul bisericilor în care trecerea 
de la planul circular al turlei la cel pătrat al naosului se face prin 
intermediul pandantivilor şi în care în locul turlei apare cupola. În 
cazul în care e preferată structura pe pandantivi, atunci diametrul 
turlei este mult mai mic, conducând și la posibilitatea supraînălțării 
ei. 

Accentuarea verticalității spațiului poate fi realizată prin 
folosirea turlei în loc de cupolă - sistem în care trecerea de la planul 
circular la cel pătrat se face prin intermediul pandantivilor - printr- 
o elansare a elementelor verticale sau prin supraînălțarea 
elementelor de rezistenţă ale naosului ziduri, pilieri, stâlpi sau mai 
rar coloane. 


Ştiinţă şi credință 


Ţările Române se situează atât cultural cât şi spiritual pe o 
graniță a civilizației europene între cele două mari tradiţii creştine. 
Deşi de neam latin, românii au împărtăşit ortodoxismul fiind 
moştenitori ai culturii bizantine. În fiecare din provinciile românești 
a existat un set de influenţe din vecinătatea apropiată, atât în sfera 
perceperii cultului cât şi în practica edificării. 

În Transilvania, bisericile ortodoxe sunt un amestec bine 
dozat între tradiţia bizantină şi influențele central europene. 
Primele edificii creştine apar aici în secolele XI - XIII pe plan central, 
dar într-o formulă volumetrică inedită, fără legătură cu Bizanțul și 
folosind piatra din fostele temple romane. Lunga perioadă de 
interdicţie a bisericilor de zid a dus în Transilvania la apariţia și 
cristalizarea meşteşugului edificării în lemn ca o sinteză între 
tradiția populară și goticul cult. Bisericile din lemn, nu numai că au 
contopit cu rafinament elemente formale şi expresive din două 
tradiţii culturale diferite, dar ilustrează concomitent o perfectă 

adaptare a formei la sistemul constructiv, la calitățile fizice ale 
materialului și la tehnicile de execuţie. 

În Valahia, influenţa bizantină este foarte puternică, venind 
din sudul Dunării cu o tipologie bine cristalizată în variate forme 
structurale  -— biserici în cruce greacă înscrisă de tip 
Constantinopolitan, biserici trilobate de influenţă sârbă, biserici— 
sală uninavate, cu cupole pe tamburul turlei. Sub lunga stăpânire 
otomană, au apărut o seamă de trăsături noi care personalizează 
arhitectura locului fără însă a modifica sistemul constructiv. 

În Moldova, prezenţa influențelor răsăritene s-a contopit 
fericit cu particularităţi formale din arhitectura transilvană, 
atingând un grad mare de originalitate şi independenţă stilistică. 
Direcţiile de dezvoltare originale s-au canalizat în principal spre o 
amplificare axială longitudinală a planimetriei, culminând cu 
arhitectura ştefaniană. Epoca lui ştefan cel Mare a lăsat o arhitectură 
profund originală, caracterizată prin sistemul de boltire cu arce 
piezişe ce elansează turla, ritmează spaţiului interior prin 
succesiune de cupole, prin forma acoperișului, a pridvorului cu 
evoluţia sa între arc monumental şi ordonanţă de arce. Tipologiile 
structurale moldovene, în special modalităţile de execuţie ale 
arcului și varietatea lui stilistică vor influenţa decisiv în direcţia 
conturării stilului naţional, arhitectura românească. În practica 
edificării, un rol însemnat îl are punerea în proporţii a clădirii, 
demers ce dezvăluie o abordare științifică a construcţiei, cu alte 
cuvinte existența unui proiect. În decursul istoriei regulile și 
prescripţiile de punere în proporţie, derivate din legile naturale ale 
proporţiilor au fost adeseori amestecate intim cu cutume cu caracter 
meşteşugăresc menite să înlesnească efortul sau să concretizeze 
anumite dogme sau comandamente religioase, politice sau 
simbolice. 

Ca urmare, în foarte multe cazuri nu se mai poate face 
distincţie între regulile naturale şi celelalte decât printr-o analiză a 
naturii elementelor aritmetice şi geometrice folosite. Marea 
majoritate a monumentelor de arhitectură sunt construcții 
religioase şi aparțin programului de cult ce a dominat istoria. La 
realizarea acestor edificii, constructorii au fost obligaţi să ţină 

seama de numeroase considerente teologice, în general cu valoare 
simbolică, pentru ca operele lor să se încadreze în sistemele 
cosmogonice ale religiei. Simbolismul religios şi teologia fac parte 
din programul architectural. Aşa se explică faptul că în regulile 
scrise sau orale obligatorii, la edificarea clădirilor de cult se constată 
o sinteza între dogma teologică şi condiţiile matematice, ceea ce le 
face realizări excepţionale căci reproduc la scară redusă armonia 
cosmică. Au existat numeroase întrepătrunderi și influențări 
reciproce, dar fiecare breaslă a interpretat legile naturale ale 
proporţiilor potrivit propriei psihologii şi tradiţii. O parte din 
regulile de punere în proporţie folosite la proiectarea și executarea 
edificiilor religioase au fost transpuse, adaptate şi aplicate şi la 
edificiile profane, rezultând astfel o estetică arhitecturală bazată pe 
simbolismul religios ce s-a păstrat până în Baroc.[88] 

Din Renaștere, edificiile de cult intră în declin metaforic, iar 
punerea în proporţie a fost înlocuită treptat de aplicaţia ştiinţifică şi 
culminând în prezent cu cea tehnică. Asistăm astăzi la o estetică 
arhitecturală dominată de modularea impusă de industrializare. 
Problema punerii în proporţie la bisericile româneşti nu s-a pus 
decât sporadic, dar cu siguranță dincolo de aparenţe este un 
domeniu vast ce poate revela buna stăpânire a meșteșugului de 
către ziditorii acestora. 

În Valahia secolului XIV, găsim raporturi numerice simple în 
plan și triunghiul echilateral în secţiune la Biserica San Nicoară, iar 
la Sfântul Nicolae Domnesc, crucea greacă înscrisă, atât în plan cât 
și în spaţiu.[20] Acest procedeu de punere în proporţie exprimă prin 
repetiție - atât simbolul crucii, cât și elementele geometrice 
specifice - pătratul în plan și în secţiuni şi cubul în spaţiu - şi 
permite trecerea lesnicioasă prin intermediul, pandantivilor la 
tamburul turlei în vârful căreia tronează pe mica cupolă sferică, în 
"cer", Pantocreatorul. Cele trei dimensiuni sunt în raportul 1:2: 2, 
adică raportul dintre înălțime şi lățime este identic cu raportul 
dintre lățime şi lungime şi are valoarea 1: 2. Așadar, întregul 
volum al bisericii, așezat pe pământ, este dimensionat pe baza 
valorii 2, adică pe baza ideii de pătrat peste care se înalță 
cercul tamburului turlei şi emisfera cupolei, dovadă că 

sistemul "cerc peste pătrat" într-un ritm recurent, aplicat de mii 
de ani în arhitectură pentru punerea în proporţii a edificiilor 
monumentale, îşi găseşte în arhitectura românească o îmbinare 
ingenioasă cu crucea greacă, simbolul crucii. Uneori, crucea 
greacă se repetă în cadrul aceluiaşi monument, alăturat în naos și 
pronaos, ca la Snagov. 

În mijlocul cubului format de crucea greacă se află un alt pătrat 
format de cei patru stâlpi ai careului, iar acest pătrat central se repetă şi 
în pronaos. Proiecţiile orizontale ale bolților nu se reduc la simple 
pătrate, ci sunt flancate de arc-dublouri sau bolți cilindrice, care fac 
trecerea la absida altarului și la cele laterale. Începând cu secolul XV, 
fațadele bisericilor sunt împărţite în două registre, separate printr-un 
brâu care marchează la exterior nivelul nașterii bolților. Cele două 
registre sunt egale ca înălțime, dar par inegale datorită frizei decorative 
de sub streaşina ce reduce vizual registrul superior așa încât cele din 
perioada feudală se înscrie într-un pătrat - posibil pătratul lui Vitruviu, 
fără a se şti dacă procedeul are semnificaţie simbolică sau una practică, 
rezultată dintr-un simţ intuitiv al structurii. Mai mult decât atât, a treia 
dimensiune, adică lățimea bisericii, se afla în raport de 1: 2, 1:1.5 sau 
1: S cu latura pătratului. Micile aproximări față de această regulă se 
rezumă la înălțimea totală sau parţială a crucii din vârful turlei 
principale. 

Practica punerii în proporție a generat modularea și a introdus în 
arhitectură unitatea de măsură unică care prin repetare sau divizare să 
servească la dimensionarea părților sau a întregului, adică modulul. 
Termenii modul și modulare au accepţiuni distincte fiindcă primul 
poate fi organic, cu rol proporțional, sau anorganic, ce servește 
dimensionarea materialelor de construcţie, a elementelor de plan sau a 
elementelor de calcul. Cel de al doilea, modularea, creează ritm, adică 
juxtapunere ordonată de elemente identice, sau analoage, sau trecerea 
succesivă de la o formă la alta după o anumită regulă de recurenţă. 
Modul cum se face această punere în relație a formelor, poate duce la 
un raport armonios între părți numit euritmie. Vitruviu defineşte astfel 
euritmia: "euritmia este înfățișarea plăcută și aspectul proporționat în gruparea 
elementelor. Ea se obține atunci când elementele clădirii se află într-un raport 
armonios între înălțime și Lăţime și între lățime și lungime și în general atunci 

când părțile ei corespund proporției respective". Un excurs al materiei către 
spirit aşa cum parcurge modulul categoriile estetice poate fi sintetizat 
în vorbele lui Platon " Nu se poate face o bună corelare între două lucruri fără 
un al treilea. Numai aşa se realizează o proporţie frumoasă".[125] 


Punerea în proporție 


Dintre poliedrele arhimediene, cuboctaedrul are douăsprezece 
circumferinţe, douăzeci şi patru de laturi (egale), paisprezece feţe 
din care opt sunt triunghiuri echilaterale şi şase pătrate. Acesta 
poate fi obținut luând mijloacele laturilor unui cub sau a unui 
octaedru. Figura fig. 65 reprezintă această construcţie aplicată 
cubului. 


Fig. 65 Cupola bizantină 


Cuboctaedru posedă proprietatea remarcabilă de a avea latura 
sa egală cu raza sferei circumscrise, şi corespunde din acest punct 
de vedere cu hexagonul regulat având proprietatea analogă în plan 
(latura sa egală cu raza cercului circumscris). Dacă se consideră 
sfera pe care el este circumscris, cele douăsprezece circumferinţe ale 
sale coincid cu cele trei hexagoane determinate de intersecțiile a trei 
mari cercuri înclinate la 60 unul față de altul. Cuboctoedrul joacă 
un rol important în cristalografie.[50] 

În arhitectură, el furnizează, cu sfera circumscrisă, epura unei 
cupole bizantine pe pandantive; circumferinţele cuboctoedrului 
coincid cu punctele de contact a șase cercuri tangente octogonului 
(înscrise în șase fețe pătrate a cubului generator); dacă se consideră 
jumătatea superioară a figurii, jumătăţile de cerc, reprezintă poziţia 
arcele cintrelor, calota sferică reprezintă domul, şi triunghiurile 
sferice pandantivele care (cea impusă de arhitectura Sf. Sofia) fac 
parte din aceiaşi sferă ca şi domul. 

Cum spune Spengler, arhitectura egipteană a constituit deja “un 
tratat mut al geometriei”, marea piramidă ne-a oferit un exemplu 
particular interesant în care, sub austeritatea volumului rezultat, sunt 
mascate, condensate, repliate, câteva construcții caracteristice 
morfologiei a cinci corpuri platoniciene, cu proporţiile şi progresiile 
din care provin. Templele grecești din contră protejează spre exterior 
claritatea marilor linii şi subtilitatea rafinată a geometriei lui Euclid şi 
Arhimede; ele exprimă pentru iniţiaţi, tot un sistem filozofic; armonia 
perfectă, unitatea organică a universului. Citându-l pe Valery: 
“Geometria greacă este acel model incoruptibil, nu numai model 
propus în toate cunoștințele care vizau să fie perfecte, dar încă un 
model al intelectualităţii europene. Eu nu mă gândesc la arta clasică 
luând ca exemplu monumentele geometriei grecești. Acestea sunt, 
temple destinate filozofilor” spune Lund. 

Romanii fiind urbanişti şi tehnicieni, nu au căutat proporțiile 
unui templu a simfoniilor inaccesibile profanilor, ci doar soluţii în 
arhitectură a problemelor civice sau economice de concepţiile lor 
politice, administrative şi sociale. Ei au adoptat la fel de bine 
coloanele, buiandrugul, arhitrava greacă ca și vuta în bolta etruscă, 
domul ahemenidian spiritul lor tehnic a rămas prin lucrări 
inginereşti care vor rămâne pentru todeauna încorporate în 
arhitectură: cintru plin inspirat de arcul de descărcare a cărămizilor este 
cea mai evocatoare imagine a grandorii romane, ce o întrece pe cea a 
marmurei sau a porfirului, sau a domului din beton armat turnat 
monolit într-o formă care să suprime împingerile interioare. Această 
arhitectură a inginerilor a produs volume sincere cu funcțiunea lor și 
independentă, iar anvergura planurilor este rezultantă a unei frumuseți 
monumentale. Mai târziu, în Bizanţ se întâlnesc claritatea matematicii 

greceşti şi misticismul cerebral a neo-platonicienilor și a gnosticilor 
alexandrini: aceleași elemente, arcul şi domul, pe care Anthemius din 
Tralles le-a combinat cu cubul. Misterul divin și volumul arhitectural 
fac ca structura Sf. Sofia să fie logică şi definitivă ca o teoremă de 
geometrie alexandrină desenată pe o sferă de cristal a cosmografiei 
Ptolemeiene. Epoca romană nu este o continuare a sincerităţii 
bizantine: exprimată prin prelungirea altarelor reamplasate într-o 
simetrie clară şi o modulare dirijată a spaţiului şi subordonată cubului 
pentru a sugera energia acumulată, redată într-o geometrie limpede a 
volumelor: cilindri, semicilindri, prisme octogonale, calote sferice, 
pandantive triunghiulare, a arhitecturii bizantine. 

În perioada goticului au apărut două noi idei una spirituală şi 
alta structurală, de origini diferite. Misticismul occidental, celto-— 
gotic, a continuat mai puţin sub o formă pură, iar ideea geometrică 
a izbucnit într-un elan vertical care sfida legile gravitaţiei, arcul de 
cerc frânt şi ogiva iraniano-arabă. Această împingere verticală 
combinată cu materia greoaie ca rezultat al convergenței 
proporţiilor, a apelat la modulare ca garant a dezvoltării 
armonioase. Natura organică s-a afirmat prin detalii şi ornamente, 
simultan simbolică și realistă. Sinceritatea și adevărul volumelor, se 
regăsesc în echilibrul forțelor şi împingerilor; catedralele gotice nu 
sunt numai teoreme de geometrie în spaţiu, ci şi diagrame de statică 
grafică. Conturul volumului nu joacă doar rolul secundar; el este 
spiritualizat prin dinamică definind o arhitectură vectorială. Dacă 
elanul mistic al cetăților, ordinelor monastice, al principiilor 
creştine, al ghildelor, au fost cauza imensei înfloriri a pietrei care a 
izbucnit din solul Europei Gotice”, siguranța execuţiei şi 
frumuseţea simfonică a edificiilor pot fi atribuite unei culturi 
tehnice și matematice. 


Sisteme proporționale 

În arhitectura ecleziastică expresivitatea este dată atât de justa 
structură cât şi de bunele raporturi dintre elementele compoziţiei. 
Sistemul structural fiind cel mai adesea sincer exprimat și echilibrul 
forţelor ce definesc proporţiile sunt la vedere. Strânsa legătură 
dintre ordonarea unei clădiri și concepţia ei vizuală nu trebuie să ne 

ducă la ideea că sistemele proporționale s-au născut de regulă din 
rafinarea unor proiecte funcţionale. Cerinţele funcționale ale 
majorității monumentelor de seamă ale trecutului nu au fost 
obligatorii, iar constructorul le-a considerat mult mai puţin 
importante decât exprimarea unei idei şi emoţii deosebite. De aici 
dificultatea de a înţelege intenţia estetică a autorului atunci când 
aceste edificii au fost construite în conformitate cu scheme magice, 
cu credinţa că formele rezultate vor determina sacralitatea. Au fost 
concepute biserici în așa fel că întreaga schemă sau părți din ea să 
simbolizeze cultul, iar expresivitatea şi relaţiile dintre forme să 
emoționeze privitorul. Chiar când o clădire este evident concepută 
avându-se în vedere considerente estetice, înfăţişarea ei poate avea 
nevoie de interpretarea corespunzătoare unei concepţii iniţiale 
ascunse. 

Acumularea aparentă de volume geometrice generate de 
semiotica planimetrică sugerează în mod evident o alteritate 
funcţională. Intenţia poate fi înțeleasă numai după ce se relevă 
substratul simbolist care conduce ritualul alcătuirii planului şi care 
stabileşte o combinaţie de pătrate şi cercuri în care fiecare suprafață 
reprezintă o forță divină. Planimetria pătratelor și cercurilor ridicate 
în proiecţie ortogonală este cea care determină sistemul constructiv 
şi ornamentica. Constructorii evului mediu și renașterii credeau cu 
fermitate în concepţia pitagoreică că „totul este număr”; se credea 
că universul ar avea o ordine matematică fundamentală în care 
elementele creaţiei divine - foc, pământ, apă, aer — sunt 
reprezentate de forme geometrice. Această schemă descrisă de 
Platon a fost consfințită de un lung șir de teologi începând cu 
Sfântul Augustin. 

O altă concepţie, făcând parte din una mult mai largă 
referitoare la univers, a fost identificarea anumitor forme 
geometrice regulate cu perfecțiunea umană ca o imagine a 
divinității, „secretele geometrice pe care trebuiau să le cunoască 
meşterii zidari pentru a înălța clădiri mari după planuri mici erau 
indispensabile iar formele care se pretau la acest fel de transformare 
geometrică au căpătat un sens simbolic în afara valorii lor practice 
ambele concepții — cea a unui univers al numărului, cea a unei ordini 

geometrice care, în mare, este o imagine a ordinii divine, iar în mic 
este imaginea drumului omului spre divinitate — înzestrau anumite 
forme cu sensuri sacre: pătratul, cercul, pătratul dublu, octogonul. 
Geometria pe care era bazată o clădire a ajuns să aibă o 
semnificație religioasă atât de mare încât în timpul Renaşterii se 
credea că „dacă o biserică a fost construită în conformitate cu 
armoniile matematice esenţiale, noi vom reacţiona instinctiv, un 
simţ lăuntric ne spune, fără vreo analiză raţională, că percepem o 
imagine a forței divine în spatele oricărei materii”. Rezultă de aici 
că o geometrie perfectă este indispensabilă clădirilor de cult chiar 
dacă rapoartele precise nu sunt întotdeauna vizibile. Modul de 
aplicare a geometriei în Evul Mediu şi Renaștere a fost atribuită 
schimbării concepţiei despre divinitate -— Hristos, esență a 
perfecțiunii şi armoniei, a înlocuit pe cel care a pătimit pe cruce 
pentru omenire iar Pantocreatorul a înlocuit pe omul durerilor. 


Calcul şi imaginaţie 

Pornind de la o schemă generală prestabilită, constructorul 
definea clădirea în blocuri de piatră şi elemente speciale ce servea 
la scoaterea pietrei din carieră şi cioplirea ei brută. Deşi meșterul 
dădea cea mai mare atenţie proporţiilor ornatoare de bază, 
hotărând cum să modifice formele tradiţionale, elementele 
principale ale clădirii erau stabilite automat odată cu precizarea 
numărului şi mărimii pietrelor. Modelarea formelor și 
rafinamentele vizuale puteau fi soluționate direct pe clădire în 
câmpul când blocurile brute se finisau. Deducem de aici că 
sistemul proporţional stabileşte diviziunile proiectului în funcţie 
de înălțimea, lungimea şi lățimea proiectului şi nu trece de 
limitele acesteia. Se deduce din această abordare un aparent 
dezinteres pentru interspaţii şi detaliu. Pe sistemul ornamentic 
ce însoţeşte paramentul unor biserici ştefaniene se observă o 
neconcordanță între ordonantele de arcaturi şi lungimea 
peretelui precum şi diferenţa de ritm între registre astfel încât o 
arcatură putea fără nici o prejudecată să treacă de pe un plan pe 
altul indiferent de loc. 

Meşterul zidar folosea de obicei câteva figuri geometrice 
cheie în plan din care putea să deducă cu indicaţii sumare formele 
cerute de elevaţie. Un exemplu este ridicarea unui pinaclu pe 
baza pătratelor din plan care, după cum știm din pildele lui 
Socrate, ne învață că fiecare pătrat are o suprafață egală cu 
jumătatea celui aflat sub el și rezultă din așezarea lor în 
diagonală. Un alt exemplu se referă la conformaţia triunghiului 
ce stabilește înălțimea clădirii; fie isoscel sau echilateral, 
triunghiurile erau folosite în alcătuirea unui eșafodaj al 
măsurătorilor. 

Lăţimile din plan erau folosite ca baze ale triunghiurilor iar 
laturile lor oblice, realizate din prăjini modulate, erau încrucişate 
pentru a stabili înălțimile principale, în acest fel înălțimile puteau 
fi ridicate din dimensiunile planului, nivel după nivel, pe măsură 
ce construcția era executată şi, în acelaşi timp, diagrama 
întregului putea fi menţinută cu precizie. Bisericile medievale 
erau concepute după reţete geometrice simple și o inginerie 
empirică care stabileau traveele bolților şi înălțimile principale. 
De asemenea masele mari — contraforturile și pinaclurile — erau 
generate pornind de la formele din plan prin sisteme geometrice 
speciale cunoscute numai de inițiat. 


Proporții şi echilibru 

Problema punerii în proporţie a bisericilor româneşti, nu a 
fost pusă până acum în mod categoric deoarece există credinţa că 
acest lucru s-a făcut în practica edificării doar sporadic, 
neexistând aparent o constantă în abordarea acestei probleme. În 
țara Românească cele mai vechi biserici datează din epoca 
începutului influenţei bizantino-balcanice, epoca în care stilul 
autohton nu se cristalizase încă. Un exemplu este biserica San 
Nicoară de lângă Curtea de Argeș, de secol 13 — 14, unde în plan 
găsim raporturi numerice simple, iar în secţiune triunghiul 
echilateral. La biserica ceva mai târzie, de secol 14, Sfântul 
Nicolae Domnesc, apare însă elementul care avea să domine 
construcția de biserici din ţara Românească până în Epoca 
Modernă: crucea greacă în plan și în spaţiu. Această configuraţie 

conferă un procedeu pregnant şi comod de punere în proporţii în 
creştinismul bizantin. El exprimă, repetat, atât simbolul crucii, 
cât şi elementele geometrice specifice — pătratul în plan şi în 
secțiuni şi cubul în spaţiu — şi permite trecerea fluentă prin 
intermediul pandantivilor la tamburul turlei în vârful căreia 
tronează pe cupola sferica, în „cer”, Pantocreatorul. 

La biserica Sfântul Nicolae Domnesc din Târgovişte, cele 
trei dimensiuni sunt în raportul 1:2: 2 adică raportul dintre 
înălțime şi lăţime este identic cu raportul dintre lățime și lungime 
şi are valoarea 1: 2. Aşadar, întregul volum al bisericii, aşezat pe 
pământ, este dimensionat pe baza valorii 2, adică pe baza ideii 
de pătrat, peste care se înalță cerul tamburului turlei şi emisfera 
cupolei — dovadă că sistemul „cerc peste pătrat” aplicat de mii de 
ani, din Extremul Orient până la Roma, în cele mai variate religii, 
pentru punerea în proporţii a edificiilor religioase monumentale, 
îşi găseşte în țara Românească o fericită şi ingenioasă îmbinare 
cu crucea greacă, simbolul crucii. 

Uneori, crucea greacă se repetă în cadrul aceleiași biserici ca 
de pildă la Snagov, în naos și pronaos. În mijlocul cubului format 
de crucea greacă — inclusiv celulele de colț — se află un alt pătrat, 
format de cei patru stâlpi ai careului, iar acest pătrat se repetă și 
în pronaos. Proiecţiile orizontale ale bolților (cupole plus 
pandantivi) nu se reduc întotdeauna la simple pătrate ci sunt 
flancate de arce dublouri sau chiar de bolți cilindrice, care fac 
trecerea la absidele altarului și la absidele laterale din naos. 
Începând cu secolul 15, fațadele bisericilor fig. 66, sunt împărțite 
de obicei în două registre, separate printr-un brâu decorativ care 
marchează în exterior nivelul nașterii bolților, cele două registre 
sunt în general de înălțime egală în fapt, dar par inegale, deoarece 
friza decorativă de sub streaşină reduce aparent înălțimea 
registrului superior aşa încât ele par într-un raport ierarhic 
determinat. 

În Moldova, primul stil moldovenesc nu era cristalizat, cu 
deosebirea că aici influenţa bizantină s-a îmbinat cu influenţe 
occidental - romanice şi gotice, venite prin intermediul şantierelor 
din Ardeal și Polonia. La Biserica Sf. Nicolae din Rădăuţi găsim, ca 

şi în Muntenia, crucea greacă în plan și triunghiul echilateral în 
secțiune. În ciuda faptului că izvoarele de influenţă au fost diferite 
la fel ca şi condiţiile de teren şi climă, procesul evolutiv al 
expresivităţii structurale a fost unitar şi la fel de laborios, generând 
forme și expresii volumetrice originale. 


Fig. 66 Proporţii la bisericile româneşti 


Stilul moldovenesc sau „gotic moldav” se diferențiază de cel 
valah prin detalii - rame de uși şi ferestre contraforți exteriori, ogiva 
moldovenească cu centrele de trasare foarte apropiate, prin bolți şi 
bazele stelate ale turlelor. Toate acestea sunt elemente structurale 
ce se constituie într-un tot unitar reprezentativ pentru ambianța 
ecleziastică şi care au devenit în timp canon al prezenţei sacrului. 

Un amănunt extrem de interesant este faptul că fațada laterală 
a unei biserici în stil românesc, cu turlă sau turle se înscrie într-un 
pătrat; o iconogramă asemănătoare pătratului lui Vitruviu în care 
se înscrie omul cu braţele întinse; astfel, o regulă simplă de punere 
în propoziţii aplicată de meşteri prin rutina profesională a devenit 
în contextul zidirii ecleziastice o formă de manifestare a 
simbolismului sacral. 

O analiză atentă demonstrează că nu este vorba de un simplu 
procedeu practic, deoarece a treia dimensiune a volumului, adică 
lățimea bisericii, nu se afla cu latura pătratului din fațada laterala 
într-un raport întâmplător, ci aproape întotdeauna în raportul 1: 

2. sau 1:1,5. În timp, legile punerii în proporţii au evoluat, iar 
punerea judicioasă în practică ca demers științific a devenit o 
practică curentă cu reguli precise. 

Pentru a se evita triangulaţia edificiului numai pe proiecţiile 
octogonale, se aplică punerea în proporţii, în spaţiu, nu a 
proiecţiilor cilindrice ci a proiecţiilor conice, adică vederile în 
perspectivă. O clădire nu trebuie pusă în proporţii izolat ci în 
contextul edificabil ce o susţine. În acest scop, întregul, ansamblu 
trebuie să respecte regula purității, fără a se amesteca triunghiuri 
diferite. Pentru triangulaţie se vor alege punctele semnificative, dar 
nu în mod arbitrar, ci după criterii structurale. 

Una din legile esteticii arhitecturale este respectarea, în operă, 
a legilor staticii. Omului, din instinct, i se pare frumos în arhitectură 
ceea ce dă impresia de stabilitate, de aceea la triangulaţie se vor 
considera pe orizontală feţele superioare ale elementelor portante 
orizontale adică planele de rezemare, iar pe verticală axele 
elementelor portante. Punctele de intersecţie ale acestor drepte - 
orizontalele planelor de rezemare şi verticalele axelor elementelor 
portante - vor fi, în triangulaţie, vârfurile triunghiurilor. În măsura 
în care anturajul arhitectural sau natural nu impune o anumită 
triangulaţie, este bine ca edificiul să se raporteze la un sistem 
organic. Ritmul arhitectural poate contribui și el la o bună punere 
în proporție. Modularea, chiar şi cea impusă de industrializare, nu 
constituie o piedică, dacă produce euritmie, adică raportul armonios 
între părți. 


Suceviţa 


6. TIPOLOGII PLANIMETRICE 


Planul arhitectural — experienţa practică 


Constructorii bizantini n-au folosit desene arhitecturale nici 
pentru planuri, nici pentru codificarea ideilor. Acest lucru are o 
importanță majoră pentru înţelegerea arhitecturii bizantine. Astăzi 
proiectarea unei clădiri, începe de obicei cu desene — planuri, fațade, 
secțiuni. Deşi acesta este cel mai bun mod de înţelegere conceptuală 
a unei clădiri, în forma sa finală, această metodă de analiză s-ar 
putea să nu reprezinte corect modalitatea prin care o construcţie a 
fost concepută iniţial de către constructorul său. 

Metodologia bizantină de proiectare folosea desene 
arhitecturale şi calcule la fața locului, cât și aplicări ale geometriei, 
unități modulare, sisteme proporționale şi standarde de măsurare, 
pentru a determina forma generală a construcţiei. Un număr limitat 
de surse scrise şi probe arheologice ne dezvăluie procesul creativ în 
Bizanţ dar nu putem afirma că acei constructori au lucrat în acelaşi 
mod în care arhitecţii lucrează astăzi. În loc să se bazeze pe planuri, 
constructorul bizantin se ghida după experiența practică. În ateliere, 
constructorii învățau atât metode de construcţie cât şi forme 
arhitecturale comune, care puteau fi ușor adaptate cerinţelor 
speciale ale locației, funcționării şi decorării. Măsurări modulare, 
geometrie şi, în unele cazuri, o formă simplă de cvadratură (relaţii 
proporționale dezvoltate printr-un sistem de figuri geometrice) se 

poate să fi fost folosite pentru stabilirea planului şi fațadelor. 
Măsurări standard se făceau în numeroase clădiri care există și 
astăzi, iar relaţiile proporţionale au fost folosite pentru stabilirea 
dimensiunilor generale ale clădirii. 


Desene, prestabilire şi experienţa practică 

Istoria nu duce lipsă de texte utile, deşi nu există nici unul 
care să vizeze practica arhitecturală în mod direct. Hagiografia 
bizantină este o sursa bogată de informaţie arhitecturală, iar la o 
analiză atentă a textelor se pot găsi indicii și despre procesul de 
proiectare. 

Sfântul Nikon conduce lucrările de construire a bisericii din 
Sparta astfel: „O viziune Divină din Rai i-a dezvăluit privirea, iar 
el a profitat de ocazie să înceapă sarcina. Astfel, într-o perioadă 
scurtă de timp s-a strâns o cantitate substanţială de materiale, iar 
mulți alţii au oferit omului sfânt tot ceea ce era necesar pentru 
construcție. Şi aceste materiale erau dintre cele mai frumoase, iar 
aceasta era de ajuns pentru a câştiga atenţia sfântului și pentru 
ca munca să fie în concordanţă cu planul Domnului. EI a început 
construcția, delimitând-o inițial cu o funie (hypograpsas); el a 
construit colonadele (stoes) dedesubt şi deasupra, demonstrând 
o măiestrie tehnică și mai ambițioasă decât cea fizică. Apoi, după 
ce a închis clădirea pe toate părțile, a fixat acoperișul.” În studiile 
sale despre arhitectura islamică, Yasser Tabbaa afirmă că 
geometria a contribuit la „codificarea și diseminarea ideilor 
arhitecturale”, şi interpretează memoria într-o manieră mai 
poetică, văzând-o ca pe o „conștiință colectivă a unei culturi. ” Într-o 
abordare mai pragmatică, memoria este şi retenţie profesională, 
experienţa unui constructor — imortalizarea sa mentală a tipurilor 
de construcţie, componente și tehnici de construcţie, ambele aşa 
cum el le-a observat şi aşa cum i-au fost transmise prin tradiţia 
ghildei. 


Geometria 


O bază geometrică pentru arhitectura bizantină este 
ambiguă; o biserică în cruce pătrată este rareori pătrată, ci mai 

degrabă rectangulară sau trapezoidală. Dar bizantinii aveau 
cunoștințe de geometrie şi, după cum Hans Buchwald a observat, 
se poate să fi fost aplicată în trei moduri diferite: pentru a 
determina forma elementelor secundare și ale detaliilor 
decorative; pentru a crea o schemă de susţinere care să controleze 
poziţiile celor mai importante trăsături arhitecturale; şi să 
definească elementele arhitecturale principale ale clădirii.[51] 

În decorarea arhitecturală bizantină, geometria era adesea 
un element hotărâtor. Aproape toate sculpturile arhitecturale pot 
fi împărţite în componente geometrice, care pot fi ori schițate pe 
suprafață de către sculptori înainte de tăiere, sau delimitate cu 
şablon. Tipare complexe au fost create cu ajutorul unei rigle şi al 
unui compas. 

În secolul al VI-lea arhitecţii care se bazau mai mult pe 
teorie aveau noţiuni solide de geometrie, iar acest lucru este 
evident în construcţiile lor. Anthemios din Tralles, arhitectul 
Hagiei Sofia, avea o percepţie mai sofisticată asupra geometriei 
descriptive şi a și scris un tratat despre secţiunile conice. Teoria 
şi practica au suferit o schismă în secolele ulterioare. Elita a 
continuat să copieze şi să scrie tratate învăţate pentru biblioteci, 
dar acestea probabil că nu erau niciodată citite de artizanul 
„neștiutor profesional. ” Aşa cum Krumbacher afirma că: „bizantinii 
au fost neproductivi pentru o perioadă de aproape jumătate de mileniu în 
domeniul aritmeticii, geometriei, topografiei și astronomiei. ” 

Diferite formule sunt redate în termeni matematici pentru a 
determina suprafața şi volumul domurilor, bolților cilindrice 
(kamarai), bolților în cruce (tetraseirai), arcelor de boltă (numite 
și „unghii ”— onycha sau dionycha) şi scoicilor. O anumită formulă 
poate determina volumul unui dom pandantiv, identificat ca 
măsura unui dom sau a unei bolți pe o bază pătrată. Multe dintre 
formule par destul de practice în orientarea lor: spre exemplu, 
cum să aproximezi masa lucrării din cărămidă necesară în 
construcția unui perete penetrat de o arcadă; cum să calculezi 
cantitatea de cărămidă pentru a construi o boltă cilindrică, 
precum şi pietrişul necesar pentru construirea unui acoperiş 
înălțat deasupra ei; cum să calculezi cantitatea de cărămidă 

pentru a construi scoica unei abside, precum și zona suprafeţei 
interioare să fie acoperită cu mozaic; cum să determini numărul 
de plăci necesare pentru acoperirea unei case. Foarte puţine din 
problemele şi formulele prezente în text pot fi aplicate procesului 
de creaţie; în schimb sunt prezentate forme prestabilite şi 
informaţii practice care apoi sunt calculate. Înțeleasă în acest mod, 
geometria se poate să fi fost folosită într-o manieră mai pragmatică 
decât într-un sens teoretic — adică, ca un ajutor pentru calcularea 
costurilor și materialelor, decât ca un element de desen arhitectural. 
Astfel, geometria se poate să fi fost mai utilă pentru un constructor 
în supravegherea unui proiect de construcţie, decât în însăși 
proiectarea clădirii.[56] 

Aplicarea geometriei trebuie să înceapă cu un sistem de 
măsurare. Există dovezi că se folosea de către constructorii bizantini 
un sistem standard de lungime. Examinând clădirile construite de 
către arhitecţii curții imperiale din secolul al VI-lea, se poate 
observa că ei începeau cu o măsurare generală care putea fi ușor 
împărțită la zece și era de obicei împărţită la doi, pentru a obţine 
dimensiuni importante pentru crearea bisericii. Măsurătoarea 
dominantă era de obicei lonjeronul bolţii sau al domului. Unitatea 
de măsură era un picior (pous) de aproape 31,5 cm, care era 
împărțit în 16 daktyloi. Măsura piciorului putea să varieze ușor, dar 
măsura standard dezvoltată după perioada iustiniană era de 31,23 
cm. Lonjeronul domului este determinat ori prin măsurătoare 
internă, ori prin distanţa dintre centrele coloanelor de susţinere. 

Cvadratura era folosită în construcția mai multor biserici. De 
exemplu biserica înscrisă din Sardis a fost iniţial o biserică în cruce, 
acoperită cu cinci domuri. Modulul pătratului central măsurat de la 
punctele de mijloc a celor patru coloane măsoară aproape 4,7 m pe 
fiecare parte, sau 15 picioare bizantine. Prin proiectarea unui sistem 
de pătrate circumscrise diagonal în jurul modulului, măsurătorile 
interne ale bisericii ar fi putut fi determinate, incluzând și planul 
pătrat al naosului (2 module) și lungimea generală a clădirii (4 
module). Aceasta a mai fost folosită și la biserica Sf. Apostoli din 
Salonic la începutul secolului al XIV-lea, care de asemenea avea 
baza pe un modul de dom de 15 picioare bizantine. Importanța 

cvadraturii nu constă în faptul că planul este guvernat de un set 
fundamental de relaţii geometrice simple, cât că întregul plan poate 
fi stabilit simplu şi la faţa locului, având nevoie doar de un pătrat L, 
plumb, sfoară”. 

Folosirea cvadraturii şi a proporţiilor geometrice nu era 
răspândită în arhitectura bizantină: în vreme ce relaţiile 1:2 erau 
frecvente, I:V2 nu au fost găsite, iar relaţiile cvadraturii au fost 
găsite în foarte puţine exemple și probabil că sistemele 
proporționale nu erau foarte importante în desenul arhitectural 
bizantin. Există dovezi mai sigure pentru folosirea cvadraturii şi 
sistemelor mai complicate de proporţii, ca unelte de desen în 
arhitectura gotică din Europa de vest în secolul al XIII-lea, dar 
scopul era diferit. Dacă sistemul a fost folosit de către constructorii 
bizantini, se pare că aplicarea lui a rămas la un stadiu relativ simplu, 
iar scopul său principal nu era să creeze o formă inovativă, ci mai 
de grabă să expună eficient planul standardizat. 

Distanţa dintre punctele de mijloc ale suporţilor domului ar 
fi jumătate din lungimea naosului. Procesul a început cu marcarea 
centrului şi întinderea frânghiilor de acolo pentru a marca 
perimetrul. Acest lucru ar putea sugera mai de grabă un sistem 
radial, cum ar fi cvadratura, decât un sistem de grile pentru a 
determina planul. Pe de altă parte, sistemele de fundaţie care 
există şi astăzi sugerează un plan de grile. Atât geometria cât și 
aritmetica au fost folosite pentru a determina profilul clădirii. 
Relaţiile proporţionale rămân relativ simple, deşi ele pot fi mai 
greu de determinat din cauza sedimentării bolților şi ridicării 
nivelului podelelor. Adesea înălțimea braţelor transversale ale 
unei biserici cruce înscrisă este egală cu lățimea naosului, sau de 
două ori modulul de bază. Aceleași măsurători au fost folosite și 
la profil. Înălţimea braţelor transversale este aproape la fel cu cea 
a modulului, iar înălțimea domului este aproape la fel cu cea a 
modulului plus diametrul domului. Atât în biserica Myrelaion, cât 
și în Chora, relaţia dintre înălțimea domului și lungimea generală 
începe să semene cu un triunghi echilateral. Posibil că în unele 
construcţii, desenul era controlat atât de un sistem de măsurători, 
cât şi de un sistem de proporţii geometrice. În nici un exemplu un 

sistem de acest tip nu a controlat toate măsurătorile din plan sau 
elevaţie. Ceea ce s-ar fi intenţionat în concordanţă cu un sistem 
ideal ar putea fi acum ascuns de un număr de factori, incluzând 
restaurările, acoperirile de suprafață, ridicarea nivelului podelelor, 
tasarea boltirii şi chiar neglijență în executarea iniţială a 
construcţiei. 

Analiza unor biserici greceşti cruce înscrisă a demonstrat că 
puncte importante din profilul interior erau controlate de un 
triunghi isoscel, văzut mai clar în secțiunea transversală. Pornind 
de la nivelul podelei până la pereţii laterali şi extinzându-se spre 
dom, triunghiul de obicei defineşte diametrul domului la bază. 
Prin trasarea unui al doilea set de diagonale din pereţii laterali la 
nivelul podelei până la coroana bolţii de-a lungul peretelui opus 
(un fel de tipare în formă de stea), corespondenţele se observă că 
trăsăturile importante din profil erau controlate de înălțimile 
liniilor încrucișate. 

Ferestrele, înălțimile coloanelor, cornişe și alte detalii, 
corespund cu aceste înălțimi. Mai important, aceste relaţii, în 
special cele determinate de triunghiul isoscel, erau evidente la 
bisericile cu proporţii diferite în planurile şi profilurile lor. Analiza 
sugerează că expunerea planului şi determinarea profilului se 
poate să fi fost două activităţi separate — și că relaţiile din interiorul 
construcţiei se poate să fi fost mai de grabă notate arhitectural 
decât geometric. 

Există multe construcţii care au planuri similare în care nici 
un sistem de măsurători sau geometric nu poate fi distins şi în care 
nici unul nu a fost intenţionat. În aceste exemple, constructorii se 
poate doar să fi urmat formele unui model prestabilit și să-i fi 
aproximat proporţiile. De asemenea, ei se poate să fi lucrat după o 
logică arhitecturală, în care astfel de relaţii geometrice abstracte 
sunt accidentale. În numeroase exemple nu exista nici o dovadă a 
unei grile fundament sau a unei cvadraturi bazată pe un modul 
pătrat. Pentru stabilirea măsurătorilor de bază, bazate pe proporții 
de 1:12, I:N3 şi I:1+Y2. toate proporţiile pot fi stabilite prin 
extinderea diagonalei, iar 1:13 poate fi de asemenea ușor de 
calculat prin înjumătăţirea unui triunghi echilateral. Toate 

măsurătorile puteau fi făcute foarte uşor la fața locului cu sfori. 
Dar nici unul din aceste sisteme proporţionale nu a fost încă găsit 
la bisericile din Constantinopol. 


Variaţii şi corecţii 


Într-un studiu util şi bazat pe tipologii, Charalambos Bouras a 
examinat cinci tipuri diferite de variaţii ale domului octogon care 
poate fi văzut la Nea Moni din Chios. Din cauza aspectului 
neobișnuit al Nea Moni și al numărului limitat de monumente 
asemănătoare, această construcție reprezintă un test util pentru a 
observa cum constructorii au modificat schițe ale clădirilor 
existente în construcţiile ulterioare. Trăsătura distinctivă este 
trecerea de la octo-scoică la dom, care a fost modificat în mai multe 
feluri. Nişa vestică s-ar putea extinde în „bema”. Cele patru nişe 
principale pot fi accentuate și proiectate spre exterior. Două, trei 
sau patru nișe pot fi înlocuite cu bolți cilindrice, găsim exemple 
bune pentru fiecare variaţie printre clădirile care există și astăzi din 
secolele al XII-lea și al XIII-lea, variațiile nu reprezintă căutarea 
unor noi forme, ci caută să îmbunătăţească stabilitatea schiţei 
iniţiale. Putem extinde analiza văzând aceste variaţii ca îmbunătăţiri 
şi corectări ale unei schițe problematice. 

Conectarea dintre naosul cu dom şi „bema ” de la Nea Moni a 
fost alterată în toate variațiile ulterioare. La două biserici din Chios 
bema a fost înălțată pentru ca absida să devină a opta nișă din zona 
octo-scoicii, iar conexiunea vizuală dintre două spaţii era stabilită 
mai clar. Problema relaţiilor verticale nu a fost pusă corespunzător 
niciodată, deși s-au încercat mai multe soluţii. Constructorii au 
notat atât problemele structurale cât și pe cele formale pe care le- 
au corectat în clădirile ulterioare. Acest proces poate fi privit ca o 
altă modalitate de transformare a arhitecturii, cu detalii inovative 
sau problematice reformulate de la o generaţie de constructori la 
alta. Figurile principale ale desenului inovativ sunt menținute, pe 
când detaliile sunt manipulate. Conceptual procesul este similar cu 
„clădirile care se schimbă ”. 

Arhitectura bisericească a determinat de la început modul de 
alcătuire a lăcașului în sensul împărțirii planimetrice indiferent de 
influenţele locale sau intervenţiile structurale. Împărțirea tripartită 
a planimetriei bisericeşti îşi are originea în Vechiul Testament, în 
care tabernacolul era împărţit tot în trei părți ce reprezentau tot 
atâtea trepte în devenirea spirituală. În vocabularul Noului 
Testament pentru templu se folosesc doi termeni - naos, care se 
referă la lăcaş propriu zis şi ieron, care semnifică întregul ansamblu 
cu tot ce îl înconjoară: teren, portice, construcții.ş59 Biserica 
creştină a moştenit împărțirea tripartită - pronaos, naos şi altar. 
Dintre cele trei încăperi, cea mai importantă este altarul - loc sacru 
ce sfințește întreaga clădire făcând din ea lăcaş de rugăciune în 
multiplele ei manifestări. Sfinţenia altarului este dată în primul 
rând de prezența Sfintei Mese, numită tot altar şi care are cel mai 
adesea forma cubică și este făcută dintr-un material durabil, 
simbolizând trăinicia şi veşnicia temeliei pe care s-a zidit biserica. 

Altarul are două încăperi anexe numite şi pastoforii sub forma 
unor absidiole, dar care, uneori în lipsa spaţiului necesar pot fi doar 
sub forma a două nişe dispuse în pereţi la Nord și Sud. La Nord este 
proscomidiarul sau protesis unde se păstrează sfintele daruri, iar la 
Sud este diaconiconul unde se ţin veșmintele şi cărţile. În 
arhitectura paleocreştină, aceste încăperi aveau diverse forme şi 
mărimi, mergând până la dimensiunile unui paraclis. Din punct de 
vedere structural, zidul de răsărit este în general semicircular în 
interior şi poligonal cu număr impar de laturi la exterior, iar spaţial 
delimitat de semicercul zidului constituie absida principală a 
bisericii care poate fi lărgit de cele două pastoforii. Zidul absidei 
altarului poate fi prelungit spre naos prin ziduri laterale drepte care 
leagă uneori absida principală cu absidiole de absidele laterale, ale 
naosului. Absida principală este acoperită de obicei cu o semicalotă 
ce urmărește traseul curb din planul orizontal şi îl transpune în plan 
vertical printr-o mişcare de rotaţie la nivelul nașterii bolților. 

După abandonarea tipului bazilical - în care absidiolele 
deveniseră o prelungire firească a navelor laterale - s-a ajuns ca 
începând cu secolul al IX-lea să fie consacrat tipul structural al 
bisericii cruce greacă înscrisă. În această situaţie, absidei principale 

şi altarului aflată în prelungirea brațului longitudinal al crucii, i s- 
au alipit cele două absidiole în prelungirea celor două spaţii 
rezultate între braţele crucii. Tot în acest joc subtil de curbe, în cele 
două planuri a fost armonizat prin arce şi bolți ce conferă 
spaţialitate. În general biserica este amplasată pe înălțime iar altarul 
- din latinescul altare = înalta jertfă - este cu câteva trepte - solee - 
mai sus decât pardoseala celorlalte încăperi ritualice. 

A doua încăpere a bisericii este naosul - de la latinescul navis 
= corabie - care ocupă volumul eel mai mare al bisericii având 
menirea de a primi credincioșii. Denumirea simbolică de naos sau 
corabie i s-a dat acestei încăperi deoarece în vechime, ea fiind partea 
cea mai mare era considerată de fapt ea însăși biserica în care 
credincioşii se refugiază spre a se salva de valurile vieţii precum Noe 
în corabia cu care s-a salvat din apele potopului. În vechile biserici, 
naosul era despărțit nu numai de altar grin grilajul din care în răsărit 
s-a dezvoltat catapeteasma, ci şi de pronaos printr-un zid străpuns 
de trei uşi numite uși regeşti şi care în timp au fost înlocuite de 
pilaştri sau coloane unite prin arcade. Naosul avea forma 
dreptunghiulară mărginită de ziduri exterioare drepte împărţite în 
interior, în sens longitudinal printr-o ordonantă de stâlpi şi arce în 
secțiuni numite nave. În stilul bizantin se produce o mutație a 
planimetriei şi în consecință şi a spaţialităţii ce virează spre forma 
cruciformă prin micşorarea lungimii şi apariția absidelor laterale. 
Deasupra naosului se înalță de obicei turla cea mare - Pantocratorul 
- într-o interacțiune structurală între pătrat și cerc şi amplificând 
spaţiul pe verticală în cheie sacră. Turla e sprijinită pe patru arce 
mari ce transmit efortul spre pereţii laterali. Peste arce se ridică 
tamburul sub formă de cilindru la interior și poligon la exterior, legat 
de arcele de susținere prin patru pandantivi - unghiuri sferice - iar 
peste acesta volumul se închide cu o calotă sau boltă sferică de 
diametru variabil. Pe vârful turlei se află crucea, simbolul creștinătății. 
Bisericile fără turle sunt puţine, de exemplu unele biserici din epoca 
lui ştefan cel Mare, al căror naos este acoperit cu bolți semicilindrice 
longitudinale, sprijinite pe arce dublouri. [100] 

A treia încăpere a bisericii în ordinea importanței este 
pronaosul numit şi nartica sau tinda şi este partea dinspre apus prin 

care se intră. Aici stăteau odinioară catehumenii şi penitenţii iar mai 
târziu femeile. În vechile biserici, pronaosul constituia o încăpere 
distinctă separată de naos cu un zid sau o arcatură. În arhitectura 
moldovenească, între naos şi pronaos se interpunea gropnița, iar 
peste aceasta o tainiță care diminua considerabil continuitatea 
spaţială drept pentru care au și fost eliminate între timp. În alte 
tipologii necropola este adăpostită în firide acoperite de baldachine 
de piatră în supralărgirea pronaosului.[110] Din punct de vedere 
structural pronaosul are forma unui dreptunghi alungit - mai rar 
pătrat - mărginit la nord şi sud de ziduri în prelungirea celor din 
naos, iar spre apus de un zid transversal în care este decupat 
portalul de intrare. Volumul se include la partea superioară cu o 
boltă semicirculară longitudinală sau de intersecţii de bolți ce 
generează volume cu baza pătrat şi secțiunea verticală semicerc 
numite și bolți mănăstirești sau cu muchii intrânde. 

La vechile biserici - cu precădere la cele ştefaniene -pronaosul 
este închis cu două bolți semisferice, cu sau fără turle. Când este o 
singură turlă cu același sistem structural ca cel din naos, aceasta 
serveşte de clopotniţă, anulându-i astfel simbolistica. Împărţirea de 
odinioară a pronaosului în unul intern şi altul extern nu se mai 
păstrează în sens arhitectonic, locul celui din urmă fiind luat de 
pridvor. Acesta are rolul de primire fiind scos din circuitul sacral 
dar întregind parcursul inițiatic. Pridvorul este definit de coloane 
sprijinite pe o balustradă de zid continuu și unite la partea 
superioară prin arcade. Acoperişul este la un nivel inferior 
celorlalte, iar în interior se repetă în alt registru compoziţia de arce, 
bolți şi cupole. 

În privința împărțirii tripartite a spaţiului eclesial, de-a lungul 
timpului nu au intervenit modificări majore, adesea, prezenţa celor 
trei încăperi este considerată a fi unicul criteriu ce poate ajuta la 
stabilirea provenienţei vreunui lăcaş de cult sau a caracterului său. 
De-a lungul timpului s-a constatat o înmulţire a spaţiilor ce preced 
naosul și care nu poate fi justificată de condiţiile climaterice, ci 
poate de anumite considerente practice sau simbolice. Acestea ar 
putea motiva de pildă, apariţia şi larga răspândire a celui de-al doilea 

narthex, numit şi exonarthex, sau a porticului care precede intrarea 
de pe fațada vestică, specifică perioadei târzii. 

Caracteristic pentru arhitectura eclezială a Moldovei este 
intercalarea gropniţei între pronaos şi naos, ducând la o alungire 
excesivă şi fragmentare a parcursului în detrimentul compoziţiei 
volumetrice, dar şi adăugarea unui exonarthex sau pridvor, element 
prelevat din arhitectura țărănească a locuinţei şi care s-a generalizat 
în secolul al XVII-lea și în Valahia.[64] 

O constantă a bisericilor ortodoxe ridicate dea lungul timpului 
a fost totuși împărţirea tripartită. Sunt extrem de rare cazurile în 
care nu au apărut decât primele două încăperi, naosul şi altarul. O 
explicaţie a absenței pronaosului ar putea fi găsită în preferința 
pentru structura de cub a bisericii, situaţie în care adăugarea 
pronaosului ar fi dus inevitabil la dispariţia centralității planului 
specifică bisericilor rusești. În cadrul formelor de manifestare ale 
arhitecturii ecleziale se poate constata faptul că tipul bazilical a 
cunoscut o extremă răspândire mai ales în primele secole, iar 
explicaţiile fenomenului pot fi multiple. 

Planul bazilical avea să dăinuie mult timp, în sec. al IX-lea și 
al X-lea, adică în timpul Renașterii ce a urmat iconoclasmului, 
forma bazilicală era încă în uz, probabil tot la fel ca şi diferitele 
arhaisme ce se pot vedea în manuscrisele pictate ale timpului. O 
formă structurală apărută mai târziu, dar a cărei formă alungită, 
dreptunghiulară duce cu gândul la forma corabiei lui Noe, este tipul 
de biserică uninavat sau cu nava unică, foarte răspândită şi datorită 
faptului că pentru a fi construită nu necesită cunoştinţe tehnice 
deosebite. Nava unică era acoperită cu o boltă semicirculară sau în 
plin cintru, numită şi boltă în leagăn, datorită sentimentului de 
ocrotire pe care îl transmitea forma concavă a închiderii spaţiale. 

Cele trei încăperi definitorii pentru spaţiul ecleziastic — altar, 
naos, şi pronaos — au funcțiuni liturgice bine determinate de dogma 
creştină ce se armonizează în parcurgerea iniţiatică de la apus la 
răsărit, de la întuneric la lumină şi de la păcatul originar absolut 
prin botez până la mântuirea prin credinţă. Pronaosul este destinat 
celor care se pregătesc să intre în obştea creştină, naosul 
adăposteşte comunitatea credincioșilor iar altarul este rezervat 

clerului. Fiecare încăpere are o formă şi mărime diferită dată de 
funcțiune şi sunt despărțite între ele prin elemente structurale 
coerente în ansamblul arhitectural ecleziastic. 

Delimitarea între pronaos şi naos a evoluat de la zidul masiv 
străpuns doar de o ușă arcuită în epoca creştinării (sec. IV — VI) 
când diferenţele dintre creştini şi păgâni trebuiau consfinţite 
material, înlocuit apoi de o colonadă din 2 pilaştri şi 3 arce şi 
dispărând complet odată cu desăvârşirea acestui proces și 
amplificând spaţialitatea interioară prin libertate vizuală de la 
intrare până la altar. 

Delimitarea dintre altar şi naos se făcea iniţial printr-o 
denivelare a pardoselii — solee — și un mic grilaj — cancelli — care a 
evoluat într-un zid opac străpuns de trei uşi — catapeteasmă, tâmplă 
sau iconostas. Evoluţia planimetrică şi structurală este strâns legată 
de evoluţia doctrinară și coagularea spirituală a creştinilor într-un 
corpus identitar. 

Tranziţia de la spaţiul fragmentat de ziduri corespunzând 
practice unei segregări în sânul obştei spre cel deschis al comuniunii 
în credinţă se datorează şi evoluţiei sistemelor constructive în reţele 
de arce, cupole și coloane suple edificate în tehnici şi materiale noi. 
Cele două funcțiuni ale bisericii dublate și de sensul biunivoc 
etimologic al denumirii își găsesc unitatea concretă în biserica 
spirituală sau altfel spus,Biserica nevăzută umple Biserica văzută şi 
îi dă viaţă” (Ene Branişte) prezenţa simultană a funcţiei divine şi cea 
materiale într-un concept unic are o tradiţie îndelungată. 

Vechiul testament atribuia bisericii simbolice un rol mult mai 
terestru prin modul de configurare a templelor şi altarelor ca 
răspuns imediat al nevoilor spirituale ale comunităţii. Teologia 
creştină vine cu o viziune nouă asupra libertăţii religioase în care 
locaşul de cult devine o interfață materială a bisericii spirituale 
sugerată prin măreţia, splendoarea și bogăţia artistică a noilor 
biserici. Eusebiu din Cezareea afirmă că biserica este „Marele 
templu pe care cuvântul etern l-a zidit în lume” iar Gherman, 
patriarhul Constantinopolului explică dubla funcţiune a bisericii 
prin faptul că „Biserica este cerul pe pământ...” Sfântul Maxim 
Mărturisitorul formulează o nouă viziune despre simbolismul 

bisericii ca fiind un microcosmos al universului creştin — „Sfânta 
Biserică este icoană a lumii sensibile al cărui cer este altarul iar ca 
pământ naosul” — asemănător făpturii umane al cărui altar este 
sufletul iar trupul este naosul. „Biserica este casa lui Dumnezeu” 
spune Simeon al Tesalonicului, un centru cosmic destinat teofaniei, 
separat de spaţiul profan prin sfințire. Spaţiul sacralizat prin 
invocarea Sfântului Duh este pământul făgăduinței spre care se 
orientează nostalgic destinul cristic al omenirii. În viziunea lui şi 
împărţirea tripartită a bisericii are o semnificaţie trinitară atribuind 
fiecărei încăperi un grad diferit de sfințenie „Sfântul altar 
închipuieşte cele mai presus de ceruri... naosul închipuieşte lumea 
văzută... iar cele dinafară (pronaos) este însuşi pământul... casă a 
lui Dumnezeu, biserica închipuieşte toată „lumea și se împarte în 
trei căci și Dumnezeu este treime”. 

Viziunea ortodoxă asupra bisericii ca imagine văzută şi unitară 
a cosmosului determină în spiritul cultului creştin organizarea 
spaţială a clădirii, formele arhitectonice determinate structural şi 
susținute de artele conexe. Legătura organică dintre artă și cult în 
granițele teologiei creștine a generat în timp o diversitate a 
concepţiilor estetice multiplicată de curente ideologice diferite. 

Din această diversitate, ortodoxia se distinge prin adoptarea 
unei tipologii de sinteză între planul bazilical și cel central într-o 
unitate închisă purtătoare a mesajului sacru. Atât prin arhitectura 
ei dominată de planul în cruce cât și prin structura arcelor și 
cupolelor ce închid un spaţiu organizat liturgic, biserica văzută este 
imaginea sensibilă a bisericii nevăzute aşa cum observa Maxim 
Mărturisitorulș5ţ „e vrednic de mirare că, în micimea lui, locașul 
sfânt seamănă cu vastul univers. Cupola este comparabilă cu cerul 
cerurilor iar arcurile pe care sprijină sun cele patru laturi ale lumii”. 
Ordinea interioară a bisericii-locaș este dată de împărțirea în trei — 
altar, naos şi pronaos — ce ierarhizează stările sociale şi dialogul lor 
cu divinitatea. Prima încăpere în sensul parcurgerii liturgice este 
pronaosul sau tindă numită în greacă nartex și este încăperea cu cea 
mai mică încărcătură sacră. În vechime aici stăteau catehumenii — 
cei chemaţi spre iniţiere dar nebotezaţi — şi penitenţii cu interdicții 
pasagere la cele sfinte printre care şi femeile care în tradiție iudaică 

asistau la slujba din acest spaţiu. De formă pătrată sau alungită în 
plan, fig. 68, pronaosul era separat de naos printr-un perete 
structural masiv în care era decupat un gol arcuit în axul 
longitudinal. Această ușă era de cele mai multe ori o copie fidelă a 
portalului de intrare mai ales în Moldova. Legătura firavă dintre cele 
două încăperi a evoluat spre deschidere până la dispariția completă 
prin înlocuirea zidului cu o ordonanţă de două coloane unite prin 
trei arcade sau printr-un ansamblu de 6 până la 12 coloane dispuse 
în careu ca la bisericile de secol XVI din Muntenia. 

Stilul moldovenesc impune între cele două încăperi încă o 
cameră, de obicei mică şi întunecoasă, numită gropniță cu rol de 
necropolă ctitorială care fragmentează şi lungeşte nejustificat 
spaţiul interior. Peste această cameră se află alta numită tainiță în 
care erau depozitate valorile — odoare, veşminte, tipărituri — în 
situaţii limită şi accesat printr-o scară minimală înglobată în 
grosimea zidului. Funcţia tombală a acestui spațiu migrează către 
pronaos iar mormintele își găsesc locul în firide adâncite în pereţii 
laterali şi acoperite de baldachine de stil apusean sau în navele 
laterale obţinute prin supralărgirea transversală. 


Fig. 67 Biserica din Ludeşti, 2. Biserica Stelea din Târgovişte, 3. Biserica 
Sfinţii Împărați din Târgovişte, 4. Biserica Schitului Cornet din Vâlcea, 
5. Biserica din Călineşti-Prahova, 6. Biserica Mănăstirii Cotroceni, 

7. Biserica din Filipeştii de Pădure 


Prin dispariția funcțiunii, la primele restaurări sau renovări a 
dispărut și gropnița rămânând doar un arc dublou în spaţiul 
amplificat ca o mărturie structurală a acestei etape. Inchiderea 

superioară a pronaosului, atunci când nu se continuă cu clopotniță 
poate fi în bolta semicilindrică aşezată transversal sau longitudinal, 
intersecţii de bolți ce generează bolți mânăstireşti cu muchii 
intrânde sau ieşinde ori cupole ce descarcă pe arce dublouri sau în 
consolă. Această mare varietate de combinaţii structurale ce este 
subordonată stilului arhitectural şi este de obicei un rezumat al 
acoperirii naosului. Peste pronaos se poate dezvolta un turn 
clopotniță caz în care acesta este volumul dominant al bisericii sau 
una, două sau mai multe turle cu rol compozițional în ansamblul 
eclezial. Bisericile ultimelor două secole nu mai au o separație 
materială între pronaos şi naos, astfel încât a fost posibil adăugarea 
peste pronaos a unui balcon deschis - cafas — unde corul dă 
răspunsurile liturgice.[36] 

Accesul în clopotniță ori cafas se face printr-o scară amplasată 
pe sau în peretele nordic sau două așezate simetric atunci când 
compoziţia planimetrică o cere împărţirea arhaică a pronaosului în 
două — intern și extern — s-a conturat în timp în două spaţii distincte 
ca funcţiune şi formă: cel intern a devenit nartexul iar cel extern 
derivat din atriumul bazilical s-a transformat în exonartex închis cu 
intrările laterale sau deschis sub forma unui spaţiu protejat 
înconjurat de o colonadă numit şi pridvor. Pridvorul deschis apare 
în sec. al XVI-lea la bisericile moldovene dar ulterior majoritatea 
sunt închise spre deosebire de Muntenia unde rămân deschise şi 
evoluează devenind reprezentative pentru stilul brâncovenesc. 
Poziţia privilegiată de întâmpinare le face să împrumute elemente 
din arhitectura laică ca spaţiu de tranziţie dintre profan şi sacru. 
Pridvorul deschis își păstrează proporţia şi rolul în ansamblul 
bisericesc prin dimensiunile reduse și peristilul care îl înconjoară 
sprijinit pe o balustradă continuă de zid și unit la partea superioară 
prin arcade. Închiderea superioară este boltită simplu sau 
intersectat peste care şarpanta rămâne la o cotă inferioară celei de 
pe pronaos. Bisericile fără pridvor inițial adoptă o copie redusă a 
acestuia sub forma unui portic cu rol de protecţie a intrării. 

Ritualurile de trecere din viața unui creştin se petrec în 
pronaos sau în pridvor dacă acesta este închis şi de aceea în aceste 
spaţii îşi au locul năsălia şi prapurii pentru înmormântări şi 

colimvitra sau cristelnița adică vasul pentru botez care au luat locul 
baptisteriului din bazilica paleocreştină. Numite şi taine sau 
ierurgii-botezul, mărturisirea, înmormântarea — aceste ritualuri au 
loc în bisericile parohiale iar în cele mănăstirești rolul sacru al 
pronaosului se amplifică prin ţinerea unor slujbe. 

Următoarea încăpere în parcursul liturgic şi cea mai mare din 
biserică este naosul. Denumirea vine din greacă şi tradus în latină 
prin navis-ecclesiae sau corabie. Ca o comparaţie cu arca biblică ce 
a salvat omenirea. Dispus central între pronaos și altar, naosul 
reprezintă chiar biserica prin funcţiune şi volum având 
corespondent în tabernacolul vechiului testament pe sfânta sau 
locul de adunare al poporului sfânt. Forma în plan a evoluat, fig. 
68, fig. 69, de la cea de dreptunghi alungit în sensul axului 
longitudinal în stilul bazilical până la pătrat — cruce greacă înscrisă 
— sau dreptunghi alungit în sensul axului longitudinal în stilul 
bazilical până la pătrat — cruce greacă înscrisă — sau dreptunghi 
absidat la formele mature ale arhitecturii bizantine. 


Fig. 68 Evoluţia triconcului din Moldova de la Siret la Neamţ: 1- Siret- 
Neamţ: Sf. Treime Siret, sf.sec. XIV; 2- biserica Putnal 1466-1469; 3- Sf. 
Procopie Milişăuţi, 1487; 4- Sf. Gheorghe Voroneţ, 1488; 5- Adormirea 
Maicii Domnului Bacău, 1491; 6- Sf. Gheorghe Hârlău, 1492; 7- Înălţarea 
Domnului Neamţ, 1497 


Naosul este împodobit cu turla principală sau pantocrator care 
sprijină pe patru arce de grosimi diferite pentru a delimita la cheie 


186 


un pătrat peste care se ridică prin intermediul a patru pandantivi 
tamburul turlei de formă hexagon, octogon, decagon sau dodecagon 
şi apoi turla propriu-zisă de formă poligonală sau cilindrică 
acoperită cu o cupolă. Forma în plan a naosului este determinată 
pentru a stabili grosimea arcelor şi modul de transmitere la fundaţii 
a sarcinilor prin coloane angajate sau consolă. La bisericile fără turlă 
pe naos, acoperișul este o boltă semicilindrică aşezată longitudinal 
şi ranforsată cu arce dublouri. 


Fig. 69 Interpretări structurale şi planimetrice post 1497: 
1- Dobrovăț, 1503-1504; 2- Slatina, 1553-1554; 
3-Dragomirna, 1608-1609; 4- Trei Ierarhi laşi, 1637 — 1639; 
5-Golia Iaşi, 1650 — 1660; 6- Zăhăreşti, 1542 


Interacțiunea dintre pătratul bazei şi cercul turlei în diferite 
forme şi combinaţii geometrice face parte din simbolistica 
creştinismului cu profunde semnificații religioase. „Navă 
eshatologică, naosul surmontat de formă sferică a cupolei 
sintetizează uniunea cercului și a pătratului, măsură şi cifră a 
cerului şi a împărăției” — Evdokimov. Pardoseala naosului este 
denivelată înspre altar cu o treaptă sau două formând o estradă în 
fața iconostasului cu denumirea de solee sau chor. Soleea este la 
acelaşi nivel cu altarul iar pe această suprafață clerul se adresează 
credincioşilor în timpul slujbei. Forma în plan urmăreşte conturul 
iconostasului şi este suficient de lată pentru a încăpea icoanele și 

enoriașii pentru a le cinsti. La bisericile mai vechi soleea avansează 
până la mijlocul naosului pentru a primi stranele cântăreților și 
tronurile arhierești şi împărăteşti. Elementul dominant ca prezență 
fizică în naos este amvonul -— din grecescul a urca — destinat 
ceremoniilor laice ori religioase. Iniţial o estradă în mijlocul 
naosului pe axul longitudinal ridicată cu câteva trepte de la nivelul 
pardoselii de pe care preotul citea evanghelia sau făcea comunicări 
importante comunităţii, ori în cazul bisericilor domneşti ce 
încoronau regii. 

În vremurile din urmă amvonul este o mică tribună de formă 
hexagonală sau octogonală așezată la înălțimea astfel încât să poată 
cuprinde întreaga biserica de unde preotul rostește predica. În 
biserica parohiala amvonul este aşezat spre peretele nordic iar în 
catedrale există două amvoane aşezate simetric spre altar și au pe 
lângă rolul liturgic şi un aport decorativ fiind împodobit cu 
sculpturi simbolistice din registrul sacru: porumbelul = duhul 
sfânt, ancora = speranţa, inima = dragostea, trâmbiţa = 
vestirea evangheliei şi crucea latina ca simbol suprem. Locul de 
odinioară a amvonului în plan este la intersecţia axului longitudinal 
cu cel vertical care trece prin cupola naosului închipuind o cruce și 
este marcat cu o cruce pe pardoseală pentru a indica locul de unde 
preoții ţin slujba, diaconii rostesc ecteniile, anagnostii citesc Biblia 
iar psalţii cântă. Mobilierul naosului are un rol determinant în 
desfăşurarea ceremonialului religios dar şi un mesaj estetic sincron 
cu ansamblul bazilical fiind una din artele conexe cele mai 
laborioase. Absidele laterale sau sânurile au apărut ca o necesitate 
practică pentru a adăposti cântăreții şi lectorii pentru cântarea 
antifonică astfel că aici sunt aşezate stranele lor iar în absida sudică 
se află un pupitru rotativ numit legitorium pe care se aşează cărțile 
sfinte deschise la răspunsurile predicii. În lungul pereţilor laterali 
spre pronaos se află stranele enoriașilor, bărbaţii spre sud iar 
femeile spre nord, un fel de jilțuri incomode destinate doar 
sprijinirii şi nu odihnei și doar pentru cei bătrâni. Analogul este un 
amvon mobil şi pliabil acoperit cu o pânză brodată pe care stă 
evanghelia la ceasul citirii ei şi se amplasează în centrul naosului pe 
un loc marcat. Tetrapodul este un analog stabil pe care stă icoana 

de hram în faţa ușilor împărăteşti. Lumina divină a lumânărilor este 
împrăștiată de cele două sfeșnice împărătești așezate în fața 
icoanelor mari de la iconostas și de policandrul cel mare suspendat 
sub cupola pantocratorului. 

Altarul, ultima ca parcurs dar prima ca sacralitate încăpere din 
biserică este locul săvârșirii tainelor cele mai sfinte de către 
sacerdoţi. Numele îi vine din latinescul altare = jertfelnic înalt şi 
tot în latină i se mai spune sacrarium iar în greacă presbiterium = 
loc sfânt al preoţilor. Altarul ca nucleu sacru al bisericii își are 
corespondent în cortul biblic revelat lui Moise prin sfânta sfintelor 
sau locul unde se păstra chivotul legii, cel mai sacru artifact iudaic. 
Ascendentul dat de tradiţie face ca biserica ortodoxă să aibă un 
singur altar spre deosebire de cea catolică unde pot fi mai multe 
într-o singură biserică. Forma în plan a altarului este absidată 
sugerând protecţia pe care o transmite linia arcuită. Stilul bizantin 
impune altarului forma semicirculară la interior și poligonală la 
exterior, axul longitudinal fiind întotdeauna perpendicular pe latura 
extrem răsăriteană în care este decupat un gol de fereastră. Altarul 
este amplificat lateral de cele două pastoforii — proscomidiarul şi 
diaconiconul — care pot merge de la simple nișe practicate în zidul 
altarului până la încăperi separate sub forma unor absidiole în 
directa legătură cu navele laterale ale naosului. 

Închiderea superioară este o semicalotă, replica în spaţiu a 
planului concav, pe care este pictată Fecioara Maria. Sacralitatea 
altarului este dată de prezenţa în centrul său a Mesei Sfinte sau a 
jerfelnicului ce simbolizează mormântul lui Hristos, scaunul lui 
Dumnezeu sau locul de jertfă „al mielului înjunghiat” (Apocalipsa 
5,6). Aceasta este o lespede pătrată de piatră aşezată pe un picior cu 
legătură directă cu pământul în care sunt depuse sfintele moaşte 
amintind de timpurile persecuțiilor când se slujea pe lespezile 
martirilor întru credință. Pe sfânta masă acoperită cu antimis stau 
în permanenţă crucea evanghelică și un chivot sub forma unei 
biserici în miniatură în care se păstrează împărtăşania. Curbura 
absidei este mobilată cu 12 scaune numite exedra sau syntron având 
în mijloc spre răsărit scaunul arhiereului numit cathedra în special 
la bisericile cu rol administrativ în ierarhia clericală. Cele două 

pastoforii ce flanchează altarul — una la nord numită proscomidie ce 
a evoluat din capela proteis este depozitara sfintelor daruri ale 
euharistiei şi una la sud, diaconicon, unde se păstrează veșmintele 
și cărțile cu legătura directă la exterior — sunt componente 
obligatorii ale spaţiului sacru şi duc până la modelarea volumetrică 
a bisericii. Altarul este despărțit de naos printr-un perete ușor 
împodobit cu icoane numindu-se tâmplă de la latinescul templum 
la romani, catapeteasmă sau perdea în greacă amintind de perdeaua 
din cortul mărturiei ce despărțea sfânta de sfânta sfintelor ori 
iconostas în lumea slavă. 

Structural și arhitectonic acest panou nu are nici un rol și 
lipseşte cu desăvârşire în creştinismul apusean dar în ortodoxie are 
o încărcătură semantică normată de liturgica generală. Cele două 
încăperi au fost separate structural chiar de la primele bazilici de un 
arc dublou care prelua diferenţa de înălțime dintre cupola naosului 
şi semicalota altarului iar în plan de un parapet transparent — 
cancelli — care marca simbolic zona sacră interzisă laicilor. 
Catapeteasma se dezvoltă de la acel grilaj scund la un peristil de 12 
coloane libere pe arhitrava căruia se puneau icoane în perioada 
iconoclastă după care evoluează spectaculos în iconostasul baroc cu 
7 rânduri de icoane din biserica rusă. Bisericile balcanice deci și cele 
româneşti au doar 3 rânduri de icoane pentru a se da posibilitatea 
perceperii semicupolei altarului din naos. Tâmpla are 3 uși — una pe 
axul longitudinal numită ușă împărătească pe care intră doar preoții 
ori domnitorul şi 2 laterale numite uși diaconiceşti accesibile 
diaconilor şi laicatului masculin. Conţinutul tematic al iconografiei 
tâmplei precum şi a întregii fresce interioare sau exterioare este un 
capitol vast cu o istorie bogată și arta rafinată a erminiei picturale. 

Identitatea tipologică a formelor planimetrice în arhitectura 
ecleziastică orientală era deja conturată după primul mileniu de 
creștinism. Unitatea de stil datorată stabilităţii de credinţă şi rit este 
nuanțată printr-o varietate de forme apărute concomitent 
corespunzător varietăţii etnice, istorice şi geografice a lumii 
bizantine. Unitatea şi perenitatea formelor de arhitectură 
ecleziastică îşi gaseşte împlinirea în apariţia formelor naționale de 
arhitectură cultică. Toată această complexitate spaţială ordonată de 

axe compoziționale ierarhizate își are originea în două tipuri 
fundamentale de biserică: crucea greacă înscrisă şi trilobul. 

Tipul planimetric în crucea greacă înscrisă îşi are rădăcinile în 
tipul central polilobat şi este propriu clădirilor reduse ca volum fără 
probleme deosebite de structură. Nucleul se dezvoltă în jurul 
cupolei care transformă arcele de susținere în bolți cilindrice 
subordonate şi are ca efect structural creşterea pilelor de susținere. 
Acest tip a cunoscut o largă răspândire şi în consecință o mare 
varietate volumetrică mai ales în lumea slavă. Tipul trilobat derivă 
în plan constructiv din cel polilob, dar compozițional diferă de 
acesta prin dezvoltarea de axe orizontale orientate cardinal şi 
intersectate în cruce latină, fig. 70. Forma în plan a apărut ca o 
necesitate a amplificării spaţiale din tipul de cruce greacă înscrisă 
prin îndepărtarea timpanelor laterale şi dezvoltarea în cadrul arcelor 
de susţinere a cupolei a două abside. Aceste abside formează 
împreună cu absida altarului o cruce și prin modul de articulare pot 
fi treflate, adică cuplate direct sau triconc atunci când trecerea de la 
cele laterale spre altar se face prin intermediul pastoforiilor de 
formă prismatică. La unele modele există varianta pastoforiilor cu 
absidiole care ne trimit cu gândul la tipul bazilical trinavat 
tradițional care a cunoscut o largă răspândire în primii ani de 
creștinism în lumea bizantină. 


Fig. 70 Athena -Sfinţii Apostoli — reprezintă evoluţia de la tipul central la 
tipul trilobat 

Clădiri auxiliare de cult 


Complexitatea vieţii religioase a făcut ca pe lângă bisericile 
propriu-zise să se dezvolte şi programe de locașuri auxiliare care 
să completeze permanent sau temporar nevoile spirituale ale 
comunității. De importanţă secundară şi uneori pasageră aceste 
clădiri au totuși într-un anumit moment al desfășurării 
ceremonialului religios un rol sacru similar bisericii pe care o 
servesc şi o suplinesc mai ales în aşezămintele monahale.[93] 

Cimitirele sunt spaţii cultice în care s-a dezvoltat încă din 
perioada paleocreştină cultul morţilor dar şi a martirilor și 
sfinților. Creştinismul consideră moartea trupească doar o 
adormire — de unde şi denumirea de cimitir din grecescul loc de 
dormit — în așteptarea judecății de apoi, şi în consecinţă trupul 
„ca lăcaș sufletesc trebuie cinstit şi îngrijit în acest pasaj 
temporal inclusiv prin locașuri adaptate ritualului funebru. 

Cultul morţilor, exceptând incinerarea, s-a dezvoltat în 
tradiţie iudaică şi în creştinism, astfel încât cele mai vechi 
monumente de cult ce au păstrat fără modificări sistemul 
structural şi paleta decorativă sunt cele funerare. Legile romane 
considerau orice mormânt, comun sau particular, un locus sacer 
inviolabil de unde și denumirea de sanctuarium, iar 
comunităţile creştine persecutate foloseau acest drept pentru a 
practica şi dezvolta cultul în jurul martirologiilor. Cimitirele 
paleocreştine se împart, după structura încăperilor şi a locului 
în cimitirele subterane sau hipogee ascunse privirii şi cimitire 
„sub divo” a căror prezenţă este marcată suprateran prin diverse 
edicule sau monumente. 

Necropola subterană sau sepulcrum erau de forma unei 
firide dreptunghiulare săpate în grote numite loculus ori de 
forma boltită peste care se așeza piatra tombală numită 
arcosolium. Mormintele subterane izolate din Palestina au o 
formă arhitecturală mai elaborată constând într-o cameră boltită 
cu firide mortuare săpate pe 3 laturi, a 4-a servind ca intrare 
închisă cu o piatră circulară aşa cum probabil arată mormântul 
mântuitorului de pe golgota. Cea mai cunoscută necropolă 

subterană rămâne cea din catacombele de lângă Roma cu o vastă 
reţea de tunele de acces la arconsolii de dimensiuni mari numite 
cripte din grecescul a ascunde sau chiar sarcofage de piatră 
destinate martirilor ce slujeau și ca altar de comemorare. 

Cimitirele comune de suprafaţă — sub divo — s-au format în 
jurul bisericilor ridicate peste mormintele martirilor şi în 
general există o continuitate între cele două tipuri cu deosebirea 
că în noul context apar o multitudine de forme artistice și 
arhitecturale de marcare a locului de veci. Majoritatea sunt 
cripte săpate în pământ cu multe locuri peste care se aşează o 
stelă funerară frumos sculptată dar și mausolee sub forma unor 
mici temple în care sarcofagul este acoperit cu un baldachin de 
piatră sprijinit pe coloane numit ciborium. Unele capele 
funerare capătă dimensiunile unor biserici fiind precursoarele 
paracliselor de mai târziu. Noile cimitire se construiesc tot extra 
muros în virtutea interdicţiei romane dar începând cu secolul al 
VI-lea ele migrează spre interior cu precădere în jurul 
bisericilor. 

Bizanțul renunţă și el la interdicţia de a înmormânta în 
biserici şi se ajunge în situaţia de a se construi necropole peste 
tot şi în chiar apariţia unora particulare de sorginte păgână în 
forme — circulare sau octogonale — dar reprezentative pentru arta 
funerară. Secolul al XVII-lea aduce o reglementare urbanistică a 
amplasării cimitirelor acestea fiind dispuse în afara orașelor pe 
un teren sfinţit şi doar în mediul rural ele rămân grupate în jurul 
bisericii. Programul ecleziastic se structurează în cheie 
bizantină prin intermediul unor precursori de talie mică și 
funcţie pasageră cum ar fi martiriile, babtisteriile şi paraclisele. 
Martiriile sunt mici temple ridicate peste sarcofagenle martirilor 
şi în memoria lor. 

Primele martirii sunt cele construite de Constantin cel 
Mare pe locurile sfinte din Ierusalim pentru a marca faptele 
apostolilor, fiind apoi intens folosite la Roma pentru a proteja 
altarele fixe de pe cripta martirilor. Destinate iniţial a polariza 
viaţa religioasă prin comemorarea mucenicilor, martiriile au luat 
în timp forma şi dimensiunea unor complexe monahale cu 


193 


activitate permanentă având un rol determinant în promovarea 
cultului. Constructiv martiriile preluau formele variate ale 
mausoleelor antice cu plan central acoperit cu cupolă din care 
au evoluat planimetrii de sinteză între pătrat şi abside. Forma 
arhitecturală consacrată a martiriilor era de cruce greacă sau 
triconc cu două caturi — cel inferior adăpostind cripta cu piatra 
tombală servind drept altar iar cel superior obştea 
credincioşilor. Pacea creștină din secolele VI-VII duce la 
dispariția martiriilor odată cu construcţia bazilicilor peste sau 
în jurul lo,r ele rămânând în cel mai bun caz doar anexe ale 
noilor zidiri. Baptisteriul este un locaş destinat săvârșirii 
botezului iar asimilarea acestei taine cu baia sau iluminarea a 
făcut ca acest edificiu să poarte numeroase denumiri. 
Baptisteriile pot fi complet separate de bazilici şi să aibă o 
dezvoltare autonomă fapt ce le-a transformat în timp în biserici 
propriu-zise sau să fie anexe ale unor bazilici dispuse la intrare 
în legătura cu atriul şi nartexul. Practica catehumenatului 
impunea ca neofiţii să nu intre în biserică nebotezaţi astfel că 
amplasarea baptiseriilor a generat și o arhitectură caracteristic. 
Primele edificii erau cu plan central circular în apus şi pătrat în 
răsărit, în încercarea de a perpetua thermele greco-romane cu 
care aveau afinități funcţionale. 

Orientul creştin a încurajat o formă mai elaborată rezultată 
din înscrierea într-un pătrat a unui octogon cu patru abside în 
formă de cruce treflată. Botezurile erau colective și la date fixe 
- sărbători religioase — astfel încât aceste edificii trebuiau să fie 
spaţioase și compuse în general din două componente: una 
exterioară ca un pridvor protejat de un portic pentru pregătire 
și una interioară pentru botezul propriu-zis unde într-o sală de 
forma amintită acoperită cu o cupolă sau turlă se găsea un bazin 
sau două numite piscină sau fons. Bazilicile, separate pe genuri, 
având formele geometrice cele mai variate erau decorate luxos 
în mozaic şi marmură şi suficient de mari pentru a primi un grup 
numeros de novici, transformându-le uneori în adevărate 
biserici -— sinodul de la Calcedon a fost ţinut într-un 
baptiseteriu.ş81lţ Secolul VII-VIII va aduce la dispariţia 

baptisteriilor odată cu generalizarea botezului la vârste fragede, 
ele transformându-se organic în biserici. 

Paraclisul ca loc de cult a rezistat vremurilor şi s-a 
perpetuat şi dezvoltat autonom în forme originale spre 
deosebire de martirii şi baptiseterii care au dispărut la un 
moment istoric. Paraclis în greceşte înseamnă lângă sau în loc 
de biserică, folosindu-se şi termenul de capela iar în vechime 
domus orationis, basilicula sau oratorium erau denumiri diverse ale 
aceluiași locaş. Aşa cum indică şi denumirea, paraclisul este o 
biserică de mici dimensiuni, fără a face rabat elementelor 
definitorii edificiului sau cultului destinată unor grupuri 
restrânse de credincioși grupate social, profesional sau 
confesional. Originea lor trebuie căutată în vechime în practica 
altarelor particulare aflate pe lângă fiecare casă. Cultul public în 
perioada prohibitivă se desfășura în astfel de lăcaşe ce facilita 
rugăciunea imediată și permanentă. Oficializarea cultului şi 
dispariția persecuțiilor a făcut din paraclise un motiv de 
confruntare între cultul particular incontrolabil dogmatic și cel 
public practicat în biserici enoriașe sau eparhiale în care unitatea 
cultului era asigurată. Diferendul a fost rezolvat prin hotărâri 
sinodale care a instituit regula neoficializării liturghiei în 
paraclise, ele păstrând-și rolul auxiliar în oficializarea serviciilor 
divine pentru care au fost create și salvându-le astfel de la 
dispariţie. 

Paraclisul a devenit o instituţie diversificându-se foarte mult 
în funcţie de grupul servit dar păstrându-și unitatea de stil 
arhitectonic în concordanţă cu curentul dominant. Apar astfel de 
edificii pe lângă palatul domnesc sau curţile nobiliare dar şi în 
reşedinţele episcopale sau campusuri militare, care în timp devin 
biserici parohiale. Mănăstirile au în componenţa lor pe lângă 
clădirile cu funcţie laică — trapeză, cuhnii, chilii, stăreţie și 
arhondaric — şi unul sau mai multe paraclise, unele chiar izolate 
numite schituri sau sihăstrii pentru practicarea cultului 
cenobitic. Timpurile moderne au adus paraclisul pe lângă grupuri 
de breaslă sau în incinta instituţiilor laice îmbinând rolul 
spiritual cu cel social. Structura formală a acestor edificii este o 

miniatură a celor principale, făcând posibilă apariția unui cod 
compozițional propriu fără a afecta proporţiile. 

Clopotniţele sunt rezultat al adoptării clopotelor în 
desfăşurarea cultului începând cu secolul al V-lea în apus și al IX- 
lea în răsărit. Edificiul destinat clopotelor, numit şi campanilla în 
apus este de regulă un turn înalt între 3 și 5 caturi de forma 
rectangulară în plan-pătrat, octogon, hexagon — sau circulare şi 
cu o învelitoare piramidală. Ultimul cat este rezervat clopotelor 
acesta fiind sub forma unui foişor deschis sau cu goluri mari din 
rațiuni acustice dar folosit şi ca un punct de observaţie. Structura 
este o demonstraţie de performanţă inginerească. Fiind solicitat 
la eforturi de înălțime şi greutate sistemul structural este o 
combinaţie de zidărie robustă la bază eliberându-se treptat prin 
arce şi pilaștri de piatră şi cărămidă, terminat la vârf cu o cupolă. 
Planşeele dintre caturi sunt podite cu lemn sau cupole ori 
intersecţii de cupole. Scara de acces este minimală înglobată în 
zidărie dacă acesta o permite sau independentă în interior sau 
exterior. Turnul poate fi amplasat în corpul bisericii sau separat 
de aceasta. 

Campanilla apuseană a fost amplasată ulterior construirii 
bazilicii într-unul din turnurile ce flanchează intrarea, peste 
transept sau la articularea chorului cu baptisteriul, motiv pentru 
care arhitectura ei este diferită dar nu discordantă cu biserica. 
Clopotnița ortodoxă se așează peste pridvor sau pronaos în 
completarea compozițională a bisericii ori separat, la mică 
distanță peste intrarea în incintă. Baza este pătrată încastrată în 
zidul de incintă iar caturile superioare sunt octogonale cu ferestre 
arcuite şi foişor cu clopote la ultimul nivel. Nivelurile sunt 
ocupate de funcțiuni vitale pentru obşte cum ar fi o tainiţă, 
camera egumenească, tezaur sau paraclis. Atât în apus cât şi în 
orient turnul clopotniţă este prin înălțime un reper urban ce 
personalizează prin formă silueta oraşului dar şi o lecţie de 
cutezanţă constructivă şi rafinament estetic. 

În vremurile din urma rolul social și urban al bisericii se 
amplifica reflectându-se în plan arhitectural prin apariţia unor 
funcțiuni complementare. Dintre acestea cele mai frecvente sunt 


196 


prăznicarele destinate agapelor postliturgice ce sunt interzise a 
se face în biserică, lumânărele ca mici pavilioane ce asigura 
protecţie şi reculegere la aprinderea lumânărilor şi altarele de 
vară în incinte monahale unde la hramuri se adună mult popor 
căruia biserica nu-i face față. Dispunerea în ansamblu și forma 
arhitecturală a acestor inovaţii funcţionale nu sunt încă normate 
şi din păcate sunt la voia unor iniţiative particulare, în fond 
lăudabile dar nocive în plan estetic datorită ignorării contextului 
urban și a valorii istorice. 

7. ERMINIA ARHITECTURII 
BISERICEȘTI 


Matricea bizantină 


În perioada bizantină, tehnicile de construcţii s-au dezvoltat 
constant şi stabil pe plan regional — stabilitate explicabilă prin faptul 
că tehnicile depindeau de disponibilitatea locală a materialelor de 
construcție precum şi de anumite tradiţii artizanale împământenite, 
care au persistat în pofida ocupaţiilor străine. Înțelegerea acestor 
tehnici determinau ce putea şi ce nu putea fi realizat din punct de 
vedere arhitectural - date fiind posibilităţile tehnologice ale 
timpului. Construcţiile bizantine se repartizează în două categorii. 
Prima ar fi categoria zidăriilor în piatră de talie, caracteristice zonei 
Siria — Palestina, o mare parte a Asiei Mici, în aceeaşi măsură ca şi 
regiunile frontaliere ale Armeniei şi Georgiei; cea de-a doua 
categorie este cea a zidăriei în cărămidă şi în moloane (piatra cu o 
singură faţetă finisată), tipică pentru zona Constantinopolului, pe 
coasta occidentală a Asiei Mici, în Balcani şi în Italia, motiv pentru 
care ea reprezintă tradiţia centrală în arhitectura bizantină. Zidăria 
în piatră de talie se pretează la construirea de suprafeţe verticale 
care puteau fi îmbogăţite cu reliefuri, dar ea nu se preta la realizarea 
acoperișurilor. Micile portaluri puteau fi acoperite cu piatră, fie din 
plăci pozate drept, fie în blocuri care să formeze arcuri, dar acest 

procedeu nu convenea în cazul marilor deschideri, care trebuiau 
acoperite cu lemn sau alte materiale relativ ușoare, cum ar fi 
cărămida sau “scoriae”. 

Un perete se construia prin ridicarea inițială a două fațete 
consistând în pietre alungite faţetate. Acest lucru se făcea asiză cu 
asiză, iar spaţiul intermediar se umplea cu un amestec de moloane 
cu o mare cantitate de mortar. După ce construcţia atingea 
înălțimea stabilită, urma o bandă de cărămidă, adesea înaltă de cinci 
asize, care ocupa toată lungimea zidului, de la un capăt la altul. Apoi 
se repeta procedeul, astfel încât cărămida devenea elementul 
fundamental al construcției. Înafara faptului că lega pereţii, ea 
determina  grosimile şi servea astfel drept modul. La 
Constantinopol, cărămizile erau pătrate, de 35 la 38 centimetri 
latura şi 38 — 63 milimetri lăţime, ceea ce este sensibil mai mult 
decât lăţimea normală a cărămizilor romane. Un zid de două 
cărămizi lăţime măsura astfel (dacă ţinem cont și de îmbinarea cu 
mortar) între 76 şi 80 centrimetri. Manufacturarea cărămizilor era 
urmată de o procedură de control, şi, între secolele IV şi VI, ele erau 
adesea ştampilate. Arcele, vutele şi domurile erau realizate exclusiv 
din cărămidă, care în cadrul arcelor de mare anvergură, erau adesea 
de talie dublă, asemeni bipedalelor romane. În anumite perioade, 
găsim edificii construite în mare parte sau chiar total din cărămidă. 

Bazilica Sfânta Maria Chalkoprateia (din jurul anului 450 I.C.), 
este realizată integral din cărămida, în timp ce bazilica 
contemporană din Saint Jean — de- Studius are trei asize de piatră 
alternând cu cinci asize de cărămidă. În timpul perioadei iustiniene, 
regăsim un tipar specific de zidărie: partea inferioară a zidurilor, în 
grosime şi până la nașterea arcelor primului etaj este construită în 
piatră; plecând de aici, clădirea este din cărămidă, decupată doar la 
intervale de cca. 180 centimetri de un rând unic de piatră. Edificiile 
construite în întregime din cărămidă reapar în secolul X. Sistemul 
normal de construire în cărămidă şi moloane va persista pe toată 
durata perioadei bizantine, până la finele secolului XIV, când apar 
edificiile construite în întregime din moloane, din cauza faptului că 
nu se mai găsea cărămida. Atât de mare a fost conservatorismul 
constructorilor bizantini, încât nu există încă o metodă 
satisfăcătoare care să permită distincţia între operele arhitecturale 

ale unei perioade sau alteia. Abia în secolele XI şi XII apare un 
aranjament de cărămizi pe două rânduri şi disimularea acesteia în 
spatele unui rost de mortar, care, apărea foarte gros. S-a putut 
observa o diminuare graduală a dimensiunilor cărămizilor 
dealungul secolelor, şi o ușurare a volumului de mortar, dar acești 
factori sunt subiectele unor variaţii atât de mari, în interiorul 
aceleiași clădiri, astfel încât nu poate fi dedus nici un criteriu 
practic. Edificiile bizantine seamănă construcţiilor romane din 
perioada imperială din Italia, şi totuși există o diferență 
fundamentală între ele: construcţiile romane sunt fundate pe o 
armătură de ciment care datorită proprietăţilor unice ale pozzolanei 
- omogenă şi monolitică - pot fi ridicate fără a dăuna structurii de 
rezistență. La construcţiile bizantine armătura de moloane nu 
constituie o masă omogenă şi este menţinută în loc de 
îmbrăcăminte; fără aceasta, ar tinde să se dezintegreze, ceea ce 
explică importanţa lanțurilor de cărămizi aparente şi relativa 
grosime a acestor lanţuri. Arhitecţii bizantini au moștenit un 
repertoriu de forme romane, dar le lipseau mijloacele tehnice de a 
le realiza. Mortarul bizantin era constituit din var hidraulic şi nisip 
şi conţinea un melanj adițional de materie inertă, din cărămida 
spartă pe alocuri. La construcţiile romane din perioada imperială 
îmbinările de mortar sunt mai subţiri decât cărămizile, iar în 
edificiile bizantine este invers. Raportul între grosimea cărămizii şi 
rostul de mortar era în jur de 1 la 1 în secolul IV și de 2 la 3 în 
secolul VI. Această practică se datorează dorinţei de economisire a 
cărămizii. Oricare ar fi fost motivul, folosirea exagerată a mortarului 
a avut un rezultat inevitabil: edificiile aveau tendinţa de a se dărâma 
și a se deforma pe măsură ce mortarul se usca, și acest proces a 
început încă din timpul construirii. 

La marile edificii, fenomenul este încă şi mai grav, aşa cum se 
poate observa la Sfânta Sofia, aproape toate edificiile bizantine 
prezintă neregularități şi deformaţii care ţin de cantitatea de mortar 
pe care o conţin. Bolta bizantină este de trei tipuri: bolta în leagăn, 
bolta domicală şi bolta de intersecţie sau mănăstirească. Toate 
puteau fi construite cu sau fără cintru, după portanță. Pentru a 
construi o vută fără cintru, metoda era următoarea. Mai întâi, cei 
patru pereţi erau aduşi la înălțimea lor maximă. Apoi muncitorii îşi 

începeau munca din fiecare colț al spaţiului de acoperit, plasând 
cărămizile radial, dar cu o înclinaţie lejeră pentru a le alungi către 
centru, evitând ca ele să cadă prin glisare. Ei trebuiau să lucreze 
rapid folosind un mortar cu uscare rapidă. În timp ce cele două 
extremităţi ale construcţiei se întâlneau în centru, spaţiul în formă 
de con care le separa era ocupat de un stift de cărămizi, care închidea 
bolta întreagă în poziţia sa definitivă. Bolțile domicale şi bolțile 
mănăstireşti erau construite deasupra spaţiilor delimitate de patru 
arce. În primul caz, cărămizile erau poziţionate după o înclinare care 
le elonga gradual pe orizontală, de aşa manieră încât ele constituiau 
un prim locaş pentru pandantivi, şi amenajau bolţii o bază circulară, 
după care ele se ridicau până la atingerea vârfului. Pentru bolțile 
mănăstirești cărămizile erau pozate paralel extradosurilor de arc: 
acolo unde ele se întâlneau la unghiurile spaţiului de acoperit, ele 
formau natural o oprire, dar muchia se estompa pe măsură ce se 
apropiau de vârf. Spațiile moarte de deasupra cheii de boltă a 
arcurilor erau adesea umplute cu lut pentru reducerea încărcărilor. 
În construcţiile boltite se constatau parțial neregularități, parţial 
improvizaţie.[49] 

Cupola, care constituia în general coronamentul bisericilor 
bizantine, era construită după acelaşi principiu general ca și bolta 
domicală, adica ea se odihnea pe pandantivi. Diferenţa între cele 
două structuri consta în faptul că la bolta domicală pandantivii şi 
calota formează o suprafaţă sferică continuă, ceea ce nu e cazul la 
cupolă, care este construită pe o rază mai mică decât cea a 
pandantivilor pe care se sprijină. Această distincţie nu afectează în 
nici un fel natura pandantivilor, care sunt identici în ambele cazuri. 
Cochilia cupolei avea adesea un anumit număr de segmente conice 
care puteau fi plate sau concave. Aceste nervuri sau muchii 
contribuiau la soliditatea cupolei, dar nu erau structurale, spre 
deosebire de nervurile gotice care făceau corp comun cu țesutul care 
le reunea. 

Modalitatea bizantină de utilizare a lemnului în cadrul 
lucrărilor de tâmplărie, care era utilizată pentru acoperișurile 
bisericilor şi locuinţelor, pentru eşafodaje, cintre şi întăriri este mai 
puţin cunoscută. Rar aveau la dispoziţie grinzi drepte de mare 
lungime, doar în anumite regiuni foarte împădurite, cum ar fi 

munții Libanului, Cipru sau Licia.[87] Un exemplu unic de acoperiș 
în lemn ranforsat, datând din secolul VI, s-a păstrat la Mănăstirea 
Sfânta Ecaterina de la Muntele Sinai. După această perioadă, s-au 
construit din ce în ce mai puţin bazilici, iar unul din motivele pentru 
care s-a adoptat biserica din cărămidă în totalitate ar putea fi 
dificultatea cu care se procura lemnul pentru tâmplărie. Exteriorul 
clădirii era în unele cazuri placat cu stuc, dar cel mai adesea era lăsat 
nud. Rosturile între rândurile de cărămizi şi cele de piatră erau 
îmbrăcate cu un strat subţire şi frumos de mortar, aplicată cu 
ajutorul unei unelte cu vârful tocit care lasă o textură radială. 
Adesea acestea erau completate de linii obtinuţe prin incizare. 
Motivele ornamentale din cărămidă sunt cu totul deosebite înainte 
de secolul X. Placările exterioare cu marmură sunt încă și mai rare 
(un exemplu ar fi fațada occidentală a catedralei Sfânta Sofia). 
Tratamentul interioarelor era foarte diferit de cel aplicat la exterior: 
acolo (mai puţin la construcţiile din piatră de talie), toată suprafața 
zidului era placată cu marmură, stuc, pictură sau mozaic. 
Structural, folosirea marmurei era restrânsă la coloane, 
cornişe și arhitrave, dar era în mod egal aplicată unui număr mare 
de elemente subsidiare, cum ar fi montanţii şi buiandrugii porților, 
grile la ferestre, tablierele parapeţilor, amvonurilor şi, evident, 
dalaje şi placările pereţilor. Din momentul în care au fost introduse 
varietăți de marmură în culori exotice, în Roma perioadei 
republicane, acestea devin simbolul reuşitei sociale, iar producția 
lor s-a mărit enorm în cursul secolelor 1 și II. Oricărui edificiu cât 
de cât reprezentativ nu putea să-i lipsească marmura, iar conceptul 
bizantin consacra mai mult spațiu marmurei decât tuturor celorlalte 
elemente ale construirii. Efectul global produs de un interior de pe 
finalul Imperiului Roman, începutul Imperiului Bizantin, se 
bazează în mare parte pe folosirea excesivă a marmurei. Pentru 
obținerea efectului multicolor care era atât de apreciat, trebuiau 
exploatate un mare număr de cariere situate în jurul Mării 
Mediteraneene. Porfirul roşu, cea mai prestigioasă dintre toate 
pietrele, provenea exclusiv din Egipt; porfirul verde din Laconia; 
verdele antic din Tesalia; marmura galbenă din Tunisia; onixul de 
culoarea fildeşului din Frigia. Aprovizionarea cu aceste materiale 
depindea de mai mulţi factori: existenţa unei mâini de lucru ieftină 

care să lucreze în cariere, libertatea de comunicare şi, în particular, 
de navigația pe Mediterană, şi în fine, de capacitatea de a ridica şi 
transporta blocuri de piatră foarte mari care necesitau construirea 
unor nave speciale. Cum transportul maritim era mult mai facil 
decât cel terestru, carierele situate mai aproape de cursuri de apă 
erau avantajate. Acest fapt explica răspândirea marmurei din insula 
Proconnese din Marea Marmara), care din secolul I a fost exportată 
la scară largă și care devine marmura uzuala a arhitecturii bizantine. 
Chiar dacă nu o distingeau în mod particular nici fineţea texturii şi 
nici frumuseţea apareiajului (această marmură este aproape albă, cu 
vinişoare bleu-gri) ea avea avantajul că putea servi tuturor 
scopurilor, atât pentru reliefuri ornamentale cât şi pentru marile 
elemente cum ar fi fusurile coloanelor. 

În antichitate, profesia de arhitect era reprezentată de două 
tipuri de specialişti, mechanikos sau mechanopoios (mechanicus în 
latină) şi architekton, prima dintre ele fiind de departe cea mai 
respectată. Termenul de mechanikos este adesea tradus prin inginer, 
dar acest echivalent este înșelător: avea mai degrabă pregătirea unui 
arhitect şi mai puţin din cunoştinţele unui matematician. Poziţia sa 
socială era foarte importantă. Arhitecţii Sfintei Sofia, Anthemios şi 
Isidore, erau amândoi mechanikoi, iar Anthemios era considerat un 
matematician eminent. În vastele sale programe de construcții, 
Iustinian se baza pe astfel de oameni. Construirea oraşului Zenobia 
pe Eufrat a fost realizată de către doi tineri mechanikoi, loan de 
Constantinopole şi un alt Isidore (nepot al primului). Acesta din 
urmă va superviza ulterior reconstrucția Sfintei Sofia la 
Constantinopol, după căderea cupolei originale în 558. 
Architektones, sau meșterii constructori, aveau un rang inferior. În 
secolul IV ei aveau încă o educaţie liberală, şi le lipsea un 
învățământ profesional; în timp, architektones au decăzut la nivelul 
unor artizani. Majoritatea clădirilor din prima perioadă bizantină a 
fost probabil edificată de astfel de meșteri constructori. După 
arhitecți veneau artizanii calificaţi, care aparțineau clasei plebeie. 
Teoretic, toţi aceşti artizani aparțineau unor ghilde ereditare 
(collegia) care erau organizate nu pentru protecţia lucrătorilor, ci 
pentru coerciţia acestora. 

Multe texte din epocă explică cum se ridică un edificiu, cum 
se furnizau materialele, și care era rolul arhitectului. Astfel, în 
scrisoarea Împăratului Constantin către Macarie, episcop al 
Ierusalimului, referitoare la ridicarea Bisericii Sfântului Mormânt în 
326 se spune:* Noi dorim ca această biserică să fie cea mai frumoasă 
din lume. Noi i-am comunicat instrucțiunile noastre guvernatorului 
Palestinei. După ce s-au întreţinut cu noi, aceşti funcţionari vă vor 
procura artizanii şi materialele necesare, şi vor regla toate plăţile. 
Dvs. trebuie să comunicaţi cu noi în ce priveşte următoarele două 
aspecte: 1. natura şi cantitatea marmurei necesare, 2. dacă plafonul 
va trebui cofrat, în acest caz va trebui și aurit. 

Într-o scrisoare a Sfântului Grigore din Nissa către Amfilochie, 
episcop de Iconium se descrie forma, fără dimensiuni a unui 
martyrium: un spaţiu central de formă octogonală, cu un acoperiș 
conic, și patru braţe radiale care îi dădeau o formă de cruce. Edificiul 
trebuia să fie ridicat din cărămidă, dar trebuia totuși să conţină 
elemente din piatră sau marmura, în mod particular opt coloane cu 
capitelurile lor şi piedestalurile cu baza octogonală, un portal 
sculptat, şi un peristil de patruzeci de coloane. Sfântul Grigore era 
în posesia unui plan care reglementa rudimentar ca înălțimea 
braţelor să fie proporţională cu lungimea și lăţimea lor, iar peristilul 
să aibă în jur de patruzeci de coloane. Un alt text privește 
construirea catedralei din Gaza, între 402 şi 407 pe locul unui 
templu păgân de formă circulară cu un soi de cupolă și două portice 
concentrice. Noua catedrală nu trebuia sub nici o formă să 
reamintească de vechiul templu păgân. O scrisoare a împăratului 
Eudoxie conţinea un plan (skariphos) al bisericii, desenat pe foi de 
hârtie: acest plan era cruciform. Un arhitect (architekton) din 
Antiohia, Rufinus, a desenat pe sol, cu creta, conturul construcţiei. 
Gropile fundaţiei fiind săpate, a fost adusă piatra de la o carieră 
locală, iar împăratul le-a trimis 32 coloane de marmură de Cariste 
(marbre vert veine d'Eubee). Cinci ani mai târziu, catedrala era 
ridicată. Aceste condiţii tipice duc la o uniformitate a arhitecturii 
paleocreştine. Munca maistrului constructor nu era atât de 
concepţie şi invenţie, ci de improvizație pe baza formulelor de acord 
acceptate; şi el trebuia să lucreze rapid. 

Până la apariția catedralelor gotice bisericile paleocreştine se 
construiau cu rapiditate. Tot în cinci ani s-a construit catedrala 
Sfânta Sofia din Constantinopol. Ridicarea clădirilor publice erau în 
întregime în mâinile statului, care, în secolele IV şi V,se axează pe 
restaurarea celor existente. Nu se punea problema în cazul 
bisercilor, şi, în acest caz, existau trei moduri de promovare, care 
nu se puteau distinge întotdeauna: Statul, Biserica locală, şi 
binefăcătorii privaţi. Conducerea bisericii acţiona adesea concertat, 
asigurând financiar total sau parţial ansamblul. Același tip de 
conjuctură se produce între patronatul ecleziastic şi mecenatul 
privat. Această evoluţie este importantă din punct de vedere 
arhitectural. În cazul Locurilor sfinte sau a monumentelor 
inamovibile, martiriumul trebuia să fie adaptat exigenţelor locale 
asupra obiectului venerat; destinația martiriumului era ori pur 
factuală, ori adesea şi factuală și liturgică. Când corpul martiriului 
putea fi deplasat, nu necesita un dispozitiv arhitectural specific, el 
putând fi pus în bisericile de tip comun. Doar în cazul în care 
relicvele erau extrem de respectate - pentru că ele exudau un ulei 
sfânt sau alte efluvii - şi atrăgeau o mulțime de pelerini- se cerea un 
dispozitiv arhitectural mai elaborat. 

Biserica Sfinţii Sergiu şi Bachus din Constantinopol care 
prefigurează Hagia Sophia are structura interioară un octagon cu 
diagonalele deschizându-se în “exedres” semicirculare. Două 
coloane, acoperite de capiteluri delicat sculptate, se înalță între 
fiecare cuplu de stâlpi, cu excepţia laturii estice, unde spaţiul central 
dă peste bema. Coloanele susțin un ancadrament orizontal bogat 
sculptat pe care sunt înscrise lungi epigrame în onoarea cuplului 
imperial. La nivelul tribunei se reflectă același aranjament, dar aici 
coloanele, acoperite de capiteluri-impozante ionice, susținând 
arcele. Spaţiul octogonal se ridică până la baza cupolei fără ca 
tranziția să fie prin pandantive. Cupola însuși este o structură 
extrem de complexă, constituită din şase elemente triunghiulare 
alternând plate şi curbate. Elementele plate sunt străpunse de 
ferestre, în timp ce altele care coincid cu unghiurile octogonului se 
găsesc într-o uşoară retragere.  Ingeniozitatea concepției 
contrastând cu neglijenţa execuţiei, care este vizibilă prin proiecția 

la sol, neregularitățile nu pot fi explicate prin faptul că bisericile se 
găsesc într-un spaţiu redus, determinat de edificiile preexistente. 

Stilul arhitectural caracteristic perioadei lustiniene nu a avut 
o largă posteritate și este justificată întrebarea: de ce se consideră 
această epocă ca fiind esenţială? Mai întâi ca secolul al VI-lea a fost 
martorul, în regiunea metropolitană, la dispariția anumitor tradiții 
antice care dominaseră arhitectura timp de mai multe secole. 
Ordinele clasice ies din modă. Capitelul corintian a predominat încă 
un secol după care a fost înlocuit de capitelul imposta. Capitelul 
ionic a pierdut gradual din caracteristicile sale distinctive. 
Antablamentul orizontal își va face ultima sa apariţie la biserica Sf. 
Sergiu şi Bachus. Pavimentul întreţesut va fi abandonat către 
sfârşitul secolului și nu va mai reapare în arhitectura bizantină. El 
va fi înlocuit de un simplu dalaj din plăci de marmură cu motive 
geometrice. În final tradiţia imemorială a sălii hipostile perpetuată 
de către basilică va dispare la marile construcții iustiniene unde 
coloanele vor avea rolul secundar de suport al tribunelor în timp ce 
scheletul edificiului se va realiza în zidărie. 

Adaptarea quadrilobatului la un dreptunghi crea o problemă 
de amenajare interioară: cum anume concret să se integreze cele 
patru unghiuri exterioare. Această problemă a fost rezolvată prin 
inserarea între marile abside ale tetraconicului celor patru exedre 
mai mici în formă de potcoavă iar aceste exedra plasate pe diagonale 
conduceau către arcuri de cerc. Dacă interiorul suferă de 
fragmentare exteriorul din contră capătă prin acest sistem o masivă 
monumentalitate; cele patru faţade sunt practic identice, dar fiecare 
este sculptată prin nişe arcuite care creează zone de umbră 
profundă. Cupola de asemenea din zidărie este susținută de un 
sistem de trompe: patru trompe mari deasupra exedrelor diagonale 
și opt trompe mai mici un pic mai sus pentru a asigura tranziția 
octogonului la baza circulară a tamburului. Cel de al doilea tip este 
octogonal - cuprind opt exedra absidiale dispuse radial. La exterior 
fiecare absidă comporta trei colțuri fapt ce generează acelaşi model 
de nişă arcuită ce se observă la primul grup. Spaţiul interior este 
acoperit în întregime de o cupolă pe un tambur relativ înălțat. Cel 
de al treilea tip este numit patru foi cu dublă cochilie. 

Biserica este construită de obicei grosier şi fără nici un 
ornament, dar planul este interesant. Aceasta are patru-frunze 
încoronate de cinci cupole, în care una este deasupra careului 
central, iar celelalte pe braţele crucii. Braţul de la răsărit este lejer 
mai alungit decât celelalte şi flancat de “prothesis” și diaconicon, 
acoperite de vute în leagăn. Elementul dominant este constituit de 
crucea cu braţe acoperite de bolți în leagăn şi încoronate de o 
cupolă. Colateralele sunt trei în timp ce nartexul este un pic mai 
înalt. Biserica este construită din blocuri de piatră prelucrata în 
spolia. Stângăcia arhitecturii este în mare măsura compensată prin 
ornamente sculptate, atât la interior cât și la exterior. 

Principalul aport al arhitecturii mijlocii bizantine constă în 
elaborarea unui tip de biserică care să fie, în maniera sa perfectă. 
Niciodată foarte vastă și, putând să fie, foarte mică, căci ea nu este 
destinată unui public vast. La Constantinopol erau numeroase 
biserici congreţioniste create în epocile anterioare, biserici ce 
pentru rațiuni de pietate, s-au menţinut satisfăcând nevoile unei 
populaţii urbane reduse. Situaţia financiară precară a episcopatului 
va împiedica construirea vastelor biserici congreţioniste în centrele 
provinciilor, favorizând construirea unui mare număr de mici 
biserici de cartier. Principalul efort arhitectural era orientat către 
biserica monastică. 

În termeni ai concepţiei arhitecturale ele nu constituie o 
ruptură între perioadele bizantine vechi şi bizantine de mijloc. 
Principala inovaţie constă într-o grijă mărită a aparenţei exterioare, 
interes care poate fi motivat prin solitudine a bisericii în curtea 
mănăstirii; dar acest lucru nu se produce în detrimentul 
interiorului, căci importanţa locuirii este primordială. Arhitectura 
bizantină de mijloc continuă să fie o arhitectură a spaţiului interior, 
şi de fiecare dată când articulațiile plastice sunt menajate la exterior, 
ele reflectă divizarea interioarelor. Spaţiul interior fiind în plus 
centripet mai degrabă ca orientare, ca în biserică, și el este ierarhic 
organizat: începând cu cupola, el descinde cu vutele, desfășoară în 
bema şi absidă şi se termină prin atingerea pământului. Această 
ierarhie este subliniată prin cornişe de marmură, care separă trei 
zone principale constituite prin cupolă, vute şi pereţi verticali. 

Difuzarea arhitecturii bizantine în Europa de Est 


Difuzia arhitecturii bizantine în țările din afara imperiului se 
explică printr-o diversitate de fenomene ce nu pot fi puse pe acelaşi 
plan.ş122ţ Pe de o parte sunt împrumuturile eclectice ale unui stat 
care deși avea propriile sale tradiţii arhitecturale adoptă formele 
bizantine din raţiuni particulare; pe de altă parte un stat barbar 
recent constituit şi fără tradiții arhitecturale poate adopta în 
totalitate tradiția bizantină sau măcar ceea ce poate utiliza. Statul 
barbar se putea găsi pe teritorii care altă dată aparținuseră 
imperiului (acesta a fost cazul Bulgariei şi Serbiei) sau putea ocupa 
regiuni mai îndepărtate care scăpaseră dintotdeauna orbitei 
Bizanțului (acesta a fost cazul Rusiei). 

Biserica San Marco din Veneţia este pe drept cuvânt 
considerată ca un monument al arhitecturii bizantine. Este bine 
cunoscut că San Marco a fost construită după biserica iustiniană Sf. 
Apostoli din Constantinopol. Cele două biserici erau cruciforme; 
încoronate în mod egal de cinci cupole; ambele aveau coloane 
quadripartite şi tribune susținute de coloane; şi ne putem imagina 
că ele aveau aproximativ aceiași talie. Ele se diferenţiau pe alocuri. 
Astfel dacă Sf. Apostoli aveau două niveluri de coloane, San Marco 
avea unul singur. Ca şi exemplu de imitație medievală, San Marco 
rămâne remarcabil de apropiat față de modelul său. Nimic 
asemănător nu se putea produce în Balcani şi în ţările Europei de 
Est care au căzut sub influenţa culturii Bizanțului în jurul secolului 
al IX-lea. 


Bulgaria 

O bazilică din Pliska este situată la exteriorul unui castru și 
cuprinde un lung atrium cu colonade, măsurând 30 metri pe 99 
metri. Naosul era separat de colaterale prin contraforți aşezaţi la 
distanţe neregulate dar şi de coloane. 

Fusurile, bazele şi capitelurile coloanelor erau de talie şi de 
formă variată şi deci este vorba despre spolia. Pe axul longitudinal 
al naosului se găsea un amvon circular, care avea un synthronom în 
absidă. Marea bazilică se află în compania altor bazilici de secol V şi 

VI, cum ar fi: cele din Mesembria şi Sf. Sofia din Sofia fig. 72, care 
au supravieţuit invaziilor şi chiar au putut fi restaurate în evul 
mediu. 


Fig. 71 Mănăstirea Rila, Bulgaria Fig. 72 Sf. Alexander Nevski, Sofia, 
Bulgaria 


Biserica rotundă din Preslav n-a reuşit să fie biserică palatină, 
deoarece este situată în afara citadelei. Este vorba de o mică rotondă 
(cu un diametru exterior de 15 m) cu nișe amplasate radial, şi 
abside formând un relief. Nişele erau separate de pilaştri, în fața 
cărora erau amplasate coloane de marmura; pe acest set de coloane 
se sprijină cupola. Spaţiul central al naosului era ocupat de un 
amvon monumental. Către vest se deschideau trei porţi spre un 
nartex profund urmat de două mici turnuri rotunde, care probabil 
conțineau scări elicoidale ce conduceau către etaj. Nartexul dădea 
către un atrium ai cărui pereţi erau articulați prin nișe la fel ca în 
cazul bisericii. O mare varietate de elemente ornamentale — cornișe 
sculptate,  colonete încrustate, mozaicuri murale, ceramica 
decorativă  -—  completau ansamblul. Această biserică 
constantinopolitană a fost inspirată de edificiile armene, având în 
vedere că planul poligonal cu nișe radiale era, aşa cum am văzut, 
folosit în mod curent în Armenia în sec. VII. Armenii nu utilizau, 
coloane interne, deși această trăsătură fusese introdusă la 
Constantinopol înainte de a fi folosită la Preslav. 

Serbia 

Monumentele marcate de influenţa bizantină se găsesc de-a 
lungul unei axe nord-sud între Belgrad şi frontiera greacă. în 
Macedonia se găsesc monumente pur bizantine - unele datând chiar 
din perioada străveche. Aceste construcţii formează parte integrantă 
a istoriei arhitecturii bizantine şi trebuie făcută distincţia față de 
cele care au fost ridicate sub auspiciile sârbeşti. Gabriel Millet 
distinge trei şcoli: 

— cea de la Rascia (Raska), sau corespunzând regatului lui 
Ştefan Nemanja și succesorilor săi între datele aproximative 
1170-1282; 

— şcoala “Serbiei bizantine” marcată de regatele glorioase ale lui 
Milutin (1282-1321) și ştefan Dusan (1331-1355); 

— şcoala din Moravia corespunzând perioadei de destrămare a 
imperiului lui Dusan până în 1459. 

Prima biserică de la Kumsurlinja (1168) merită apelativul de 
monument bizantin. În interior are un naos unic și o vastă cupolă 
pe care arhitecții comenieni au gândit-o; arcuri cu relief și triplele 
ferestre tipic bizantine; şi mai presus de toate, ele prezintă acea 
“tehnică a cărămizilor în relief” care erau curente la Constantinopole 
între sec. XI - XII. Detalii străine de tradiţia bizantină devin 
caracteristice şcolii de la Raska: arcul dublou care întrerupe 
tranziţia între careul central şi vuta “bemei” şi pridvorul lateral, pe 
două laturi ale bisericii. Planul rămâne dominant în Serbia în anii 
următori, în timp ce tratamentul elevaţiei va prezenta semnele unei 
influenţe în creştere a formelor romane introduse de artizani veniţi 
de pe coasta adriatică. 

Biserica Fecioarei de la Studenica fig. 73, construită din piatră de 
talie, relevă aspectul unei biserici romane în plan longitudinal, cu 
șarpanta în două ape care acopereau continuu naosul și nartexul, 
unica ruptură fiind constituită de masa cubică a naosului. 
Remarcabile sunt portalurile sculptate, ferestrele de la absidă, şi 
console exterioare, de un pur stil roman. Interiorul este constituit 
dintr-un naos simplu, portice laterale pe alocuri transformate într- 
un trasept de înălțime variabilă, baza cubică a turlei ridicându-se 
deasupra şarpantei, arcele dublouri separând careul central şi 

traveea vestică a naosului. Școala de la Raska a evoluat în sensul că 
proporţiile edificiilor sale au devenit mai înalte şi mai elansate. 

Biserica monastică de la Decani fig. 75, este un vast edificiu cu 
cinci nave ai cărui pereţi sunt decoraţi cu bande alternative de 
marmură neagră şi albă, asemănător multor catedrale din Italia de 
nord. Exceptând înalta turlă ce se ridică pe o bază pătrată și 
profunzimea impresionantă a frescelor, aproape tot de aici este în 
stil occidental- portalurile, ferestrele, vutele nervurate, coloanele. 

Biserica Fecioarei de la Prisren a fost construită la interiorul 
zidurilor unei străvehi bazilici cu trei nave. Opt pilaştri au fost 
ridicaţi în vechiul naos pentru a susține o cupolă centrală, şi vute în 
leagăn. Cele patru mici cupole plasate la colțuri nu există decât 
pentru efectul exterior şi nu se relaționează cu sistemul de susţinere 
general. Trăsătura cea mai evidentă a acestei biserici este graţiosul 
portic cu arcade, surmontat de o clopotniță înaltă. 


Fig. 73 Biserica Fecioarei Fig. 74 Biserica monastică 
de la Studenica de la Decani 


Biserica Sf. Gheorghe din Staro Nagoricino încorporează pereţii 
unei bazilici anterioare, fapt perceptibil la exterior în partea de 
parapet. Sistemul cruciform de vute în leagăn și cele cinci cupole au 
fost suprapuse unei vechi anvelopante, iar traveea vestică a fost 
separată de ansamblu pentru a constitui un nartex. Zidăria şi 
decorația exterioară cu motive geometrice, în denticule şi tuburi 
cuadrilobaţi sunt elemente pe care le găsim mai frecvent în Grecia, 
decât la Constantinopol. 

Prisen. Pentru a se obţine un efect de înălțare, s-a plasat cupola 
centrală direct pe o structură cruciformă constituită din vute în 
leagăn - se realizează o structură joasă ocupând totalitatea 
perimetrului exterior, şi o structură înaltă, mai scurtă, plasată direct 
pe prima. Sistemul superior este cu arce frânte care creează iluzia 
unei mișcări ascendente. Dedublarea vutelor a necesitat și dublarea 
numărului pilaștrilor interni- opt în loc de patru. Chiar şi micile 
cupole de pe colţuri au fost supraelevate în raport cu şarpanta prin 
intermediul unor piedestale cubice. 

Ravanica. Precum la Gracanica, cupolele de pe colțuri sunt 
supraînălțate prin intermediul unor piedestale pătrate. Zidăria este 
de tip bizantin - în asize alternative de cărămidă şi piatră: - dar cu 
motive desenate din ceramică şi au fost completate cu arhivolte și 
ancadramente sculptate laf, şi de asemenea o rozasă pe fațada 
vestică. 


Rusia 

Zidăria a fost introdusă în Rusia înainte de convertirea lui 
Vladimir al Kievului în anul 989. Anterior, fortificațiile şi templele 
puteau fi construite din lemn şi pământ. Sf. Sofia fig. 75, cel mai 
vast şi mai somptuos monument construit în Rusia până la sfârşitul 
sec. XV, a fost început în 1037 și terminat în 1040 fiind deteriorată. 
A fost reconstruită în stil baroc, aşa că aspectul exterior a fost 
radical modificat. Nucleul este constituit în cruce greacă, dar în loc 
de trei nave care de obicei determină acest plan, ea are în 
componenţă cinci terminale cu cinci abside la est. Latura vestica are 
deasupra o tribună. Suporţii interni constau din 12 coloane 
cruciforme iar tribuna este sprijinită de 3 perechi de stâlpi 
octogonali. Spre sfârşitul secolului al XI lea, al doilea de 
ambulatoriu, mai larg decât primul, a fost adăugat pe laturile de 
nord, sud și vest, și înzestrate de două turnuri care dau accesul la 
tribună. La bisericile construite în zona Kievului în sec. XI, catedrala 
Cernigov (în 1036), Sf. Sofia din Novgorod (1045-1050), 
mănăstirea Sf. Mihail fig. 76, şi Pecerskaia. Bizanțul a furnizat 
Rusiei o formă de biserică în cruce greacă care poate fi utilizată într- 
un mare număr de variante. În forma sa simplă ea conţine 3 nave, 4 
coloane şi o cupolă în legătură cu un nartex, obținute pe un plan 


213 


mai alungit punctat de 6 stâlpi sau poate fi înconjurată pe 3 laturi 
de un ambulatoriu care îi dă aspectul unei biserici cu 5 nave. După 
sec. XI rușii n-au urmat evoluţia Bizanțului dar și-au continuat 
elaborarea acestei forme unice tradiționale, producând astfel ceea 
ce poate fi numit pe drept un stil arhitectural naţional. 


Fig. 75 Catedrala Sf. Sofia, Kiev Fig. 76 Mănăstirea Sf. Mihail, Kiev 


România 

Principatele Valahiei și Moldovei au fost ultimele ţinuturi 
europene care au căzut sub influenţa culturală a Bizanțului. Aceasta 
se va produce după ce s-au eliberat de dominaţia ungară -Valahia în 
1330 şi Moldova 1365- şi primesc patriarhatul Constantinopolului 
în privința numirii episcopului. Pentru a lua în considerare 
monumentele arhitecturale din Valahia și Moldova, care formează 
două școli distincte, trebuie să ne reamintim că de la a doua 
jumătate a secolului al XIV-lea, când cele mai vechi din aceste 
monumente erau edificate, capitala bizantină încetase să mai fie un 
centru de influenţă arhitecturală. 

În această epocă singura școală creatoare de arhitectură 
ortodoxă în Balcani era școala sârbă, dar Bulgaria era mai apropiată. 
Probabil de aici constructorii vin în Valahia pentru a ridica biserica 
princiară a Sf. Nicolae de la Curtea de Argeş (1350), o vastă biserică 
în cruce greacă aşezată pe pilaștri pătraţi. Ea se distinge prin 
sobrietatea aspectului exterior - pereţii, şi chiar absidele, sunt 
lipsite de efecte plastice şi de numărul neobişnuit de ferestre care 
pun în valoare fresca care decorează interiorul de la bază până la 
vârf. Influenţa Serbiei s-a manifestat prin călugărul Nicodim de la 

muntele Athos care a fondat mănăstiri sub protectoratul prinților 
Valahi. Aceste așezăminte care se păstrează sub o formă foarte 
deteriorată ori foarte alterată (Vodița aproape de Turnu Severin, 
Prislop în Transilvania, şi Tismana în Oltenia) se caracterizează 
toate prin planul lor trilobat care va deveni predominant în zonă. 
Singurul așezământ prezervat bine este biserica monastică de la 
Cozia (1386) pur exemplu a școlii de la Moravia nu doar în forma 
sa dar și în decoraţiunea sa exterioară sculptată. E de notat că şi aici 
nartexul era surmontat de un turn. Secolul XV constituie practic un 
vid în istoria arhitecturală a Valahiei. În revanșă primele două 
decenii ale secolului XVI au fost marcate de o considerabilă 
activitate arhitecturală sub domnia lui Radu cel Mare (1495-1508) 
şi Neagoe Basarab (1512-1521) şi ele debușează prin formarea unui 
inedit stil naţional. Două importante biserici zidite în piatră de talie 
(trăsătură excepţională în Valahia), dar ambele în mod nefericit 
restaurate există încă: este vorba de biserica monastică de la Dealu 
(1502) fig. 78 şi cea a mănăstirii episcopale de la Curtea de Argeş 
fig. 79, construită de Neagoe Basarab. Vechea biserică 
mitropolitană de la Târgovişte, care data de la 1517, vast edificiu 
încoronat cu opt turle, a fost complet distrusă la sfârşitul secolului 
trecut. 


Fig. 77 Mănăstirea Dealu, 1502 Fig. 78. Mănăstirea Curtea de Arges 

Atât Dealu cât și biserica episcopală de la Curtea de Argeș au 
evoluat din școala de la Moravia. Este suficient să comparăm 
planurile de la Cozia şi de la Dealu pentru a constata similitudinile. 
Diferenţa constă în faptul că, la Dealu două turle au fost plasate pe 
traveea estică a nartexului. Ele sunt foarte apropiate de cupola 
principală şi formează o grupare echilibrată. Acest efect, a fost 
probabil inspirat de juxtapunerea turlei cu clopotniţa în bisericile 
școlii de la Moravia (exemplu, Krusevac şi Kalenic) trăsătură care 
există şi la Cozia. O altă inovaţie pe care o constatăm la Dealu 
priveşte ornamentarea suprafeţelor. Fațadele sunt divizate în două 
zone de un brâu median şi fiecare zonă este decorată cu arcatură 
diferită. Aceste efecte decorative fig. 79, fig. 80, sunt mai elaborate 
la biserica episcopală Curtea de Argeș “ştiinţific restaurată” între 
1872-1878 de către arhitectul francez Lecompte de Nouy, care a 
reuşit să o transforme într-un stil victorian. Planul bisericii este în 
plan trilobat, dar nartexul, plasat transversal, a fost mărit până la 
punctul în care a depăşit naosul şi i s-a dat structura unui “de 
ambulatoriu” cu o travee centrală mărginită de 12 coloane. Turla 
principală, aşezată pe trompe, şi turla care decorează traveea 
centrală a nartexului sunt ca o noutate plasate foarte aproape una 
de alta și au practic aceiași înălțime. Cele două mici turle care se 
ridică deasupra unghiurilor vestice ale nartexului sunt în torsadă în 
sens contrar şi au ferestre diagonale. Organizarea fațadelor este 
aproape aceiaşi ca la Dealu: există două zone separate de un brâu 
torsadat. Zona superioară este acoperită de o arcatură oarbă unde 
fiecare arc conţine o răzașă, în timp ce zona inferioară a fost divizată 
în panouri rectangulare. 

Răspândirea ornamentelor în biserica episcopală este greu de 
clasificat. În mod evident denotă o influenţă caucaziană, fiind vorba 
de, influenţe armene şi georgiene, atât în arcadele oarbe realizate 
din piatră de talie cât şi panourile ornamentale în relief. Oricât de 
mari ar fi similitudinile între exemplele caucaziene şi cele valahe, 
chiar şi admițând prezenţa unei colonii armene în Valahia, rămâne 
de explicat cum scheme decorative a unor monumente mult mai 
vechi, cum ar fi cele ale bisericii georgiene din Nikortsminda (1014) 
sau ale bisericii din Ani (1036), au putut să rămână prezente atât 

de mult în tradiția zidarilor caucazieni. O mare parte a 
ornamentaţiei bisericii episcopale, cum ar fi cornișa cu stalactite sub 
streşini la turla principală, capitelurile nartexului și torsadele 
domurilor sunt de origine otomană. Bisericile din Moldova prezintă 
o mai mare originalitate, şi sunt mai puţin tributare tradiţiei 
bizantine. Această provincie, în epoca în care apărea pentru prima 
dată pe scena istorică, către mijlocul secolului XIV, era din punct de 
vedere ecleziastic deschisă influențelor occidentale prin intermediul 
Poloniei şi Ungariei. Cea mai veche biserică din Moldova, Sf. 
Nicolae din Rădăuţi (1359-1365) fig. 81, pe care anumite autorități 
o atribuie lui Bogdan I, este bazilica romană adaptată la folosința 
ortodoxă. Doar după stabilirea capitalei la Suceava, și nu înainte de 
domnia lui ştefan cel Mare, putem constata existența unei şcoli 
arhitecturale distinct moldovenească, care ni se prezintă în toată 
plenitudinea sa, adică fără etape pregătitoare în care să-și 
cristalizeze particularitățile. 

Fig. 79 Capitel de coloană, Fig. 80 Piedestal şi bază de coloană 
Biserica Stavropoleos, Bucureşti de la pridvor, Biserica Antim, 
Bucureşti 

Fig. 81 Biserica Sfântul Nicolae Fig. 82 Mănăstirea Sf. Trei Ierarhi, 
din Rădăuţi din laşi 


Printre cele 30 de mănăstiri și biserici construite de către 
ştefan, care au rezistat este şi cea de la Voroneţ, care datează din 
1468 — cu excepţia exonartexului adăugat de Petru Rareş. Planul 
tipic constă dintr-un vast nartex rectangular sau pronaos acoperit 
de o vută domicală, şi un naos trilobat acoperit de o turlă înaltă, şi 
doi contraforți exteriori plasați între absida naosului şi absidele 
laterale. Planul trilobat al Serbiei care, după cum am văzut a fost 
transmis în Valahia se preia și în Moldova. Principala diferență 
constă în acoperirea naosului. În sistemul bizantin și sârb, arcele 
care suportă cupola se subţiază la plecarea pe coloane. În Moldova, 
pilaştrii au dispărut, la fel şi arcele transversale amplificând 
porțiunea inferioară a turlei, arhitectura moldavă a devenit mai 
suplă şi elansată. Se stabileşte mai întâi o bază pătrată care prin 
intermediul a patru pandantivi devine tambur circular; apoi în 
interiorul acestui tambur se execută al doilea rând de arce, plasate 
în diagonală în raport cu primele, cu nașterea suprapusă direct peste 
vârfurile arcelor inferioare. Arcele superioare fac o nouă legătură 
prin pandantivi cu o bază micşorată pe care se ridică al doilea 
tambur cilindric, care va fi acoperit de cupolă. Acesta este un sistem 
ingenios și original, dar pentru o biserică ortodoxă, are dezavantajul 
că fragmentează și complică suprafeţele disponibile pentru frescă. 

Originea cupolei moldave nu are echivalent în arhitectura 
bizantină sau occidentală, fiind o creaţie exclusiv autohtonă. La 
monumentele de tradiţie bizantină baza domului este cubică, și el 

conţine pandantive interne; în Moldova, din contră, el este alcătuit 
din două baze suprapuse, una în plan pătrat și alta superioară, şi în 
multe cazuri, ele sunt pur ornamentale. Turla văzută din exterior, 
nu întreține nici o relaţie organică cu restul edificiului care este 
acoperit de şarpanta frântă din lemn. Forma şi dispunerea 
acoperișului aminteşte de influența gotică asemeni 
ancadramentelor de la uși și ferestre. În bisericile moldave mai mari, 
de la Neamţ (1497) şi Suceava (1514-1522), aceasta din urmă având 
o lungime de 50 m, proiecția la sol este considerabil alungită spre 
est, prin expansiunea traveei din fața absidei, dar și spre vest, cu 
exonartex, iar nartexul a fost împărţit în două încăperi acoperite de 
cupole, precum și o camera funerară inserată între nartex și naos. 
Aceste compartimente diferite se desfășoară longitudinal şi fiecare 
dintre ele este încoronată de o mică cupolă care nu se percepe la 
exterior fiind ascunse de un acoperiş abrupt impus de climatul local. 

Toate elementele distincte ale arhitecturii moldave se 
elaborează sub domnia lui Stefan Cel Mare şi se repetă cu variaţii în 
timpul secolului următor. După mutarea capitalei de la Suceava la 
lași în 1564, aceste elemente au suferit modificări datorită unui 
împrumut eterogen care nu s-a comportat ca un tot organic. Această 
tendință poate fi ilustrată prin Biserica Trei Ierarhi din Iași, 
construită în 1639. Forma sa de triconic precedat de un pronaos şi 
un exonartex este tradițională, dar în locul unei turle se găsesc două 
de înălțimi egale, ambele ridicate pe baze pătrate. 

Tot exteriorul, în piatră, este acoperit de o ornamentaţie 
sculptată de inspiraţie variată; se găsesc muluri răsucite în formă de 
spirală împrumutate din Valahia, arcatură oarbă, pe colonete care 
par să aibă origine rusească, vase şi flori stilizate în stil otoman, şi 
douăzeci de bande orizontale de ornamentaţie geometrică — toate 
acestea juxtapuse la uşi şi ferestre gotice. Fresca exterioară nu se 
regăseşte în alte ţări ortodoxe cu paramentul întreg acoperit de 
fresce, cuprinzând compoziţii gigantice şi complexe ca Judecata de 
Apoi pe fațada occidentală a Voroneţului; “Arborele vieţii” pe 
peretele sudic al catedralei din Suceava, şi Scara cerească pe peretele 
septentrional al Suceviţei. Asistăm aici la apogeul artei bizantine: 
arhitectura devine subordonată picturii; structura bisericii vechi, 

interiorul şi exteriorul sunt un suport pentru expunerea registrelor 
de icoane în frescă. Difuzarea arhitecturii în Europa de est a 
reprezentat un fenomen complex care întinzându-se pe mai multe 
secole a fost influenţat de diverse modele. În Bulgaria, prima ţară 
care a căzut sub influenţa bizantină, n-a fost elaborat niciodată un 
stil veritabil distinct. Rusia a primit o puternică infuzie de forme 
arhitecturale bizantine de secol XI. Serbia a primit influența 
arhitecturii bizantine la sfârşitul secolului 12 pe baza căruia s-a 
creat propria şcoală. România nu a avut contact direct cu Bizanțul, 
dar a moștenit, tradiţia sa arhitecturală ortodoxă esenţială de la 
sârbi. În toate aceste cazuri, arhitectura care și-a pus amprenta, a 
fost arhitectura bizantină a epocii, care a avut, în mod 
evident,valoare de “simbol social”. 

Introducerea metodelor de construcţie bizantină a promovat și 
arhitectura din Bizanţ, artizanii locali au acumulat suficientă 
experiență pentru a-şi întrece mentorii lor, înființându-se şcolile 
locale sau naţionale. Evoluţia lor ulterioară s-a produs într-o izolare 
completă. Instituirea echipelor itinerante de zidari a fost larg 
răspândită în Evul Mediu, atât în Europa de Vest cât și în Europa 
de Est, ducând la diseminarea ideilor noi. Zidarii dalmaţi vor lucra 
în Serbia, precum toţi zidarii ruteni şi nemți la Vladimir. Activitatea 
lor a fost dezvăluită în inovațiile tehnice și ornamentale, dar ele 
afectau rareori structura fundamentală a clădirilor. Formele 
bizantine au fost reinterpretate pentru a produce în Rusia, în Serbia, 
și treptat în România, o serie de monumente remarcabile, care 
depăşesc, adesea potenţialul creator al Bizanțului însuşi. Toate 
caracteristicile prezentau uneori puncte de convergenţă: aceiaşi 
căutare a înălțimii, la care se asociază suprapunerea formelor 
vutelor. 

Arhitectura bizantină n-a cunoscut în Evul Mediu un prestigiu 
egal celui picturii bizantine, dar în timp ce biserica bizantină 
dezvolta o teologie a picturii, ea n-a elaborat niciodată teologia 
arhitecturii. Ea a conferit o semnificaţie simbolică anumitor 
trăsături ale edificiului religios, în mod particular elementelor cu 
semnificaţie liturgică: absida, bema, incinta de mănăstire altar şi 
pastoforii. Pe de altă parte, ea nu a constituit niciodată o formă 

arhitecturală în particular. Abia două secole după căderea 
Constantinopolului, patriarhul Nikon de Moscova va decide să 
privilegieze în numele cultului ortodox o formă de biserică în 
detrimentul altora. “Conform legii regulatoare şi statutare şi aşa 
cum este prescris de reguli şi de statutul ecleziastic bisericile vor fi 
construite cu una, trei sau cinci turle dar niciodată în formă de cort”. 


Epilog 


Arhitectura bizantină a evoluat printr-o succesiune de tipologii 
unitare ca stil ce au condus la matricea structural-spaţială a bisericii 
creştine orientale şi anume crucea greacă înscrisă. Pe fondul unor 
încercări de remodelare a monumentelor de tip central specifice 
Orientului se ajunge la un plan cruciform cu braţe egale trecând prin 
basilica paleo-creştină, basilica cu cupolă şi cea cruciform cu cupolă. 
Planul central cruciform se împarte în două categorii planimetric- 
compoziționale: cu 3 şi cu 5 nave. La nivel conceptual, aceste două 
tipuri sunt două surse diferite de evoluţie și nu o succesiune de tip 
reducţionist, având ca scop planul central. Crucea greacă cu 5 nave este 
rodul integrării tipului basilical cu cel central, iar cea cu 3 nave din 
îmbinarea tipului central cu coji duble a cărui cupolă se sprijină în 
patru puncte. Bisericile de secol XI cu cupolă pe opt puncte de sprijin 
sau octogon fac legătură între cele două tipologii prin faptul că aceasta 
acoperă în transept 3 din cele 5 nave. Evoluţia paralelă a celor două 
surse spaţial volumetrice este ilustrată de biserica Sf. Irina din 
Consantinopol şi biserica Sf. Apostoli din Atena care au ajuns după 
intervenţii succesive cu planul cruciform chiar dacă inițial ilustrau 
tipologii diferite. Arhitectura recompune funcțional pe principii 
constructive serii de elemente în baza unei morfologii de natură 
structurală. Evoluţia gândirii inginereşti coroborată cu mijloacele 
tehnice într-o etapă istorică este sinonimă cu evoluția modelelor 
arhitecturale într-o succesiune de etape ce reconstituie demersul 
istoric. Prezentul studiu abordează evoluţia structurilor boltite — arc, 
boltă, cupolă — pentru a desluși mecanismul de gândire ce le-a generat 
şi poate fi folosit ca intrument teoretic în cazul unor reconstituiri 
restauratoare sau ca metodă practică de a optimiza variantele de lucru. 

De asemeni, contribuire la cunoaşterea compoziţiei volumetrice 
iniţiale şi a modului de comportare la solicitări mecanice în timpul 
reconstrucției și consolidării. În practica reconstituirii, urma, în plan 
respectiv fundaţia, nu este relevantă pentru a determina volumul 
deoarece din perspectiva strict geometrică între proiecţie şi elevaţie nu 
există o relaţie biunivocă. Restaurarea unui monument presupune o 
analiză comparativă a morfologiei planimetrice şi contextul istoric în 
care s-a făcut. 

Sondarea istoriei edificării ecleziastice conturează câteva 
elemente comune ale sistemului constructiv dispuse în simfonie 
compozițională. 

— cupola pe spaţiul central de formă pătrată, poligonală sau 
circulară; 

- tambur poligonal sau cilindric ce susţine cupola; 

— racordarea cupolei cu baza prin intermediul 
pandantivilor; 

—  pandantivii sau trompele descarcă eforturile din cupolă în 
arce sau bolți şi de aici prin coloane sau pile de zidărie la 
fundaţii; 

— absida spre răsărit racordată printr-o semicalotă cu arcul 
sau bolta de sprijin a cupolei. 

Articularea acestor elemente în variabile dimensionale asigură 
cele două direcții elementare ale compoziţiei spaţiului de cult: 

— vectorul orizontal vest-est spre parusia — absida altarului; 

— vectorul vertical catre Pantocrator — cupola. 

Morfologia arhitecturii cultice este rezultatul tehnicilor de 
construcție supuse legilor tectonice suprapus peste nivelul 
conceptual al simbolisticii creştine. Ea conţine atât elemente 
morfologice structurale — zid, coloană, arce, bolți, cupole — cât şi 
funcţional planimetrice — pridvor, pronaos, naos, altar, abside şi 
pastoforii. Numitorul comun al acestor elemente este geometria 
pură a liniilor de trasare ca rezultat al forțelor structurale combinate 
cu natura materialelor. Sinteza celor trei principii — geometric, fizic, 
material -— într-o topică arhitecturală generează o structură 
funcțională cu potenţial simbolistic. Punerea în operă implică în 
subsidiar și alte elemente -— tehnici de execuţie, resurse de 

materiale, climă, seismicitate. Gândirea tehnică a născut un model 
structural care într-un mileniu de experimentări s-a transformat 
într-un model cultual și cultural. Diversitatea formală este variantă 
a modelului cruciform originar care a stat în centrul evoluţiei 
arhitecturii creștinismului răsăritean. Geneza  tipologiilor 
compoziționale a evoluat pe două paliere de gândire tehnică spaţial 
— structurală şi planimetric-funcţională. Sinteza celor două într-un 
concept evolutiv dă la scara istoriei un model antropologic autonom 
capabil de autoreglaj conceptual verificabil în practica edificării. 
Mecanismul organic de evoluţie este definit de treptele de 
dezvoltare a căror morfologie de conţinut arhetipal modelelor 
istorice. Logica structurală şi modelarea arhitecturală pot 
reconstitui din fragmente informaţionale de natură artistică, 
tehnică ori istorică modelul originar. 

Analiza modelului identitar generează sintagme structurale şi 
formale care, articulate în ipoteze logice, pot contura tipologia 
ordinară. Decriptarea acestui mecanism evolutiv care stă la originea 
arhitecturii ecleziastice are un rol cognitiv asupra comportării statice 
și structurii compoziționale a modelului. Tipologia cruciformă se 
individualizează prin stabilitatea statică determinată de echilibrul 
împingerilor din cupolă. Centrul compozițional format din cub și 
calotă sferică se regăseşte în toate variantele volumetrice deoarece 
structura sa flexibilă permite contracții şi dilatări spaţiale prin diverse 
juxtapuneri geometrice. Dacă i se adaugă o absidă flancată de două 
absidiole spre Răsărit şi o travee spre Apus, rezultă tipul bizantin de 
biserică în cruce cu 3 nave fără a o priva funcţional de nici o 
componentă liturgică. De aici s-au separat două tipologii — una 
minimală cu absidele lipite de cub şi una complexă cu o travee între 
ele. De asemeni, modelul cruciform poate fi un pătrat şi stă la 
originea bisericilor uninavate sau cvadrilobate, interioare primului şi 
mult mai stabile, ce au generat structurile centrale. Amplasarea 
calotei sferice peste cubul primordial cu 9 compartimente dispuse 
cruciform cu braţe egale a fost posibilă prin adăugarea unui element 
central în planul bazilical a tipului central. Pornind de la această 
condiționare structurală, putem sintetiza varietatea formală în trei 
categorii: 

— bazilica cu 5 nave şi 5 deschideri practicate în zidul 
exterior cu o cupolă în zona transeptului; 

— structura centrală cu 4 stâlpi ce susțin cupola cu 
anvelopantă cvadrilobată; 

— tip tranzitoriu de bazilică cu 5 nave şi cupolă octogonală 
pe cele 3 nave centrale. 

— modelul teoretic fiind definit, poate evolua în două 
direcţii: 

— amplificare prin adiţionare modulară a narthexului în sens 
longitudinal sau biaxial în formă de cruce; 

— simplificare prin contractare longitudinală în cazul crucii 
înscrise reduse, transversală pentru tipul uninavat şi 
atrofiere modulară biaxială ce generează tipul fals 
cruciform în grosimea zidului de formă triconc la abside 
laterale — athonit sau treflat fără abside — bizantin. 

Arhitectura ecleziastică din Principatele Române preiau selectiv 
cele trei tipologii bizantine - plan drept, plan trilobat şi plan 
cruciform — pe trei filiere — bizantină, moravă şi armeană. 

Crucea greacă prezentă doar în Valahia are origine bizantină pe 
filiera kosovară, planul trilobat se modelează pe malurile Dunării, iar 
planul central este de origine armeană. Sinteza acestor modele cu 
tradiţia locală conturează în țările Române două tipuri originale — cu 
pronaos supralărgit în Valahia şi ştefanian alungit în Moldova. 
Ultima inovaţie a arhitecturii creştinismului răsăritean pe filiație 
bizantină apare după căderea Constantinopolului în ţara Românească 
şi este tipul trilobat cu pronaos dezvoltat care îmbină creativ 
pronaosul bifuncțional armean cu naosul trilobat sârbo-bizantin. 
Biserica episcopală de la Curtea de Argeș care legitimează această 
tipologie este actul de naștere a arhitecturii ecleziastice româneşti. 


Evoluţia programelor de cult 

Lăcașurile de cult creştin încep să-şi aibă propria istorie din secolul 
IV când Constantin consacra creștinismul ca religie de stat. În primele 
trei veacuri creştinii se rugau în pridvorul sinagogilor numit bazilică 
sau în atriumul templelor, iar în epoca apostolică în case particulare, cu 
foişor pentru adunarea credincioșilor, numită ecclesie. Pentru 


224 


rugăciune erau folosite şi cenotafurile martirilor creştini care au 
transmis tradiția consacrării unei biserici pe moaşte de mucenici. 
Legalizarea cultului dă o mare libertate credincioşilor în a-şi construi 
biserici şi rezultă o diversitate de alcătuiri structurale în expresia lor. 
Cinci secole de decantare dogmatică prin cele şapte sinoade ecumenice 
clarifică şi modul de a concepe un lăcaş de cult creştin atât simbolic 
prin direcţie şi parcurs liturgic cât şi concret prin compoziţie 
planimetrică şi structură volumetrică. Diversitatea formală a 
bisericilor avea ca numitor comun bazilica paleocreştină care a 
coagulat atât în interior cât şi în jurul ei o serie de funcțiuni care i-au 
determinat forma finală. 

Simbolistica cruciformă atât în plan cât şi în elevaţie este rodul 
unor combinaţii structurale posibile doar flexibilității arcului ca element 
constructiv. Forma bazilică alungită prin intersecţie în transept a 
generat planul de cruce cu braţe egale acoperită cu cupolă specific 
Bizanțului. Apariţia absidelor laterale asemenea altarului în Athos și 
apoi dezvoltarea longitudinală spre apus a pronaosului acoperit cu bolți 
drepte sau încrucişate au conturat modelul sârbesc cu turle a bisericii. 
Creştinismul românesc de sorginte apostolică a preluat acest model și 
l-a amplificat atât funcţional prin ordonare planimetrică dar şi structural 
prin noi soluţii constructive. Principatele române încep in secolul XIV 
să aibă pe lângă o istorie politică și una religioasă strâns legată de prima 
în cadrul unor formaţiuni teocratice dar cu inerente influenţe externe. 

Modelul bizantin este repede înlocuit in Valahia cu cel athonit 
de filiaţie sârbească, având ca reper Cozia şi Tismana. Caracteristic 
pentru stilul muntenesc este planimetria amplificată de legătura prin 
ordonanţă de coloane între naos şi pronaos şi de pridvor delimitat de 
peristil. Elevaţia este în spirit bizantin, adică o arhitectură a 
cărămizii în care toate elementele structurale — decorative sunt 
asigurate de blocuri profilate de pământ ars şi liant din mortar de 
var. 

Arhitectura moldovenească îmbogăţeşte tradiţia bizantină 
venind cu influențe apusene în elementele constructive şi 
georgiene în cele decorative. Trăsătura definitorie a stilului 
moldovenesc este structura cu arce piezişe sau ştefaniană care prin 
combinaţii originale de arce elansează volumul şi îi dă supleţe. 

Silueta este marcată de o turlă pe naos iar elevația pune în valoare 
estetică, relația dintre piatră şi cărămidă. Stilul se împlineşte sub Petru 
Rareş tot printr-o exclusivitate, de data asta decorativă și anume frescă 
exterioară. Proporţiile volumului se modifică prin amplificarea 
planimetrică în sens longitudinal, dar se echilibrează sub influenţa 
muntenească prin adăugarea celei de a doua turle pe pronaos. 

Bisericile transilvane încearcă să grefeze stilul gotic şi 
romanic al periferiei apusene pe matricea bizantină dând naştere 
unor volume uninavate de tip sală cu turlă peste intrare. Interdicţia 
edificării ecleziale din materiale durabile impusă de autorităţile 
imperiale a generat în Ardeal, o arhitectură a lemnului de 
expresivitate unică care tinde astăzi să fie emblematică pentru 
spiritualitatea românească. 

Un alt element specific provinciilor româneşti este amplificarea 
ansamblurilor monastice cu funcțiuni civile şi militare care fac din 
ele adevărate fortărețe, ca răspuns la interdicţia otomană de a 
fortifica cetăţile. 

Arhitectura bisericească a principatelor dunărene are în ciuda 
unor influenţe diferite un fond comun și anume un sistem structural 
bizantin, pe care îl rafinează prin excluderea coloanei independente și 
transferă rolul acesteia zidului perimetral. 

După formarea statului unitar se disting influenţe succesive de la 
neoclasic la modernism interbelic cu vădite sintagme istoricizante 
brâncovenești şi ştefaniene. 


Evoluţia expresivităţii arhitecturale 

Evoluţia arhitecturală s-a făcut în strânsă legătură şi uneori 
determinată de evoluţia sistemului constructiv capabil să definească 
spaţial un sens al credinţei. Orientarea de la vest la est determină o 
parcurgere orizontală concretă, un spaţiu — cale punctat de spaţii 
— popas în pronaos, naos sau altar fiecare cu funcțiunile şi anexele 
sale. 

Evoluţia structurală a făcut posibilă dezvoltarea spaţială pe 
verticală astfel încât a apărut a doua direcţie de parcurgere, 
simbolică de astă dată, către cer marcată prin cupolă. Cei doi 
vectori compoziţionali orizontal şi vertical, se întâlnesc în cel mai 

important spaţiu ecleziastic destinat mirenilor, și anume naosul, 
dar şi în cea mai elaborată închidere structurală. Soluţiile constructive 
din orient şi apus au generat în Bizanţ o schemă structurală de 
tranziţie de la cea bazilicală la bazilica cu cupolă şi în final la planul 
central cruciform. Orientul vechi-testamentar a dat arhitecturii 
bizantine semantica spaţială, iar apusul raționalismul după ce a 
prelucrat arcul oriental şi a oferit constructorilor o libertate 
compoziţională deplină. 

Sistemul structural bizantin exprimat sintetic în arhitectura 
anthonită este locul de întâlnire al arhitecturii biblice, iudaice şi 
georgiene cu arhitectura civilă a Romei imperiale continuată atât 
de aspectele regionale ale spaţiului ortodox slav şi românesc cât şi 
de cel islamic prin arhitectura otomană. 

Spaţiul liturgic s-a împlinit odată cu liturghia și determinată de 
aceasta astfel încât din planul central cruciform prin aducerea 
absidelor laterale destinate corurilor de psalmi și dublarea pronaosului 
pentru celebrarea slujbelor, s-a metamorfozat în planul triconc 
alungit. Amplificarea registrului structural cât şi a celui decorativ a dus 
la un declin metaforic. 

Rolul simbolismului religios a fost preluat de cel structural care 
prin reguli matematice reproduce armonia cosmică. Distincția dintre 
regulile naturale şi cele geometrice dispare și lasă locul punerii în 
proporţie a elementelor constructive care introduce noțiunea de 
modulare. Modulul este o măsură unică determinată matematic căreia 
i se subordonează întreaga clădire. Modularea rezolvă atât problemele 
obiective de dimensionare a materialelor dar şi pe cele subiective de 
punere în relaţie a formelor structurale. 

Arcul este cel mai stabil element structural capabil de 
expresivitate în diversele lui ipostaze. O boltă este o succesiune 
de arce dar se comportă ca o suprafață cilindrică asupra căreia 
acţionează eforturi axiale și momente încovoietoare. Intersecţia de 
bolți dă naştere la cupole rezemate pe cel puţin patru puncte. Cupola 
este expresia perfecțiunii ca un cer făcut de mâna omului, formată 
din arce verticale cu cheie comună ce se rotesc în jurul unei axe. 
Unitatea cupolei este dată de capacitatea sa de a prelua eforturile de 
compresiune la partea superioară și de întindere la bază pe direcţia 

orizontală iar pe verticală doar de compresiune. Spaţial cupola este 
forma perfectă, indestructibilă şi de o forță expresivă totală. 
Elementele structurale pot exista autonom, dar au potenţial estetic 
doar în cadrul arhitectural. Legătura intrinsecă între structură şi 
estetică poate transmite mesajele semiotice cu semnificaţie 
intuitivă sau analitică. 

Constructorii care au conceput și ridicat marile edificii sunt în 
general anonimi dar se ştie cu precizie că arhitectul şi inginerul se 
regăseau în acelaşi personaj care îndeplinea cerințele 
comanditarului. Mulţi constructori foloseau standardizarea și 
tipizarea la execuţia bisericilor ca elemente de identificare 
funcțională dar cu toate acestea nu exista o formulă care să se repete 
ci fiecare edificiu respecta destinaţia și specificul său. Spaţiul 
eclezial se dezvoltă după vectori de natură simbolică iar regulile lor 
compoziționale sunt stabilite de teologi şi comandate breslelor de 
către basilei. 

Spaţiul sacru arhetipal este un cub - pământ acoperit de o 
calotă semisferică - cerul, iar trecerea de la pătrat la cerc se face 
organic prin pandantivi. Centralitatea spaţiului  eclezial 
reproduce creaţia și are capacitatea de a se dezvolta în orice direcție 
cu beneficii în plan comportamental al structurii. Semnificația 
simbolică a centrului în definirea spaţiului liturgic a impus şi 
sistemele structurale centrale care răspund cel mai bine 
sentimentului de eclesia - adunare. Acest sentiment este transmis 
de arc şi sistemele de arce ce susțin cupola. Geometrizarea este 
indispensabilă spaţiilor de cult chiar dacă rapoartele nu sunt vizibile 
deoarece armonia lor transmite starea mistică și echilibrul interior. 
Planimetria formelor geometrice clare ridicate în proiecţie 
ortogonală determină sistemul constructiv şi decorativ conform 
conceptului pitagoreic că “totul este număr”. Practica bizantină de 
proiectare folosea desene şi calcule la faţa locului fără a exista 
un proiect prestabilit, explicit redactat. Constructorii bizantini 
se foloseau de sisteme proporţionale, modulare, aplicaţii 
geometrice şi experienţă practică pentru a determina forma 
generală a construcţiei. 

Tipologiile planimetrice 

Tipologiile planimetrice sunt variaţiuni tematice pe suportul 
matricial al spaţiului sacru. Cele trei încăperi definitorii ce compun 
orice biserică - altar, naos, pronaos - se armonizează în 
parcurgerea liturgică prin funcțiuni dogmatice. Separarea între 
naos și pronaos a evoluat de la portalul decupat în zid, prin 
colonadă, până la o degajare spaţială totală. În schimb delimitarea 
între naos şi altar a evoluat doctrinar, de la o simplă denivelare - 
solee la închiderea cu un panou semiînchis — catapeteasmă care 
separă obştea creştină de taina euharistică. 

Tranziţia de la segregarea spaţială corespunzătoare structurii 
obștii, până la un spaţiu deschis al comuniunii în credinţă, a fost 
posibilă datorită evoluţiei sistemelor constructive în reţele de arce, 
cupole şi coloane din materiale şi tehnici noi. Conceptul creştin al 
bisericii ca imagine revelată şi unitară a cosmosului determină 
organizarea spaţială a clădirii, formele arhitecturale determinate 
structural și susținute de artele conexe. Formele constructive 
generează expresivitate în sensul sacrului prin simbolistica unor 
forme specifice. 

Bisericile bizantine sunt construite din perspectiva 
interiorului, iar dimensiunile exterioare sunt irelevante şi lipsite 
de monumentalitate. Elementele structurale ce configurează 
arhitectural interiorul, au forță expresivă în sine, dar şi prin fresca ce 
le acoperă. Indiferent de dimensiuni şi scop o construcţie trebuie să 
se raporteze la scara umană. Autorităţile teocratice precreştine 
excludeau omul din templu şi doar renaşterea la repus în 
drepturi. Cu mult înaintea renașterii, apologeţii creştini au 
reconsiderat societatea din perspectiva hristică - om şi 
Dumnezeu în egală măsură - şi astfel concepţia despre om s-a 
schimbat radical. Constructorii creştini puteau opta pentru 
primele biserici între autonomia contemplativă grecească și 
scenografică romană, dar au ales esenţialul pentru context 
ideatic şi anume scara umană a grecilor şi simţul spaţial al 
romanilor. 

Argumentul teologic cel mai original al noilor biserici este 
antinomia generată de manifestarea spaţială a crucii. Valoarea 

simbolică şi compozițională ale celor două axe majore-verticală prin 
cupolă şi orizontală prin arc — au creat o antinomie rezolvată prin a 
treia axă — a absidelor laterale. Această configuraţie semiotică 
conţine în ea finitul și infinitul, sugerate de formele concrete pentru 
primul şi de cele rotunjite pentru al doilea. Lăcaşul de cult este 
determinat spaţial deci finit de elemente structurale cu 
circularitate ce sugerează infinitul. 

Cupola este elementul definitoriu al spaţiului ortodox şi se 
analizează din trei puncte de vedere: 

simbolic: axa verticală, cer, pantocrator; 

estetic: convergenţa formală, dominantă volumetrică 
constructiv: forma de utilizare a materialelor 
rezistente la compresiune, răspunde formelor structurale. 

Practica arata că o construcţie estetică poate ignora legile 
structurale — arhitectura greacă — la fel cum structurile corecte 
au o frumuseţe intrinsecă — arhitectura fierului. 

Gradul de participare al structurii la răspunsul estetic este 
diferit şi extremele sunt cele care definesc acest lucru. Legătura 
dintre tehnică şi artă este cea mai relevantă în arhitectură, iar 
separarea lor ne privează de emoția artistică. 

Percepția structurilor naturale a dezvoltat un set arhetipal 
cognitiv asociat materialității tradiţionale care respinge noile 
materiale, identic formale din lipsă de echivalent. Materialele de 
construcţie folosite în arhitectura bisericilor sunt în general 
anonime dar în anumite registre culturale asocierea lor şi punerea 
în evidenţă are valenţe estetice. 

Arhitectura bizantină este o arhitectură a cărămizii și 
producerea şi punerea acesteia în operă au atins perfecțiunea. 
Elevaţiile şi toate elementele structurale sunt din cărămidă și 
pun în valoare virtuțile mecanice ale acestui material. Modularea și 
modelarea în piese mici îi conferă cărămizii flexibilitate 
structurală şi decorativă. Ea are şi o componentă ezoterică fiind 
compusă din materialele Creatorului - apă, foc, pământ -— iar 
meşteşugul aparţine iniţiaților. Piatra naturală prelucrată sau nu, 
se foloseşte prioritar la infrastructură dar şi în punctele nodale ale 
structurii — contraforți, arce şi asize în zidării. Sculptată aceasta 

poate fi un element decorativ de lux dar și cu rol structural la 
coloane și capiteluri, ancadramente sau scări. 

Mortarul era liantul indispensabil în zidăriile de cărămidă ori 
piatră şi era un amestec omogen de var, nisip şi apă. Reţetele diferă în 
funcţie de loc și timp şi pot fi un argument în datarea clădirilor. 
Rolul mortarului este de a da coeziune zidăriei contribuind la o 
repartiție uniformă a eforturilor în asize. Varul putea fi hidraulic sau 
aerian în funcție de mediul în care făcea priză și pentru a-i diminua 
contracția se adăuga agregate — cărămidă spartă, alicărie — care 
pigmentează mortarul. Datorită acestor rețete mortarul bizantin era 
comparabil cu cimentul roman. Rosturile de mortar aveau grosimea 
cărămizii şi o masă comparabilă ceea ce conferea zidăriei o distribuţie 
mai eficientă a tensiunilor în blocurile ceramice care de obicei erau 
neuniforme. 

Punerea în operă a celor trei materiale, formau zidăriile care 
puteau fi din piatră — brută, cioplită, fățuită sau de talie — sau din 
cărămidă aparentă sau tencuită. Există o mare varietate de zidării de 
piatră, dictată de confreriile ce o executau, de debitarea pietrei, a locului 
ocupat în ansamblul clădirii sau în funcţie de caracteristicile mecanice. 
Un rol important îl avea şi impresia estetică așteptată de la o zidărie 
finisată. Zidăriile mixte din piatră şi cărămidă așezată în casete numită 
cloison€ sau în asize caracterizează arta bizantină și de aceea elevaţiile 
de acest tip nu se tencuiau. Un mod inedit de a zidi este cel numit 
spolia prin care se utilizau fragmente de piatră sculptată din vechile 
zidării păgâne ca o reflexie a conştiinţei istorice. 

Învelitorile acoperişurilor se făceau cel mai frecvent din plăci 
ceramice de diferite forme dar în funcţie de resurse se folosea piatră 
sau pentru clădiri importante plăcile de plumb. 


231 


LEXICON 


ABACĂ, abace - partea superioară a capitelului, având forma unei 
plăci şi funcţia de a transmite în mod uniform încărcarea arhitravei 
asupra coloanei. Tratată în ordinul doric ca o dală masivă şi 
neornamentată, abaca devine, prin desenul ei în plan (înscris 
întotdeauna într-un pătrat) şi prin mulurile profilului ei, specifică 
fiecărui ordin. 

ABSIDĂ, abside - nișă semicirculară care închidea nava principală 
a unei bazilici romane și în care se așezau scaunele judecătorilor. În 
arhitectura creştină, este o nișă boltită, semicirculară, pătrată sau 
poligonală, așezată în prelungirea navei mediane, opusă intrării şi 
rezervată altarului. 

ACANTĂ, acante - ornament sculptat sau pictat, care imită 
frunzele plantei cu același nume şi folosit în arhitectura greco- 
romană, fiind caracteristic pentru capitelurile corintice şi 
compozite. 

ACROPOLĂ, acropole - citadelă fortificată, situată pe o înălțime a 
oraşelor greceşti antice. Cuprinzând în incinta sa monumentele 
dedicate zeităților protectoare, tezaurul, arhivele, etc., acropola a 
devenit cu timpul zona sacră şi reprezentativă a cetăţii şi ultimul 
refugiu în caz de asediu. 

ACROTERĂ, acrotere - element decorativ compus dintr-o figură 
ornamentală, fixată pe un piedestal ce este așezat în vârful sau la 
extremităţile unui fronton. 

AGORĂ, agore - piaţă în cadrul unui ansamblu central, în oraşele 
Greciei antice, specializată fie pentru întruniri publice, fie pentru 
activități comerciale sau cu caracter mixt, după natura clădirilor pe 
care le grupa în jurul ei. 

(în construcţia urbană contemporană) parte a unui ansamblu 
public (total sau numai parțial închis), acoperit sau în aer 
liber, amenajat funcțional și plastic reprezentativ, destinat 
a constitui un loc de întâlnire şi schimb social pentru o 

colectivitate relativ stabilă (ex.: în cadrul centrului unei 
localităţi, 
într-un complex şcolar) sau constituită drept adaos în raport 
cu o anumită funcţionalitate (ex.:într-un centru cultural 
recreativ) 
AMVON - tribună în consolă adosată unui perete sau stâlp şi în care se 
ţin predici — apostolul și evanghelia 
ANALOG - pupitru fix sau portabil cu rol de suport al evangheliei 
în timpul slujbei 
ALLÎANTICA - care se bazează pe modelele antice. 
ALTAR, altare - lespede sau un soclu pe care sunt aduse ofrande 
unei divinităţi; 
parte a bisericii, despărțită de naos prin catapeteasmă, în care 
se oficiază liturghia. 
AMBRAZURĂ, ambrazuri - termen generalizat din arhitectura 
militară, desemnând un gol foarte îngust în peretele exterior, crenel 
sau deschidere îngustă pentru trecerea ţevilor armelor de foc; 
deschizătură lăsată în zid, în vederea montării unei uși sau a unei 
ferestre. 
AMFITEATRU, amfiteatre - edificiu constituit dintr-o arenă 
circulară sau eliptică înconjurată de gradene, având destinaţia de 
spectacole şi reuniuni publice; 
sală (de curs sau de spectacole) cu locurile aşezate în plan 
înclinat sau în trepte. 
ANCADRAMENT, ancadramente — cadru decorativ de piatră sau 
de lemn, ce mărginește şi subliniază conturul unui gol de ușă sau 
fereastră, în care se fixează sistemul de închidere. 
ANFILADĂ, anfilade - şir de coloane (angajate sau izolate), dispus 
în lungul unei fațade sau în lungul unui spaţiu interior, asociat cu 
dezvoltarea direcționată a spaţiului şi contribuind la crearea sau 
accentuarea monumentalităţii. 
şir de încăperi dispuse de-a lungul unui ax major de 
compoziţie. 
şir de edificii, statui şi alte semne vizuale, destinate a sublinia 
sensul și monumentalitatea unui traseu urban. 

ANGAJATĂ, Coloană - parţial integrat în masa unui zid, cu rol 
decorativ. La construcţiile cu arce și bolți are și rol de contrafort, 
mărind secţiunea stâlpului pe direcția împingerii arcelor. 
ANTABLAMENT, antablamente - element de arhitectură al 
ordinelor clasice (doric, ionic, corintic), situat orizontal deasupra 
unui șir de coloane sau a unui zid, formând coronamentul unui 
edificiu şi susținând totodată acoperișul. 

ANTĂ, ante - exprimarea zidurilor laterale ale unor temple (sau 
edificii de formă asemănătoare) prin prelungirea lor mai mult sau 
mai puţin accentuată față de planul fațadei principale și tratarea lor 
decorativă în chip de pilaștri. 

ANTEFIX, antefixe - ornament al acoperişurilor templelor antice 
grecești şi romane, realizat frecvent din teracotă și plasat la capetele 
şirurilor de coame ale ţiglelor pentru a masca terminația acestora. 
APAREIAJ, apareiaje - mod de așezare a elementelor unei zidării, 
de piatră sau de cărămidă, exprimat în suprafaţa exterioară a zidului 
prin desenul rosturilor ce separă elementele de zidărie. 
APEDUCT, apeducte - ansamblu de construcţii și instalaţii care 
capătă semnificații ce depăşesc în timp funcţia lor utilitară de 
transportare a apei la mari distanţe, de la captare la locul de 
folosință. (primele intervenţii majore ale tehnicii umane în spaţiul 
natural, ritmând şi organizând peisajul câmpiilor şi văilor cu șirurile 
lor de arcade suprapuse, având deschideri şi înălțimi de zeci de 
metri) 

ARC, arce - formă constructivă caracteristică iniţial arhitecturilor 
de piatră şi de cărămidă, permiţând realizarea unor deschideri în 
ziduri sau transmiterea încărcărilor asupra unor stâlpi izolaţi fără a 
se recurge la grinzi. (arcul permite realizarea unor deschideri de 
anverguri depăşind cu mult posibilitățile practice ale grinzilor din 
lemn sau, mai ales, din piatră) Apare asociat cu bolta pentru 
acoperirea unor spaţii liniare sau centrate, ca element de rezistență 
suplimentară. 

poate avea diferite forme: în plin cintru (semicircular), depășit, în 
acoladă, în ogivă, trilobat, polilobat, rampant, în potcoavă, lanciolat, 
ete. 

ARCADĂ, arcade - element arhitectural format din unul sau din 
mai multe arce şi din elementele care le susțin (coloane, stâlpi, 
ziduri). 
ARCADĂ OARBĂ - tip de arcadă, în care zidul de sub arc nu este 
pătruns total de gol, creându-se astfel o nișă plată. 
ARCATURĂ, arcaturi - arcadă mică sau șir de arcade foarte puțin 
adâncite, adosate unui perete sau părților unei construcţii, şi care 
îmbracă forma de arc. 
şir de mici arcade oarbe, cu rost decorativ, sprijinite pe console, 
baluștri sau lesene. 
ARCOSOLIUM - nișă acoperită cu o arcadă, uneori bogat decorată, 
destinată să adăpostească un mormânt, săpată în zidul bisericilor, 
în gropniţe sau în corul bisericilor catolice. 
ASIZA - unitate constructivă (pietre, cărămizi) de înălțime 
constantă dispuse orizontal. 
ATRIUM, atriumuri - încăpere centrală a casei romane, servind ca 
spaţiu de primire și distribuţie şi grupând în jurul ei sălile 
principale. 
spaţiu semideschis care precedă intrarea într-o clădire 
somptuoasă. 
AULĂ, aule - în arhitectura romană, curte. 
astăzi, sală de festivități și reuniuni importante în incinta unor 
universități sau academii. 
BALDACHIN, baldachine - lucrare de arhitectură sau de tâmplărie 
fină, bogat ornamentată, susținută de colonete libere sau încastrată 
pe una dintre laturi în zid, care serveşte drept acoperământ pentru 
un tron, un altar, un amvon sau o statuie. 
colonetă din piatră, lemn sau stuc cu forme şi ornamente 
diverse, utilizată în general în suite de elemente identice 
în arhitectură (balustrade) şi decorație. 
BAPTISTERIU, baptisterii - mic edificiu (construcţie), de regulă 
pe plan centrat (circular, poligon regulat, cruce greacă) destinat 
oficierii botezului. 
BARBACANĂ, barbacane - în arhitectura fortificată, amenajare 
defensivă în fața intrării principale a unei cetăţi, castel, oraş sau 
biserici întărite, constând dintr-un spaţiu îngust, cu traseu șicanat, 

delimitat de ziduri înalte prevăzute cu un drum de strajă, ferestre 
de tragere şi guri de aruncare. 
deschidere cu secţiune transversală mică, practicată în 
elementele unei construcții (zid de sprijin, puț, etc..), care 
permite trecerea apelor infiltrate în spatele acestui 
element. 
BAROC, Stil - stil artistic dezvoltat în apusul şi în centrul Europei 
în secolele XVII-XVIII. 
se caracterizează prin ornamentaţia excesivă, interpretarea 
liberă a formelor clasice, neregularitatea liniilor și prin 
monumentalitatea construcțiilor. 
BASORELIEF, basoreliefuri - gen de sculptură în relief mic, 
caracterizat prin detaşarea parțială a formelor față de un fond suport 
cu care face corp comun. 
BAZILICĂ, bazilici - edificiu public servind drept loc de judecată 
sau de adunări, având interiorul împărţit în trei sau cinci părţi egale 
prin şiruri de coloane. 
biserică sau catedrală(catolică) impunătoare, cu coloane în 
interior. 
BELVEDERE - loc special amenajat sau construcție independentă 
(pavilion, chioşc etc.) amplasat în puncte care oferă o deschidere 
agreabilă, spre peisaj, gândit ca spaţiu de odihnă şi reculegere. 
BIFOR, - tip de fereastră sau ușă, împărțită în două goluri simetrice 
printr-o colonetă sau un stâlp, dar cuprinse într-un singur 
ancadrament, cu arcadă în plin cintru în arhitectura romanică și cu 
un arc frânt în cea gotică. 
BOLTĂ, bolți - parte constructivă destinată să acopere un spaţiu, 
realizată cu elemente rezultate din translarea unor arce cu trasee 
diferite, sprijinită pe cel puţin doi pereţi laterali. 
conform tipologiei există bolți simple, realizate prin translarea 
în spaţiu a unui arc: bolți în plin cintru, bolți în leagăn sau 
bolți semicilindrice, boltă în jumătate de sferă (cupolă), în 
sfert de sferă (conică) etc. 
bolțile compuse sau complexe, se obţin prin combinarea de 
tipuri diferite de arce sau chiar a unor bolți simple: există 

boltă mănăstirească, boltă în ogivă, boltă în fagure, boltă 
în evantai, boltă cu penetraţii, etc. 
BOLTĂ MOLDOVENEASCĂ - sistem de boltire folosit în 
arhitectura religioasă din Moldova în secolele XV - XVII. 
potrivit acestui sistem deasupra pandantivelor, care fac 
trecerea de la planul pătrat al arcelor mari la planul circular 
al turlei, este construit un inel de tambur în interiorul 
căruia sunt dispuse patru arce diagonale ale căror naşteri 
se află, în proiecţie verticală, deasupra cheilor arcelor mari. 
Prin acest sistem de boltire se obţine o reducere 
substanţială a diametrului și greutăţii tamburului şi 
cupolei turlei bisericilor. 
BOLȚAR, bolţari - bloc de piatră sau de beton special fasonată 
pentru construirea bolților. 
BOSAJ, bosaje - suprafață tratată plastic a pietrelor unei zidării, 
aflată în relief față de paramentul zidului. 
BOVINDOU, bovindouri - tip de fereastră care iese în rezalit față 
de planul zidului, sprijinită spre exterior pe console, pe o coloană 
sau pe prelungirile bârnelor care alcătuiesc suportul pavimentului 
încăperii căreia îi corespunde şi al cărui spaţiu îl prelungeşte spre 
exterior. 
BRÂNCOVENESC, Stil - denumire dată artei din Țara 
Românească de la sfârşitul secolului XVII şi de la începutul 
secolului XVIII, care îşi i-a numele de la domnitorul Constantin 
Brâncoveanu. 
BRÂU, brâie - element al plasticii arhitectonice, care delimitează 
registrele de pe fațadele edificiilor. Poate fi realizat în piatră, cărămidă 
sau alt material şi poate avea formă simplă sau profilată. 
BUIANDRUG, buiandrugi - grindă de beton armat, de zidărie, de 
metal sau de lemn, aşezată deasupra unei porţi, a unei uși, a unei 
ferestre etc. pentru a susține porțiunea de zidărie de deasupra 
acestora. 
CAFAS, cafasuri - încăpere deschisă în catul de sus al unei biserici 
sau într-un turn, din care se poate privi nestingherit în afară; foişor. 
balcon unde cântă corul într-o biserică. 

CALOTĂ, calote - boltă a cărei suprafață interioară are, în secțiune, 
forma unui semicerc; (geom.) fiecare dintre cele două părţi obţinute 
prin tăierea unei sfere cu un plan. 
CAMPANILĂ, campanile - turn înalt, anexat iniţial bisericilor 
drept clopotniță și ulterior palatelor comunale, (mai întâi în Italia 
medievală, apoi în toată Europa) drept suport al orologiilor şi 
simbol al puterii orașului. 
CANCEL - balustradă de separație între altar și naos în bisericile 
vechi. 
CANELURĂ, caneluri - șanț vertical (sau elicoidal) de secţiune 
semicirculară (rar uşor unghiulară) care decorează de jur-împrejur 
fusurile coloanelor și pilaştrilor. 
CAPITEL, capiteluri - partea superioară, mai groasă (şi ornată), a 
unei coloane sau a unui pilastru, care face legătura între fusul 
coloanei și arhitravă. 
CATAPETEASMĂ - văl, perdea sau tâmplă (templon, numită 
uneori şi iconostas — ikonostasion, de la icon şi stasis = susţinător de 
icoane), este un perete acoperit de icoane (şi făcut din lemn, piatră, 
marmură, cărămidă sau metal), care desparte cele două părți 
principale din interiorul bisericilor ortodoxe, adică altarul şi naosul. 
Catapeteasma (denumirea greacă) este de origine biblică și 
aminteşte de perdeaua care despărțea Sfânta Sfintelor de Sfântă (III 
Regi 6, 21), atât la Cortul Mărturiei, cât şi la Templul iudaic din 
Ierusalim. 
tâmpla este denumirea românească şi vine, după unii, de la 
grec. Templon (loc sfinţit, templu). Prin asociaţie cu tâmplă, 
parte a feţei omeneşti, se spune, în Transilvania, şi fruntar, 
fruntal, de la lat. frontale, pentru că Biserica este un 
anthropos — om mistic (Sfântul Maxim Mărturisitorul), iar 
catapeteasma este fruntea lui Hristos. 
CATEDRA - tron de mare ierarh așezat în axul absidei altarului în 
bisericile - sediu eparhiale (catedrale) 
CARELAJ, carelaje - sistem de pavaj, constând din asamblarea 
unor piese pătrate sau poligonale, de piatră, gresie sau ceramică, din 
a căror compunere rezultă şi un efect decorativ. 

CASETĂ / CASETON - parte constitutivă a unui plafon sau a unei 
bolți, marcând o unitate independentă formată din pătrate precis 
delimitate de cadre proprii, cu suprafaţa interioară decorată în relief 
sau realizată dintr-o succesiune de retrageri. 

prin asamblarea casetelor se obține un plafon casetat. 
CELLA - încăperea în care era amplasată statuia zeului în templul 
antic, având şi funcţie de tezaur. 
CERDAC, cerdace - mic pridvor, uneori închis cu geamlâc, situat 
pe una sau pe mai multe laturi ale unei clădiri. 

galerie deschisă, mărginită de stâlpi (la vechile case boiereşti 

sau la mănăstiri); verandă, pridvor. 

CHEIE DE BOLTĂ - ultimul bolţar, marcând punctul cel mai înalt, 
"vârful" unui sistem de boltire, cu care aceasta se încheie. 
CHIVOT - este un cuvânt provenit din grecescul „i kivotos”, „to 
kivotion” însemnând cutie sau casetă. Denumirile sinonime ale 
acestui cuvânt sunt artofor (anaforniță), pixidă (cutie) sau 
tabernacol. Prin chivot se înţelege acel obiect liturgic de forma unei 
bisericuțe în miniatură alcătuit din metal preţios. Întotdeauna 
chivotul este așezat pe Sfânta Masă din Altar, deoarece în interiorul 
acestuia se păstrează Sfânta Împărtășanie. Acest obiect liturgic 
deosebit de însemnat aminteşte de vasul vechi-testamentar în care 
era păstrată drept mărturie mâna cu care Dumnezeu i-a hrănit în 
mod minunat pe evrei în pustie. 
CINTRU - partea concavă a unei bolți, cofrajul pe care se zidește 
sau susţine o boltă. 
CLASIC, Stil - curent literar şi artistic apărut în Franţa și răspândit 
apoi în Europa Apuseană între secolele XVII şi XVIII. Pornind de la 
modelele artistice ale Antichității, considerate ca întruchipări 
perfecte ale idealului de frumuseţe şi armonie, clasicismul aspiră să 
reflecte realitatea în opere de artă desăvârşite ca realizare artistică, 
opere care să-l ajute pe om să atingă idealul frumuseţii morale. 
CLOPOTNIȚĂ, clopotniţe - construcție de zid sau de lemn, ridicată 
special în preajma unei biserici pentru a adăposti clopotele. Uneori 
poate fi situată deasupra pronaosului sau exonartexului bisericii. 
COLOANĂ, coloane - element constructiv vertical, destinat să 
contribuie la descărcarea forțelor de împingere provenite din 

sistemul de acoperire a unui spaţiu (bolți, tavane etc.). Poate fi 
realizată în lemn, piatră, cărămidă, metal, beton. 
în ordinele clasice coloanele aveau de obicei fus, capitel şi bază 
(la ordinele ionic și corintic). 
COLONADĂ, colonnade - succesiune uni- sau pluri- liniară de 
coloane de același tip sau de tipuri diferite, unite prin arhitrave ori 
prin arce, care se constituie în ansambluri independente. 
CERIME - denumire arhaică a bolţii naosului 
CHIVOT - recipient din metal prețios de forma unei biserici în care 
se păstrează ofranda, aşezat pe masa altarului 
CIBORIU - baldachin pe patru colonete ce acoperă masa altarului 
COLONETĂ, colonete - coloană mică și subţire, folosită mai ales 
cu funcţie decorativă în arhitectura de interior, dar și la exterior, 
asociată de regulă cu arcada. Având aceleași părți componente ca şi 
coloana ordinului clasic(bază, fus, capitel), coloneta nu respectă 
însă întotdeauna proporţiile acesteia, iar ornamentaţia sa este de 
multe ori mai bogată și mai liberă decât a modelului său major. 
Frecvent utilizată în decorul fațadelor romanice și gotice, ca şi în 
galeriile interioare ale unor edificii bizantine, romanice și gotice, 
coloneta a fost reluată ca element de decor de o serie de curente 
romantice. 
CONCĂ - boltă în sfert de sferă, care acoperă un spaţiu semicircular 
(o absidă, o nișă, etc.). 
CONSOLĂ, console - element arhitectural (ornamental) de lemn, 
de piatră etc., folosit la sprijinirea unei cornişe, a unui balcon, etc. 
element de construcţie, liber la un capăt şi încastrat în zidărie, 
la celălalt capăt, cu rol de susţinere a zidăriei, cornişei sau 
balconului de la nivelul imediat superior. 
CONTRAFIȘĂ, contrafişe - bară de lemn sau de metal, de formă 
rectilinie, montată înclinat(la 45"), având rolul de a asigura poziția 
corectă a unui element de construcție, de a-l descărca parțial sau 
total de momente încovoietoare sau de a-i asigura stabilitatea de 
poziţie, respectiv indeformabilitatea sistemului de construcție 
(poduri de lemn, şarpante de acoperiş, etc.). 
CONTRAFORT,contraforturi - întăritură masivă de beton sau de 
zidărie în formă de pilastru, care formează corp comun cu un zid şi 

care serveşte la mărirea rezistenţei lui. Există și contraforți 
decorativi, care doar ritmează fațadele. 
CONTRAVÂNTUIRE,contravântuiri - element de construcţie 
(de forma unei grinzi cu zăbrele) având rolul de a asigura 
stabilitatea de poziţie şi rigiditatea în sens transversal, longitudinal 
și la răsucire(la forța vântului, la trepidaţii) a construcţiei. 
CORINTIC, Ordin - stil arhitectonic folosit de eleni şi de romani, 
caracterizat prin suplețea coloanei decorată cu caneluri și prin 
capitelul ei împodobit cu sculpturi, care reprezintă foi de acantă în 
volută. 

CORNIŞĂ, cornişe - partea superioară, ieșită în consolă și 
ornamentată, a zidului unei construcţii, având rolul de a sprijini 
acoperișul şi de a împiedica scurgerea apei de ploaie pe faţade. 
CRENEL, creneluri - fiecare dintre deschizăturile înguste, făcute 
din loc în loc, în partea superioară a parapetului unui turn de 
apărare, a unui castel sau a unei cetăți medievale, prin care se 
aruncau proiectilele asupra inamicului. 

CUPOLĂ, cupole - tip de boltă semisferică sau semisferoidală, care 
acoperă spaţii de plan pătrat prin intermediul pandantivului. 
DALAJ, dalaje - ansamblu de dale care alcătuiesc o pardoseală sau 
un pavaj. 

DALĂ, dale - placă poligonală subţire din piatră, marmură, beton 
sau material sintetic, folosită la executarea unor pardoseli, pavaje 
sau placaje de zidărie. 

DEAMBULATORIU, deambulatorii - galerie interioară ocolind 
altarul, în absida centrală a bisericilor şi catedralelor romanice sau 
gotice, destinată desfășurării unor procesiuni și servind uneori ca 
acces la capelele absidiale secundare, dispuse pe conturul exterior. 
DECROŞ - porţiune de zidărie ieşită în afară sau retrasă puţin față 
de planul peretelui, marcând fie o simplă îngroşare - din nevoi 
funcționale, fie o lărgire, respectiv, o îngustare a spaţiului interior. 
DEAMBULATORIU - navă laterală care ocoleşte corul 
DIACONICON - pastoforia sudică destinată păstrării veșmintelor 
şi cărților de cult 

ERMINIE - cărți de pictură bisericească ce explică temele şi tehnica 
executării ei 

DONJON, donjoane - turnul principal, fortificat al unei cetăţi 
feudale, constituind ultima retragere a rezistenţei garnizoanei şi 
populaţiei din cetate. (în arhitectura feudală românească, 
echivalentul donjonului este cula pentru curţile boiereşti şi turnul 
neboisa pentru cetăţile militare domnești) 

DORIC, Ordin - stil arhitectonic folosit în Grecia Antică, preluat 
de arhitectura Renașterii, Barocului și în special de Clasicism şi 
Neoclasicism, caracterizat prin sobrietate şi simplitate. 
DRANIȚĂ, draniţe — scândurele subţiri de lemn de brad, mai mari 
decât şindrila (șia), cu care se acoperă unele case ţărăneşti. 
DROMOS - (în Grecia Antică) pistă specială destinată 
alergătorilor, în cursele atletice; culoar de acces în casele 
mesopotamiene, miceniene sau cretane și în mormintele feniciene; 
alee mărginită de sfincși la intrarea în templele egiptene. 
ECHINĂ, echine - mulură convexă, specifică ordinului doric, ce 
realizează racordarea între fusul coloanei și abacă. 

ECLECTISM - sistem de gândire neunitar, care, fără a se întemeia 
pe idei originale, alege din diverse sisteme de gândire, stiluri 
artistice etc. ceea ce i se pare mai bun. 

EDICUL, edicule - construcţie de dimensiuni reduse, având o 
funcționalitate unică (chioșc, belvedere, capelă, troiță, coloană de 
afişare) şi participând la decorul ambiental al sitului 
natural(parcuri, grădini) sau stradal printr-o arhitectură 
semnificativă. 

ESPLANADĂ, esplanade - spaţiu larg, destinat circulației 
vehiculelor și pietonilor, desfășurându-se în lungime, premergător 
unui edificiu important sau conducând la un element dominant în 
cadrul unei compoziții geometrice a spaţiului plantat și având 
caracteristică prezența plantaţiei joase în lungul axului față de o 
încadrare laterală mai înaltă(cu plantaţii sau construcţii). 
ENDONARTEX - nartexul răsăritean din care se intră în biserică 
EURITMIE, euritmii - compunerea armonioasă şi particulară a 
elementelor care definesc imaginea arhitecturală a unui 
edificiu (volume, spaţii interioare, cadența și proporţia intervalelor), 
determinate de succesiunea golurilor, elementelor de sprijin sau de 

decor. (Constituie primul şi cel mai important criteriu de apreciere 
estetică a unei opere de arhitectură.) 

EXEDRĂ, exedra - originar, spațiu rezervat într-un gimnasion grec 
şi apoi, uzual, sală de conversaţie în casele romane. 

(O interpretare originală şi de mare expresivitate există la biserica 
Arbore-Suceava, unde nișa de pe faţada de vest, bordată de o bancă 
de stejar şi acoperită printr-o spectaculoasă consolă a acoperişului 
pe plan curb, constituie o exedra în aer liber). 

EXONARTEX - spaţiu cu caracter introductiv, ce precede 
pronaosul (nartexul) şi poate fi închis sau deschis, cu stâlpi ori 
coloane. 

EXTRADOS, extradosuri - traseul exterior convex al unui arc sau 
al unei bolți. 

FEREASTRĂ BIFORĂ - fereastră alcătuită din două deschideri, 
având deseori deasupra o fereastră rotundă, denumită de asemenea 
şi arc venețian. 

FEREASTRĂ  DIOCLEȚIANĂ - deschidere semirotundă, 
împărțită în trei dimensiuni. 

FEREASTRĂ ÎN OGIVĂ - fereastră înaltă, îngustă, frântă la cheie, 
datând din perioada goticului timpuriu. 

FEREASTRĂ PALLADIANĂ - deschidere cu două luminatoare 
drepte, laterale, ale căror antablamente susțin o deschidere centrală 
arcuită (cunoscută şi sub denumirea de venețiană sau serliană); 
elaborată de arhitectul italian Andrea Palladio; extrem de populară 
în perioada neoclasică. 

FIRIDĂ, firide - adâncitură în grosimea unui zid, având formă 
poligonală sau semicirculară, eventual terminată, în partea superioară, 
în arc semicircular, polilobat sau în acoladă. Firida dobândeşte un rol 
decorativ pe fațade, pentru crearea unor planuri variate, adăpostind 
picturi sau statui. 

FITOMORE - decorație vegetal-florală. 

FLAMBOAIANT, Stil - denumire dată ultimei perioade a stilului 
gotic (sec. XV), care se caracterizează prin complexitatea, 
îmbogățirea şi delicatețea decorului, ale cărui contururi sugerează 
forma flăcării. 

FLEȘĂ, fleşe - acoperiș foarte înalt, în formă de piramidă sau de 
con, folosit, mai ales în evul mediu, la construcţiile monumentale 
ale bisericilor, denumită şi săgeată. 

FLEURON, fleuroni - ornament sculptat, reprezentând flori sau 
frunze naturale sau imaginare, stilizate, aşezat fie izolat pe un 
element de arhitectură(cornişe, capitel,abacă), fie în cadrul unui 
ansamblu de flori sau frunze așezate pe un vârf al unui element de 
arhitectură(fronton, arc în acoladă, fleşă, pinaclu). 

FOIŞOR, foişoare - construcţie în decroş deschisă pe mai multe 
laturi, situată de obicei în axul fațadei, destinată să protejeze 
intrarea şi să creeze un spaţiu introductiv sau de observaţie, 
permițând accesul la catul de locuit; pavilion sau chioșc de grădină. 
FORUM, forumuri - piaţa centrală a oraşului roman, grupând în 
jurul său edificiile publice, de cult şi comerciale care polarizează 
principalele activități ale cetățenilor (procesiuni, adunări politice, 
tranzacţii comerciale, triumfuri militare). 

FRÂNGHIE, frânghii - ornament linear în relief, reproducând 
aspectul firelor răsucite ale unei frânghii. Sculptat în piatră sau 
modelat în tencuială, constituie unul din motivele predilecte de 
ornare a brâului care împarte în registre suprapuse fațadele celor 
mai multe biserici româneşti (Dragomirna - Suceava, Trei Ierarhi - 
Iași) 

FRIZĂ, frize - (în arh. clasică) parte componentă a 
antablamentului, cuprinsă între arhitravă şi cornișă, de obicei 
împodobită cu picturi, basoreliefuri, caneluri, etc.. 
FRONTISPICIU, frontispicii - utilizat iniţial cu sensul de fațadă 
principală, şi-a restrâns treptat domeniul de referință, aplicându-se 
mai ales la edificii monumentale (biserici, clădiri publice, reşedinţe 
nobiliare). Faptul că de cele mai multe ori destinaţia şi semnificația 
socială a unor asemenea edificii era precizată sau subliniată prin 
inscripţii sau decoraţiuni alegorice, plasate de regulă în frize sau 
frontoanele ce marchează axul intrării de onoare, a condus la 
restrângerea sensului, la accepțiunea actuală: coronamentul părții 
centrale, care cuprinde accesul principal într-un edificiu 
monumental. 

FRONTON, frontoane - element de formă triunghiulară, mărginit 
de o cornișă, care încoronează fațada unui edificiu; element de 
arhitectură, alcătuit dintr-o cornișă curbă sau frântă, care se găseşte 
deasupra intrării unui edificiu, deasupra unei uși, etc.. 

FUS, fusuri - parte a unei coloane de arhitectură, cuprinsă între 
bază şi capitel. 

GALERIE, galerii - coridor lung (şi boltit) situat în interiorul sau 
în afara unei clădiri, servind ca element de legătură sau ca loc de 
plimbare. 

GANG, ganguri - loc de trecere aflat sub o construcţie, sub boltitura 
unei case; coridor, galerie, culoar. 

GARGUI, garguie - element de construcție de tip burlan sau 
jgheab, destinat evacuării directe, prin cădere liberă, a apelor 
pluviale colectate de pe acoperișuri, terase balcoane. 

GÂRLICI, gârliciuri/gârlice - deschidere de dimensiuni reduse 
practicată în soclul caselor ca acces la pivniţă. 

GEMINAT - element de compoziţie bipartită format din două părți 
identice (arcaturi, portaluri) 

GLAF, glafuri - element de construcţie din lemn, din marmură sau 
din beton, folosit la căptuşirea părţii inferioare a golului unei 
ferestre; muchia finisată a deschiderii făcute într-un perete. 
GLASVAND, glasvanduri - ușă interioară cu geam, plasată într- 
un gol cu deschidere mare, alcătuită din panouri pliante sau 
glisante. 

HALA - biserica a cărei navă centrală are aceiași înălțime cu a 
navelor laterale 

HAVUZ, havuzuri - bazin de apă descoperit, construit în parcuri, 
în scuaruri etc., din piatră sau din beton, de obicei cu fântână 
arteziană în interior. 

HERSĂ, herse - grilă din fier sau din lemn armat, plasată în fața 
porții unei cetăţi, pentru a o proteja sau numai pentru închiderea 
provizorie. Hersa se deplasează pe verticală, alunecând în locașuri, 
special amenajate. 

HEXASTIL, hexastiluri - templu sau edificiu în stil clasic, având 
în fațadă un portic alcătuit din şase coloane. 

HEMICICLU - forma planimetrică circulară (absidă) 

HIPOSTILĂ, Sală - sală de mari dimensiuni, în special în plan, a 
cărei acoperire este susținută de stâlpi(coloane). 

ICONOSTAS - perete despărțitor între naos și altar, de obicei din 
lemn sculptat și pe care sunt fixate icoanele care-l acoperă. 
IMPOSTĂ, imposte - element constructiv subliniat printr-o 
mulură caracteristică, realizând transmiterea sarcinilor unui arc sau 
unei bolți asupra zidurilor sau coloanelor pe care se descarcă; este 
echivalentul abacăi şi capitelului în structura trilitică. 
INTERCOLONAMENT - spaţiul liber între coloanele unui ordin. 
INTRADOS, intradosuri - faţa interioară (concavă) a unei bolți, a 
unui arc, a unei construcţii, etc.. 

IONIC, Ordin - stil în arta Greciei antice, apărut în sec.VI î.H. 
în Anatolia și insulele Mării Egee, caracterizat prin coloane zvelte 
cu capitelul împodobit cu volute. 

ÎMPINGERI - forţe orizontale care se produc la baza arcelor sau 
bolților datorită greutăților proprii 

LAMBRIU, lambriuri - finisaj decorativ de marmură, lemn sau 
stuc, cu care se acoperă total sau parţial pereţii unei încăperi. 
LANTERNOU, lanternouri - turnuleț situat deasupra unui 
acoperiş sau dom, pentru a lăsa lumina să pătrundă înăuntru. 
LĂCRIMAR, lăcrimare - muchia inferioară a unei cornișe sau a 
unui profil orizontal proeminent, delimitată printr-o scobitură 
longitudinală şi având rolul de a împiedica prelingerea apei pluviale, 
prin efectul de adeziune superficială. 

LINTEL - bloc de piatră sau grindă de lemn care încadrează golul 
unei uși în partea superioară; buiandrug 

LUCARNĂ, lucarne - tip de fereastră de mici dimensiuni, 
practicată în panta unor acoperișuri înalte, dar cu înclinaţie mică, 
protejată de obicei, de un mic rezalit rectangular sau de o ramă, ori 
chiar de un mic acoperiș propriu mai proeminent. 

LUMINATOR, luminatoare - dispozitiv constituit din panouri 
transparente sau translucide(de sticlă sau de materiale plastice), 
care înlocuieşte o porțiune din învelitoarea unui acoperiş de clădire 
civilă sau industrială sau o porțiune dintr-un plafon şi care serveşte 
la iluminarea naturală a unei încăperi. Când serveşte şi la aerisirea 

încăperilor, întregul dispozitiv sau unele panouri ale lui sunt 
mobile. 

LUNETĂ, lunete - (fereastră) boltă semicilindrică, străpungând o 
cupolă sau o boltă cilindrică mai mare; suprafaţa dintre lintel şi arc, la 
portaluri. 

MANSARDĂ, mansarde - spaţiu de locuit situat la nivelul 
acoperişurilor înalte, compartimentat în una sau mai multe 
încăperi, bine luminate, al căror plafon este adesea înclinat, urmând 
linia şarpantei învelitorii. 

MARTYRICON - mormânt de martir în care se oficia cultul în 
creştinismul timpuriu 

MARCHIZĂ, marchize - construcţie ușoară de lemn sau metalică, 
închisă cu sticlă şi servind pentru protejarea accesului unor edificii 
de dimensiuni și semnificaţii modeste, de obicei locuinţe mici. 
Marchiza poate fi limitată la o simplă copertină deasupra scării de 
acces sau poate avea forma unei mici construcții adosate spre 
exterior; (copertină, windfang) 

MEGALIT, megaliţi - monument preistoric (funerar sau religios), 
construit dintr-unul sau mai multe blocuri uriașe de piatră brută 
sau cioplite sumar (descoperite în număr mare pe litoralul atlantic 
vest-european). 

MEGARON - (în Grecia Antică) încăpere principală a casei de 
locuit, delimitată la intrare de două ziduri sau șiruri de coloane 
formând o verandă. 

MENOU, menouri - baghetă din piatră, din lemn sau din metal, 
folosit în trecut mai ales în arhitectura gotică, care serveşte la 
împărțirea unei uşi sau a unei ferestre în mai multe părți. 
METEREZ, metereze - întăritură militară; parapet (la partea 
superioară a zidurilor şi turnurilor de apărare ale unei cetăţi), 
crenel. 

METOPĂ, metope - element decorative, constând dintr-o placă, de 
obicei cu basoreliefuri, care separă triglifele unei frize dorice. 
MINARET, minarete - turn înalt alipit unei moschei, amenajat în 
partea superioară cu un foişor sau cu un balcon, folosit pentru a 
chema credincioşii la rugăciune. 

MIRADOR, miradoare - belvedere în arhitectura spaniolă. (terasă 
sau balcon situate la înălțime și orientate către un peisaj sau o 
panoramă urbană) 

MODENATURĂ, modenaturi - ansamblul profilelor sau 
mulurilor care decorează câmpurile pereţilor interiori şi fațadele 
unui edificiu. 

Numeroase opere ale lui Le Corbusier (Marsilia, La Tourette, 
Muzeul din Tokio, Chandigarh) mărturisesc o intensă preocupare 
pentru o modenatură a marilor volume, caracterizată printr-o 
sculpturalitate riguros geometrizată; pentru Mies van der Rohe, 
modenatura este desenul structurilor metalice şi al peretelui 
cortină. 

MODILION, modilioane - ornament arhitectonic în formă de 
consolă, care susține un vas, un bust, etc.. 

MODUL, module - element sau piesă, prin a cărei repetare se 
obține o compoziție. 

unitate de lungime convenţională, folosită în arhitectura clasică 
pentru determinarea proporţiilor elementelor componente ale unei 
construcţii, ale unui ordin arhitectonic. 

MONTANT, montanţi - bară de lemn sau de metal care se așează 
vertical într-o construcţie şi care serveşte ca piesă de susținere; 
element vertical, care împarte o fereastră în secțiuni; mică bară de 
lemn, orizontală sau verticală, care fixează panourile unei ferestre 
glisante. 

MONUMENT, monumente - construcţie cu rol comemorativ sau 
care a căpătat în timp o valoare culturală deosebită şi este conservat 
şi protejat în consecinţă. 

MORTAR - conglomerat cu compoziţie diferită din nisip de diferite 
dimensiuni, pietriș mărunt, cioburi de cărămidă sau granule de 
cărbune legate cu un liant amestecat cu apă. 

MOTIV, motive - element fundamental, folosit într-o compoziție 
decorativă sau arhitecturală, de obicei repetat. 

MOZAIC, mozaicuri - lucrare de tehnică decorativă, care constă în 
ansamblarea artistică pe o temă dată a unor bucăţi mici de marmură, 
de ceramică, de sticlă, de smalţ, etc. de diferite culori, lipite între 
ele cu mortar sau cu mastic. 

MULURĂ, muluri - ornament în formă de consolă, caracteristic 
ordinului doric, având secțiunea dreptunghiulară, aşezat sub 
lăcrimarul cornişei, deasupra fiecărui triglif. Reprezintă capetele 
căpriorilor de la acoperișurile clădirilor construite din lemn. 
NAOS, naosuri - denumire dată spaţiului central de cult, încăperea 
ce precede altarul, de care este separat prin tâmplă sau iconostas. 
De plan patrulater, deseori amplificat cu abside laterale, el 
dobândeşte şi forme circulare sau elipsoidale în perioada 
neoclasicului. 

NARTEX, nartexuri - portic cu un singur etaj situat în fața navei 
bisericii, care înlocuiește, din sec.V d.Hr. atriumul la bisericile 
creştine. În Evul Mediu nartexul desemna coridorul plasat 
transversal, față de axul bisericii, închis sau având formă de portic, 
situat la intrarea în corpul principal și separat de navă printr-un zid. 
Dacă nartexul este situat în exteriorul zidului de faţadă se 
numeşte exonartex, iar în interiorendonartex. Nartex este sinonim 
cu cuvântul pronaos. 

NAŞTEREA BOLȚII - punct sau linie, aflate în plan orizontal la o 
anumită înălțime a unei construcţii, care marchează pornirea 
desfăşurării în spaţiu a unei bolți. 

NAVĂ, nave - spaţiul interior, necompartimentat al unei biserici 
de plan dreptunghiular, cuprins între intrare şi sanctuar. 

este elementul principal de compoziţie al unei biserici romanice sau 
gotice, fiind unică, în cazul bisericilor sală, sau multiplicată, la 
bisericile de tip bazilical. În această ultimă variantă, spaţiul interior 
este împărțit în mai multe nave prin aliniamente de coloane sau 
stâlpi. În centru se află nava centrală sau principală, de o parte și de 
alta aflându-se navele laterale, colaterale sau secundare. 
NEOCLASIC, Stil - stil ce reia în mod deliberat modelele antice 
greco-romane pe care, socotindu-le ideal al perfecțiunii, imposibil 
de depăşit, le reproduce cu maximă fidelitate; în acest sens, 
neoclasicul se deosebește fundamental de arhitectura Renașterii, 
perioadă în care tradiţiile antice au fost asimilate și reelaborate 
creator. Procedeul formal caracteristic îl constituie aplicarea rigidă 
a principiilor de compoziţie clasice şi utilizarea arsenalului plasticii 

arhitecturale antice: ordinele greceşti sau romane, modenaturi şi 
alte detalii caracteristice. 

NERVURĂ, nervure - în arhitectura gotică element profilat, cioplit 
în piatră, alcătuit din bolţari, făcând parte integrantă din structura 
bolților. Pe scheletul alcătuit din nervurise sprijină pânzele de boltă; 
element structural sau ornamental, formând un fel de creastă 
(coastă), asemănător nervurilor gotice, folosit în arhitectura 
modernă și în artele decorative, cu scopul măririi rezistenței unor 
materiale. 

NIȘĂ, nişe - spaţiu deschis, de dimensiuni mici sau relativ reduse, 
practicat în interior sau în exterior prin retragerea plană sau curbă 
a unui perete, destinat, de regulă, a adăposti un obiect de artă, o 
inscripţie, o fântână sau a servi drept amplasament unor obiecte 
utilitare, pentru degajarea spaţiului principal (lampă, dulap, pat). În 
arhitectura monumentală clasică sau de inspiraţie clasică, nișa apare 
ca element de animare și ritmare a spaţiului (terme, amfiteatre, 
palate antice, bisericile Renașterii sau ale clasicismului, grădini 
monumentale). De multe ori, ele au şi o funcţie constructivă, de 
ușurare a zidăriei. La vechile construcţii românești, nișa de 
dimensiuni foarte mici, practicate în grosimea zidului se numesc 
firide. 

OBELISC, obeliscuri - monument din piatră, cel mai adesea 
monolit, dispus vertical, înalt şi subţire, în formă de trunchi de 
piramidă, terminat în partea superioară printr-un vârf piramidal, 
numit piramidon. 

OBLON, obloane - dispozitiv format din unul sau din mai multe 
panouri de metal, de lemn sau de material plastic, aşezat în faţa sau 
în spatele unei ferestre, al unei uși sau al unei deschideri și servind 
pentru protecție sau pentru reglarea luminii care intră în camera 
respectivă. 

OCNIȚĂ, ocniţe - fereastră mică sau firidă realizată în grosimea 
zidului şi terminată la partea superioară printr-un arc. Apare 
frecvent pe fațadele bisericilor moldoveneşti din secolele XV-XVII, 
formând o friză sub nivelul cornișei. 

OEIL-DE-BOEUF - fereastră rotundă sau ovală. 


250 


OGIVĂ, ogive - în arhitectura gotică, tip de arc diagonal realizat 
din nervuri de piatră profilate, amplasate la nivelul muchiilor a două 
bolți care se întretaie, contribuind la crearea unui fel de schelet solid 
pe care se sprijină bolțarii şi se echilibrează forțele de împingere. 
denumire incorectă, dar deseori utilizată pentru a defini arcele 
frânte ale ferestrelor şi portalelor catedralelor şi bisericilor gotice şi 
pseudogotice. 

OPISTODOM - spaţiu similar pronaosului, situat în continuarea 
naosului, pe latura din spate a unui templu grecesc. 

ORDIN, ordine - sistem de părți portabile şi portante ale edificiilor 
caracterizat printr-un stil bine definit al proporţiilor şi decoraţiei (în 
special al coloanelor și antablementului). 

Antichitatea Greacă a cunoscut trei ordine: doric, ionic şi corintic. 
Romanii au utilizat ordinele greceşti, modificându-le puţin în cadrul 
ordinelor toscan şi compozit. Redescoperirea ordinelor antice a avut 
loc în Renaștere, pentru a deveni o normă a construcţiilor în 
stilurile clasicist, neoclasicist şi empire. 

ORDONANŢĂ - aranjarea elementelor unei fațade, atât pe 
orizontală, cât şi pe verticală, în funcţie de un anumit ritm şi 
alternanță, definind astfel caracteristica unui stil. 

ORNAMENT, ornamente - detaliu sau obiect adăugat la un 
ansamblu pentru a-l înfrumuseţa. accesoriu, element decorativ 
folosit în artele plastice, în arhitectură, în tipografie pentru a întregi 
o compoziţie şi a-i reliefa semnificaţia. 

PANDANTIV, pandantive - element arhitectural în formă de 
triunghi sferic cu vârful în jos, situat în colțurile arcelor mari care 
sprijină o cupolă sau o turlă. 

PARACLIS - mica biserică pentru rugăciune particulară în 
ansambluri monastice 

PARAMENT, paramente - fața exterioară a unui zid, lăsând să se 
vadă fie materialul de construcţie (parament aparent) a cărui 
aşezare poate urmări efecte decorative, fie îmbrăcămintea zidului de 
piatră fățuită (placaj) sau ceramică. Paramentul, când este alcătuit 
din materiale puțin durabile, poate fi tencuit. 

PARAPET, parapete - perete (de înălțime mică) din piatră, lemn, 
metal, etc. care protejează şi serveşte la delimitarea teraselor, a 
podurilor, a marginilor unei şosele, etc. 

PARDOSEALĂ, pardoseli - înveliș, strat de scânduri, de mozaic, 
de asfalt, de ciment, etc., aşezate pe planşeul unei încăperi sau al 
unui spaţiu pe care se circulă, în scop decorativ sau de protecţie. 
PATIO - curte interioară, de dimensiuni relativ mici, înconjurată 
uneori parțial sau total de porticuri și decorată cu plantaţii, fântâni 
şi mici opere de artă. Caracteristic iniţial arhitecturii locuinţelor de 
tip mediteranean, patio a fost tot mai des utilizat în arhitectura 
modernă, având rolul de a crea spaţii intime şi ca soluţie a 
locuinţelor individuale pe parter, în condiţii de densitate relativ 
mare în ocuparea terenului. 

PAVAJ, pavaje - strat de dale, piatră cubică, bolovani egalizaţi, 
cărămizi, pus deasupra unei preparaţii de pământ bătut şi nisip, cu 
care se acoperă solul străzilor, al curților, aleilor, etc.. 
PAVIMENT, pavimente - denumire generică pentru un pavaj sau 
un dalaj de lux, realizate din pietre fine, ceramică smălțuită, etc., 
adesea alcătuind compoziţii decorative. 

PAZIE, pazii - element de protecţie realizat din scânduri, uneori 
profilate, prevăzut la capetele dinspre streaşină ale căpriorilor 
pentru a-i masca şi apăra de intemperii, sau din tablă pentru 
racordarea învelitorii cu aticul, cu un coș, etc., pentru a împiedica 
pătrunderea apei de ploaie prin rostul de la linia de intersecţie. 
PĂLIMAR, pălimare - termen arhaic semnificând atât stâlpul de 
susținere al acoperişului unei prispe sau al unui foişor, cât şi 
balustrada respectivă alcătuită din scânduri traforate sau din piese 
de lemn strunjite (baluştri). 

PÂNZĂ PE BOLTĂ - panou curb din bolțari de piatră care se 
sprijină pe arcele sau nervurile unei bolți 

PERETE PORTANT - perete ce face parte din structura de 
rezistență a clădirii, cu rol de susţinere a planşeelor sau a 
acoperișului şi de a prelua încărcările orizontale (vânt, seism). 
PERGOLĂ, pergola - structură alcătuită dintr-o succesiune de 
coloane sau de stâlpi, uniţi la partea superioară printr-un fel de 
grilaj de lemn și alcătuind un eşafodaj pentru plante agățătoare. 

PINION - perete triunghiular la partea superioară a peretelui ce 
închide o sarpantă în două ape. 
PERISTIL, peristiluri - galerie interioară sau exterioară formată 
dintr-un şir de coloane sau de stâlpi, care mărginește o clădire, o 
grădină, o sală; ansamblul acestor coloane. 

a doua curte interioară a clădirilor romane, închisă și 

mărginită de porticuri și rezervată vieții familiale. 

PIAȚĂ, pieţe - spaţiu deschis, ținând de structura urbană a unei 
localităţi, spre care converg mai multe artere de circulaţie şi este 
delimitat de fronturi de case sau de aliniamente de copaci, cu funcţii 
economice, sociale sau culturale. 

spaţiu exclusiv comercial, în mare parte destinat 

producătorilor. 

PIEDESTAL, piedestaluri - structură situată dedesubtul unei 
coloane sau care susţine o statuie. 
PILASTRU, pilaştri - element al sistemului portant al unei 
construcţii, alcătuit dintr-un stâlp de piatră sau de zidărie încastrat 
într-un zid, pe care îl întărește în zona în care se află punctele de 
descărcare ale bolţii, plafonului, cornişei etc. 
PILĂ, pile - element structural vertical de forma unui stâlp alungit în 
plan sau a unui fragment de zid. 
PILON, piloni - element caracteristic fațadei unui templu egiptean 
antic, compus din doi masivi simetrici din piatră, ce flancau 
intrarea; structură de susţinere din zidărie, asemănătoare unei 
coloane, dar de dimensiuni mai mari și mai solidă. 
PINACLU - element de arhitectură având forma unei piramide 
foarte ascuţite şi decorat cu fleuroni, utilizat mai ales drept 
coronament al contraforţilor; pinaclul nu trebuie confundat cu 
micile obeliscuri decorative caracteristice coronamentelor renașterii 
târzii. 
PISANIE - inscripție sculptată în piatră sau pictată care se aașează 
pe fațada unui moment, cuprinzând anumite date şi numele 
ctitorilor. 
PLIN CINTRU - arce circulare şi bolți cilindrice cu deschidere de 
180% 

POD, poduri - spaţiul dintre acoperiş şi planșeul superior al unei 
clădiri. 
construcție de lemn, de piatră, de beton, de metal, etc. care 
leagă între ele malurile unei ape sau marginile unei 
depresiuni de pământ, susținând o cale de comunicaţie 
terestră (şosea sau cale ferată) și asigurând continuitatea 
căii peste un obstacol natural sau artificial. 
PODIUM, podiumuri - platformă ce serveşte ca postament pentru 
diferite obiecte; platformă care susţine un templu clasic. 
POP, popi - stâlp, bârnă, par, prăjină etc. având diverse 
întrebuințări, mai ales ca element de susținere sau de sprijin la 
șarpantă. 
PORTAL, portaluri - intrare monumentală într-un edificiu, 
realizată prin amplificarea simbolică a dimensiunilor golului peste 
cele curent-utilitare, la scara edificiului şi a semnificației sale şi prin 
tratarea ancadramentului cu o decorație bogată, cuprinzând muluri 
şi ornamente sculpturale caracteristice arhitecturii respective, 
inclusiv artă statuară. 
PORTANT, Element - adjectiv, care semnifică principala funcţie a 
unui element vertical (coloană, pilastru, zid, stâlp etc.), - aceea de a 
contribui la sprijinirea şi descărcarea sistemului de acoperire a unei 
încăperi, edificiu etc., deci a elementelor care, în general, poartă 
denumirea de "purtate". 
PORTIC, porticuri - galerie exterioară, mărginită de o colonadă, 
uneori cu arcade, care serveşte ca loc de adăpost sau de plimbare în 
jurul unei pieţe, al unei clădiri, etc. sau ca intrare monumentală 
într-un edificiu. 
PRIDVOR, pridvoare - spaţiu deschis, la nivelul solului, care face 
legătura dintre interiorul şi exteriorul unor edificii, delimitat de 
regulă de arcade sprijinite pe coloane sau stâlpi de piatră, zidărie 
sau lemn. În arhitectura ecleziastică precedă spaţiile de cult propriu- 
zise. 
PRISPĂ, prispe - terasă îngustă, înălțată de-a lungul peretelui din 
față (uneori și al celor laterali) la casele ţărăneşti, lipită cu pământ 
sau pardosită cu scânduri, adesea mărginită de o balustradă scundă 
de lemn sau de zidărie. 

PRONAOS, pronaosuri - (în arhitectura greacă) primă încăpere la 
intrare în sanctuarul unui templu; parte ce precede intrarea în naos 
într-o biserică. 
PROPILEE (pl.); ansamblu de construcţii alcătuind, în arhitectura 
greacă, intrarea principală într-o incintă sacră. 
colonadă (monumentală) la intrarea unui templu sau a unui 
palat, formată din mai multe porți legate între ele cu 
porticuri şi scări. 
PROPORŢIE, proporţii - categorie fundamentală a compoziţiei şi 
esteticii arhitecturale exprimând raporturi de mărime între părțile 
componente ale unui element sau edificiu, între fiecare din aceste 
părți și întreg (proporţia unei coloane, proporția unei ferestre, a 
unui arc, etc.) 
caracterul fundamental şi prioritar al proporţiei constă în 
faptul că ea definește sistemul de rapoarte dimensionale, 
ce serveşte ca suport şi expresie (abstract matematică) de 
structură a formelor esenţiale(volume, spaţii,goluri, 
plinuri), ca şi a formelor accesorii (decor, modenatură, 
culoare). 
PROSCOMIDIAR - anexă a încăperii altarului la o biserică 
ortodoxă, destinată oficiului secret şi situată pe latura de nord a 
altarului. Proscomidia poate avea aspectul unei firide săpate în 
grosimea zidului, alteori poate fi tratată ca o mică încăpere, mai rar 
chiar ca un dulap din lemn. 
RELEVEU, relevee - document tehnic alcătuit din desene de 
ansamblu şi de detalii reproducând în vederi planuri şi secţiuni 
executate la scară și cotate, un edificiu, un ansamblu sau un 
fragment de construcţie existent. 
releveul cuprinde două faze: relevarea (măsurarea și 
înregistrarea tuturor datelor tehnice ale obiectului) şi 
redactarea (transpunerea la scară a măsurătorilor, similară 
proiectării). 
se execută releveu şi la clădiri fără semnificaţie specială, care 
urmează a fi transformate şi nu există proiectele de 
execuţie. 

RENAŞTERE, Stil - mişcare social-politică şi culturală, 
determinată de lupta burgheziei împotriva feudalismului şi 
caracterizată prin promovarea unei concepţii optimiste despre 
demnitatea şi măreţia omului, prin înflorirea ştiinţelor şi artelor și 
prin interes sporit pentru cultura antică. 

REZALIT, rezalite - volum proeminent în planul unui perete, 
exprimând pe toată înălțimea construcţiei sau numai pe unul sau 
mai multe niveluri, prezenţa unui spaţiu interior (nișe, casa scării, 
bovindouri). Rezalitele de dimensiuni reduse la simple îngroșări 
locale ale zidăriei pot apărea pe fațadă pentru obţinerea unei 
cadențe sau accentuarea expresiei de verticalitate. În acest sens, 
pilaștrii sau contraforții, ca şi coloanele angajate constituie rezalite. 
RITM, ritmuri - succesiunea și alternanţa unor elemente 
contrastante sau identice (plin-gol, decorat-nedecorat, neutru 
cromatic-colorat), care conferă spaţiului arhitectural dimensiunea 
timpului şi mișcării, elemente ale compoziţiei arhitecturale care 
contribuie la asemănarea de ordin estetic între arhitectură și 
muzică. 

ROMANIC, Stil - artă dezvoltată, mai ales în arhitectură, în ţările 
europene supuse influenţei catolice, în sec. X-XIII, care preia unele 
trăsături ale artei bizantine și în special elemente din arta 
carolingiană (edificii caracterizate prin severitate, masivitate şi 
robusteţe, savante jocuri de volume prismatice şi cilindrice ale 
navelor, absidelor și turnurilor etc.). 

ROTONDĂ, rotonde - pavilion circular, acoperit cu o cupolă, cu 
un acoperiș plat, susținut de coloane dispuse pe contur. Prin 
extindere, orice edificiu sau zonă, parte dintr-o clădire, pe plan 
circular. 

ROZASĂ, rozase - mari vitralii de formă circulară amplasate pe 
timpanele de vest ale navelor centrale şi, uneori, pe timpanele nord 
şi sud ale transepturilor din catedralele gotice. 

SANCTUAR, sanctuare - loc într-un templu sau într-o biserică 
socotit sfânt şi interzis profanilor. 

SCAFĂ, scafe - element de finisaj care racordează printr-un profil 
concav planurile verticale cu cele orizontale (pereţi cu pardoseli sau 
cu tavane). 

ansamblu ornamental aplicat pe tavan pentru a ascunde 
vederii corpurile de iluminat. 

SCAUN - schelet construit din bare de lemn, destinat să susţină 
învelitoarea unui acoperiş şi suportul acestuia (astereală, căpriori, 
pane). Se compune din popii aşezaţi sub pane, din contrafişele 
aşezate în planul scaunului și din cleştele pentru solidarizare. 
Scaunul se deosebeşte de fermă prin faptul că se reazemă pe 
planșeul de la pod şi nu pe zidurile exterioare sau pe stâlpi. 
SCUAR, scuaruri - spaţiu de utilitate publică, de dimensiuni 
relativ mici, destinat numai circulației pietonilor. Scuarele sunt, în 
general plantate şi amenajate cu statui, suprafeţe de apă, fântâni, 
etc.. 
SEMICOLOANĂ - tip de coloană angajată sau adosată care are 
vizibilă, în raport cu peretele din jur, numai o jumătate de 
circumferință. 
SEPULCRAL(Ă) - (adj.) care aparține mormântului, privitor la 
mormânt. 
SGRAFFITO - tip de tencuială decorativă executată prin aplicarea 
mai multor straturi de mortar colorat peste un strat de mortar 
obişnuit şi zgârierea, după un desen anumit, a straturilor de mortar 
superioare până la dezvelirea straturilor inferioare. 
SIMETRIE, simetrii - proprietate a unui ansamblu spaţial de a fi 
alcătuit din elemente reciproc corespondente şi de a prezenta, pe 
această bază, anumite regularităţi; proporţionalitate, concordanță, 
armonie între părțile unui tot, între elementele unui ansamblu etc.; 
distribuţie egală, regulată, armonioasă a părților unui tot, a 
elementelor unui ansamblu; corespondență exactă (ca formă, 
poziţie etc.), între părţile (opuse ale) unui tot. 
SPOLIA - Procedeu de construire a unui nou edificiu din elemente 
demantelate a unuia vechi 
SOLEE - spaţiul dintre altar și naos supraînălțat cu 1, 3, 5 trepte de 
pe care se ţin predicile 
SOCLU, socluri - registrul inferior al fațadei, finisat cu materiale 
rezistente (piatră, marmură, tencuieli dure), prelucrat în reliefuri şi 
desene destinate a accentua caracterul de masivitate și de rezistență 
(bosaje, apareiaje adânci). 

SOLBANC, solbancuri - element de construcţie executat deasupra 
părţii exterioare a parapetelor ferestrelor sau a ușilor pentru 
protejarea lor de scurgerea apei de ploaie. 

STÂLP, stâlpi - element constructiv de secțiune rectangulară, 
poligonală, cruciformă sau fasciculată etc., masiv și puternic, care 
face parte din sistemul portant al unui edificiu, îndeplinind acelaşi 
rol ca și coloana. 

STEREOTOMIE, stereotomii - disciplină aplicativă a geometriei 
descriptive, având ca obiect teoria trasării epurelor privind 
descompunerea în fragmente a unor volume. 

STILOBAT, stilobaţi - treaptă superioară aparținând bazei sau 
podiumului unui templu clasic; soclu de piatră care susține un şir 
de coloane. 

STOA - portic acoperit, în arhitectura Greciei antice. 
STREAŞȘINĂ, streşini - prelungire a acoperișului unei construcții 
în afara zidurilor, care apără pereţii şi fundaţiile de ploaie. 
STRUCTURA de rezistenţă - ansamblul format din elementele 
care asigură rezistenţa şi stabilitatea unei construcţii, preluând şi 
transmițând la fundaţii încărcările care acţionează asupra ei. 
STUC, stucuri - material de construcţie format din mortar și ipsos, 
amestecat cu gelatină, clei şi (uneori) cu coloranţi minerali, care 
prin uscare şi lustruire capătă aspectul marmurei, fiind folosit şi ca 
finisaj hidrofug pentru pereţi. 

STRANĂ - bancă cu spătar înalt și șezut îngust pentru credincioși 
aşezate în lungul zidurilor sau absidelor. 

SUBASMENT, subasmente - registrul inferior al unei construcții, 
prin a cărei tratare exterioară, cu materiale mai tari, cu asize, bosaje 
şi apareiaje puternice, se subliniază funcția de soclu general al 
edificiului. Subasmentul, spre deosebire de soclu, care este un 
element de înălțime relativ redusă şi constituie o protecţie a părții 
inferioare a construcţiei față de umiditate și lovituri, cuprinde, de 
regulă, înălțimea parterului sau a unui demisol, foarte mult scos din 
pământ. 

SUPANTĂ, supant - spaţiu de înălțime relativ redusă, ocupând 
parțial partea superioară a unui spațiu mai mare şi permițând, în același 
timp, utilizarea spaţiului de dedesubt. Supanta apare ca un balcon 

interior de suprafață suficientă pentru a permite desfășurarea unor 
activităţi sau destinaţii legate strâns de cele ale spaţiului general, în care 
este realizată. De cele mai multe ori, supanta este legată de nivelul 
inferior printr-o scară interioară liberă, care contribuie la obţinerea unei 
spaţialități unitare. 

SUPRAFAȚĂ RIGLATĂ - sistem reticulat cu dispunere în rețea, ce 
generează suprafeţe curbilinii. 

SUPRALUMINĂ,supralumini - parte dintr-o fereastră sau dintr- 
o uşă situată deasupra cercevelelor sau a canaturilor mobile şi 
separată de acestea printr-o piesă fixă orizontală. 

ŞARPANTĂ, şarpante - eșafodaj de bârne, ferme metalice sau bare 
din beton armat, pentru a repartiza uniform greutatea învelitorii, 
care se sprijină pe el, şi pentru a trasa panta şi forma acesteia. 
ŞINDRILĂ, şindrile - material lemnos folosit pentru învelitoare, 
având forma unor scândurele lungi de cca. 30-40 cm, înguste de 7- 
8 cm, care se bat, câte 2-3 odată, cu cuie, în sistemul de solzi (un 
rând este acoperit parţial de cel următor, ale cărui rosturi cad pe 
mijlocul primului). Tăietura scândurilor este fie în unghi, fie în 
coadă de rândunică. 

ŞIŢĂ, şiţe - produs finit din lemn de rășinoase sub formă de placă 
lungă (sub 1,5m) şi subţire, obţinut, de obicei, prin despicarea 
radială sau semiradială a capetelor rămase la secționarea buştenilor. 
Şiţa este folosită, ca şi şindrila, ca material de învelitori pentru 
acoperișuri sau la îmbrăcarea pereţilor exteriori la casele din 
regiunile muntoase. 

ŞPROS, şprosuri - fiecare dintre barele subţiri, din lemn sau din 
metal, așezate între cercevelele unei ferestre, pentru a împărți golul 
acesteia în mai multe câmpuri (ochiuri) şi a permite fixarea pe ele 
a geamurilor. 

TABERNACOL - edicul de forma unei capele pentru păstrarea 
evharistiei în arhitectura apuseană. 

TALON - profil de mulură realizat din succesiunea a două sferturi de 
cerc racordate și dispuse invers, pe verticală, utilizat ca element de 
tranziție pentru evazarea unei modenaturi (cornişe, socluri). 
TAMBUR, tambure - parte a unei turle cuprinsă între bază și 
calotă, la interior cilindrică, poligonală sau marcată de o succesiune 

de firide cu fundul curbat, iar la exterior circulară ori poligonală, 
străpunsă de ferestre cel puţin în sensul punctelor cardinale. 
fiecare dintre elementele componente ale fusului unei 
coloane, având forma unor rondele de piatră, suprapuse şi 
unite prin crampoane metalice. 
TEMPLU, temple - edificiu destinat unui cult religios (în 
antichitate la greci, romani, egipteni, azteci, etc.). 
TERME - ansamblul de băi şi piscine precum și de alte spaţii 
destinate culturii fizice, servind în același timp ca loc de întâlnire și 
recreaţie, specific civilizaţiei romane. 
TEXTURĂ, texturi - calitatea suprafeţei unui material din punct de 
vedere vizual şi/sau tactil. 
TIMPAN, timpane - spaţiul, decorat sau nu, cu scene în relief, 
cuprins între cornișă şi cele două planuri înclinate care formează 
frontonul. 
spațiul cuprins între lintou şi intradosul arhivoltei care 
delimitează la partea superioară un portal. 
TINDĂ, tinde - în arhitectura ecleziastică, denumire arhaică, 
populară, pentru pronaos. 
în arhitectura civilă populară românească, încăpere în care se întră 
direct din exterior, care precedă principalul spaţiu de locuit, unde 
se aflau, de regulă, vatra și ustensilele casnice legate de pregătirea 
hranei. 
TORSADĂ - ornament liniar(în relief sau pictat) destinat 
separaţiei unor registre sau conturului de câmpuri decorative, 
utilizat în arhitectura romanică bizantină şi gotică, reprezentând 
stilizarea unei frânghii. 
TOURELLE - un mic turn care iese din suprafaţa zidului, peste 
nivelul parterului. 
TRAFOR, trafoare - ornament perforat de piatră(naturală sau 
artificială), de lemn sau de metal, cu goluri de forme geometrice sau 
florale şi cu feţele văzute ale plinurilor netede sau sculptate, care 
servește ca element decorativ de arhitectură sau se așază într-o 
deschizătură din peretele exterior al unei încăperi sau în canatul 
unei uși (fără geamuri), pentru a masca golul, permițând însă 
iluminarea și aerisirea interiorului. 
TRAHT - spaţii înşirate de-a lungul unui coridor (simplu traht - pe 
o singură parte a coridorului; dublu traht - pe ambele părţi ale 


260 


coridorului; triplu traht — dispoziţie cu două coridoare paralele 
având între ele spaţii funcționale), luminate şi ventilate artificial (în 
cazul clădirilor cu mai multe niveluri). 

TRAMĂ, trame - reţea ordonatoare a unui plan sau a unei fațade. 
Trama poate fi metrică, având ochiurile reţelei egale cu multiplii sau 
cu submultiplii metrului, sau modelară, având ochiurile egale cu un 
model determinat. 

TRANSEPT, transepturi - naos transversal care taie în unghi drept 
naosul principal al unei biserici, alcătuind cu acesta un plan în 
formă de cruce. 

TRAPEZĂ, trapeze - sală de mese pentru călugări, în mănăstirile 
răsăritene. corespondent alrefectoriului din mănăstirile apusene. 
TRAVEE - porţiune dintr-o construcţie (edificiu, pod, viaduct, etc.) 
care cuprinde două puncte de reazem (stâlpi, coloane, grinzi, pile 
etc.) şi deschiderea dintre ele. 

TRAVERSĂ, traverse - grindă de fier, de lemn, de beton armat, 
etc., aşezată transversal pe axa longitudinală a unei construcţii sau 
a unui sistem tehnic şi folosită ca piesă de rezistenţă la construirea 
scheletului unei clădiri, al unui pod, al unei maşini etc.. 
TREAPTĂ, trepte - fiecare dintre suprafeţele orizontale, cu lățime 
relativ mică, situate la diverse înălțimi, la distanţe egale, care 
alcătuiesc o scară. 

TRIGLIF, triglife - ornament al frizei templelor dorice, de forma 
unei plăci dreptunghiulare din piatră cu trei creste în relief (care se 
repetă la intervale egale). 

TRILITIC - sistem de construcţie cu stâlpi verticali și grinzi 
orizontale. 

TROIȚĂ, troițe - obiect de forma unei cruci, realizat din lemn, 
piatră, fier, plasat în lungul drumurilor, la intersecţii, în cimitire, 
destinat cultului public. Uneori troițele sunt artistic sculptate, 
alteori pictate. Adesea troița este plasată sub un acoperiș sau chiar 
sub un fel de edicul de lemn sau zid. Compoziţia troiţelo rinclude 
de obicei tema Răstignirii: Hristos crucificat este flancat de Maica 
Domnului şi loan Evanghelistul. 

TROMPĂ, trompe - triunghi sferic specific stereotomiei bolților, 
realizând transmiterea descărcărilor unei cupole sau unui tambur 
circular asupra unui sistem de reazeme verticale (ziduri, piloni) 
dispuse pe un plan pătrat sau rectangular, circumscris planului 

cupolei sau tamburului respectiv. poate servi şi la descărcarea unui 
element construit în consolă asupra zidului (turnuri în consolă, 
bovindouri) 
TURLĂ, turle - element arhitectonic alcătuit dintr-o bază, un 
tambur circular sau poligonal și o cupolă. Turla înalță spaţiul 
interior al unei biserici, devenind şi un element de coronament al 
edificiului văzut de la exterior. 
TRIBUNĂ - galerie interioară, plasată la etaj, pe laturile de vest, 
nord și sud ale unei biserici. 
TURN, turnuri - construcţie prismatică sau cilindrică, clădită 
separat sau făcând parte dintr-un complex arhitectural, fiind de 
obicei mai înaltă decât celelalte construcţii. 

există turnuri de apărare, de clopotniță, de scară, de flancare, 

de locuinţă. 
turnurile-lanternă prezintă turle străbătute de numeroase 
ferestre, plasate deasupra spaţiului central al edificiilor. 

VANG, vanguri - element de construcţie din lemn, din metal sau 
din beton armat, aşezat în lungul marginii unei scări fixe pe care se 
reazemă sau se îmbină extremităţile treptelor. 
VĂLĂTUC, vălătuci - material de construcţie realizat dintr-un 
amestec de lut cu paie sau rogoz, uscat în aer liber, sub formă de 
cărămidă sau colac, folosit la pereţi neportanţi (astupându-se o 
îngrăditură de pari) ai caselor țărănești, ai unor construcţii 
agrozootehnice etc., care se zideşte cu mortar de lut. 
VITRALIU, vitralii - panou decorativ constând din bucăţi de sticlă 
colorate sau pictate, montate într-un cadru de metal. 
VITRAT - realizat din sticlă; lucios şi transparent. 
VOLUTĂ, volute - ornament în formă de spirală, folosit la 
capitelurile coloanelor ionice, corintice şi compozite. 
VOTIV - imagine pictată, sculptată, gravată, brodată etc., care 
reprezintă figurile donatorilor (ctitorilor) unei opere de arhitectură 
sau de artă aplicată în scopul evidenţierii actului de devoțiune al 
acestora. 

FILIAȚIA ARMEANO BIZANTINO 
SÂRBEASCĂ 


gi hi i ji 


Fig. 84 Sinteza evoluţiei conformării planimetrice şi 
structurale în arhitectura bizantină: 

A. Constantinopol — Sf. Ioan Studion; 

B. Filipi (Macedonia) — Basilica; 

C. Licia (Asia Mică) — Dere Asi; 

D. Nicaea (Asia Mică) — Koimesis; 

E. Salonic — Sf. Sofia; 

a. Roma — Panteonul; 

bl. Roma — Sf. Constanţa; 

b2. Esra (Siria) — Sf. Gheorghe; 

cl. Ravenna — San Vitale; 

c2. Constantinopol —Sf. Sergiu şi Bachus; 
dl. Zvarnotz (Armenia) — Catedrala; 

d2. Bosra (Siria) — Catedrala; 

el. Garni (Armenia); 

e2. Seleucia (Antiohia) — Martirium 

F1. Constantinopol — Sf. Maria Lipsa (reconstituire); 
F2. Athena Mănăstirea Dafni; Gl. Constantinopol — Sf. Maria 
Lipsa (starea actuală); 

G2. Insula Chios — Nea Moni; 

H. Asenovgrad (Bulgaria) — Bis. lui Asan; 
I. Nesebar (Bulgaria)- Sf. Mihail şi Gavril; 
]. Studeniţa (Serbia) — Capela Regală; 

fl. Bagaran (Armenia) — Sf. Ion; 

f2. Mastara (Armenia) — Sf. Ion; 

g1. Muntele Athos — Mănăstirea Hilandar; 
82. Ahtamar (Armenia) — Sf. Cruce; 

h1. Salonic — Panaghia Chalkeon; 

h2. Ţara Românească — Cozia; 

